
Οκτώβριος - της μελαγχολίας 
και των κρυολογημάτων ο μήνας, 
και τα σπουργίτια - το προλεταριάτο 
των φτερωτών, καταλαμβάνουν στις 
εγκαταλειμμένες αγροικίες τις φωλιές... 


Αυτοοργανωμένη Δομή Υγείαν Εξαρχείων 

Η Αυτοοργανωμένη Δομή Υγείας Εξαρχείων (ΑΔΥΕ) αποτελεί 
μια προσπάθεια κοινοτικής πρωτοβάθμιας περίθαλψης, η οποία 
στηρίζεται ως δομή και στελεχώνεται από γιατρούς, ψυχολόγους, 
νοσηλευτές, φαρμακοποιούς και κατοίκους. 


Μαχαίρια και Τριαντάφυλλα 

Η στρατηγική της έντασης υπάρχει, εφαρμό¬ 
ζεται και αποβλέπει στην δημιουργία ακραία 
εμπόλεμου κλίματος, την τρομοκράτηση του 
πληθυσμού. 


Οι μελανοχίτωνε$ 
με τα γαλάζια κοστούμια 

Οι'Ελληνες φασίστες, ανέκαθεν έβρισκαν καταφύγιο 
μέσα στη σφιχτή αγκαλιά των πιο συντηρητικών δυ¬ 
νάμεων του τόπου: της Αστυνομίας, του Στρατού, της 
Εκκλησίας, των κομμάτων εξουσίας της δεξιάς. 


σεβ. 11 


σεβ. 21 


σεβ. 22 


Στον καιρό των δολοφόνων, 
τα πολλά λόγια είναι φτώχεια 


«Δεν πολεμάμε το φασισμό μαζί με την 
κυβέρνηση, αλλά σε πείσμα τη$ κυβέρνησην. 
Ξέρουμε ότι καμία κυβέρνηση δεν επιθυμεί 
πραγματικά τη συντριβή του φασισμού, 
γιατί η αστική τάξη είναι αναγκασμένη να 
προσφεύγει σε αυτόν, κάθε φορά που βλέπει 
την εξουσία να την γλιστρά από τα χέρια» 

Μπονεναβεντονρα Ντονρρούτι 

Σεπτέμβριος 1936, 

όταν μαίνεται ο ισπανικός «εμφύλιος» πόλεμος και οι αναρχικοί 
μάχονται στα μέτωπα τους μοναρχοφασίστες τον Φράνκο 



διαβάστε: 


^ Τα υποβρύχια δίκτυα ενέργειας 
θα παρασύρουν και την Κρήτη 
στο βυθό 

σελ.3 

1 Η θρασύδειλη επίθεση ενάντια 
στους ελεύθερους κοινωνικούς 
χώρους συνεχίζεται 

σελ.5 


ρ Θεσσαλονίκη 2013: Μάνες 
διώκονται επειδή γέννησαν στο 
σπίτι τους 

σελ.6 


Η σιωπή του τσιμέντου δε θα 
πνίξει το θόρυβο των κοινωνι¬ 
κών αγώνων και της συλλογικής 

ζωής 

σελ.8-9 


> 


Ενας εργαζόμενος της ΕΡΤ για 
την ΕΡΤ 

σελ.9 


> 


Το κυνήγι της «Υγείας» καλά 
κρατεί 

σελ. 11 


ψ Συγγνώμη για την ενόχληση, 
αλλά εμείς εδώ εξεγερθήκαμε 

σελ. 12 

^ Συνέντευξη από συνδικαλιστές 
στην κατάληψη διοικητηρίου 
στην Εύβοια 

σελ.24-25 


> 


Τουρκία: ο στόχος ήταν πάντα 
ο λαός 

Σελ.26 


> 


Γιώργος Παπαχρήστος, ποιήμα¬ 
τα και άλλα κείμενα 

Σελ.28 


Δε θα καταναλώσουμε πολύ μελάνι 

Τώρα ξέρεις. 


ΠΑΥΛΟΣ 

ΦΥΣΣΑΣ 

ΚII ΙΑ Η Ρ 

18 / 9/2013 





δολοφονήθηκε 

από φασίστα 



Τ ο τί έγινε στο Κερατσίνι, 
κι από ποιούς, το ξέρεις. 
Όπως και ότι ο ναζί φονιάς 
δεν έστησε καρτέρι εναντίον κα- 
νενός τροϊκανού, κανενός πολιτι¬ 
κού, κανενός τραπεζίτη ή αφεντι¬ 
κού: ένα νέο αγωνιστή σκότωσε, 
απ’ αυτούς που παλεύουνε στη 
ζωή για το μεροκάματο και στους 
δρόμους για τη ζωή, αυτή που 
απ’ όλους μας έχουνε στερήσει. 
«Αντισυστημική» δολοφονία... ή 
δολοφονία «διαμαρτυρίας», κατά 
πως κάποιες ψήφοι, έτσι...; 

Τ ο τί είναι η κάθε κυβέρνη¬ 
ση, το ξέρεις: όχι μόνο η 
τσαλαπατημένη ζωή σου, 
τα θρυμματισμένα σου όνειρα, το 
υποθηκευμένο μέλλον των παι¬ 
διών σου ή των συμμαθητών σου, 
οι χωρίς φάρμακα γέροντες γο¬ 
νείς σου. Αλλά και η κυρίως υπεύ¬ 
θυνη για τη γέννα του τέρατος, 
αυτή που για να σε κρατά φοβι¬ 
σμένο το εξέθρεψε, το συγκάλυψε 
και του £ βαλε στο χέρι το μαχαίρι. 

Τ ο τί είναι ο κάθε Δένδιας 
και η αστυνομία του, το 
ξέρεις: πέρυσι τέτοιο και¬ 
ρό, μερικές μηχανές από δαύτους, 
επιτέθηκαν σε εκατοντάδες αντι¬ 
φασίστες, συνέλαβαν 15 και τους 
βασάνισαν άγρια μεσ’ στη λυκο¬ 


φωλιά τους. Ένα ακριβώς χρό¬ 
νο μετά, μερικές μηχανές, πάλι 
από δαύτους, παρακολουθούσαν 
αδρανείς 30 χρυσαυγίτες να απει¬ 
λούν 4 άτομα, δευτερόλεπτα πριν 
το φονικό. Ήτανε θέμα χρόνου 
λοιπόν να συμβεί και το ξέρεις. 
Όπως και ότι όλο αυτό το σκυλο¬ 
λόι, αξιωματούχο και γραβατωμέ - 
νο, ένστολο ή με παραλλαγή, δεν 
το £ χει σε τίποτα να σκοτώσει ΚΑΙ 
«Ελληνες», μετά τους μετανάστες, 
τις οροθετικές, τους τοξικομανείς, 
τους χρόνια πάσχοντες κοκ: αρκεί 
να τους πηγαίνει κόντρα και να 
«περισσεύει» στα σχέδιά τους... 

Τ ο τί είναι η «θεωρία των 
άκρων», κι αυτό, τώρα, 
το ξέρεις: ο Παύλος δεν 
ήταν «μπαχαλάκιας» - μουσικός 
κι αντιφασίστας ήταν. Πήγαινε 
τώρα εξήγα του τη θεωρία που 
έχαψες. Όσο για τους «μπαχαλά- 
κηδες» που επιτίθενται σε κράτος 
και ναζί, πήγαινε εξήγα την ίδια 
θεωρία και στους παλιούς αντάρ¬ 
τες. Ακραία βία είν’ αυτή που σου 
τρώει τα σωθικά κάθε ώρα, κάθε 
μήνα, κάθε χρόνο, μια ζωή, και 
τώρα πια ξέρεις καλά ποιος την 
ασκεί. 

... Αλλά ακόμα κι αν δεν ήξερες, 
όφειλες να είχες μάθει. Να είχες 


διδαχτεί. Όχι από μας, αλλά από 
την ιστορία που γράψαν οι εκά- 
στοτε αντάρτες, την εμπειρία, και 
κυρίως από την ίδια σου την κα¬ 
θημερινότητα. 

Καιρός λοιπόν να μάθεις ότι ο 
επόμενος Παύλος μπορεί κάλλι- 
στα να £ ναι ο δικός σου γιος, το 
δικό σου γειτονάκι, ο δικός σου 
κολλητός. Εκτός αν, επιτέλους, 
αντισταθείς. Με κάθε μέσο και 
όλα - γιατί η «νομιμότητα», η 
«ομαλότητα» και η «δημοκρατία» 
τους, που τώρα όλοι τους θ’ αρχί¬ 
σουν ομοθυμαδόν να πιπιλίζουν, 
δεν είναι παρά ένα παραμύθι για 
να μας αποκοιμίσουν ξανά, προ- 
κειμένου ακριβώς να συνεχίσουν 
τη λεηλασία μας παραβιάζοντάς 
τις οι ίδιοι. Το μαχαίρι μπήχτηκε 
κατάκαρδα σε εποχή και «δημο¬ 
κρατίας» και «πάταξης της ανομί¬ 
ας», και κάθε διάλογος ή εμμονή 
στην επίκλησή τους από μας, ση¬ 
μαίνει απλά ότι παρακαλάμε αυ¬ 
τόν που μας έχει πρώτος και προ 
πολλού κηρύξει τον πόλεμο, να 
σταματήσει να μας βομβαρδίζει. 

Κι αν είσαι χρυσαυγίτης (έστω και 
ψηφοφόρος), σου υποσχόμαστε 
πως εσύ θα μάθεις κάτι άλλο: 

τί πα’ να πει φόβος! 




































02 


ΑΠΑΤΡΙΧ 

εφημερίδα δρόμου 


ΟΚΤΩΒΡΗΣ 2013 

ΑΡ. ΦΥΛΛΟΥ 23 


βάΐίΟΙΊΣΐΙ ζ/^ 

Α λήθεια, σήμερα, πού είναι καλύτερα 
να ζεις; Σε μία μεγαλούπολη, όπως 
η Αθήνα, ή στην επαρχία; Ποιος δεν 
μιζεριάζει με τη μιζέρια που κυκλοφορεί 
και απλώνεται στις γειτονιές της Αθήνας, 
ποιος δεν μαγκώνεται όταν βλέπει όλο και 
περισσότερα μαγαζιά να κλείνουν και όλο 
και πιο πολύ να αδειάζουν οι δρόμοι και 
να ερημώνουν νωρίς το βράδυ αφήνοντας 
μόνο τη μπατσοκρατία και το οργανωμένο 
ή μη έγκλημα να αλωνίζει; Ύστερα πάλι, 
ποιος δεν αρχίζει να σκέφτεται τη βενζίνη 
ακόμα και για μια βόλτα στην παραλία ή τα 
2,80 ευρώ για το μετρό; Κι έτσι, η Αθήνα 
καθίσταται ένας τόπος αφιλόξενος, ξένος 
για τους ντόπιους όπως και για τους με¬ 
τανάστες, ένας τόπος που «επιδέχεται» σε 
κάθε περιοχή μόνο τις βιτρίνες των επίση¬ 
μων τοκογλύφων, των τραπεζών, και των 
ανεπίσημων μαυραγοριτών, των ενεχυρο¬ 
δανειστηρίων. 

Ας πάμε αλλού λοιπόν. Κι ερχόμαστε στην 
επαρχία. Η κρίση έχει χτυπήσει κόκκινο 
και εδώ. Καιρό πριν από αυτήν, σε πόλεις 
όπως η Καρδίτσα για παράδειγμα, έπρεπε 
να έχει μέσο έναν συγκεκριμένο υπουργό 
για να βρεις δουλειά σε ένα σούπερ-μάρ- 
κετ ή στο καινούργιο πολυκατάστημα που 
άνοιγε τότε. Σήμερα; Ακόμα χειρότερα. Οι 
δουλειές είναι σχεδόν ανύπαρκτες και όσες 
εμφανίζονται, είναι δουλειές που θέλουν 
σκλάβους με μηνιάτικο των 300 ευρώ. Ει¬ 
δικά για τους νέους και τις νέες, επικρατεί 
πραγματικό σκλαβοπάζαρο. Έτσι, αν υπάρ¬ 
χει ένα σκλαβοπάζαρο στα χωράφια με με¬ 
τανάστες, στις πόλεις υπάρχει ένα ανάλογο 
με τη νεολαία -και όχι μόνο- της κάθε πό¬ 
λης. Η ανυπαρξία οποιασδήποτε στήριξης 
στον τομέα της γεωργίας σε νέους παρα¬ 
γωγούς και οι αυξημένοι φόροι στα ακί¬ 
νητα (σπίτια, αποθήκες και χωράφια), δεν 
αφήνουν και πολλά περιθώρια να ασχολη¬ 


θεί ο κόσμος σοβαρά με τη γεωργία, κι ας 
λένε στα τηλεοπτικά κανάλια παραμύθια. 
Πληβείοι και δουλοπάροικοι τείνουν να 
γίνουν έννοιες συνδεδεμένες όχι μόνο με 
το παρελθόν αλλά και με το μέλλον. Έτσι, 
λοιπόν, ο εγκλωβισμός επέρχεται και στην 
επαρχία: με την ανέχεια, την αδυναμία στις 
μετακινήσεις, την ανεργία, την εσωστρέ¬ 
φεια που κυριαρχεί στους περισσότερους 
και στη συνέχεια στο σύνολο μιας τοπικής 
κοινωνίας, βυθίζοντάς την, αρκετές φορές 
στο βούρκο του συντηρητισμού και του 
σκοταδισμού. 

Αλήθεια, πάλι, πώς είναι καλύτερα να ζεις 
σήμερα; Συμφέρει να δουλεύεις ή όχι; Το 
να μην έχεις φράγκο και να μην μπορείς να 
βγεις από το σπίτι, αλλά να έχεις και τους 
λογαριασμούς και τα χαράτσια να σε κυ¬ 
νηγούν, είναι εφιαλτικό. Το να δουλεύεις 
όμως και όλη μέρα για 500 και 600 ευρώ, 
δεχόμενος όλη μέρα τις προσβολές και τις 
απειλές ενός αφεντικού και των ρουφιά- 
νων του γυρνώντας στο σπίτι τη νύχτα και 
πτώμα στη κούραση, κι αυτό πάλι δεν λέγε¬ 
ται ζωή. Και δεν βγαίνει έτσι η ζωή. Μπρος 
γκρεμός και πίσω ρέμα λοιπόν. Η τρομο¬ 
κρατία στα κάτεργα της κακοπληρωμένης 
σκλαβιάς και η μιζέρια της ανεργίας είναι 
ένα σετ που σκοτώνει την εργατική τάξη 
μιας κοινωνίας, αν αυτή μείνει αδρανής και 
παθητική. Ο εξευτελισμός του μεροκάμα¬ 
του και η απειλή της ανεργίας αποτελούν 
τη μέγγενη στην οποία αφεντικά και κρά¬ 
τος έχουν βάλει τη ζωή μας. Δεν αρκεί να 
ευελπιστούμε πως θα τη γλιτώνουμε πάντα 
επειδή δεν είμαστε στο σημείο εκείνο που 
η μέγγενη σφίγγει όλο και πιο πιεστικά. 
Είμαστε στο ίδιο σώμα όλοι: ντόπιοι και 
ξένοι εργάτες, προλετάριοι των πόλεων και 
μικροί γεωργοί της υπαίθρου. 

Μέσα σε αυτήν την κατάσταση, η κρίση και 
η τρομοκρατία που επιβάλουν -με το αφε¬ 
ντικό στο χώρο δουλειάς, το χαράτσι στο 
εκκαθαριστικό, τον μπάτσο στο δρόμο και 
το φασίστα σε κάποια τρύπα που ανοίγει- 
επιχειρεί να μας οδηγήσει στο να πανικο- 
βληθούμε, να θέσουμε με λάθος τρόπο τα 



ερωτήματα και να δώσουμε σπασμωδικές 
απαντήσεις. Καθιστούν τα πάντα δυστο- 
πίες, προκειμένου να μη μας χωρά ούτε ο 
τόπος ούτε ο χρόνος, λες και αυτά τα δύο 
πεδία που συνιστούν την ανθρώπινη κοι¬ 
νωνία και ιστορία είναι δικά τους πράγμα¬ 
τα. Ψάχνουμε έτσι όλοι τρόπους διαφυγής: 
οι νεότεροι συνήθως προς το εξωτερικό και 
οι μεγαλύτεροι προς τα χωριά. Έτσι επιδι¬ 
ώκουμε να αντιμετωπίσουμε τις δυστοπίες, 
έτσι επιχειρούμε να τις αποφύγουμε και εί¬ 
ναι το μόνο που φαίνεται πως απομένει να 
κάνουμε. 

Όμως αυτό που έχει σημασία είναι να πε¬ 
ριορίσουμε αυτές τις δυστοπίες στο χάρτη, 
να τις συρρικνώσουμε, να κάνουμε τον 
κοινωνικό τόπο και χρόνο πάλι γόνιμο. Οι 
δικές μας ανακαλύψεις έχουν να κάνουν με 
την ανεύρεση των τρόπων που θα καταφέ¬ 
ρουν να κάνουν θρύψαλα τη γενικευμένη 
δυστοπία του σύγχρονου ολοκληρωτισμού 
και θα ανοίξουν μονοπάτια για την εμφάνι¬ 
ση και επέκταση καλών τόπων (ευτοπιών), 
τόπων στους οποίους η ζωή θα ανακτήσει 
την απλότητα και τον πλούτο των συναι¬ 
σθημάτων και των εμπειριών που της αρ¬ 
μόζει. Όμως αυτή η νέα γεωγραφία που 
καλούμαστε να διαμορφώσουμε, φτιάχνο¬ 
ντας νέους χάρτες και σχίζοντας σε κομμά¬ 
τια εκείνους που έχουν βασίλεια, κάστρα, 


τείχη και δράκους που ξερνάνε φωτιές, δεν 
είναι υπόθεση μίας καλής πολιτικής λογο¬ 
τεχνίας, ούτε υπόθεση μεγαλοϊδεατισμού 
που μένει σε ονειρώξεις και παραμύθια. Η 
νέα γεωγραφία είναι η γεωγραφία της κα¬ 
θημερινής ζωής, χρησιμοποιώντας εργα¬ 
λεία που βρίσκονται θαμμένα ακριβώς στο 
έδαφος που πατάμε. Αυτό το έδαφος μπο¬ 
ρεί να είναι η γειτονιά μιας πόλης, η συνοι¬ 
κία ή ακόμα και το στενό μιας μητρόπολης, 
ένα χωριό ή μία γεωργική έκταση. Οι ευτο- 
πίες που μπορούν να γεννηθούν και γεν¬ 
νιούνται σε κάθε τέτοιο έδαφος δεν μπορεί 
να είναι νησίδες ελευθερίας αλλά φάροι 
για την αναζήτησή της, σημεία αναφοράς 
για όσους αντιστέκονται στις σύγχρονες 
δυστοπίες και θέτουν επικακτικά την αντι¬ 
μετώπιση του Κοινωνικού Ζητήματος. 

Μην χρονοτριβούμε. Εμείς οι ευτοπικοί 
οφείλουμε να ρίχνουμε θεμέλια των ευτο¬ 
πιών μας στο πιο στέρεο έδαφος που βρί¬ 
σκουμε, να ενισχύουμε αυτό το έδαφος 
ακόμα περισσότερο με τα ανάλογα στερε¬ 
ωτικά ή οχυρωματικά έργα, να διευρύνου¬ 
με τις γόνιμες γαίες ή τσιμεντοκοιλάδες 
στις οποίες δρούμε, να γινόμαστε ένα με το 
εδώ και τώρα επιχειρώντας να το ζήσουμε 
για να το αλλάξουμε και όχι απλά να το 
προσπεράσουμε για να περάσει η ζωή μας. 
Κλειδί στο ξεδίπλωμα αυτής της νέας γε¬ 
ωγραφίας αποτελεί ή έννοια της κοινό¬ 
τητας, όχι όμως με την «παραδοσιακή» 
έννοια αλλά με την πιο κοσμο-πολιτική 
της εκδοχή. Διαμορφώνοντας κοινότητες 
δράσης, αγώνα, αλληλοβοήθειας, συνερ¬ 
γασίας, παραγωγής, παιδείας, με δυο λέξεις 
κοινότητες ζωής, αποκτά νόημα να ζούμε. 
Διαμορφώνοντας πυρήνες ζωντανούς σε 
ένα απονεκρωμένο περιβάλλον, μοιάζουμε 
με εκείνους τους σπόρους ή τις εναπομεί- 
νασες ρίζες των δέντρων που μπορούν να 
αναγεννήσουν ένα καμένο δάσος. Διαμορ¬ 
φώνοντας τη νέα γεωγραφία, ο κάθε τόπος 
μπορεί να αποτελέσει ελεύθερη χώρα και 
όχι επικράτεια φόβου και υποταγής. 

*/ Γ. Ελευθερίου 


χωρίς περίσκεψιν, δίχως αιδώ 


« ... Αποκηρύσσω τη βία και λυπάμαι 
για τη δολοφονία του Π. Φύσσα. Δεν 
είμαι ναζιστής, η Χρυσή Αυγή είχε μόνο 
κοινοβουλευτική δράση» 

Τάδε έφη Νίκος Μιχαλολιάκος στην 
απολογία του στον ανακριτή. 03/10/2013. 


> Σχόλιο: Σωστά! Ο φύρερ είναι βουδιστής, 
η Χ.Α. μοναστικό τάγμα και η σβάστικα το 
σύμβολο καλής τύχης του Βούδα 

Η Άπατρις είναι εφημερίδα δρόμου που διανέμεται χωρίς αντίτιμο σε 
/ 14.000 φύλλα. Για την έκδοση του κάθε φύλλου, αλλά και για να μπορέσουμε 
_ να εκδίδουμε την εφημερίδα σε τακτά χρονικά διαστήματα, χρειάζεται να 

καλύπτεται ένα σημαντικό οικονομικό κόστος. Εφόσον κρίνετε ότι το εγχείρημα 
αξίζει τον κόπο, η οικονομική ενίσχυση της εφημερίδας θα ήταν μεγάλη βοήθεια για μας. Η 
ενίσχυση αυτή είναι βέβαια προαιρετική και ανάλογα με τις δυνατότητες σας. 


Επίσης, μπορούμε να σας στέλνουμε κάθε νέο φύλλο της εφημερίδας ταχυδρομικά, σε 
περίπτωση που επιθυμείτε να τη λαμβάνετε, καταβάλλοντάς μας τα έξοδα αποστολής. 

Μπορείτε να επικοινωνήσετε μαζί μας στο θιίγοιΙ: 3ρ3ΐΝ5.ηθνν5@9ηπ9Π.€0ΐη 
Θα βρείτε την ψηφιακή μορφή της εφημερίδας εδώ: Ηΐΐρ://ί55υυ.οοιτι/3ρ3ΐΐΊ5_ηθνν5 

εφημερίδα δρόμου 

υπεύθυνος έκδοσης: Εΐα Ραηεΐιο 
επικοινωνία: αραίπδ.η€\νδ@§Γηαί1.ςοηι 

Διανέμεται σε καταλήψεις, στέκια, 
ελεύθερους χώρους 

Αν επιθυμείτε να λαμβάνετε φύλλα της 
εφημερίδας, να συμβάλλετε στη 
διανομή της ή να μας στείλετε κάποιο 
κείμενο, επικοινωνήστε μαζί μας στο οηταΐΐ. 


ΕΠΙΤΡΕΠΕΤΑΙ η αναδημοσίευση, 
η αναπαραγωγή, ολική, μερική ή 
περιληπτική ή κατά παράφραση ή 
διασκευή απόδοση του 
περιεχομένου της εφημερίδας με 
οποιονδήποτε τρόπο, ηλεκτρονικό, 
μηχανικό, φωτοτυπικό, 
ηχογράφησης ή άλλο, χωρίς 
προηγούμενη γραπτή άδεια του 
εκδότη. 


Επί του πιεστηρίου 


Η αιτία που επιτρέπει στους άρπαγες να 
κάνουν τις «δουλειές» τους, να αυξάνουν 
τα υπερ-κέρδη τους και να χτίζουν τους 
βαβυλώνιους πύργους με τους κρεμαστούς 
κήπους τους πάνω στην έρημο της φτώ¬ 
χειας των πολλών, δεν είναι ούτε ο τάδε 
ούτε ο δείνα πολιτικός υπάλληλος του 
συστήματος. Δεν είναι ο “προδότης” πρω¬ 
θυπουργός ή ο “αντιμνημονιακός” αντι¬ 
πολιτευόμενος. Είναι το ίδιο το σύστημα 
που κατασκευάστηκε από και για την αυ¬ 
τοκρατορία του χρήματος και βαφτίστηκε 
Καπιταλισμός. Αυτό το παινεμένο γαλαζο- 
αίματο πριγκιπόπουλο το υπηρετούν εξί¬ 
σου άριστα οι “προδότες” και οι “αντι- 
μνημονιακοί”. Οι “αντισυστημικοί”, οι 
“συνταγματικοί” και οι αυτοαποκα- 
λούμενοι “διανοούμενοι”. Αυτό το 
σύστημα τους παρακινεί να πατούν 
επί πτωμάτων, να προωθούν τη 
άεΐΐεαίεδεη κουζίνα της ανθρώπι¬ 
νης σάρκας. Ο Καπιταλισμός 
ενηλικιώνεται από τις κρί¬ 
σεις του. Και οι κρίσεις 
του είναι εργαλείο ανα¬ 
κατανομής του πλούτου 
εν πρώτοις μέσα στο 
εσωτερικό της αυλής 
Αυτοκρατορίας. Ενώ, 



η εφημερίδα 

ΑΠΑΤΡΙί 

διανέμεται 
πάνε 


νέιιεται 

ελλαδικά: 


Σε στέκια 
και καταλήψεις 
καθώς και 
πόρτα-πόρτα 
σε διάφορες 
πόλεις. 




κατά δεύτερον, πλην όμως κύριον και καί- 
ριον, είναι επίσης εργαλείο υπαγωγής των 
ανθρώπων σε ολοκληρωτική υποταγή, 
εξαθλίωση, αργό θάνατο από την απελπι¬ 
σία της ανέχειας ή γρήγορο από το σχοι¬ 
νί της αστικής “δικαιοσύνης”. Το ξεχνάμε 
πάντα και το αφήνουμε να μας προσπερνά 
σαν τα καλοκαιρινά μελτέμια που καλπά¬ 
ζουν ιππεύοντας τα κύματα: Αν ο έρωτας 
είναι τυφλός, ο λόγος είναι ότι δεν βλέπει 
τίποτα με τα μάτια της εξουσίας. Αρκείται 
στην απόλαυση της ευτυχίας. Εκφράζει κα¬ 
λύτερα απ’οτιδήποτε άλλο στον κόσμο του 
ευνουχισμού τη θέληση για ζωή και την 
υπέροχη αγριάδα της. Πολλές φόρες τον 
αποκαλούν Αναρχία. 

■/ ΕΪΓ6\ναΐ6Γ 


ΠΑΝΟΠΤΙΚόΝ 

Τετράδιο ολικής αντιπαράθεσης 

κυκλοφορεί σε άτακτα χρονικά διαστήματα 


για συνδρομή, ετπκοινωνία: 

Τηλ./ΡΑΧ 2310270399 

άΐ5@§ιη αιΙ . ιη 
\ν\ν\ν. ρ3Χ1θρΙΪΕθΟ .£Γ 

εφημερίδα δρόμου 

► Οι «μαύροι» ξενοδοχοϋπάλληλοι. 

Δεν πρόκειται φυσικά για ανθρώπους 
που έχουν καταγωγή από την Αφρικά- 
νικη ήπειρο, αλλά για τους σύγχρονους 
σκλάβους-εργαζόμενους στην Ελλάδα του 
21ου αιώνα. Ξενοδοχείο στην Κρήτη, όπως 
αποδείχτηκε μετά από καταγγελίες των 
εργαζομένων του, είχε το 96% του προ¬ 
σωπικού του, ανασφάλιστο. Συγκεκριμένα 
σε σύνολο πενήντα ενός εργαζομένων, οι 
σαρανταεννέα από αυτούς δούλευαν χωρίς 
καμία ασφαλιστική εισφορά από τη πλευρά 
της ιδιοκτησίας, δηλαδή σχεδόν το σύνολο 
των εργαζομένων του ξενοδοχείου (το 
οποίο δεν είναι το μόνο και δυστυχώς δεν 
δημοσιεύτηκε πουθενά για ποιο πρόκειται), 
ήταν στα χαρτιά «ανύπαρκτο». Η αδήλωτη 
εργασία αυξάνεται συνεχώς από την αρχή 
της κρίσης. Από 25% το 2010 και 30% το 
2011, έφθασε στα 38,2 το 2012 και 38,4% 
το πρώτο εξάμηνο του 2013 σύμφωνα με τα 
επίσημα στοιχεία του ΣΕΠΕ. 

Τα στοιχεία αυτά είναι απλά ενδεικτικά και 
οι αδήλωτοι εργαζόμενοι είναι σαφώς πολ¬ 
λοί περισσότεροι, αφού οι έλεγχοι στους ερ¬ 
γασιακούς χώρους γίνονται μόνο μετά από 
πληροφορίες ή καταγγελίες. Κατά τα άλλα 


μερικοί μεγαλοξενοδόχοι της Κρήτης είναι 
ένθερμοι οπαδοί της ναζιστικής Χρυσής 
Αυγής, της οποίας εκδηλώσεις φιλοξενούν 
κατά καιρούς στα ξενοδοχεία τους (ενδει¬ 
κτικό είναι το ξενοδοχείο Βείνεπάετε στη 
Χερσόνησο ιδιοκτησίας Σκουλή), αλαλά- 
ζοντας: «οι ξένοι μας παίρνουν τις δουλειές 
και ρίχνουν τα μεροκάματα». 


► Ηράκλειο 13/8. Χρυσαυγίτες μαχαίρω¬ 
σαν μετανάστες. 

Αγρια επίθεση κατά μεταναστών από χρυ¬ 
σαυγίτες, έγινε τα ξημερώματα της Τρίτης 
13 Αυγούστου, στο Ηράκλειο της Κρήτης. 

Η νέα επίθεση φανερώνει το πώς ακριβώς 
εννοεί την αντιρατσιστική πολιτική (για την 
οποία υποτίθεται ότι δεσμεύτηκε) ο υπουρ¬ 
γός Προστασίας του συστήματος και της 
Χρυσής Αυγής Νίκος Δένδιας, τη στιγμή 
που οι ακροδεξιοί δολοφόνοι αλωνίζουν 
ελεύθεροι και ατιμώρητοι, ενώ τα θύματα 
δεν μπορούν να απευθυνθούν ούτε στην 
αστυνομία ούτε στις υπηρεσίες υγείας, από 
το φόβο της απέλασης. 

Δύο έφηβοι μετανάστες, ηλικίας 18 με 20 
χρονών, ήταν τα θύματα της θηριωδίας 
των εθνικιστικών απόβλητων της Χρυσής 
Αυγής, από ομάδα χρυσαυγιτών. Την ίδια 
μέρα είχε πραγματοποιήσει νωρίτερα συ¬ 
γκέντρωση στα γραφεία της Χρυσής Αυγής 
στην Αλικαρνασσό, παρουσία του χρυσαυ- 
γίτη βουλευτή Χρήστου Παππά, για τον ένα 
χρόνο λειτουργίας του γραφείου. 


Πιο συγκεκριμένα, γύρω στις 3 τα ξημερώ¬ 
ματα της Τρίτης, οι δύο μετανάστες περπα¬ 
τούσαν στο Γιόφυρο, έξω από το κατάστημα 
Τζάμπο, για να επιστρέφουν σπίτι τους. 
Ξαφνικά, εμφανίστηκε ομάδα τουλάχι¬ 
στον είκοσι μαυροφορεμένων αντρών με 
πέντε-έξι αυτοκίνητα και δέκα μηχανάκια. 
Σταμάτησαν, κατέβηκαν από τα οχήματα οι 
περισσότεροι, και τους έκαναν τη γνωστή 
ερώτηση: «Από πού είσαι;». 

Στην απάντηση «από το Πακιστάν», τρεις 
χρυσαυγίτες έβγαλαν μαχαίρι. Το ένα έκοψε 
τις φλέβες στον καρπό του μεγαλύτερου 
μετανάστη, όπως πήγε να αμυνθεί. Το άλλο 
χάραξε το λαιμό του άλλου, λίγο πάνω 
από την καρωτίδα, αφήνοντας ουλή τριών 
εκατοστών. Οι μετανάστες έπεσαν στο 
έδαφος και οι υπόλοιποι άρχισαν να τους 
κλωτσούν με μανία, μέχρι που κουράστη¬ 
καν και έφυγαν. 

Τα θύματα σύρθηκαν μέχρι το διαμέρισμά 
τους και περίμεναν εκεί μέχρι το απόγευμα 
της Τρίτης, όταν τους βρήκε τρομοκρα¬ 
τημένους και απελπισμένους ένας φίλος 
τους. Φοβήθηκαν να πάνε στο νοσοκομείο, 
γιατί δεν είχαν χαρτιά. Για την αστυνομία, 
ούτε λόγος. Έγινε κινητοποίηση, βρέθηκε 
γιατρός που κατέγραψε τα τραύματα στο 
χέρι και το λαιμό και μώλωπες στα πλευρά 
από τα χτυπήματα. 

Τοπικό κλιμάκιο από ανθρώπους της «Διε¬ 
θνούς Αμνηστίας» συναντήθηκε μαζί τους 
και με τη βοήθεια ενός γιατρού περιέθαλ- 
ψαν πρόχειρα τους τραυματίες, χωρίς να 
μπορέσει ο γιατρός να ράψει τα τραύματά 
τους, λόγω του ότι είχαν περάσει πάνω από 
24 ώρας από τη στιγμή που μαχαιρώθηκαν. 


Οι ίδιοι άνθρωποι κατήγγειλαν το γεγονός 
στα κεντρικά της «Διεθνούς Αμνηστίας» η 
οποία έβγαλε ανακοίνωση με τη καταγγε¬ 
λία συνοδευόμενη με τις φωτογραφίες των 
τραυμάτων των μεταναστών. 


► Ιεράπετρα. Απουσία πελατείας έκλεισε 
το μαγαζί. 

Ο τίτλος της είδησης είναι παραπλανητικός 
αλλά είναι και αληθινός ταυτόχρονα. Ανα¬ 
φερόμαστε στα γραφεία της ναζιστικής-δο- 
λοφονικής οργάνωσης της Χρυσής Αυγής 
στην Ιεράπετρα. Τα στελέχη της Χρυσής 
Αυγής στην Ιεράπετρα, ο βιαστής λυκειάρ¬ 
χης Γιώργος Πετράκης και ο...σερβιτόρος 
Κρίς Δασκαλάκης δηλαδή,αποφάσισαν να 
βάλουν, άρον άρον, λουκέτο στα γραφεία 
τους. 

Μάλιστα την Τετάρτη 11/9, όπως ανα¬ 
φέρουν αστικά ειδησεογραφικά πόρταλ 
κατέβασαν ακόμα και τις ταμπέλες από 
τα γραφεία, ενώ όλος ο εξοπλισμός, από 
γραφεία μέχρι τηλέφωνα και υπολογιστές, 
μεταφέρθηκε στις εγκαταστάσεις του κόμ¬ 
ματος στο Ηράκλειο, στη Νέα Αλικαρνασ¬ 
σό. Στο χέρι του αντιφασιστικού κινήματος 
είναι μέσα στο επόμενο χρονικό διάστημα, 
ο εξοπλισμός όχι μόνο των γραφείων της 
Ιεράπετρας αλλά και του Ηρακλείου και 
των Χανιών να καταλήξει στις μονάδες 
ανακύκλωσης και οι χρήστες του εκεί που 
πραγματικά κάτοικού σαν, βαθιά μέσα στις 
σκουλικότρυπές τους. Φυσικά και οι πηγά¬ 
δες είναι μια καλή κατάληξη. 


■ ! Τα υποβρύχια δίκτυα ενέργειαν θα 
παρασύρουν και την Κρήτη στο βυθό 


Τ ο 1974 ο Χένρι Κίσινγκερ έλεγε: «Ελέγξτε το πετρέ¬ 
λαιο και θα ελέγχετε τα έθνη. Ελέγξτε το φαγητό και θα 
ελέγχετε τον κόσμο». 

Με τα σημερινά δεδομένα, για να αποδοθεί το ίδιο νόημα 
θα πρέπει να αντικαταστήσουμε τη λέξη «πετρέλαιο» με τις 
λέξεις «ενεργειακοί πόροι» και «ενεργειακά δίκτυα». 

Σήμερα, ο ιδιαίτερα συγκεντρωμένος σε λίγα χέρια -διεθνώς 
και σε επίπεδο Ε.Ε.- τομέας της ενέργειας, δεν έχει διλήμματα 
«καθαρής» και «βρώμικης» ενέργειας. Οι ίδιοι κολοσσοί προ¬ 
ωθούν όλα τα είδη ενέργειας, ανάλογα με τη συγκυρία που 
διαμορφώνεται. 

Πολύ περισσότερο, δεν έχει διλήμματα για τους τρόπους που 
θα χρησιμοποιήσει για να επιβάλει τον έλεγχο του τομέα της 
ενέργειας. Αν η οικονομία και η πολιτική δεν αρκούν, δε δι¬ 
στάζει να προχωρήσει με τη βία. 

Όλα τα παραπάνω δεν είναι θεωρητικά. Είναι αυτό ακριβώς 
που βιώνουμε σήμερα στην Ανατολική Μεσόγειο, όπου, σε 
καιρό κρίσης, κάποιοι έχουν την πολυτέλεια να διαμορφώ¬ 
νουν με κάθε μέσο την «επόμενη ημέρα», όπως την αντιλαμ¬ 
βάνονται κι όπως τους συμφέρει. Στις γεωπολιτικές αυτές 
συγκρούσεις, ο τομέας της ενέργειας έχει κυρίαρχη θέση. Ο 
καθορισμός του «μίγματος ενέργειας» (πυρηνικά, άνθρακας, 
υδρογονάνθρακες, βΑΠΕ, τώρα και σχιστολιθικό αέριο), οι 
όροι ελέγχου των πόρων και των δικτύων μεταφοράς με αγω¬ 
γούς και υποβρύχια καλώδια, περνάνε μέσα από την εξαθλί¬ 
ωση των λαών της Ανατολικής Μεσογείου και κολυμπώντας 
στο αίμα τους. 

Ήδη έχει γίνει ξεκάθαρο ότι η πολιτική για τις ΑΠΕ είναι μια 
αδιαφανής πολιτική που σχεδιάζεται με βάση τις πρωτοβου¬ 
λίες της αγοράς και όχι με ορθολογικά κριτήρια και τεχνικο- 
οικονομικά δεδομένα. Κυρίως, όχι με κοινωνικά δεδομένα! Τα 
όποια αιτήματα για ενημέρωση και συμμετοχή στις αποφά¬ 
σεις της κοινωνίας και για όλα τα υπόλοιπα θέματα ενέργειας, 
συναντούν άρνηση, όχι μόνο για τους ίδιους λόγους που συ¬ 
νάντησαν μέχρι σήμερα -περί ελεύθερης αγοράς-, αλλά και 
για πολλούς άλλους. Ισχυρίζονται ότι ανήκουν στη σφαίρα 
της εξωτερικής πολιτικής -εννοώντας τις διεθνοποιημένες 
αγορές- και ότι οι χειρισμοί ανήκουν στους ειδικούς κι ας είναι 
η κοινωνία που πληρώνει τις συνέπειες. 

Τα «διευρωπαϊκά δίκτυα» ενέργειας, που εύκολα εκτείνονται 
σε μη ευρωπαϊκό χώρο, ανάλογα με τις συμμαχίες που διαμορ¬ 
φώνονται (όπως αγωγός ΤΑΠ, διασύνδεση Ισραήλ - Κύπρος 
- Ελλάδα μέσω Κρήτης) δεν σχεδιάζονται για να ενώσουν 
τους λαούς του πλανήτη, αλλά τα συμφέροντα των εκάστοτε 
συμμάχων, στα πλαίσια μιας παγκοσμιοποίησης του ελέγχου 
και των κερδών των ομίλων στον τομέα της ενέργειας. 

Ποια διασύνδεση; 

Το μπλακ άουτ στη Σαντορίνη τον περασμένο Αύγουστο, 
ήταν μόνο η αφορμή για να θυμηθούν να προωθήσουν τις 



διασυνδέσεις. Η περίπτωση όμως της διασύνδεσης της Κρή¬ 
της, πέρα από τις ομοιότητες που έχει με τη διασύνδεση των 
Κυκλάδων (στήριξη των νησιών με μονάδες βάσης από το 
ηπειρωτικό σύστημα με αντάλλαγμα την υπερφόρτωσή τους 
με βΑΠΕ), περιέχει κι άλλες παραμέτρους που αφήνουν έκ¬ 
θετη την Κρήτη και σ’ άλλους κινδύνους. Αυτό οφείλεται κυ¬ 
ρίως στην ύπαρξη της Νατοϊκής βάσης στη Σούδα αλλά και 
στην προοπτική εξόρυξης υδρογονανθράκων, τις «υποστη¬ 
ρικτικές» δραστηριότητες που θα αναζητηθούν σε χερσαίους 
χώρους του νότου του νησιού, όπου -συν τοις άλλοις- έχουν 
αποτυπωθεί στους χάρτες και «οικόπεδα» εξόρυξης. 

Για τη διασύνδεση της Κρήτης, προβάλλεται, για “λαϊκή κα¬ 
τανάλωση”, το επιχείρημα της απεξάρτησης από το πετρέλαιο 
και της απαλλαγής της κοινωνίας από το κόστος Υπηρεσιών 
Κοινής Ωφέλειας (ΥΚΩ), που πληρώνει στους λογαριασμούς 
του ρεύματος. 

Αυτά δεν ισχύουν όπως σαφώς διευκρινίζει ο Ανεξάρτητος 
Διαχειριστής Μεταφοράς Ηλεκτρικής Ενέργειας (ΑΔΜΗΕ) 
στις παρατηρήσεις που έγιναν για το Δεκαετές Πρόγραμμα 
Ανάπτυξης Συστήματος Μεταφοράς (2014-23): «Η διασύνδε¬ 
ση των νησιών με το ηπειρωτικό Σύστημα οδηγεί πράγματι σε 
σημαντική εξοικονόμηση ΥΚΩ λόγω της διαφοράς κόστους 
μεταξύ της παραγόμενης ενέργειας από πετρελαϊκές μονάδες 
και αυτής στο Διασυνδεμένο Σύστημα. Σε καμία περίπτωση 
όμως δεν επιτυγχάνεται “μηδενισμός” των ΥΚΩ και τούτο 
για τους πιο κάτω λόγους: (α) Μετά τη διασύνδεση ενός νη¬ 
σιωτικού συμπλέγματος δεν είναι δυνατόν να αποξηλωθεί η 
συμβατική ισχύς. Ένα σημαντικό μέρος αυτής πρέπει να πα- 
ραμείνει για λόγους ασφάλειας τροφοδότησης...». 

Εξ άλλου, το μόνο βέβαιο είναι, ότι το κόστος του ρεύματος 
θα αυξηθεί και στο ηπειρωτικό σύστημα και στα νησιά, λόγω 
της απελευθέρωσης της αγοράς ενέργειας. 

Η εξαγγελία για τη διασύνδεση της Κρήτης μέσω κοινοτικών 
προγραμμάτων και μέσω Συμπράξεων Δημόσιου Ιδιωτικού 
Τομέα (ΣΔΙΤ), αλλά και με διεθνή διαγωνισμό είναι απόλυτα 
ασαφής. 

Η εξαγγελία αναφέρεται στη διασύνδεση Ισραήλ - Κύπρο - 
Ελλάδα μέσω Κρήτης που έχει ενταχθεί στα Διευρωπαϊκά 


Δίκτυα, χωρίς ποτέ να εξηγηθεί πως αυτή η διασύνδεση θα 
επηρεάσει την Κρήτη και τα υπόλοιπα σχέδια διασύνδεσης. 

Είναι πολλά τα καλώδια και πολλοί οι ενδιαφερόμενοι μνη¬ 
στήρες. 

Πέρα από το καλώδιο Ισραήλ - Κύπρος - Ελλάδα, υπάρχει ο 
προγραμματισμός του Ανεξάρτητου Διαχειριστή Μεταφοράς 
Ηλεκτρικής Ενέργειας (ΑΔΜΗΕ) ότι ο ίδιος θα αναλάβει τη 
διασύνδεση. Στο μεταξύ, ο ίδιος ο ΑΔΜΗΕ -ακόμη θυγατρι¬ 
κή της ΔΕΗ- οδεύει προς ιδιωτικοποίηση μέσω ΤΑΙΠΕΔ, την 
ίδια στιγμή που στο Βερολίνο και το Αμβούργο η κοινωνία 
αγωνίζεται για να επανακρατικοποιηθούν τα ενεργειακά δί¬ 
κτυα, έχοντας διαπιστώσει ότι η ιδιωτικοποίηση ανεβάζει το 
κόστος της ενέργειας και η Ιρλανδία εγκαταλείπει την πώλη¬ 
ση της κρατικής εταιρείας ηλεκτρισμού που ζητούσε η «δική 
της» τρόικα; 

Παράλληλα είναι γνωστό σε όλους, ότι έχουν ενταχθεί στο 
φαστ τρακ τα σχέδια δύο εταιρειών για να κατασκευάσουν 
καθεμία, αιολικούς σταθμούς πάνω από 1000 ΜλΥ και ότι οι 
ίδιες αναλαμβάνουν το κόστος της διασύνδεσης. Ανάλογο 
σχέδιο υπάρχει και από την Παγκρήτια Τράπεζα με φωτοβολ¬ 
ταϊκούς σταθμούς. 

Σε κάθε περίπτωση, επειδή το πρόβλημα δεν είναι ποιος ακρι¬ 
βώς θα κατασκευάσει τη διασύνδεση αλλά ποιες θα είναι οι 
συνέπειες για την Κρήτη, τονίζουμε ότι: 

Δεν πρόκειται να μπούμε στη διαδικασία να διαλέξουμε πόσα, 
ποια και από ποιους, καλώδια θα διασυνδεθούν με την Κρή¬ 
τη. Δεν θα επιτρέψουμε κανένα καλώδιο, που θα ανοίξει ντε 
φάκτο, τον ασκό των βΑΠΕ, της καταστροφής και του ξεπου¬ 
λήματος στο νησί μας. 

Δε θα φάμε το παραμύθι ότι θα απαλλαγεί η κοινωνία από 
τις αυξήσεις στους λογαριασμούς του ρεύματος, ούτε ότι θα 
κλείσουν οι πετρελαϊκές μονάδες στην Κρήτη. 

Δε δεχόμαστε αέναες επενδύσεις στον τομέα της ενέργειας, 
που ενώ δεν είναι αναγκαίες, χρηματοδοτούνται με πόρους 
«ανάπτυξης» -που κι αυτούς τους πληρώνουμε- ενώ θα μπο¬ 
ρούσαν να διατεθούν σε άλλους τομείς που έχει ανάγκη ο τό¬ 
πος. 

Δε θα δεχθούμε η Κρήτη, από μοναδικό στον κόσμο νησί για 
την βιοποικιλότητα και τη φυσική του ομορφιά, που γέννησε 
έναν από τους σημαντικότερους πολιτισμούς του κόσμου, να 
μετατραπεί σε μια ΑΠΕ-ραντη βιομηχανική ζώνη παραγωγής 
ηλεκτρικής ενέργειας και σε ένα αβύθιστο αεροπλανοφόρο 
που θα αποθηκεύει και θα μεταφέρει τα ενεργειακά αποθέμα¬ 
τα της Ανατολικής Μεσογείου σε όλο τον κόσμο! 

■/Παγκρήτιο Δίκτυο Αγώνα Κατά Των Βιομηχανικών ΑΠΕ 

ραάγα£θΒαρβ@£τηαΐΙ. εοπι 
\ιϊϊρ$://$ίϊε$.£θογ\ε.€οηι/$ίϊε/ραρλήϊίοάγλϊίοα%οηαλαϊαναρε 

ΑΠΑΤΡΙΧ 

εφημερίδα δρόμου 



Σιγΰ μην Κλ^ψω 
ΰΐγό (*η φοβηδώ 


Έτσι εμεί$ μοιρολογούμε 
του$ νεκρούς μα§ - 
αφιερωμένο στον Παύλο Φ. 

Τους νεκρούς μας 
εμείς τους τιμάμε 

Τους νεκρούς μας 
εμείς τους μοιρολογούμε 
με το δικό μας τρόπο 

και δεν τους ξεχνάμε ποτέ 

όσα χρόνια κι αν περάσουν 
γιατί έχουμε μνήμη 

γιατί η μνήμη των νεκρών μας 
είναι φτερά στα πόδια μας 
και χτυποκάρδι για περισσότερο αγώνα 
στις καρδιές μας 

Οι δικοί μας νεκροί είναι 
απ όλα τα μέρη του κόσμου 
δίχως να μας νοιάζει 

το χρώμα τους,η καταγωγή τους, η γλώσσα που μιλάνε.... 
και είναι 

όλοι εκείνοι που κρατήθηκαν άνθρωποι 

και πέθαναν όρθιοι 

Οι δικοί μας νεκροί 
γυναίκες και άντρες 
είναι άνθρωποι 
δίκαιοι και ανιδιοτελείς 

Τι αυτό 

και όταν χάνουμε έναν απ αυτούς 
ξεχυνόμαστε χιλιάδες στους δρόμους 

Τα δικά μας μοιρολόγια 

είναι καλέσματα σε αγώνα 

είναι συνθήματα στους τοίχους 

είναι το χέρι που απλώνουμε στο διπλανό μας 

που βρίσκεται πεταμένος κάτω απο τα πογκρόμ των μπάτσων 

είναι το νερό που του πλένουμε τα μάτια που καίνε απο τα 

δακρυγόνα 

είναι οι φωνές μας που ουρλιάζουν για την αδικία 

Τους νεκρούς μας, εμείς 
τους τιμάμε 
με περισσότερο αγώνα 
με περισσότερη ανθρωπιά 
με περισσότερη μνήμη 
με περισσότερη λευτεριά 

Ετσι εμείς 

μοιρολογούμε τους νεκρούς μας. 

Ν.Ν 


Μαρτυρία από τον σύντροφο που έχασε το μάτι του 


Κατά τη διάρκεια αντιφασιστικής 
πορείας που πραγματοποιήθηκε στο 
Κερατσίνι στις 18/9 με αφορμή τη 
δολοφονία του 34χρονου Παύλου 
Φύσσα, ένας διαδηλωτής δέχθηκε 
ευθεία βολή δακρυγόνου από τα 
ΜΑΤ και έχασε την όραση από το 
δεξί του μάτι. Μας έστειλε το παρα¬ 
κάτω κείμενο. 

Π ρωί Τετάρτης 18/9 μα¬ 
θαίνω για τη δολοφονία 
του αντιφασίστα Παύλου 
Φύσσα. Τα ίδιο απόγευμα αποφα¬ 
σίζω να πάω εκεί που σκοτώθηκε, 
επειδή δεν μπορώ να δεχτώ μια 
κοινωνία να αφομοιώνει το θάνατο 
ενός νέου ανθρώπου, όπως έκανε 
σε τόσες περιπτώσεις θυμάτων του 
κράτους και του παρακράτους. Στις 
18.00 βρέθηκα την Π. Τσαλδάρη, 
απ’ όπου ξεκίνησε λίγο αργότερα η 
πορεία. Αφού έστριψε αριστερά στη 
Γρ. Λαμπράκη, τρία - τέσσερα στενά 
πιο κάτω τα ΜΑΤ αποφάσισαν να 
κόψουν την πορεία στη μέση. Επι¬ 
τεθήκαν λοιπόν στη διαδήλωση με 
χημικά και κρότου λάμψης μαζί με 
δελτάδες που βάραγαν στα τυφλά. 
Ο κόσμος προσπάθησε να κρατή¬ 
σει τη γραμμή του και να αμυνθεί. 
Κάποια στιγμή έγινε απόπειρα να 
πάρουμε απ’ τα χεριά δελτάδων ένα 
παιδί. Όχι μόνο για το αναίτιο της 
σύλληψης, αλλά και επειδή τους 
συλληφθέντες τους χτυπάγανε πα¬ 
ρόλο που τους είχαν ακινητοποιή- 
σει. 

Οι διαδηλωτές συσπειρώθηκαν 
σαφώς πιο οργισμένοι μετά από 
τις επιθέσεις που δέχτηκαν. Τα ματ 
που είχαν παραταχθεί ο ένας πίσω 


απ’ τον άλλον (στη Γρηγορίου Λα¬ 
μπράκη) συνέχισαν με ευθείες βολές 
κρότου λάμψης και χημικών (ακόμα 
και πλαστικές σφαίρες). Παράλλη¬ 
λα εμφανίστηκαν δίπλα στους μπά- 
τσους και φασίστες που βρίζανε και 
πέταγαν πέτρες στους διαδηλωτές. 
(Είναι οι ίδιοι που τα καθεστωτικά 
τους βάφτισαν αγανακτισμένους 
πολίτες.) 

Γύρω στις 20.00, ένας διαδηλωτής 
μου φωνάζει «πρόσεχε φίλε σε ση¬ 
μαδεύουν». Γυρίζοντας βλέπω έναν 
ματατζή που είχε βγει απ’ τη σειρά, 
γονατιστό να με σημαδεύει, και 
αμέσως μετά νιώθω το χτύπημα. 
Ένα ασφυξιογόνο πέφτει στο δεξί 
μου μάτι και κατόπιν σκάει μέσα 
σ’ αυτό. Εκείνη τη στιγμή πήγα να 
πέσω, αλλά στάθηκα στα πόδια μου 
και κινήθηκα προς τα πίσω, ώσπου 
το πρόσωπο μου καλύφτηκε από αί¬ 
ματα και δεν έβλεπα τίποτα. Ακούω 
τη φωνή μιας γυναίκας να λέει: «Το 
είδα το παιδί. Το σημάδεψαν και 
το σκότωσαν. Είναι δολοφονία.» 
Τότε με πιάνουν απ’ τους ώμους σύ¬ 
ντροφοι και με πάνε πιο πίσω, όπου 
ακουγόταν σειρήνα ασθενοφόρου. 
Προσπαθήσαμε να το σταματήσου¬ 
με 2-3 φορές, μέχρι να αντιληφθούν 
οι άνθρωποι του ΕΚΑΒ ότι υπήρχε 
τραυματίας, οπότε επιβιβάστηκα 
και διακομίστηκα στο Τζάνειο. Εκεί 
μπήκα εσπευσμένα στο χειρουργείο 
για 3,5 ώρες, διότι το μάτι είχε κατα¬ 
στραφεί σχεδόν ολοσχερώς. 

Την ώρα που γράφεται αυτό το κεί¬ 
μενο έχω βγει από το δεύτερο χει¬ 
ρουργείο για την αποκατάσταση 
του βολβού, αν και η όραση απ’ το 
δεξί μάτι έχει χαθεί κατά 90-95%. Το 



ηθικό μου δεν κάμπτεται και δεν 
μετανιώνω ούτε για τον τραυματι¬ 
σμό ούτε για τίποτα. Είμαι αναρχι¬ 
κός και υπέρμαχος του μαχητικού 
αντιφασισμού. Κατέβηκα συνειδη¬ 
τά στο δρόμο μόλις έμαθα για τη 
δολοφονία του παιδιού. 

Οποίος αγωνίζεται με το κεφάλι 
ψηλά θα τρώει ένα ασφυξιογόνο ή 
μια κρότου λάμψης για να το κατε¬ 
βάζει. Να μην το κατεβάζει κανέ¬ 
νας και θα τους νικήσουμε. 

Μπορεί να έχασα την όρασή μου 
από το δεξί μου μάτι αλλά πλέον 
βλέπω πεντακάθαρα. Μέσα από τα 
μάτια των φυλακισμένων αναρχι¬ 
κών αγωνιστών, μέσα από τα μάτια 
των εξεγερμένων της Χαλκιδικής, 
μέσα από τα μάτια όσων διεκδι- 
κούν τους αυτοοργανωμένους χώ¬ 
ρους και τις καταλήψεις. Μέσα από 
τα μάτια αυτών που κατεβαίνουν 
στους δρόμους διψώντας για ελευ¬ 
θερία. 

Την αλληλεγγύη μου σε όλους 
Τίποτα δεν τέλειωσε 


Η Χρυσή Αυγή και οι εξ αριστερών θεωρίες συνωμοσίαν 


Τ ις τελευταίες μέρες μετά τις συλλήψεις της ηγε¬ 
σίας της ναζιστικής Χρυσής Αυγής, είδαν το φως 
της δημοσιότητας κυρίως στα κοινωνικά δίκτυα 
αλλά και σε ιστότοπους, διάφορες θεωρίες συνωμοσίας 
προερχόμενες από Αριστερούς σχολιαστές σχετικά με 
το γιατί το κράτος αποφάσισε “ξαφνικά” να χτυπήσει 
της Χρυσή Αυγή. Σε αρκετές από αυτές αναπτύχθη¬ 
καν ακόμη και αμιγώς ακροδεξιά “επιχειρήματα”, όπως 
ότι πίσω από τις συλλήψεις κρύβεται ο ... παγκόσμιος 
Εβραϊκός Σιωνιστικός δάκτυλος και ότι οι συλλήψεις 
ήταν αποτέλεσμα δικής του πίεσης ώστε η Ελλάδα να 
απολέσει ακόμη και την εθνική της κυριαρχία (!) Ακό¬ 
μη, σύμφωνα με κάποιους άλλους (πάλι 
Αριστερούς) η μερική (γιατί όντως με¬ 
ρική είναι) δίωξη της ΧΑ, οφείλεται: 

1) στο ότι στις δημοσκοπήσεις του Σε¬ 
πτεμβρίου, ο ΣΥΡΙΖΑ ήταν μία μονάδα 
μπροστά από τη Νέα Δημοκρατία και η 
Χρυσή Αυγή, μάζευε τα απολωλότα δε¬ 
ξιά πρόβατα στο δικό της μαντρί 
2) στο οτι οι Οι Ευρωπαίοι προειδοποι¬ 
ούσαν και απαιτούσαν από την κυβέρ¬ 
νηση να πάρει μέτρα και να αντιμετωπί¬ 
σει τους ναζιστές 

3) στο οτι Ευρωπαίοι αξιωματούχοι 
απείλησαν να ακυρωθεί η ελληνική προ¬ 
εδρία της Ε.Ε. 

Σε όλα αυτά τα σχόλια και “σπουδαίες” 
αναλύσεις, δεν υπάρχει ούτε μια γραμ¬ 
μή, ούτε μια αναφορά, ούτε μία λέξη συμπάθειας ή ανα¬ 
γνώρισης στους ανθρώπους που εδώ και τόσα χρόνια, 
ρίσκαραν με ούλο το κόστος και τη ζωή τους ορθώνο¬ 
ντας τα κορμιά τους, (και συνεχίζουν να το κάνουν) 
σαν τείχος αντίστασης και αγώνα στο ναζισμό, στους 
τόπους εργασίας, στα σχολεία, στα γήπεδα, στους δρό¬ 
μους και στις γειτονιές.. 

Αντί κάποιου άλλου σχολιασμού παραθέτω αυτούσια 
την απάντηση μιας καλής συντρόφισσας και φίλης προς 
όλους αυτούς, όπως δημοσιεύτηκε σε ένα “κοινωνικό 
δίκτυο”: 

Όσοι αριστεροί αποδίδουν την εξάρθρωση της ΧΑ σε 
Ευρωπαϊκή , αμερικάνικη, σιωνιστική παρέμβαση. 


Σε όσους αποδίδουν την εξάρθρωση της σε πιρουέτα 
της κυβέρνησης ή σε σχέδιο της να κυνηγήσει την αρι¬ 
στερά. 

Σε όσους μουρμουράνε εδώ και μέρες, ένα έχω να πω: 
Απαξιώνετε και ντροπιάζετε τον αγώνα χιλιάδων αντι¬ 
φασιστών σ'αυτό τον τόπο αγνοώντας τη δική τους δύ¬ 
ναμη και συνεισφορά στον αγώνα αυτό. 

Αγνοείτε προκλητικά τους αντιφασίστες του δρόμου, 
τους αντιφασίστες της γειτονιάς τους, τους αντιφασί¬ 
στες δάσκαλους που κυνηγιούνται δύο χρόνια τώρα, 
αυτούς που εκτέθηκαν και εκτίθενται κάθε μέρα, στο 
τόπο της δουλειάς τους, στο μέρος που ζουν. 

Στην ουσία, με τις συνωμοσιολογίες 
σας, κρίνετε ως άχρηστο τον όποιο 
αγώνα έδωσαν και δίνουν άνθρωποι 
όχι μόνο εδώ αλλά και στο εξωτερικό. 
Αχρηστεύετε τη συνεισφορά των ξένων 
ΜΜΕ στην ναζιστοκρατία, τις καταγ¬ 
γελίες ξένων τουριστών που δάρθηκαν 
απ την αστυνομία ή τους ναζίδες. 
Ακόμα και σ αυτό το ταπεινό διαδίκτυο 
έχουν δοθεί μάχες. Κάποιοι θαρρετά 
μίλησαν αντιφασιστικά, στοχοποιήθη- 
καν, κινδύνεψαν. 

Τέλος, ντροπιάζετε με τις θεωρίες σας 
τους ανθρώπους που το αίμα τους χύ¬ 
θηκε απ τους ναζί στην Ελλάδα, σαν να 
λέτε ότι έπεσε τζάμπα σε ένα βόθρο. 

Η άποψη ότι όλα είναι προδιαγεγραμμένα από αλλού 
είναι ίδιον ανθρώπων χειραγωγημένων, δειλών, γελοί¬ 
ων. 

Τη ζωή την αλλάζουμε κάθε μέρα. 

Με τις λέξεις, τις κραυγές μας και τις πράξεις μας. 

Έστω κι αν φαίνονται με την πρώτη ματιά μάταιες. 
Τίποτα δεν είναι μάταιο. Και τίποτε δεν είναι στημένο 
αν δεν θέλουμε να το αποδεχτούμε. 

Ιδού πεδίον δόξης λαμπρόν. 

όχι κλάματα, όχι θεωρίες, όχι μιζέρια αλλά Λόγος και 
Πράξη. 

V Ευάγριος Αληθινός 

ΑΠΑΤΡΙΣ 

εφημερίδα δρόμου 


Η θρασύδειλη επίθεση ενάντια 
στοσ$ ελεύθερου^ κοινωνικού^ 
χώρους συνεχίζεται 


Τ ο ανακοίνωσαν και στα 
ιηεάώ ότι ο νόμος και η 
τάξη θα επιβληθεί. Αυτό 
που εννοούν φυσικά είναι ότι θα 
χρησιμοποιήσουν ότι μέσα τους 
είναι διαθέσιμα για να τρομο¬ 
κρατήσουν να απειλήσουν και 
να υποτάξουν οτιδήποτε είναι 
εχθρικό και επικίνδυνο για τα 
συμφέροντα τους. Φυσικά αυτή 
η επιδίωξη εναντίον του αναρχι¬ 
κού και καταληψιακού κινήματος 
πέφτει στο κενό. 

Ο στόχος τους όμως είναι μέσω του παρα¬ 
δειγματισμού κανείς να μην τολμά να ση¬ 
κώσει κεφάλι στην χειμαζόμενη και σαστι¬ 
σμένη από την ορμή της επίθεσης κοινωνία. 
Όλες αυτές οι επιθέσεις είναι ακόμη μια ψη¬ 
φίδα στο μωσαϊκό των δράσεων εναντίων 
των αντιστεκόμενων στο ολοκληρωτικού 
και φασιστικού τύπου καθεστώς που μας 
έχει κάτσει στο σβέρκο χωρίς να τηρεί ούτε 
καν τα προσχήματα που μια αστικού τύπου 
δημοκρατία επικαλείται. 

Μετά λοιπόν την εισβολή των μπάτσων στο 
Α.Π.Θ. και το Ε.Μ.Π στα μέσα του Αυγού- 
στου, μετά τις εκκενώσεις των 3 καταλήψε¬ 
ων της Πάτρας (Παράρτημα, Μαραγκοπού- 
λειο, αυτοδιαχειριζόμενο στέκι ΤΕΙ) και της 
κατάληψης της Βαλβείου στο Μεσολόγγι, 
το θέαμα της «ευταξίας και του νόμου» συ¬ 
νεχίζει το έργο του με με επόμενο σταθμό 
τα Γιάννενα, εκκενώνοντας και την κατά¬ 
ληψη Αντιβίωση στις 29 Αυγούστου καθώς 
και την κατάληψη Ορφανοτροφείου στην 
Θεσσαλονίκη. 

Εκμεταλλευόμενοι τους βραδείς ρυθμούς 
του καλοκαιριού επιχειρούν να δημιουργή¬ 
σουν τετελεσμένα γεγονότα εκ του ασφα¬ 
λούς, στα κλεφτά, με στρατιές αστυνομικών 
δυνάμεων και με την επικουρική στήριξη 
διαφόρων κρατικών φορέων. 


Κανένα κτίριο όμως από 
αυτά δεν έχει χαθεί οριστι¬ 
κά. Κανένας κοινωνικός χώ¬ 
ρος δεν είναι μόνο τα ντου¬ 
βάρια. Είναι πρωτίστως οι 
άνθρωποι και οι κοινωνικές 
και πολιτικές σχέσεις που 
τους συνδέουν. Όσοι νομί¬ 
ζουν λοιπόν ότι μπορούν να 
επαναφέρουν το πρότερο 
καθεστώς εγκατάλειψης και 
φθοράς δεκαετιών αυτών 
των κτιρίων για να παίξουν 
το προπαγανδιστικό χαρτί της «αξιοποίη¬ 
σης δημόσιας περιουσίας» είναι βαθιά γε¬ 
λασμένοι. 

Είμαστε συσπειρωμένοι και αποφασισμένοι 
να απαντήσουμε όπως απαιτούν οι καιροί 
στις συνεχείς επιχειρήσεις των «νόμιμων 
και ηθικών» προπαγανδιστών που έχουν 
δημιουργήσει ασφυξία σε μια εν βρασμώ 
κοινωνία. Η αλαζονεία της εξουσίας είναι 
και αυτή που θα την θάψει. Το ζήτημα είναι 
πως θα καταφέρει η κοινωνία να μην κατα¬ 
πλακωθεί από τα συντρίμμια που θα φέρει 
αυτή η κατάρρευση. 

Ο αρχιγκαιμπελίσκος Δένδιας και η κρατι¬ 
κή και παρακρατική συμμορία του καθώς 
και οι πρόθυμοι παρατρεχάμενοι τους ένα 
πράγμα πρέπει να γνωρίζουν, 

Οι μέρες ασυδοσίας τους είναι 
μετρημένες 

Όποιο χέρι σηκώνεται εναντίων των 
δομών κοινωνικής αντίστασης 
θα κόβεται 

* Κοινό κείμενο που μοιράστηκε στις 
5/9/13 στα πλαίσια του πανελλαδικού 
συντονισμού δράσεων με αφορμή τις 
εκκενώσεις των καταλήψεων 



Ελλάδα 2013, Κύστου ανθρώπινη^ 
ζωής: € 1.40 


Μ ε αυτό τον κυνικό τίτλο περιγρά- 
φεται η κατάντια στην οποία έχει 
περιέλθει η ελληνική κοινωνία και 
ειδικότερα τα όλο και πολυπληθέστερα χαμηλά 
οικονομικό-κοινωνικά στρώματα. Η δολοφο¬ 
νία του 19χρονου Θανάση Καναούτη για ένα 
εισιτήριο δεν είναι ένα τυχαίο ή μεμονωμένο 
γεγονός, αλλά η αποκορύφωση της άγριας 
επίθεσης που η κυβέρνηση και η πλουτοκρα¬ 
τία έχει εξαπολύσει στα δικαιώματα και κεκτη- 
μένα μας. Επίθεση με την πλέον χιλιοειπωμέ¬ 
νη πρόφαση της κρίσης και της χρεοκοπίας. 

Ας μην μας πιάνουν κορόιδα. Η μετακίνηση 
εντός μιας πόλης με τεράστιες αποστάσεις (μη¬ 
τρόπολη) δεν είναι κάποια πολυτελής υπηρε¬ 
σία ή απόλαυση (όπως τα κότερα και ο πισίνες 
των μεγαλοαφεντικών) για την οποία είμαστε 
υποχρεωμένοι να πληρώνουμε. Οι τερατουπό- 
λεις, οι δρόμοι και τα μέσα μαζικής μεταφοράς 
κατασκευάστηκαν από εργαζόμενους για να 
εξυπηρετήσουν κυρίως τις ανάγκες του κεφα¬ 
λαίου για παραγωγή και κατανάλωση. Έτσι 
λοιπόν έχουμε φτάσει στο σημείο για μία υπη¬ 
ρεσία που είναι οργανική για την λειτουργία 
και την κερδοφορία του κεφαλαίου, όχι μόνο 
να την πληρώνουμε αλλά και να μας δολοφο¬ 
νούν όταν εμείς και η οικογένεια μας είμαστε 
άνεργοι και δεν μας περισσεύει το αντίτιμο. 

Αυτή η επίθεση είναι παράλληλη και με άλλες 
περικοπές που γίνονται σε θεμελιώδη δικαιώμα¬ 
τα μας, όπως η υγεία (το να είμαστε υγιείς για 
να μπορούμε να τους βγάζουμε κέρδος) και η 
εκπαίδευση (για να μπορούμε να ψηφίζουμε τις 
αηδίες τους και να έχουμε τεχνογνωσία όταν 
παράγουμε). Το μόνο που απομένει να δούμε εί¬ 
ναι κάποιος σεκουριτάς σε νοσοκομείο να πυρο¬ 



βολεί έναν άλλο Παναγιώτη επειδή δεν είχε τα 
λεφτά να πληρώσει το αντίτιμο για τις παροχές 
στα επείγοντα περιστατικά. Το κράτος πρόνοιας 
ήταν ιστορικά μία παραχώρηση (προϊόν συμ¬ 
βιβασμού) του μεγάλου κεφαλαίου προς την 
εργατική τάξη για να ανακόψει την πορεία της 
προς την κοινωνική επανάσταση. Παραχώρηση 
βέβαια που ταυτόχρονα εξυπηρετούσε και τις 
ανάγκες του για μία πιο αποδοτική αναπαραγω¬ 
γή της εργατικής δύναμης και της κατανάλωσης 
των παραγομένων προϊόντων. Αυτό έχει αντικα- 
τασταθεί από ένα κράτος ασφάλειας - αυταρχι- 
σμού και την θέση των παροχών έχουν πάρει 
τα γκλοπ των ΜΑΤ, οι τσαμπουκάδες των σε- 
κουριτάδων και τα μαχαίρια των χρυσαυγιτών. 
Υπάρχει κάποιος λόγος πλέον να είμαστε εφη- 
συχασμένοι, πράοι και συνετοί; Και όπως πριν 
από έναν αιώνα είχε δηλώσει ο ριζοσπάστης 
συνδικαλιστής, ίοε ΗίΠ, μετανάστης στην χώρα 
της επαγγελίας πριν την εκτέλεση του: «Μην 
χάνεται λεπτό στα μοιρολόγια, οργανωθείτε.!» 


Να οργανώσουμε την αντεπίθεση μας που θα 
σαρώσει το σύστημα τους και θα βάζει παράλ¬ 
ληλα τα θεμέλια για μία κοινωνία χωρίς εκμε¬ 
τάλλευση και καταπίεση από άνθρωπο σε άν¬ 
θρωπο. 

Διόνυσος ο Ελευθέριος 
*/ των Πανθήρων ο Ιππεύς 



Έρημα χωριά 


“Τα παιδιά κάτω στον κάμπο κυνηγάνε 
τους αστούς, πετσοκόβουν τα κεφάλια από 
εχθρούς και από πιστούς ” 

(Μάνος Χατζιδάκις) 

Χ ωριά τα οποία δεν υπήρχαν στους 
χάρτες κάθε περιοχής και δεν τα 
γνώριζαν παρά μόνο οι περιηγητές 
και οι κτηνοτρόφοι που πηγαινοφέρνουν τα 
ζώα τους, πλέον κατοικούνται από μεγαλο¬ 
αστούς που βγαίνουν να «ξεσκάσουν» στην 
εξοχή. Εκεί όπου μέχρι πριν μια δεκαπεντα¬ 
ετία μόνο καρακάξες έφτιαχναν φωλιές, 
τώρα παρκάρουν πανάκριβα 4x4 ενώ οι ιδι¬ 
οκτήτες τους ακόμη και εν μέσω της οικο¬ 
νομικής κρίσης πραγματοποιούν ολέθριες 
αναπλάσεις. 

Μετά το πηγμένο πια Πήλιο και την ορεινή 
Πιερία, σειρά στη Θεσσαλία πήραν οι λί¬ 
μνες (Πλαστήρας, Κάρλα, Νεζερός) καθώς 
και παντελώς άγνωστα χωριά σε ελάχιστα ή 
καθόλου δημοφιλείς περιοχές, τα οποία και 
δέχτηκαν την επίθεση των κορακιών του 
χρήματος. Εγκαταλελειμμένα τουρκοχώρια 
που δεν είχε πατήσει άνθρωπος για δεκα¬ 
ετίες και οικισμοί με τρίπατα ερειπωμένα 
αρχοντικά που ανήκαν σε τούρκους ή έλ- 
ληνες τσιφλικάδες αποκτήθηκαν από τους 
σύγχρονους κοτζαμπάσηδες του κράτους. 
Αστοί ή όχι αποκτούν εκτάσεις γόνιμες και 
ποτιστικές και «φυτεύουν» πανάκριβα φω- 
τοβολταϊκά συστήματα. 

Όμως οι νέοι αγοραστές δεν αποκτούν αυ¬ 
τές τις ιδιοκτησίες αναίμακτα. Για να απο¬ 
κτήσεις ένα παλιό σπίτι, να το ανακαινίσεις 
ριζικά και να προσθέσεις συστήματα ασφα¬ 
λείας και άλλα ωραία, χρειάζονται πολλά 
φράγκα. Για να εγκαταστήσεις δίπλα στο 
πέτρινο αρχοντικό και ένα φωτοβολταϊκό 
πάρκο χρειάζονται αρκετές εκατοντάδες χι¬ 
λιάδες ευρώ. Κανείς δεν έχει, ούτε μπορεί να 
βρει τόσα λεφτά δουλεύοντας ένα «τίμιο» 
οκτάωρο ούτε πριν και ούτε μετά την κρίση. 
Τα χωριά αυτά, ορεινά κυρίως αλλά και πε¬ 
δινά, δεν ερήμωσαν εξαιτίας μιας επιδημικής 
και ανεξήγητης αστυφιλίας που έπεσε από 
τον ουρανό, όπως προσπαθούν να μας πεί- 
σουν διάφοροι αστοί ιστορικοί. Αντίθετα, 
αρκετοί πληθυσμοί, έως και την έναρξη του 
εμφυλίου, είχαν προσαρμόσει το βίο τους 
σε κοινοτικές πρακτικές έχοντας αυτάρκεια 
και αυτονομία ενώ παράλληλα προοδεύανε 
στην τέχνη και τα γράμματα. Ωστόσο το 
κράτος και η αγορά κατάφεραν να εκδιώ¬ 
ξουν τους κατοίκους προς τις πόλεις. 

Μια ματιά στην ιστορία και τον πολιτικό 
χρωματισμό αυτών των χωριών είναι απο¬ 
καλυπτική. Το κράτος και το παρακράτος, 
με την τρομοκρατία που άσκησαν κατά τη 
διάρκεια του δεύτερου αντάρτικου και των 
δεκαετιών που ακολούθησαν ανάγκασαν 
χιλιάδες αριστερές οικογένειες, συμπαθού- 
ντες και «συνοδοιπόρους» να πάρουν το 
δρόμο για τις τσιμεντουπόλεις της καρα- 
μανλικής αντιπαροχής, για να χαθούν στην 
πολυκοσμία, αλλά και να χάσουν πολλά απ’ 
τα καλύτερα χαρακτηριστικά τους. 

Η επικράτηση της οικονομίας της αγοράς 
οριστικοποίησε τη μετοίκηση. Η αγροτική 


και ευρύτερη οικονομική αναδιάρθρωση 
που ακολούθησε την ταραγμένη δεκαετία 
του ’40, απαγόρεψε στους περισσότερους 
κατοίκους των μικρών κοινοτήτων να ζουν 
από της μικρής κλίμακας οικονομικές δρα¬ 
στηριότητες που ασκούσαν μέχρι τότε. Με 
κορύφωση τη δεκαετία του ’60, η γεωργι¬ 
κή, κτηνοτροφική αλλά και βιοτεχνική πα¬ 
ράδοση της ελλαδικής υπαίθρου δέχτηκε 
ανεπανόρθωτα πλήγματα, ως αποτέλεσμα 
της καθεστωτικής πολιτικής. Μιας πολιτι¬ 
κής ωστόσο που επικροτήθηκε και από τη 
ρεφορμιστική αριστερά που ουσιαστικά 
πανηγύριζε για την αλματώδη μείωση του 
πληθυσμού της υπαίθρου και αποθέωνε την 
αστική κουλτούρα και τον τρόπο ζωής στις 
πόλεις. Οι πιο πολλές κοινότητες σταδιακά 
διαλύθηκαν και μόνο μερικοί ηλικιωμένοι 
παρέμειναν σ’ αυτές, για να σβήσουν μαζί 
τους, άδικα αλλά με αξιοπρέπεια. 

Εδώ και μερικά χρόνια, κράτος και αγορά 
επέστρεψαν στο φυσικό χώρο των έρημων 
(αλλά όχι νεκρών) κοινοτήτων για να συλή- 
σουν κι αυτή τους τη μνήμη ακόμη. Η αλλα¬ 
γή σε καποδιστριακούς και στη συνέχεια σε 
καλλικρατικούς δήμους αφαίρεσε από τις 
κοινότητες και την ελάχιστη πολιτική αυτο¬ 
νομία που εν δυνάμει διέθεταν. Παράλληλα 
η ενθάρρυνση επενδύσεων «εναλλακτικού» 
τουρισμού και παρεμφερών εγχειρημάτων 
έστρεψε το ενδιαφέρον μακριά από οποια¬ 
δήποτε αυτόνομη και συλλογική οικονομι¬ 
κή δραστηριότητα. Κάθε ίχνος κοινότητας 
χάνεται ενώ παράλληλα αναπτύσσεται ένα 
καρκίνωμα εξοχικών κατοικιών και τουρι¬ 
στικών μονάδων. Απ’ τη μία ανακαινίσεις, 
αμφιλεγόμενος σεβασμός της τοπικής αρχι¬ 
τεκτονικής, γκαζόν, μπετόν, ψηλοί φράχτες, 
γκαραζόπορτες, συναγερμοί και κάμερες 
για τις ακριβές ατομικότητες των (λίγων) 
νέων κατοίκων, κι απ’ την άλλη «παραδο¬ 
σιακά» καφενεία, ταβέρνες και ξενώνες για 
τους σαφώς κατώτερης οικονομικής τάξης 
(πολλούς) τουρίστες. Κοινό στοιχείο και 
των δύο, η αναζήτηση ενός απολιτικού και 
αντικοινωνικού «ευ ζην», μέσα από τον οι- 
κοτουρισμό, τα βιολογικά προϊόντα, το 
εναλλακτικό Ηίό-δίγίο. 

Αρκετά όμως. Καιρός να μπει φρένο σ’ αυτό 
το χάλι. Ας μη ξεχνάμε ότι τα πλούτη τους 
είναι το αίμα μας. Οφείλουμε να αντιστα- 
θούμε μαχητικά σ’ αυτή την επέλαση. Να 
επαναδιεκδικήσουμε και να προασπίσουμε 
τα χαμένα εδάφη, αγωνιζόμενοι για την κοι- 
νοτιστική αναγέννηση: τη φυσική, πολιτική 
και οικονομική αποκέντρωση των κοινοτή¬ 
των, που περνά βέβαια μέσα από τη διάλυση 
του κράτους και της οικονομίας της αγοράς. 
Να στείλουμε τους φραγκάτους «μερακλή- 
δες», νεόπλουτους ή όχι, πίσω στα ακριβά 
προάστια των μεγαλουπόλεων και να τους 
αφήσουμε να ψοφήσουν εκεί μαζί με το σύ¬ 
στημα που τους θρέφει. 

Να ανοίξουμε τα μονοπάτια και τους δρό¬ 
μους, ώστε κάποια στιγμή να ανεμίσουν 
ξανά στα έρημα χωριά οι σημαίες της λευ¬ 
τεριάς. 

Θ.Σ. 

·· Θεσσαλονίκη 2013: Μάνε§ διώκονται επειδή γέννησαν στο σπίτι του§! 


Η επιλογή κάποιων γονέων να γεν¬ 
νήσουν στο σπίτι τους με τη βο¬ 
ήθεια μαίας και ειδικών γιατρών, 
είναι μία επιλογή που διώκεται. Όντως, 
στη Θεσσαλονίκη, μετά από μήνυση του 
Συλλόγου Μαιών-Μαιευτών Θεσ/νίκης, 
διώκονται συνολικά 69 γονείς, 9 γιατροί 
και μία μαία, με κατηγορίες εξόφθαλμα 
γελοίες, όπως αυτή της “ρύπανσης πε¬ 
ριβάλλοντος” που αφορά τη διαχείριση 
του πλακούντα (που μάλιστα χαρακτηρί¬ 
στηκε “επικίνδυνο μολυσματικό απόβλη¬ 
το για τη δημόσια υγεία”) και αυτή της 
“ηθικής αυτουργίας σε ψευδείς ιατρικές 
πιστοποιήσεις” (!!). Οι μηνύσεις αφορούν 
γέννες που έγιναν μέσα στο 2009 και η 
δίκη (προγραμματισμένη για τις 11 Ιουνί¬ 
ου του 2013) έχει πάρει αναβολή για τον 
Ιανουάριο του 2014. 

Είναι πολλά ζητήματα που μπορούν να θι¬ 
χτούν με αφορμή την υπόθεση αυτή. Από 
το μεσαιωνικού τύπου, κυνήγι της μαί¬ 
ας, σαν άλλη μάγισσα, την προσπάθεια 
εμπορευματοποίησης του απόλυτα φυσι¬ 
ολογικού- μη ιατρικοποιημένου τοκετού, 


τον ιατρικό και επιστημονικό έλεγχο του 
σώματος που προωθείται και επιβάλλεται 
ως ο αναντίρρητα σωστός, τα οικονομικά 
οφέλη που αυτός φέρει σε γιατρούς και 
ιδιωτικές κλινικές, ακόμα και την νοημα- 
τοδότηση της δήθεν περιβαλλοντικής-οι- 
κολογικής χροιάς που δόθηκε στη μήνυ¬ 
ση αυτή. 

Αυτό που ουσιαστικά 
συμβαίνει δεν είναι η προ¬ 
σπάθεια απαγόρευσης 
των τοκετών στο σπίτι 
(αντίθετα, προβάλλονται 
αρκετά ως εναλλακτι¬ 
κός και απόλυτα φυσικός 
τρόπος γέννας), αλλά ο 
θεσμικός και οικονομικός 
τους έλεγχος. Οι γέννες 
αυτές δε γίνεται να συνεχίσουν να τε¬ 
λούνται όταν δεν παρέχουν κέρδη είτε σε 
κάποιο ιδιωτικό μαιευτήριο, είτε στους 
γιατρούς του Συλλόγου Μαιών-Μαιευ- 
τών Θεσ/νίκης, είτε σε κάποια εταιρεία 
διαχείρισης αποβλήτων. 

Όσον αφορά τον πλακούντα που δε¬ 


σπόζει στο κατηγορητήριο, “τοξικός 
και άκρως επικίνδυνος για τη δημόσια 
υγεία”, για την βιομηχανία καλλυντικών 
είναι μάλλον άκρως απαραίτητος αφού 
εμπλουτίζει ακριβές κρέμες αντιγήρανσης 
και ανανέωσης κυττάρων. Πρόκειται για 
ένα όργανο του γυναικείου οργανισμού, 
το οποίο κατά τη διάρκεια 
της κύησης, λειτουργεί 
προστατευτικά τόσο για 
το έμβρυο, όσο και για τη 
μάνα, και βέβαια συμβά- 
λει στην απορρόφηση των 
θρεπτικών συστατικών 
και του ασβεστίου από 
το μωρό. Μετά από κάθε 
γέννα ο πλακούντας αφαι- 
ρείται από τη γυναίκα και 
μένει στο μαιευτήριο ή στο χειρουργείο. 
Από εκεί καταλήγει σε εταιρείες διαχείρι¬ 
σης αποβλήτων, αγοράζεται ακριβά από 
εταιρείες καλλυντικών ή δίνεται από τους 
γονείς προς φύλαξη σε δημόσιες ή ιδιω¬ 
τικές εταιρείες καλλιέργειας βλαστοκυτ¬ 
τάρων. Γενικότερα, ελέγχεται, κάτι που δε 


συνέβη στην υπόθεση των 79 και μάλλον 
αποτέλεσε βασικό παράγοντα της δίωξης. 
Τέτοιου τύπου κατηγορητήρια μας υπεν¬ 
θυμίζουν τον ολοένα και αυξανόμενο 
έλεγχο που επιδιώκεται θεσμικά πάνω 
στα σώματα και τις ζωές μας. Η αυτοδι¬ 
άθεση του σώματος κάθε ανθρώπου εί¬ 
ναι κάτι αυτονόητο. Κανείς δε μπορεί να 
επιβάλλει σε μία μάνα ένα συγκεκριμένο 
τρόπο ως ιατρικά σωστό για να φέρει στον 
κόσμο το παιδί της, όπως και κανένας δεν 
μπορεί να επιβάλλει νοσηλεία σε κάποιον 
σωματικά ή ψυχικά “άρρωστο” (σύμ¬ 
φωνα με τις διαγνώσεις και τις ιατρικές 
τους γνωματεύσεις), φορτώνοντάς τον 
με φάρμακα και αντιβιώσεις. Οτιδήποτε 
βγαίνει εκτός του επίσημου και σφιχτά 
διαμορφωμένου ιατρικού συστήματος 
συνήθως πολεμάται και συκοφαντείται, 
μέχρι φυσικά να αφομοιωθεί και να ενσω¬ 
ματωθεί δια της νομικής οδού, με στόχο 
πάντα και πρώτα το οικονομικό κέρδος. 

ανεμόσκαλα 



ΔΕΘ 2013... Το τέλο$ μια$ εποχήν. 



► Καταδίκη της Ελλάδας για απόλυ¬ 
ση οροθετικού 

Η απόφαση του Ευρωπαϊκού Δι¬ 
καστηρίου Ανθρωπίνων Δικαιωμάτων κα¬ 
ταδίκασε σήμερα την Ελλάδα δικαιώνοντας 
υπάλληλο που απολύθηκε εξαιτίας του ότι 
βρέθηκε θετική στον ιό Ηΐν. Η απόλυση 
έγινε όταν οι συνάδελφοι του ενάγοντα ζή¬ 
τησαν από την διοίκηση να απολυθεί. Το δι¬ 
καστήριο έκρινε ότι η απόλυση αυτή έρχεται 
σε αντίθεση με τα άρθρα 8 (περί σεβασμού 
της προσωπικής και οικογενειακής ζωής) 
και 14 (περί απαγορεύσεων και διακρίσεων) 
της Ευρωπαϊκής Σύμβασης Ανθρωπίνων Δι¬ 
καιωμάτων. Η Ελλάδα θα πρέπει να πληρώ¬ 
σει 14.300€ για υλικές και ηθικές βλάβες. 


► Στον δρόμο 890 εργαζόμενοι, 
λουκέτο σε 45 καταστήματα 

Στο δρόμο ' 'πετάχτηκαν" 890 ερ¬ 
γαζόμενοι αφού ξαφνικό θάνατο στον όμιλο 
εταιρειών δρπάοτ επέβαλαν οι μέτοχοι και η 
διοίκηση, βάζοντας λουκέτο και στα 45 ενα- 
πομείναντα καταστήματα της αλυσίδας. Οι 
εργαζόμενοι παρέμεναν απλήρωτοι για και¬ 
ρό ενώ όλα τα εργασιακά και ασφαλιστικά 
τους δικαιώματα είναι πλέον στον αέρα. Την 
τελευταία τριετία, εκατοντάδες εργαζόμενοι 
απολύονταν. Από τους 1500 εργαζόμενους 
που εργάζονταν στην εταιρία, είχαν παρα- 
μείνει 890, οι οποίοι σύμφωνα με την επι¬ 
χειρησιακή συλλογική σύμβαση εργασίας, 
αμείβονταν με τους κατώτατους μνημονια- 
κούς μισθούς των 586 ευρώ. 


Σ επτέμβρης στη Θεσσαλονίκη 
και οι προετοιμασίες για το ετή¬ 
σιο πανηγύρι της ΔΕΘ γίνονται 
πάντα εξαιρετικά αισθητές στο κέντρο 
της πόλης. Μισοτελειωμένα δημόσια 
έργα καμουφλάρονται, τρύπες στους 
δρόμους όπως-όπως μπαλώνονται και 
όλων των ειδών ένστολοι ρόμποκοπ 
παρελαύνουν στους κεντρικούς δρό¬ 
μους. 4500 μπάτσους και ασφαλίτες από 
Αθήνα και Β.Ελλάδα φιλοξένησε φέτος 
η Θεσσαλονίκη για να διασφαλίσουν 
την δημόσια τάξη και ασφάλεια πριν, 
αλλά και κατά τη διάρκεια των διαδη¬ 
λώσεων για τη ΔΕΘ. Κλούβες παντού 
παραταγμένες, και κυρίως κοντά σε πι¬ 
θανούς στόχους (Τούρκικο Προξενείο, 
Υπουργείο Μακεδονίας Θράκης, Δη¬ 
μαρχείο και Πανεπιστήμια), η αύρα για 
την εκτόξευση νερού να φυλάσσεται 
μέσα στις εγκαταστάσεις της ΔΕΘ, μία 
ιπτάμενη κάμερα και δύο ελικόπτερα 
να σκανάρουν σε 24ωρη βάση την κινη¬ 
τικότητα στην πόλη. Ειδικά την ημέρα 
της ΔΕΘ (Σάββατο 7/9) ήταν απίθανο 
να μη συνατήσεις διμοιρία, ασφαλίτη 
ή κάποιον ένστολο δίκυκλο, αν μένεις 
στο κέντρο, ακόμα και αν ήθελες να πας 
για ψωμί! 

Όσον αφορά τις διαδηλώσεις, οι συ¬ 
γκεντρώσεις ήταν 4 με διαφορετική 
σύσταση κόσμου η καθεμία. Το ανοιχτό 
συντονιστικό ενάντια στα μεταλλεία, η 
επιτροπή αλληλεγγύης στους διωκόμε¬ 
νους του αγώνα ενάντια στην εξόρυξη 
χρυσού και η κατάληψη του Ορφανο¬ 
τροφείου καλούσαν στην Αγίας Σοφίας, 
ενώ στην Καμάρα συγκεντρώθηκε η 
Ελευθεριακή Πρωτοβουλία Θεσσαλο¬ 
νίκης, η αναρχοσυνδικαλιστική ένω¬ 
ση Ροσινάντε, το μπλοκ της Αμεσης 


Δημοκρατίας και η Α.Κ. Σίγουρα 30 
προσαγωγές έγιναν προληπτικά πριν 
ξεκινήσει η πορεία σε κλίμα απόλυτης 
τρομοκρατίας. Με πολύ χαλαρούς ρυθ¬ 
μούς γενικά κινήθηκε η πορεία σε όλο 
της το μήκος, με απουσία μπάτσων, και 
κρεμάστηκε γιγαντοπανό σχετικά με 
την εκκένωση της κατάληψης Ορφανο¬ 
τροφείου μπροστά στην κάτω πύλη της 
ΔΕΘ. Στο τέλος, κόσμος συγκεντρωμέ¬ 
νος στην Καμάρα φώναζε συνθήματα, 
όταν οι μπάτσοι που φρουρούσαν τη 
ΔΕΘ προσέγγισαν το σημείο και ξεκί¬ 
νησαν το ανθρωποκυνηγητό. 3 πέτρες 
ήταν αρκετές για να ξεκινήσει το ντου 
των μπάτσων προς 2 κατευθύνσεις: 
Ροτόντα και πλατεία Ναυαρίνου. 50 
άτομα περίπου προσήχθηκαν πάνω και 
κάτω από την Εγνατία και μεταφέρθη¬ 
καν (αναγκασμένοι να έχουν τα χέρια 
τους πάνω στο κεφάλι, σαν αιχμάλωτοι 
πολέμου) στη ΓΑΔΘ. Αντανακλαστικά, 
ο αλληλέγγυος κόσμος συγκεντρώθη¬ 
κε στη Ροτόντα με σκοπό να πάει με 
πορεία στη ΓΑΔΘ και τελικά κατέβη¬ 
κε προς Εγνατία, όπου περικυκλώθη¬ 
κε και δέχτηκε άγριο πέσιμο και ξύλο 
από μπάτσους μπροστά σε στάση του 
ΟΑΣΘ στην Αγίας Σοφίας. Ήδη, άτομα 


που είχαν φτάσει στην Αστυνομική Δι¬ 
εύθυνση περιμένοντας να πάρουν πίσω 
τους προσαχθέντες, περικυκλώθηκαν 
από διμοιρίες, κυνηγήθηκαν δύο φορές 
από δίκυκλους με άγριες διαθέσεις, με 
σκοπό να απωθηθούν. Συνολικά, μόνο 
την ημέρα της ΔΕΘ στην πόλη πραγ¬ 
ματοποιήθηκαν 153 προσαγωγές και 4 
συλλήψεις. 

Η όλη εικόνα συνοψίζεται ως εξής: ξύλο, 
μπάτσοι παντού και τρομοκρατία. Το 
μήνυμα έγινε ξεκάθαρο: “Δε θα κάνετε 
τίποτα. Δε θα μείνει κανείς.”. Η λύσσα 
των μπάτσων (και ιδίως των “φιλοξε¬ 
νούμενων”) να χτυπήσουν, να εκκαθα¬ 
ρίσουν και να δημιουργήσουν εντάσεις 
ήταν παραπάνω από προφανής από τη 
μέρα κιόλας που μπήκαν στην πόλη, με 
προκλήσεις και συνεχόμενες εξακριβώ¬ 
σεις σε μαυροφορεμένο κόσμο. 

Το τέλος μιας εποχής. Η καταστολή στη 
Θεσσαλονίκη έχει φτάσει σε μη διαχει- 
ρίσιμο επίπεδο. 

Και η αυγή μιας νέας. Ίσως ήρθε η ώρα 
να αναβαθμίσουμε την άμυνά μας και 
να χαράξουμε επιτέλους την επίθεση. 

ανεμόσκαλα 


«Σχεδία» για 
εφοπλιστεί 

χουν γίνει συνηθισμένο θέα¬ 
μα πια οι πωλητές της «Σχε¬ 
δίας» με τα κόκκινα γιλέκα 
στους δρόμους της Αθήνας. Σύμφω¬ 
να με το περιοδικό, είναι άνθρωποι 
που ζουν κάτω από το όριο της φτώ¬ 
χειας και ότι από τα 3 ευρώ της τι¬ 
μής του αυτοί παίρνουν το 1,5. Έτσι, 
τους δίνεται η δυνατότητα να μπο¬ 
ρούν να επιβιώνουν χωρίς να ζητια¬ 
νεύουν, με στοιχειώδη αξιοπρέπεια. 
Δεν έχω τίποτα εναντίον των αν¬ 
θρώπων που πουλάνε τη «Σχεδία». 
Το πρόβλημά μου είναι αλλού. 

Αν κάποιος κοιτάξει στην 


ταυτότητα του περιοδικού θα δει 
πως εκδίδεται «με την υποστήριξη 
του Ιδρύματος Σταύρος Νιάρχος». 
Για δες ευαισθησία! Ο Σταύρος 
Νιάρχος είχε τις δεκαετίες ’50-’60 
πλοία συνολικής χωρητικότητας 
2.800.000 τόνων (ο δεύτερος μετά 
τον Ωνάση) και τα περισσότερα 
από αυτά ήταν υπό ελληνική ση¬ 
μαία επειδή αφενός τα προνόμια 
των επενδυτών στην Ελλάδα μετά 
τον εμφύλιο είχαν κατοχυρωθεί 
συνταγματικά και αφετέρου επει¬ 
δή το κράτος, όπως λέει ο Λαιμός 
(άλλος μεγαλοεφοπλιστής) στο βι¬ 
βλίο του «Το ναυτικόν του γένους 
των Ελλήνων», απόδειξε ότι είναι 
«φιλοναυτιλιακό (...) διά της εις τα 
πλοία εμπεδώσεως της τάξεως και 


της πειθαρχίας των πληρωμάτων, 
η οποία ήρχισεν αποκαθιστάμενη 
από του 1948 ότε ετέθη εκτός νόμου 
η ΟΕΝΟ και απεστερήθησαν του 
δικαιώματος της ναυτολογήσεως 
υπό ελληνικών σκαφών οι καθ’ έξιν 
ταραξίαι ναυτικοί». Και η απληστία 
του Νιάρχου και όλων των Ελλήνων 
μεγαλοεφοπλιστών ήταν τέτοια, 
που δεν τους έφτανε που μεταφέρα¬ 
νε κατά τον πόλεμο της Κορέας στη 
Νοτιοκορεάτικη πλευρά πολεμικό 
υλικό και Έλληνες στρατιώτες για 
σκότωμα, αλλά εξυπηρετούσαν και 
την πλευρά των Βορειοκορεατών 
και Κινέζων, αν πιστέψουμε την Επι¬ 
τροπή Αντιαμερικανικών Ενεργειών, 
που κατήγγειλε ανοιχτά τους Έλλη¬ 
νες εφοπλιστές. Και εφόσον είναι 


ήλιου φαεινότερο ότι δεν έπιασε τη 
φάρα του Νιάρχου καμιά λύπη για 
τους ανέργους, γιατί χρηματοδοτεί 
τη «Σχεδία»; Δεν είναι δύσκολο να 
το φανταστεί κανείς. Και αυτό είναι 
το χειρότερο απ’ όλα: οι δύστυχοι 
οι πωλητές της «Σχεδίας» βγαίνουν 
καθημερινά στο δρόμο για να φτιά¬ 
χνουν το προφίλ των εκμεταλλευ¬ 
τών τους, αυτών που τους έφεραν σ’ 
αυτήν την κατάσταση. 

Αλλά δεν είναι μόνο 
αυτό. Στο τεύχος Μαΐου, 11 σελίδες 
σε σύνολο 66 (1 στις 6 δηλαδή) εί¬ 
ναι αφιερωμένες στο τρομερό έργο 
που κάνει ο Δήμος Αθηναίων και 
προσωπικά ο δήμαρχος Καμίνης. Κι 
επειδή όλοι όσοι ζουν στην Αθήνα 
γνωρίζουν την άθλια πραγματικότη¬ 


τα και επειδή -κυρίως- πλησιάζουν 
εκλογές, οδηγούμαστε στο δεύτερο, 
ακόμα πιο θλιβερό συμπέρασμα: οι 
δύστυχοι πωλητές της «Σχεδίας» 
όχι μόνο βγαίνουν στο δρόμο για 
να φτιάξουν το προφίλ των εκμε¬ 
ταλλευτών τους, αλλά για να προ¬ 
ωθήσουν και τους πολιτικούς που οι 
εκμεταλλευτές τους γουστάρουν. 

Ε, αυτό δεν είναι αξιοπρέ¬ 
πεια, όπως θέλουν να το πασάρουν 
οι εκδότες της «Σχεδίας». Αξιοπρέ¬ 
πεια για κάθε άνεργο και κάθε φτω- 
χαδάκι είναι να αρνηθεί να αποτελέ- 
σει σχεδία για τους εκμεταλλευτές 
του. 

*Γ Αλέξανδρος Πρωτόπαπας 

εφημερίδα δρόμου 


Το Παράρτημα έχει ιστορία, δεν τσιμεντώνεται δε μπαίνει σε μουσεία 



Τ ο να περιγράψεις σε ένα τυπικό «ιστορικό» το 
ρόλο που έχει παίξει το Παράρτημα στους κοι¬ 
νωνικούς αγώνες της Πάτρας τα τελευταία 40 
χρόνια είναι αδύνατο. Οι αγώνες δεν περιγράφονται με 
τίτλους ούτε με κεφάλαια σε κάποιο ιστορικό βιβλίο. 
Υπάρχουν στις εξιστορήσεις του κάθε αγωνιστή ξεχω¬ 
ριστά αλλά και στα κοινά σημεία των διηγήσεων, κρύ¬ 
βονται πίσω από τα βλέμματα κατανόησης και τους 
μορφασμούς όσων συναντήθηκαν έστω και για λίγο στο 
αμφιθέατρο σε κάποια στιγμή αγώνα, στα δεκάδες συν¬ 
θήματα που έχουν γραφτεί στους τοίχους του εδώ και δε¬ 
καετίες και υπάρχουν μέχρι και σήμερα, στα εκατοντάδες 
πολιτικά κείμενα και αφίσες που έχουν τυπωθεί όλα αυτά 
τα χρόνια και καταλήγουν στο «Συγκέντρωση - Πορεία 
στο Παράρτημα», υπάρχουν στη συλλογική μνήμη όλων 
μας που δραστηριοποιηθήκαμε μέσα σ’ αυτό. 

Το Παράρτημα όποια χρήση και να είχε έως σή¬ 
μερα -από πανεπιστημιακό κτήριο και αμφιθέατρο μέ¬ 
χρι γραφεία της ΕΛΜΕ, από κατεστραμμένο γιαπί μέχρι 
κατάληψη- είναι ποτισμένο με την αγωνία, το αίμα, τον 
ιδρώτα, την ελπίδα και την αξιοπρέπεια όλων αυτών που 
μέσα σε αυτά τα 40 χρόνια της ιστορίας του επέλεξαν να 
προτάξουν την αντίσταση και τη μαχητικότητα ενάντια 
στην ύπνωση και τη μιζέρια της ήσυχης και βολεμένης 
ζωούλας μέσα σε ένα σύστημα βίαιο και καταστροφικό. 
Οι αγώνες που κλείνονται σε μουσεία και συμπυκνώνο¬ 
νται σε μνημεία και τιμητικές πλακέτες μετατρέπονται σε 
κουφάρια, σε λείψανα. Όλοι εμείς που λειτουργούμε σε 
αυτόν τον χώρο έχουμε τη βαθιά αντίληψη ότι ο αγώνας 
για ζωή και ελευθερία δεν τελειώνει ποτέ. Είναι διαρ¬ 
κής και δημιουργικός. Έχει χρέος να βρίσκει καινούριες 
μορφές και να γεννάει νέες αντιλήψεις. Να χρησιμοποιεί 
τους αγώνες του χθες για να κάνει πιο αποτελεσματικούς 
τους αγώνες του αύριο. Το Παράρτημα το χρησιμοποι¬ 
ούμε με τον μόνο τρόπο που μπορεί να τιμά την ιστορία 
του: σαν ζωντανό κύτταρο του ευρύτερου ανατρεπτικού 
κινήματος. 

Είναι το σημείο αναφοράς για τους ακηδεμό¬ 
νευτους ταξικούς και κοινωνικούς αγώνες και την αυ- 
τοοργανωμένη δημιουργία και έκφραση στην πόλη της 
Πάτρας. Από συνελεύσεις και πρωτοβουλίες που έχουν 
προκύψει γύρω από έναν αγώνα μέχρι την κοινότητα 
των οδοφραγμάτων το Δεκέμβρη του ’08, το Παράρτη¬ 
μα αποτελεί πολιτική στέγη για όποιον και όποια απο¬ 
φασίζει να εγκαταλείψει τη βολή και τη θαλπωρή του 
σπιτιού του, να αντισταθεί και να συνταχτεί μ’ έναν 
αυτοοργανωμένο αγώνα, με ισότιμες και αντιεραρχικές 
διαδικασίες, υπεράνω κομματικών γραμμών. Από δω 
προέκυψαν κινήσεις και δράσεις όπως για την αλληλεγ¬ 
γύη στους 300 μετανάστες - απεργούς πείνας το 2011, 
πρωτοβουλία για την άρνηση στράτευσης, ενάντια στα 
στρατόπεδα συγκέντρωσης μεταναστών, ενάντια στην 
επιχείρηση «Ξένιος Δίας», πρωτοβουλίες αλληλεγγύης 
σε πολιτικούς κρατούμενους ή συλληφθέντες του κοινω¬ 
νικού ταξικού πολέμου, εκδηλώσεις αλληλεγγύης στους 
απεργούς της Χαλυβουργίας, η πρωτοβουλία των απο- 
γραφέων και τομεαρχών, δράσεις και εκδηλώσεις αλλη¬ 
λεγγύης στον αγώνα των κατοίκων της ΒΑ Χαλκιδικής 
ενάντια στα μεταλλεία χρυσού, αποτέλεσε το κέντρο 
του κύματος αλληλεγγύης στις καταλήψεις και πολλές 
πολλές άλλες. 

Παράλληλα το Παράρτημα φιλοξενεί πλήθος 
πολιτιστικών δράσεων όπως συναυλίες με μπάντες από 
την αντιεμπορική σκηνή από όλο τον κόσμο, θεματικά 
πάρτυ, θεατρικές παραστάσεις, παραστάσεις κουκλοθέ¬ 
ατρου, προβολές ταινιών και ντοκυμαντέρ. Πάμπολλες 
είναι και οι ομάδες αυτομόρφωσης που κατά καιρούς 
έχουν συσταθεί· από την εκμάθηση ξένων γλωσσών, των 
προγραμμάτων σχεδιασμού και τα αντιμαθήματα φωτο¬ 
γραφίας ως τις τεχνικές αυτοάμυνας. Επίσης στο Παράρ¬ 
τημα φιλοξενούνταν πλήθος υποδομών. Αναφερόμαστε 
ειδικά στο Ράδιο Κατάληψη, τον αυτοοργανωμένο ραδι¬ 
οφωνικό σταθμό που συστήθηκε το Δεκέμβρη του 2008 
για να καλύψει τις ανάγκες του κινήματος για την επικοι- 
νώνηση του λόγου του, το φωτοτυπικό μηχάνημα, ο εξο¬ 
πλισμός για τις προβολές, το κινηματικό αρχείο, ο χώρος 
και η βιβλιοθήκη του σχολείου μεταναστών, ποδηλατικό 
συνεργείο, μαθητικό δίικίΐο μουσικής, πίστες για δΕαίε 
και Βιπχ, αυτοδιαχειριζόμενο καφενείο και μπαρ. 

Όσον αφορά τώρα την οργάνωση της καθη¬ 
μερινότητας στο χώρο και την λειτουργικότητά του, το 
πλήθος των ομάδων, συλλογικοτήτων και ατόμων που 
δρουν σ’ αυτόν, απαρτίζουν τη διαχειριστική συνέλευση 
αυτού, η οποία είναι ανοιχτή και δημόσια ανακοινωμέ¬ 
νη (μέχρι πρότινος κάθε πρώτη Δευτέρα του μήνα στις 


7μμ). Συμμετέχουν πολιτικές ομάδες, ανοιχτές συνελεύ¬ 
σεις (γύρω από ζητήματα όπως το εργασιακό, το μετα- 
ναστευτικό, το αντιφασιστικό), αυτόνομα φοιτητικά 
σχήματα, το σχολείο μεταναστών και τσιγγανόπαιδων, 
οι ποδηλάτες-ισσες Πάτρας, η ομάδα κουκλοθεάτρου, 
πολιτιστικές - συναυλιακές ομάδες, ομάδες καφενείου 
και μπαρ, ομάδες έκφρασης, ακροβατικών κ.ά. 

Όλα αυτά στεγάζει το Παράρτημα και μπορεί να 
στεγάσει άλλα τόσα. Η πόρτα του Παραρτήματος ήταν 
πάντα ανοιχτή για όποιον ήθελε να εκφραστεί εκτός και 
αν ήταν ρατσιστής, φασίστας, μπάτσος, σεξιστής, κερδο- 
σκόπος, δημοσιογράφος ή ρουφιάνος. 

Όλα τα παραπάνω απειλούν τα σχέδιά τους. 
Για αυτό και καταφεύγουν σε μια τόσο θεαματική επι¬ 
χείρηση. Ελπίζουν ότι εκκενώνοντας τους χώρους μας, 
θα αποσυρθούμε από τον αγώνα, απ’ τους δρόμους και 
τις γειτονιές, θα επιβάλλουν την κινηματική σιωπή, νο¬ 
μίζουν ότι μπορούν να πλήξουν την απήχηση που έχει ο 
τρόπος διαχείρισης της καθημερινότητάς μας μέσα στις 
καταλήψεις, ότι μπορούν να διαρρήξουν τη συλλογικο- 
ποίηση των αναγκών, των επιθυμιών και των αρνήσεών 
μας. 

Οι καταλήψεις και οι αυτοδιαχειριζόμενοι χώ¬ 
ροι δεν είναι τα ντουβάρια, όσο κι αν αυτά τα ντουβάρια, 
τα γνωρίζουμε όπως την παλάμη του χεριού μας. Εμείς 
τα συντηρήσαμε τόσα χρόνια... 

Οι εργασίες διαμόρφωσης του χώρου, η ανακατασκευή 
και η συντήρησή του έγιναν από το 2000 έως το 2013 
από εμάς. 



Ο χώρος όταν μπήκαμε ήταν στο μεγαλύτερο κομμάτι 
του γεμάτος μπάζα, είχε εργαλεία, μηχανή μωσαϊκού, φι¬ 
άλες οξυγόνου, μπετονιέρα, τα οποία είτε τα πήραν οι 
ιδιοκτήτες τους είτε εκλάπησαν μιας και το Παράρτημα 
δεν είχε πόρτα (την πόρτα τη βάλαμε εμείς). Ο χώρος 
από το 1999 μέχρι και το 2002 ήταν γιαπί. 

Τα υλικά που υπήρχαν ήταν μόνο ρετάλια εγκα¬ 
ταστάσεων από τον εγκατεστημένο σκελετό εξαερισμού, 
και των ηλεκτρολογικών-υδραυλικών εγκαταστάσεων. 
Το 2008 σε ξεμπάζωμα του θεωρείου ανακαλύψαμε τα τι¬ 
μολόγια της ντροπής με το ποσό των 500.000.000 δρχ σε 
υλικά που ποτέ δεν ήρθαν στο χώρο: κλιματισμός, τουα¬ 
λέτες, εξοπλισμός προβολής, σκηνή με φωτισμό, αμφιθέ¬ 
ατρο με επένδυση ακουστικής στους τοίχους, ηλεκτρο- 
λογικούς πίνακες ολοκληρωμένους. Απορούμε μήπως 
ξέρουν κάτι παραπάνω οι υπεύθυνοι του δήμου. Μάλλον 
έχουν αυτοί τα τιμολόγια. Ο μισός φωτισμός και τα σο- 
βατίσματα στα τιμολόγια επίσης φαινόταν ότι είχαν ολο¬ 
κληρωθεί, πράγμα που ουδέποτε συνέβη. Οι τουαλέτες, 
ο ηλεκτροφωτισμός, τα υδραυλικά, οι αποχετεύσεις, το 
βάψιμο, οι σταθερές κατασκευές, το συνεχές ξεμπάζωμα 
έγινε από το πλήθος του κόσμου που όλα αυτά τα χρόνια 
πέρασε, έμεινε ή έφυγε, και με λεφτά από την τσέπη του. 
Τα τζάμια της πρόσοψης του Παραρτήματος σπάστηκαν 
από θρασύδειλους φασίστες ξημερώματα πριν από ένα 
περίπου χρόνο στις 19/5/2012. Αυτές οι ζημιές βέβαια 
τότε δε σόκαραν τους αντιδημάρχους και λοιπούς παρα- 
τρεχάμενους... 

Όταν το επάγγελμα του χτίστη, του οδηγού 
φορτηγού, του καθαριστή, του σιδερά γίνεται ο τάφος 


κάποιων άλλων οφείλει να καταλάβει ότι εκείνη τη στιγ¬ 
μή φτιάχνει τον τάφο της ίδιας του της τάξης και όχι ότι 
απλά κάνει τη δουλειά του. Οι εργάτες του δήμου που 
εργάστηκαν για το σφράγισμα των καταλήψεων οφεί¬ 
λουν να συνειδητοποιήσουν ότι με τα μεροκάματά που 
έκαναν συντέλεσαν στον αποκλεισμό του κόσμου του 
αγώνα από τους φυσικούς του χώρους. Ας αναλογιστούν 
το ρόλο που έπαιξαν και μπορεί να παίξουν. 

Όσο για την περιβόητη αξιοποίηση του χώρου, 
από τις πρώτες κιόλας μέρες πολλών ειδών κοράκια 
έσπευσαν να κάνουν τις προτάσεις τους. Από συνεδρια- 
κό κέντρο μέχρι εμπορικό κέντρο και από μουσείο μέχρι 
στέγη πολιτιστικών συλλόγων του δήμου, όλες οι προ¬ 
τάσεις αποσκοπούν στη δημιουργία μιας εμποροπανή- 
γυρης είτε με σκοπό το κέρδος είτε στην καπηλεία του 
χώρου για μικροπολιτικά συμφέροντα. Στην πραγματι¬ 
κότητα όμως όλο αυτό δεν είναι τίποτα άλλο από την 
προσπάθεια της εξουσίας να απονοηματοδοτήσει και να 
αφομοιώσει τον αγωνιστικό και πολιτιστικό χαρακτήρα 
αυτού του χώρου. Θέλουν να πάρουν έναν χώρο που λει¬ 
τουργεί αντιθεσμικά, αντιεμπορευματικά και αυτοοργα- 
νωμένα, όπου κόσμος συλλογικά και ισότιμα παίρνει τη 
ζωή του στα χέρια του και αγωνίζεται και να εγκαθιδρύ- 
σουν στη θέση του ένα θεσμικά διαμεσολαβημένο στείρο 
έκτρωμα. Ο χώρος αυτός προτάσσει τον αγώνα και την 
αυτοέκφραση σαν στοιχείο της καθημερινότητάς μας και 
αυτό δεν μπορεί να αντικατασταθεί με πολιτιστικά γκα¬ 
λά, συνέδρια και μουσεία. 

Οι καταλήψεις δεν αποτελούν ούτε αυτοσκοπό, 
ούτε κάποιο φετίχ. Είναι πρόταση και πρόταγμα. Απο¬ 
τελούνται και διαρθρώνονται από τις ανάγκες, τις αντι¬ 
λήψεις, τις σχέσεις και τους στόχους των ατόμων που 
δραστηριοποιούνται στους χώρους αυτούς. Έχουν στόχο 
να καταρρίψουν στην πράξη όλα αυτά που θεωρούνται 
αυτονόητα αλλά δεν είναι τίποτα άλλο από επίπλαστες, 
φορεμένες και εσωτερικευμένες προσταγές. Ο εκβια¬ 
σμός του ενοικίου, ο προκαθορισμένος καταμερισμός 
των ωρών της ημέρας, ο καταναλωτισμός, ο διαχωρισμός 
των ανθρώπων σε ανώτερους - κατώτερους με διάφορα 
κριτήρια, η εθνική - πατριωτική συνείδηση, η αντίληψη 
του κράτους και των θεσμών του σαν συνεκτικό δεσμό 
της κοινωνίας, ο προκαθορισμένος τόπος και τρόπος δι¬ 
ασκέδασης, ο ατομισμός και η αποξένωση αμφισβητού¬ 
νται στην πράξη. Φυσικά δεν αποτελούν μαγική λύση 
αλλά ένα μόνιμο πεδίο πειραματισμού, προβληματισμού 
και δημιουργίας πάνω σε μια διαφορετική οργάνωση της 
κοινωνίας. 

Το Παράρτημα, πάντα, ως κεντρικός χώρος 
τόσο αρχιτεκτονικά, πολεοδομικά άλλα και ιστορικά - 
πολιτικά αποτελεί σημείο αναφοράς στην Πάτρα. Σημείο 
συνάντησης, αμφισβήτησης, ενημέρωσης, συγκέντρω¬ 
σης, ανατροπής. Όποτε χρειάστηκε λειτούργησε ως 
εστία έντονης κοινωνικής και πολιτικής δραστηριότητας 
και αυτό το ξέρουν μέχρι και οι πέτρες. 

Πάνω του γεννήθηκαν, άνθισαν και παρήλθαν οι αγώνες 
των τελευταίων δεκαετιών. 

Τα ριζώματα αυτά είναι και κάποιες από τις 
μικρές ή μεγάλες ιστορίες της πόλης μας. Είναι στην 
κουλτούρα μας γιατί καταφέραμε, έστω και λίγο αλλά 
ανεκτίμητα, να συμβάλλουμε και εμείς με τη σειρά μας 
δημιουργώντας γεγονότα και συμμετέχοντας στον αγώ¬ 
να, προσπαθώντας να καλύψουμε τις ανάγκες της επο¬ 
χής μας. 

Τίποτα δεν τελείωσε. Όλα συνεχίζονται... 

Τα θέλουμε όλα και για όλους. 

απόσπασμα από κείμενο 
της Κατάληψης Παραρτήματος 

ΑΠΑΤΡΙΧ 

εφημερίδα δρόμου 


Η σιωπή του τσιμέντου δε θα πνίξει το θόρυβο των κοινωνικών 
αγώνων και τη§ συλλογικήν ζωήν 



Τ α ξημερώματα της 5ης Αυγούστου 
είδαμε να στήνεται μια ογκώδης και 
θεαματική επιχείρηση της αστυνομί¬ 
ας σε απόλυτη συνεργασία με το δήμο της 
Πάτρας και την πυροσβεστική για την εκ¬ 
κένωση και το σφράγισμα της Κατάληψης 
Παραρτήματος, του κατειλημμένου Μαρα- 
γκοπουλείου και του αυτοδιαχειριζόμενού 
στεκιού Τ.Ε.Ι. Πάτρας - Κατάληψη Νικολά¬ 
ου Γύζη 33. 

Όσον αφορά τις συλλήψεις των 
συντρόφων-ισσών στο κατειλημμένο Μα- 
ραγκοπούλειο θα θέλαμε να αναδείξουμε 
μερικά πράγματα: Η άνοδος και παραμο¬ 
νή των συντρόφων στην στέγη, φωνάζο- 
ντας συνθήματα και ανοίγοντας πανό, είχε 
ως σκοπό τη δημιουργία όσο το δυνατόν 
μεγαλύτερου κοινωνικού γεγονότος στη 
γειτονιά, έχοντας πλήρη συνείδηση της 
επικείμενης σύλληψής τους. Τη στέγη αυτή 
τη γνωρίζουμε καλά καθώς εμείς την επιδι¬ 
ορθώσαμε. Σε μια επίδειξη απόλυτης ανευ- 
θυνότητας που δε μας εξέπληξε στο ελά¬ 
χιστο και αγνοώντας τις προειδοποιήσεις 
των συντρόφων σε σχέση με την αντοχή 
του υλικού της στέγης, οι μπάτσοι ανέβη¬ 
καν σε αυτή, θέτοντας με αυτό τον τρόπο 
σε κίνδυνο την σωματική ακεραιότητα των 
συντρόφων. Κατέβασαν «τσουλήθρα» μά¬ 
λιστα έναν εξ’ αυτών αδιαφορώντας για 
την πιθανότητα τραυματισμού. Η έρευ¬ 
να που διεξήχθη στο χώρο ήταν απουσία 
οποιοσδήποτε συντρόφου παρά την επιμο¬ 
νή με την οποία ζητήθηκε, ενώ οι πρώτοι 
αλληλέγγυοι που κατέφτασαν έξω από το 
Μαραγκοπούλειο προσήχθησαν άμεσα (11 
στο σύνολο). Τα παραπάνω δεν τα ανα¬ 
φέρουμε φυσικά ούτε επικαλούμενοι το 
γράμμα οποιοσδήποτε νόμου ούτε έχοντας 
κάποια γκρεμισμένη αυταπάτη σε σχέση με 
το ποιοι είναι οι κατασταλτικοί μηχανισμοί. 
Κρίνουμε όμως σκόπιμη την εμπειρική με¬ 
ταφορά των γεγονότων προς άλλους κατα¬ 
λήψιες συντρόφους αλλά και την κοινωνία. 
Να σημειώσουμε επίσης την κατηγορημα¬ 
τική άρνηση των συλληφθέντων τόσο ως 
προς την συμπλήρωση βιομετρικών φορ¬ 
μών όσο και ως προς τη διαδικασία λήψης 
αποτυπωμάτων καθώς και ότι οι 4 από τους 
συλληφθέντες το μόνο που δήλωσαν στον 
εισαγγελέα είναι ότι η 5η συλληφθείσα 
ήταν φιλοξενούμενη στο χώρο. Οι συνολι¬ 
κές κατηγορίες που αντιμετωπίζουν είναι 
6: διατάραξη οικιακής ειρήνης, διακεκριμέ¬ 
νες φθορές, παράνομη βία, ρευματοκλοπή, 
οπλοκατοχή και απείθεια. 

Η χρονική στιγμή που επιλέχθηκε για 
το κατασταλτικό αυτό χτύπημα δεν είναι 
τυχαία. 

Πέρα από την εκμετάλλευση της 


καλοκαιρινής περιόδου και ό,τι συνεπάγε¬ 
ται αυτή στο επίπεδο των δυναμικών από 
πλευράς κινήματος, η επιχείρηση της 5ης 
Αυγούστου βρίσκεται σε ευθεία σύνδεση, 
σε στρατηγικό επίπεδο, με την στοχοποί¬ 
ηση του συνόλου των καταλήψεων, των 
αυτοδιαχειριζόμενων χώρων, των μέσων 
αντιπληροφόρησης και άλλων κινημα¬ 
τικών υποδομών, αποτελώντας συνέχεια 
των κατασταλτικών επιχειρήσεων του πε¬ 
ρασμένου διαστήματος (Κατάληψη Δέλτα 
στη Θεσσαλονίκη, λΠΙα ΑιηαΐΗδ, Κατάλη¬ 
ψη Πατησίων και Σκαραμαγκά, Κατάληψη 
Λέλας Καραγιάννη 37, Στέκι ΑΣΟΕΕ, Ρά¬ 
διο 98ίτη, ΑίΕεπδ Ιπάγιπείΐΐα). Η πάταξη 
του εσωτερικού εχθρού άλλωστε, δεν θα 
μπορούσε παρά να είναι προτεραιότητα 
στην κρατική πολιτική ατζέντα. 

Το στρατήγημα του νόμου και της 
τάξης εξυπηρετεί από τη πλευρά του κρά¬ 
τους την προσπάθεια μιας νέας κοινωνικής 
ρύθμισης. Η καπιταλιστική αναδιάρθρωση 
που συντελείται, οι ενδοσυστημικοί αντα¬ 
γωνισμοί και η κρίση συναίνεσης διαμορ¬ 
φώνουν ένα ρευστό περιβάλλον όπου οι 
κοινωνικοί αγώνες και τα κινήματα απο¬ 
κτούν ειδικό βάρος και πρέπει να επανε- 
νταχτούν στο παιχνίδι της δημοκρατίας 
μέσω της καταστολής και της ενσωμάτω¬ 
σης. Από τις Σκουριές της Χαλκιδικής που 
«μπλοκάρονται επενδύσεις» μέχρι τα κέ¬ 
ντρα της Αθήνας και των άλλων μεγάλων 
πόλεων που «είναι απροσπέλαστα, γεμάτα 
εστίες ανομίας», απο τα 4 μνημόνια και τα 
μέτρα ακραίας λιτότητας που αυτά επέφε¬ 
ραν, μέχρι τις επιστρατεύσεις απεργών, από 
το γενικευμένο πογκρόμ που ακούει στο 
όνομα Ξένιος Δίας και την παγίωση νεο- 
ναζί καθαρμάτων ως παράγοντα εξασφά¬ 
λισης ευνομίας, αυτό που επιχειρείται να 
προσδιοριστεί είναι μια νέα κανονικότητα 
στα πλαίσια της μηδενικής ανοχής. Σε αυτή 
την κανονικότητα, τα πάντα πρέπει να 
επανακαθοριστούν έτσι ώστε να υπάρχουν 
μόνο μέσα από κρατικά-κυρίαρχα διαμεσο- 
λαβημένα νοήματα. Το κράτος πρέπει να 
επανέλθει σαν ρυθμιστής των κοινωνικών 
σχέσεων, παντού. Ως εκ τούτου οτιδήποτε 
κυοφορεί ριζοσπαστικά αντιθεσμικά χαρα¬ 
κτηριστικά και προάγει την αδιαμεσολά- 
βητη έκφραση και επικοινωνία πρέπει να 
παταχθεί. 

Η κρατική επίθεση στην Πάτρα 
συμπυκνώνει με τον πιο εμφατικό τρόπο 
τόσο τα γεγονότα της περιόδου που ζούμε 
όσο και το περιβάλλον που πλάθεται σε το¬ 
πικό επίπεδο. (...) 

Το όλο παιχνίδι αφορά πολιτι¬ 
κές συμφωνίες μεταξύ κυρίων κάτω από 
το τραπέζι που έχουν ως ορίζοντα την 


διαχείριση της κατάστασης μέσα σε ένα 
πολιτικά ρευστό περιβάλλον, με τις επερ- 
χομενες δημοτικές εκλογές να αποκτούν 
σημαίνουσα σημασία. Στο νέο πολιτειακό 
και κρατικό περιβάλλον που βλέπουμε να 
διαρθρώνεται, η τοπική αυτοδιοίκηση είναι 
ένας βαθμός εξουσίας που θα υλοποιεί τα 
νεοφιλελεύθερα προγράμματα, ειδικά σε 
μια πόλη με λιμάνι, φοιτητές, οικονομική 
ζωή, έργα που γίνονται στην περιφέρειά 
της κ.λπ. Από την κορφή μέχρι τα νύχια 
το πολιτικό προσωπικό αλλάζει και επιλέ¬ 
γονται αυτοί που καλούνται να αναπεξέλ- 
θουν στις επιλογές κράτους και κεφαλαί¬ 
ου. Ο κάθε Δημαράς, Σιγαλός, Αρβανίτης, 
Νταβλούρος και το κάθε μόρφωμα ή κόμμα 
που αντιπροσωπεύει έχει αυτό το ρόλο και 
ανάλογα έχει και υποχρεώσεις αλλά και να 
λαμβάνει. Σε επίπεδο ηγεσίας στην τοπι¬ 
κή ΕΛΑΣ έχουν επέλθει αλλαγές ώστε να 
εφαρμοστούν τα νέα δόγματα όπως και 
συμπληρωματικά διάφοροι εισαγγελείς 
και δικαστές είναι πρόθυμοι να χτίσουν τις 
καριέρες τους πάνω στις ζωές μας εφαρ¬ 
μόζοντας τις κυρίαρχες επιταγές ενάντια 
σε όσους αντιστέκονται. Στην πόλη που 
ζούμε ξέρουμε για τα μεροκαματάκια που 
προσφέρουν οι χρυσαυγίτες σε διάφορους 
δήθεν «άγριους», σε διάφορα σκουλήκια 
του παρελθόντος. Όπως ξέρουμε για τις 
πολιτικές πιέσεις που υπάρχουν κάθε φορά 
που διώκεται κάποιος αγωνιστής. Όπως 
ξέρουμε για τα μεροκάματα που κάνουν 
ασφαλίτες σε νυχτερινά μαγαζιά, αλλά 
και το αλισβερίσι τους με τον έλεγχο της 
πρέζας. Όπως ξέρουμε για διάφορους μπά- 
τσους που βασανίζουν μετανάστες, που 
τους κλέβουν λεφτά και κινητά, που τους 
σκίζουν τα χαρτιά, που βγάζουν και κανα 
χαρτζιλίκι από τα κυκλώματα μετακίνησης 
των μεταναστών. Οπως ξέρουμε σε τι άθλια 
κατάσταση ήταν πριν μπούμε εμείς οι τρεις 
χώροι που εκκενώθηκαν, τι φράγκα είχαν 
φαγωθεί από τους εκάστοτε διαχειριστές 
τους και πόσο ανοιχτά στην κοινωνία ήταν. 
Κάτι κύριοι που ακόμη επιβιώνουν μέσα 
στον βούρκο του φαγοποτιού, της κρατι¬ 
κής διαμεσολάβησης, του γλυψίματος και 
της εξουσίας είναι όσοι σήμερα διαρρηγνύ¬ 
ουν τα ιμάτιά τους για την επιστροφή της 
ηρεμίας στην πόλη, κλείνοντας το μάτι στα 
παρακρατικά σκουπίδια και παίρνοντας 
θέση στην επίθεση που εξαπολύεται απέ¬ 
ναντι σε όσους αγωνίζονται ενάντια στη 
λεηλασία των ζωών μας. 

Η λειτουργία των τοπικών ΜΜΕ 
ήταν ανέκαθεν ένας από τους πυλώνες 
που στήριζαν τις ανηλεείς προσπάθειες 
ενάντια στους αναρχικούς, αντιεξουσια- 
στές ή κοινωνικούς αγωνιστές. Από την 
πάντα παρούσα «Πελοπόννησο» μέχρι και 
τις κωλοφυλλάδες αποχαύνωσης τύπου 
«Κόσμος» του έγκριτου συμπορευτή και 
πληροφοριολήπτη των μπάτσων Φλαμή 
και το κάθε τυχάρπαστο τοπικό κανάλι 
και δίίε που ανακαλύπτει, δημιουργεί και 
διαστρεβλώνει γεγονότα ορεγόμενο κανά 
αθηναϊκό ψίχουλο, τα τοπικά ΜΜΕ έβαλ¬ 
λαν συνεχώς με κάθε τρόπο απέναντι στο 
κίνημα και τους χώρους του, προσπαθώ¬ 
ντας σε κάθε περίπτωση, σε κάθε γεγονός 
να απονοηματοδοτήσουν την ύπαρξη, το 
λόγο, τις πράξεις μας. Με λίγα λόγια από 
τα τοπικά ΜΜΕ, όσον αφορά ειδικά τις 
καταλήψεις, με ιδιαίτερη έμφαση στο Πα¬ 
ράρτημα, συνεχώς εκφραζόταν η αναγκαι¬ 
ότητα μιας άλλης διαχείρισής τους, η ανα¬ 
γκαιότητα πάταξης των εστιών ανομίας, η 
αναγκαιότητα να εμφανιστεί επιτέλους η 
πολιτική βούληση ούτως ώστε η πολιτεία 
να εξασφαλίσει την εύρυθμη λειτουργία 
τους προς όφελος κάθε φορά και διαφορε¬ 
τικού υποκειμένου. (...) Χαρακτηριστικό 
παράδειγμα είναι πως τώρα το σύνολο του 
τοπικού αστικού τύπου κάνει εκκλήσεις για 
να βρεθεί μια λύση για τη μελλοντική χρή¬ 
ση ειδικά του Παραρτήματος. Μια λύση 
που «θα αφορά τη νεολαία, τον πολιτισμό, 
την πρόοδο, τη δημοκρατία». Μάλλον έχει 


διαφανεί ήδη η πολιτική πρόταση και αυτή 
δεν είναι άλλη από την δημοκρατική δια¬ 
χείριση. Μια διαχείριση που περνά πάνω 
από τσιμέντα και τούβλα και σκοπό έχει 
να αφαιρέσει τα αιχμηρά χαρακτηριστικά, 
περιεχόμενα και επιλογές από τους χώρους 
αυτούς. Ο αντιφασιστικός αγώνας πρέπει 
να είναι μια αναίμακτη καταγγελία, οι πο¬ 
ρείες κηδείες ντυμένες με βουβά βλέμματα 
και πνιγμένη οργή, ο πολιτισμός πρέπει να 
αφορά οποιαδήποτε γλυκανάλατη, δια- 
μεσολαβημένη μορφή σερβίρεται μέσα σε 
καλοβαλμένα μέγαρα και χώρους, από ει¬ 
δήμονες, με συνοδεία αντίτιμο και ανάγκη 
για καλό ντύσιμο. Το στοίχημα είναι να μην 
υπάρχουν χώροι που μπορεί να πάει ο κα¬ 
θένας χωρίς να πληρώσει, να τον στραβο¬ 
κοιτάξουν, να του πουν πως δεν έχει κάποιο 
θεσμικό ρόλο, να εκφραστεί, να συνδιαλ- 
λαγεί, να οργανωθεί, να αντεπιτεθεί. (...) 

Η κατάληψη του Μαραγκοπου- 
λείου πραγματοποιήθηκε από εμάς και 
με τη συνδρομή συντρόφων-ισσων τον 
Οκτώβρη του 2010. Ο χώρος που πήρα¬ 
με στα χέρια μας βρισκόταν σε άθλια κα¬ 
τάσταση με τόνους από μπάζα, σκουπίδια 
και σοβαρά προβλήματα φθορών από την 
πάνω απο 20 χρόνια εγκατάλειψή του. Με 
συνοπτικές διαδικασίες αποκαταστήσα¬ 
με το χώρο σε όχι απλώς βιώσιμη, αλλά 
αξιοζήλευτη κατάσταση, χτίζοντας, σοβα¬ 
τίζοντας, βάφοντας, επιπλώνοντας, επι¬ 
διορθώνοντας ακόμα και την κατεστραμ¬ 
μένη από χρόνια αποχέτευση, με σκοπό 
τη στέγαση των πολιτικών μας αναγκών, 
αποκτώντας ένα ακόμα εργαλείο στη διε¬ 
ξαγωγή του κοινωνικού-ταξικού πολέμου. 
Στο Μαραγκοπούλειο στεγάζονταν (με δι¬ 
κούς μας πόρους) δανειστική βιβλιοθήκη, 
βιβλιοπωλείο κινηματικών εκδόσεων και 
αυτό οργανωμένων έντυπων εγχειρημά¬ 
των, εκτενές ιστορικό κινηματικό αρχείο, 
χαριστικό/ανταλλακτικό παζάρι, ενώ πέρα 
από τις πολυάριθμες πολιτικές εκδηλώσεις 
που λάμβαναν κατά καιρούς χώρα, σε μό¬ 
νιμη βάση πραγματοποιούνταν συλλογικές 
κουζίνες και πολιτικά καφενεία με θεμα¬ 
τικές ενότητες. Πάντα φυσικά με ανοιχτά 
κοινωνικά χαρακτηριστικά και με διαύλους 
επικοινωνίας ανοιχτούς με τη γειτονιά 
μας, η οποία αγκάλιασε το εγχείρημα από 
την πρώτη στιγμή. Τα ξεκάθαρα αναρχικά 
χαρακτηριστικά του εγχειρήματος το έθε¬ 
σαν από την πρώτη στιγμή στο στόχαστρο 
της κρατικής καταστολής. Από την πρώτη 
απόπειρα εκκένωσης της κατάληψης τον 
Δεκέμβρη του 2010, μερικούς μήνες μετά 
την οικειοποίηση του χώρου από πλευράς 
μας, και την πανηγυρική ανακατάληψη, 3 
μέρες μετά την αστυνομική επιχείρηση, 
παραμονή πρωτοχρονιάς του 2011, ως τις 
επιθετικές κινήσεις των παρακρατικών της 
Χ.Α. σε αγαστή συνεργασία με τις αστυνο¬ 
μικές δυνάμεις. Με τις τελευταίες να απο¬ 
σκοπούν ουσιαστικά στη δημιουργία κατα¬ 
στάσεων έντασης ώστε να θέσουν ζήτημα 
δημόσιας τάξης για το Μαραγκοπούλειο 
και να δώσουν την απαραίτητη αβάντα στο 
κράτος να επέμβει. Υπερασπιστήκαμε την 
κατάληψή μας όπως είναι αυτονόητο, γνω¬ 
ρίζοντας ότι ο αντιφασισμός δεν μπορεί 
να εσωκλείεται σε χωροταξικά όρια. Δεν 
ήμασταν απλά ένα αντιφασιστικό ανάχω¬ 
μα μα ένα σύνολο θέσεων που έχουμε ως 
αναρχικοί και προβάλλουμε στο περιβάλ¬ 
λον μας, προωθώντας την αλληλεγγύη, 

την αντίσταση και την αυτοοργάνωση. 
Βάζοντας στους διπλανούς μας ερωτήματα 
και ερχόμενοι σε ζύμωση μαζί τους, για το 
πώς μπορούμε όχι μόνο να αντισταθούμε 
αλλά και να ζήσουμε καθημερινά. Η κατά¬ 
ληψή μας ήταν η έμπρακτη πραγμάτωση 
των θέσεων που έχουμε ως άνθρωποι και 
αυτό δε σβήνει με τίποτα. Στην τελική, η 
άρνησή μας προς την ιδιοκτησία, τη λεηλα¬ 
σία των αγαθών, η υπεράσπιση της χρήσης 
τους από όλους ισότιμα είναι ζητήματα που 
πρέπει να αναλογιστούν όλοι και μάλιστα 
τώρα. Δεν πράξαμε τίποτα περισσότερο 
από το να πάρουμε τις ζωές μας στα χέρια 
μας. Κάτι που θα κρέμεται σε πολλά χείλη 
όταν η εφορία θα παίρνει σπίτια για ψύλ¬ 
λου πήδημα. 

Το γιατί οι αναρχικοί και οι υπο¬ 
δομές τους γίνονται στόχος του πολυεπί- 
πεδου βόθρου που κυβερνά αυτή τη χώρα 
είναι κάτι στο οποίο μόνο κάποιος αδαής 


δεν θα μπορούσε να απαντήσει. Πρεσβεύ¬ 
ουμε όλα όσα το σύστημα εκμετάλλευσης 
δεν διδάσκει, όλα όσα είναι και στην ου¬ 
σία πέρα από τα όρια της κατανόησης του, 
όλους τους δρόμους που θα οδηγήσουν εν 
τέλει στον αφανισμό του. Στην εποχή της 
βάναυσης επιβολής νεοφιλελεύθερων δογ¬ 
μάτων, σερβιρισμένων στην πιατέλα της 
εθνικής σωτηρίας, ανάκαμψης και ακμής, 
με λίγα λόγια την απελπισμένη προσπάθεια 
διάσωσης του ντόπιου καπιταλισμού, δεν 
υπάρχουν περιθώρια για αδιαμεσολάβητη 
επικοινωνία και έκφραση. Δεν υπάρχει χώ¬ 
ρος για ψυχαγωγία χωρίς αφεντικό, κερδο¬ 
φορία, εμπόριο. Δεν νοείται η θέση του να 
μοιράζεσαι συντροφικά ένα πιάτο φαγητό 
με κάποιον χωρίς να του ζητάς αστυνομική 
ταυτότητα. Δεν στεριώνει σε ευνομούμενη 
πολιτεία κάποιοι ταραχοποιοί καταλήψιες 
να δημιουργούν πρόβλημα στους νεονα- 
ζί αβανταδόρους του θεόπνευστου κυ¬ 
βερνητικού έργου. Οι κυρίαρχοι έρχονται 


αντιμέτωποι με την ίδια την οργάνωση 
ζωής και καθημερινότητας έξω από θεσμι¬ 
κά πλαίσια και εχθρικά απέναντι σ’ αυτά, 
απαλείφοντας διαμεσολάβηση, εμπόρευ¬ 
μα, αλλοτρίωση, ιεραρχία, σεξισμό, ρατσι¬ 
σμό, κάθε μοριακό συστατικό του κόσμου 
της εξουσίας. Η πολεμική, οι εχθροπραξίες 
και οι αντιπροτάσεις απέναντι στα ανωτέ¬ 
ρω διαπνέονται από την αλληλεγγύη, την 
αυτοοργάνωση, την αλληλοβοήθεια, την 
συντροφικότητα, τα μοριακά δηλαδή, συ¬ 
στατικά της λογικής της Αναρχίας. 

Η Αναρχία, καθίκια εξουσιαστές, 
είναι τα μυαλά, οι καρδιές και τα χέρια των 
ανθρώπων της. Είναι η ανίατη επιδημία 
που έχει προσβάλλει το άρρωστο τεχνητό 
σας οικοσύστημα, ο ακάνθινος κισσός που 
διαβρώνει τα μάρμαρα του λαμπρού ναού 
που ονομάζεται σύγχρονος πολιτισμός. 
Μπάτσοι, δικαστές, δήμαρχοι και τα λοιπά 
τσιράκια τους, ας βάλουν όλοι καλά στο 


μυαλό τους ότι οι καταλήψεις μας δεν εί¬ 
ναι τα ντουβάρια, οι τοίχοι και τα πορτο¬ 
παράθυρα που τσιμεντώθηκαν. Οι κατα¬ 
λήψεις μας είναι αυτά που κυοφορούνται 
εντός τους και εντός μας. Είναι οι σχέσεις 
που πλάθουμε μεταξύ μας, είναι οι έρωτες 
μας, οι τσακωμοί μας, οι συζητήσεις μας, 
τα όνειρα, οι ραδιουργίες και τα σχέδια μας 
για ολική ανατροπή, τα τσιτωμένα νεύρα 
στα καραούλια επαγρυπνώντας για τους 
μπάσταρδους, οι άνομες συνευρέσεις μας 
και οι ένοχες συντροφικότητες. 

Για όλους τους λόγους του κόσμου 
κατάληψη 

Για όλους τους λόγους του κόσμου 
πόλεμος ενάντια σε κάθε είδους 
εξουσία 

Για την Αναρχία 

Πέρασμα, 

συλλογικό εγχείρημα λόγου και δράσης 


Ένα§ εργαζόμενοί ιη§ ΕΡΤ για την ΕΡΤ 



Σ τέκονται εκεί. Πηγαίνοντας το πρωϊ 
τα βλέπω. Τα ξαναβλέπω φεύγοντας 
το βράδυ. 3 μήνες διαδρομή αγώνα, 
3 κτήρια ορόσημα καθημερινής πορείας. Να 
μου θυμίζουν το πώς και το γιατί. 

Η σιδερόφραχτη, με αγκαθωτό συρματό¬ 
πλεγμα, φρουρούμενη Κατεχάκη. Εκεί όπου 
παίρνει σάρκα και οστά ο ενημερωτικός φα¬ 
σισμός της κρατικής εξουσίας. Αυτός ο φασι¬ 
σμός που θέλει να έχει πάντα τη δυνατότητα 
να αποφασίζει και να διατάζει και να πείθει. 
Με κάθε κόστος. Το κτήριο αυτό στεγάζει 
την μιντιακή απεικόνιση του «μαύρου». Όχι 
μόνο του «μαύρου» των τηλεοράσεων ή της 
ενημέρωσης αλλά το μαύρο που θέλει να επι¬ 
βάλει η κυβερνητική εξουσία στις ζωές μας. 
Το κτήριο της «Δημόσιας» Τηλεόρασης (Δ.Τ) 
Μερικές δεκάδες μέτρα πιο πέρα ένα τερά¬ 
στιο αυγό. Αυτό του φιδιού. Μια λέσχη κα¬ 
θαρμάτων. Μια τεράστια τσιμεντένια βρωμιά 
σε μιαν άκρη κάποιας λεωφόρου. Σύμβολο 
μίσους, μισαλοδοξίας, αδιεξόδων, κραυγάζει 
από μακριά «γκρεμίστε με», «λυτρώστε με» 
από τους ανθρωπόμορφους τερμίτες που 
έχουν βαλθεί να κατασπαράξουν κάθε δέ¬ 
ντρο κοινωνικής ελπίδας και δημιουργίας. Το 
μεγάλο κτήριο της Χρυσαβγής (Χ.Α) στη Λ. 
Μεσογείων. 

Ανάμεσα στα δύο αυτά κτήρια, το μεγαλύτε¬ 
ρο ανταλλακτήριο ανθρώπινης ανάγκης που 
υπάρχει στην Αθήνα. Το μεγαλύτερο μαυρα- 


γορίτικο τσαρδί. Εκεί όπου αναγκάζονται να 
καταφύγουν συνάνθρωποι μας προκειμένου 
να ξεπουλήσουν ό,τι υλικά πολύτιμο τους έχει 
απομείνει για να πληρώσουν αυτούς που θέ¬ 
λουν πάτνα να τα παίρνουν όλα. Ένα τερά¬ 
στιο ανταλακτήριο χρυσού (Α.Χ) 

Αγοράζεται αξιοπρέπεια, χρυσός και σκατο- 
ψυχιά σε τιμές ευκαιρίας. Δ.Τ, Χ.Α, Α.Χ. Κρά¬ 
τος, Φασίστες, Μαυραγορίτες. 

Στον ίδιο δρόμο φυσικά βρίσκονται και το 
υπουργείο Δημοσίας Τάξεως αλλά και ο τη¬ 
λεοπτικός σταθμός ΜΕΓΚΑ. Μιλάμε για το 
φλος του αυταρχισμού. 

Μετά από μια τέτοια διαδρομή η άφιξη στο 
Ραδιομέγαρο της ΕΡΤ φαντάζει πραγματικό 
καταφύγιο. Βλέμματα καθάρια. Πολύ κού¬ 
ραση αλλά και διάδρομοι με χαμόγελα. Όλοι 
να αναλαμβάνουν κάτι και κάτι ακόμα και ας 
μην είναι η «δουλειά τους». Και μεταξύ άγ¬ 
χους και αγωνίας, στεναχώριας και θυμού, να 
επιμένουν να χαμογελάνε. 

Γιατί είχαμε και σήμερα όλες τις ειδήσεις, για¬ 
τί τις «παίξαμε» όπως έπρεπε και όχι όπως κά¬ 
ποιοι θα θέλανε. Γιατί ήρθε ένα συγκινητικό 
μήνυμα συμπαράστασης από ακροατή στο 
κομπιούτερ του ραδιοθαλάμου. Γιατί το προ¬ 
αύλιο άλλη μια νύχτα γέμισε. Γιατί και απόψε 
μας είδαν και άκουσαν ξανά περισσότεροι 
από 300.000. 

Γιατί καταθέτουμε ψυχή και καρδιά. Για¬ 
τί έχουμε πλήρη επίγνωση για που δίνουμε 


κάθε μέρα ραντεβού... και γιατί κάθε βρά¬ 
δυ μετριόμαστε και έχουμε επιστρέψει όλοι. 
Όλοι όσοι μείναμε να δίνουμε τη μάχη την 
καλή. Έναν αγώνα που τον μαθαίνουμε και 
μας μαθαίνει. Που τον μαθαίνουμε να επι¬ 
βιώνει και μας μαθαίνει πόσο σημαντική και 
αναντικατάστατη είναι η αλληλεγγύη. Πόσο 
ζόρικη αλλά και όμορφη είναι η αυτοοργάνω¬ 
ση. Πόσο δύσκολη αλλά και απελευθερωτική 
είναι η αυτοδιαχείριση. 

Πόσο πολύτιμη είναι η ρημάδα η αξιοπρέπεια. 
Βράδιασε. Είναι η ώρα της επιστροφής, Η 
ώρα που θα χρειαστεί να αντικρίσω και πάλι 


αυτά τα 3-5 κτήρια που με θυμώνουν και με 
οργίζουν. Αλλά έχω ένα μυστικό που το φύ¬ 
λαγα για το τέλος. 

Αυτά τα κτήρια είναι και μια καθημερινή 
υπενθύμιση. Του πόσο τυχερός είμαι που δεν 
είμαι μέσα σε κανένα από αυτά. Χαμογελώ 
λοιπόν περήφανα, με τη σιγουριά εκείνου που 
«κατεβαίνει» για να νικήσει, πατάω γκάζι και 
ετοιμάζομαι για ένα ακόμα πρωϊνο στην ΕΡΤ. 
Την Ελεύθερη Ραδιοφωνία Τηλεόραση. 

■Γ Ορέστης Ρουσονέρος 


-■ «Η εφημερίδα που γκρέμισε τον Παπαδημητρισμό» 




αθώς το αίμα του Παύλου Φύσσα πότιζε το οδόστρω¬ 
μα στο Κερατσίνι από το μαχαίρι του ναζιστή δολο¬ 
φόνου Γιώργου Ρουπακιά, το κράτος και το κεφάλαιο 
έτριβαν τα χέρια τους. Η δολοφονία ενός έργω και λόγω 
αντιφασίστα από έναν (παρα)κρατικό- φασίστα ήταν η ευκαι¬ 
ρία τους να ρουφήξουν και να ενσωματώσουν τα τελευταία 
ψήγματα αυτόνομης δράσης των προλεταρίων σε μια περίο¬ 
δο που το κράτος και το κεφάλαιο έχουν διαλύσει σε μεγάλο 
βαθμό τις κοινωνικές αντιστάσεις με τον οδοστρωτήρα των 
αλλεπάλληλων δανεισμών, απορυθμίζοντας τις εργασιακές 
σχέσεις και ωθώντας μέσω της οργανωμένης αντιεξέγερσης 
το μεγαλύτερο κομμάτι του πληθυσμού στο περιθώριο της 
Ιστορίας. Ρουφώντας το αίμα του Φύσσα μέσα από σειρά 
δημοσιευμάτων και επικόινωνιακών φιεστών, τα βαμπίρ του 
Μαξίμου, του Συντάγματος και του Κολωνακίου κατάφεραν, 
σαν άλλοι Ρουπακιάδες, ένα σημαντικό πλήγμα στο μαχητικό 
αντιφασισμό καθώς πλέον παρουσιάζονται οι ίδιοι ως αντι¬ 
φασίστες χτυπώντας (ή θυσιάζοντας) τη Χρυσή Αυγή, δηλα¬ 
δή το κομμάτι που κράτους που θέλουν να περιορίσουν και 
πάλι στο παρακράτος. Ενσωματώνοντας το νεκρό κορμί του 
Φύσσα στο θέαμα με σειρά δημοσιευμάτων και ρεπορτάζ εν¬ 
σωμάτωσαν εν τέλει και τον αντιφασισμό μετατρέποντας τον 


από μαχητικό σε δικαστικό, υπηρεσιακό και επικόινωνιακό. 

Ο στόχος πολλαπλός και τα οφέλη πολλαπλάσια 
του κόστους. Πίσω από την καλονεταρισμένη «αντιφασιστι¬ 
κή» εικόνα του Μιχαλολιάκου, του Κασιδιάρη και των άλλων 
δολοφόνων να οδηγούνται με χειροπέδες από τη ΓΑΔΑ στα 
δικαστήρια και πάλι πίσω, οι μηχανές του κράτους δουλεύουν 
στο φουλ και επεξεργάζονται τα σενάρια πλήρους επικράτη¬ 
σης στο πεδίο της ταξικής πάλης. Μέσω της εξάρθρωσης της 
ηγετικής ομάδας της μέχρι πρότινος κρατικοδίαιτης Χρυσής 
Αυγής, που η αιματοβαμμένη της δράση στοίχειωνε τους δρό¬ 
μους των πόλεων της χώρας επί χρόνια και τώρα στοιχειώνει 
τους καναπέδες των νοικοκυραίων που καταναλώνουν απο¬ 
καλύψεις αγοράζοντας φυλλάδες και βλέποντας ειδήσεις, η 
εξουσία (κράτος και κεφάλαιο) προωθεί την ατζέντα της φτά¬ 
νοντας ολοένα και πιο κοντά στον ευρωπαϊκό ολοκληρωτι¬ 
σμό (κι όχι στην ευρωπαϊκή ολοκλήρωση). 

Στο σχέδιο περιλαμβάνεται όπως είδαμε στις τηλε¬ 
οράσεις μας και το ιστορικά οικογενειακό καυγαδάκι εθνικο- 
σοσιαλιστών-σταλινικών- σοσιαλδημοκρατών- φιλελεύθε¬ 
ρων. Όμως ο πραγματικός στόχος που θα προσφέρει νέο αίμα 
στα βαμπίρ, εάν τελικά επικρατήσει η λογική των δύο άκρων, 
είναι όσοι ακόμη δεν έχουν μαντρωθεί στα σπίτια τους, στη 
μιζέρια τους, στην ανεργία τους, στους χρυσούς τάφους που 
τους ετοιμάζουν και όσοι δε πίνουν με τη θέληση τους το 
αρσενικό που στάζει από τις βρύσες της Ιερισσού. Είναι οι 
ελεύθερα σκεπτόμενοι και οι ελεύθερα δρώντες. Αυτοί που 
θέλουν να ζήσουν ανθρώπινα και πράττουν άτακτα προς αυτή 
τη κατεύθυνση ως τάξη. Όλοι αυτοί σύμφωνα με το σκεπτικό 
του κράτους και του κεφαλαίου πρέπει να πεθάνουν σα το 
Φύσσα, να κάνουν τουμπεκί μπροστά στα τάγματα εφόδου 
του ελληνικού κράτους που επελαύνουν για να διαλύσουν τις 
αντιφασιστικές, εργατικές και κοινωνικές κινητοποιήσεις, να 


θυσιάσουν τις ζωές τους στο σύγχρονο νομοθετικό ευρωπα¬ 
ϊκό Λεβιάθαν, να γίνουν εργαζόμενοι-ζόμπι, να μετατραπούν 
σε φαντάσματα, να εξαφανιστούν. Το γεγονός αυτό καταδει¬ 
κνύει ότι η φασιστική απειλή όχι μόνο δεν εξαλείφθηκε με τις 
θεαματικές συλλήψεις κάποιων εκ των ναζί, αλλά ότι καρα¬ 
δοκεί και οργανώνεται σε άλλο, υψηλότερο επίπεδο. Στο επί¬ 
πεδο των υπουργών, των πρώην αριστερών και ακροδεξιών 
συμβούλων και των ξένων και ντόπιων επιχειρηματιών. 

Ένας άλλος στόχος του πρόσφατου υπερθεάματος 
είναι η αύξηση της πελατείας των κομμάτων καθώς το “γκρέ¬ 
μισμα του ναζισμού” από τα μέσα ενημέρωσης και το κράτος 
ενισχύει δημοκρατικότατα το μονοπώλιο της βίας καλώντας 
παράλληλα το πόπολο να καταδικάσει κάθε άλλη πηγή βίας. 
Καταπίνοντας έναν πολιτικό αντίπαλο, ένα πολιτικό κόμμα 
προσδένει με το κνούτο στο άρμα του μεγάλη μερίδα ψη¬ 
φοφόρων του αντιπάλου, η οποία, σύμφωνα με πρόσφατες 
μελέτες, φέρεται να πάσχει από το γνωστό σύνδρομο της 
Στοκχόλμης. Έτσι οι δημοτικές εκλογές και οι ευρωεκλογές 
που πλησιάζουν, θα φέρουν καλύτερα αποτελέσματα μετά το 
οικογενειακό καυγαδάκι με τη ΧΑ, στη ΝΔ και το ΠΑΣΟΚ 
και γιατί όχι στο ΣΥΡΙΖΑ (που υπερασπιζόμενος τη «νομιμό¬ 
τητα» δε σταματά να επαναλαμβάνει ότι δεν έχει καμία σχέση 
με τις μολότωφ και τα λοιπά, αφαιρώντας κάθε υποψία ριζο- 
σπαστικότητας από το λόγο του). Η πίτα των ψηφοφόρων 
είναι συγκεκριμένη σε μέγεθος και κανένα ψίχουλο δε μπορεί 
να πάει χαμένο. Είναι τελικά πολλά τα λεφτά Μπάμπη και η 
σοβαρότητα δε λείπει από τους δολοφόνους, τους επιχειρη¬ 
ματίες και τους πολιτικούς... 

|/ Λάμπης Καραφλός του Μπάμπη 

ΑΠΑΤΡΙΧ 

εφημερίδα δρόμου 


! Όχι στα «όχι» 


" Οι δίκε§ του θέρου§ 
στη Λάρισα 


“Σ’ αυτήν την πόλη η ψυχή σου ολοένα μάχε¬ 
ται στήθος με στήθος να βγει από τη λάσπη ” 
Βασιλική Παπαγιάννη 

Τ α τελευταία χρόνια παράλληλα με 
την αύξηση των αντιδράσεων στα 
μνημόνια και στα οικονομικά μέτρα 
εντάθηκε και η κρατική καταστολή. Το κα¬ 
θεστώς ποινικοποιεί κάθε κοινωνική και πο¬ 
λιτική δράση, φορτώνοντας με κατηγορίες 
και στέλνοντας σε δίκες τον κόσμο που αγω¬ 
νίζεται. Πλέον η καταστολή στους δρόμους 
δεν αφορά μόνο τους «συνήθεις υπόπτους», 
όπως νεολαίους και αναρχικούς που γνώρι¬ 
σαν και συνεχίζουν να βιώνουν την κρατική 
βία στις διαδηλώσεις και στα στέκια τους. Οι 
συλλήψεις και οι κατηγορίες φτάσανε στον 
καθένα που συμμετέχει στους κοινωνικούς 
αγώνες. Το κράτος καταπνίγει χωρίς διακρί¬ 
σεις όλες τις δράσεις από τις οποίες απει¬ 
λείται άμεσα και οδηγεί σε δίκες από τους 
δημοσίους υπαλλήλους που διαδηλώνουν 
υπό το φόβο της απόλυσης έως τους απολυ¬ 
μένους του ιδιωτικού τομέα που αντιστέκο¬ 
νται στην απομάκρυνσή τους και ζητούν τα 
δεδουλευμένα από τα αφεντικά τους. 

Όπως σε ολόκληρη τη χώρα έτσι και στη Λά¬ 
ρισα, η διωκτική μανία της εξουσίας έστειλε 
σε δίκες δεκάδες ανθρώπους που έδρασαν 
την προηγούμενη περίοδο στα πλαίσια του 
ανταγωνιστικού κινήματος. 

Καλοκαίρι στο δικαστικό μέγαρο Λάρισας 

Χρονικά, προηγήθηκαν οι «δίκες 
των διοδίων» με κατηγορίες σε 27 πολίτες 
από Λάρισα, Βόλο και Τρίκαλα. Οι άνθρω¬ 
ποι αυτοί, μέλη του κινήματος ενάντια στα 
διόδια, κατηγορούνται ως οι ηθικοί αυτουρ¬ 
γοί των δράσεων ανοίγματος των σταθμών. 
Το κράτος μοιράζει το φόβο στον κόσμο που 
παλεύει για την ελεύθερη διέλευση στους 
δημόσιους δρόμους, την κατάργηση κάθε 
μπάρας και την παύση του πλουτισμού του 
κάθε Μπόμπολα από τα πανάκριβα αντίτι¬ 
μα. Οι πολλοί σταθμοί διοδίων κατά μήκος 
της Λάρισας και των βορειότερων δήμων 
κάνουν ασύμφορη τη δίοδο σε όσους ερ¬ 
γάζονται μακριά από την κατοικία τους και 
πρέπει να διασχίσουν κάθετα το νομό. Και οι 
δύο δίκες πήραν αναβολή για το Γενάρη του 
2014. 

Στη συνέχεια τη σκυτάλη πήρε 
η δίκη μιας φοιτήτριας, που συμμετείχε σε 
αντιφασιστική δράση ενάντια σε συγκέ¬ 
ντρωση που οργάνωνε ο Πατριωτικός Σύν¬ 
δεσμος Λάρισας το Φεβρουάριο του 2010. 
Τότε, μέλη αντιφασιστικών ομάδων κατάφε- 
ραν να ακυρώσουν τη συγκέντρωση αλλά 
στη συνέχεια η αστυνομία με ακολουθία 
ατόμων της ακροδεξιάς εφόρμησε στην Ια¬ 
τρική εγκλωβίζοντας και συλλαμβάνοντας 
τυχαίο κόσμο στο σωρό. Εκεί βρέθηκε ένα 
μέλος του ΛΑ.Ο.Σ. να αναγνωρίσει στο 
πρόσωπο μιας φοιτήτριας το δάρτη του. Ο 
ίδιος μήνυσε την κοπέλα για το «φανταστι¬ 
κό» ξυλοδαρμό του κατά την εμπόδιση της 
εκδήλωσης του Πατριωτικού Συνδέσμου. Η 


δίκη δεν πραγματοποιήθηκε και πήρε ανα¬ 
βολή για το Μάρτη του 2014. 

Η τρίτη δίκη στη σειρά, αφορούσε 
τις κατηγορίες σε τέσσερα άτομα του αντι- 
εξουσιαστικού χώρου για απαλλοτρίωση 
αγαθών από σούπερ μάρκετ και μοφάσμα¬ 
τός τους σε παρακείμενη λαϊκή το Φεβρουά¬ 
ριο του 2009. Μέσα στα πλαίσια της ταραγ¬ 
μένης περιόδου της εξέγερσης του 2008, το 
κράτος συνέλαβε χωρίς αποδεικτικά στοι¬ 
χεία κόσμο του αγώνα και του απέδωσε σο¬ 
βαρές κατηγορίες. Παρά την απόσυρση του 
σούπερ μάρκετ από κάθε νομική διεκδίκηση 
ενάντια στους κατηγορούμενους, η δικαστι¬ 
κή εξουσία επέμεινε στη δίωξή τους. Το κα¬ 
θεστώς κυνήγησε με λύσσα κάθε αντίστοιχη 
δράση υπό το φόβο της διασποράς της ιδέας 
της απαλλοτρίωσης στις ευρύτερες λαϊκές 
μάζες που βρίσκονται σε κατάσταση άμεσης 
φτωχοποίησης. Ωστόσο στη δίκη οι κατηγο¬ 
ρίες πέσανε και τα τέσσερα άτομα αθωωθή¬ 
κανε παρά τις προσπάθειες στοχοποίησής 
τους. 

Η περίπτωση του δασκάλου Σ.Γ. 

Η τέταρτη υπόθεση που απασχό¬ 
λησε την πόλη αφορά την παραπομπή του 
δασκάλου Σ.Γ. στο Πειθαρχικό Συμβούλιο 
της Λάρισας με την κατηγορία «της ανάρμο¬ 
στης για δημόσιο υπάλληλο συμπεριφοράς 
εκτός υπηρεσίας». Ο Σ. Γ. είχε καταδικα¬ 
στεί πρωτόδικα και με ψευδείς κατηγορίες 
για αντίσταση κατά της αρχής εξαιτίας της 
συμμετοχής του σε αντιμνημονιακή συγκέ¬ 
ντρωση στις 25 Μαρτίου 2012. Το Πειθαρ¬ 
χικό Συμβούλιο αθώωσε το δάσκαλο όμως 
η απόφαση του εφετείου στις 24 Οκτώβρη 
θα κρίνει οριστικά το μέλλον του εκπαιδευ¬ 
τικού που κινδυνεύει με απόλυση. Η δίωξη 
ακόμη και της ίδιας της φυσικής παρουσίας 
σε μια πολιτική δράση δείχνει τις διαθέσεις 
του κράτους από εδώ και στο εξής. Με την 
απειλή της απόλυσης οι εξουσιαστές θέλουν 
να κρατήσουν τους δημοσίους υπαλλήλους 
στο σπίτι τους. 

Τέλος, κατά τη διάρκεια δράσης 
αλληλεγγύης στον Κώστα Σακκά η αστυ¬ 
νομία προχώρησε σε προσαγωγές 8 ατόμων 
επειδή μοιράζανε κείμενα υποστήριξης του 
τότε απεργού πείνας, ενώ παράλληλα διέ¬ 
νειμαν φύλλα της εφημερίδας «Άπατρις» και 
παρεμβαίνανε με αντιφασιστικά συνθήματα 
στους τοίχους, σβήνοντας ναζιστικά σύμβο¬ 
λα. 

Από εδώ και πέρα... 

Η περίοδος που διανύουμε είναι 
κρίσιμη τόσο για τα κινήματα και τις αντι¬ 
στάσεις των πολιτών όσο και για την επίθε¬ 
ση του αστικού κράτους σε όσους αντιδρούν. 
Ο αγώνας των καταπιεσμένων ενάντια στην 
εξουσία πρέπει να αλλάξει τις ισορροπίες 
και να φέρει το κράτος σε θέση άμυνας. Το 
θετικό πρόσημο αυτής της μάχης, στη Λά¬ 
ρισα αλλά και στο σύνολο της χώρας πάντα 
θα εξαρτάται από εμάς. 

*/ Μάρκος Μπιτσάνης 


Και πάλι παρελάσεις και πάλι δεκάρικοι 
λόγοι και πάλι (ίσως) μια αφορμή οι γε¬ 
νικώς και αορίστως αντιμνημονιακοί να 
διατρανώσουν την αντίθεσή τους στη 
νέα «γερμανική κατοχή». Αλλά η νύχτα 
της 28ης Οκτωβρίου είχε κάτι από αρ¬ 
χαία τραγωδία. Ο Ιταλός πρέσβης στην 
Αθήνα, που δεν είναι υποστηρικτής του 
Μουσολίνι αλλά κάνει μόκο και εκτελεί 
τις εντολές των ανωτέρων του, συνα¬ 
ντάει τον Μεταξά, που είναι ένθερμος 
υποστηρικτής και του Χίτλερ και του 
Μουσολίνι αλλά γνωρίζει πως η δικτα¬ 
τορία του στηρίζεται στους Άγγλους και 
στο εδώ όργανό τους, το βασιλιά - άρα 
πρέπει να υποστηρίξει τα βρετανικά γε¬ 
ωπολιτικά συμφέροντα. Απαντάει λοιπόν 
στην ιταλική πρόταση για διέλευση ιταλι¬ 
κών στρατευμάτων μέσω της Ελλάδας με 
εκείνο το στρυφνό «Τότε λοιπόν έχουμε 
πόλεμο», που δείχνει και όλη τη δυσαρέ- 
σκειά του για την ανεπιθύμητη γι’ αυτόν 
εξέλιξη. 

Η τραγωδία όμως και οι αντιστροφές των 


Π ολλοί είναι αυτοί πλέον που δεν 
θα ξεχάσουν την 13η Αυγούστου 
2013. Η μέρα που ο 19χρονος Θα¬ 
νάσης Καναούτης χάνει τη ζωή του σε συ¬ 
μπλοκή με ρουφιάνο-ελεγκτή μέσα σε τρό¬ 
λεϊ που είχε ως αποτέλεσμα να πέσει από 
το όχημα ενώ αυτό βρισκόταν εν κινήσει. 
Έκτοτε και με αφετηρία το σημείο της δολο¬ 
φονίας του 19χρονου ξεδιπλώνονται στους 
δρόμους του Περιστεριού (και όχι μόνο) μια 
σειρά αλυσιδωτών γεγονότων που θ’αποτε- 
λέσουν τις πρώτες απαντήσεις απέναντι σ’ 
άλλο ένα «μεμονωμένο γεγονός» της βαρ¬ 
βαρότητας και της αδικίας που μας πνίγει. 

Από τις πρώτες ώρες, περίοικοι 
συγκεντρώνονται στο σημείο της δολοφο¬ 
νίας για να εκδηλώσουν την οργή και την 
λύπη τους για το γεγονός. Καθημερινά 
στο σημείο στρατοπεδεύουν πολυπληθείς 
αστυνομικές δυνάμεις επιχειρώντας να εκ¬ 
φοβίσουν και να προλάβουν οποιοδήποτε 
συλλογική μορφή διαμαρτυρίας. Και ενώ η 
κυρίαρχη προπαγάνδα δεν μπορεί να ενσω¬ 
ματώσει την σκληρή αλήθεια μιας έκδηλης 
δολοφονίας , η κοινωνική οργή αρχίζει να 
σπα την βουβαμάρα παίρνοντας μορφή. 
Την Παρασκευή 16/8, ημέρα κηδείας του 
Θ.Κ., πορεία 2000 ατόμων κατευθύνε- 
ται προς το νεκροταφείο μέσα σε φορ¬ 
τισμένο κλίμα. Μετά την κηδεία, πορεία 
εκατοντάδων ατόμων κατευθύνεται στο 
σημείο της δολοφονίας όπου και στή¬ 
νονται οδοφράγματα με φλέγόμενους 
κάδους. Διμοιρίες των ΜΑΤ κυνηγούν 
νεολαίους της περιοχής που επιτέθηκαν 
σε μπάτσους κοντά στο Μετρό Αγ.Αντώ- 
νη και στα γύρω στενά, με την συνοδεία 
ΔΕΛΤΑ, προσάγουν γύρω στα 10 άτομα. 
Άμεσα, πλήθος αντιστεκόμενών και αλ¬ 
ληλέγγυων συγκεντρώνεται στην κεντρι¬ 
κή πλατεία του Περιστεριού και πραγμα¬ 
τοποιούν συνέλευση. Αποφασίζεται να 
πραγματοποιηθεί μικροφωνική στο σημείο 
της δολοφονία ενώ δεκάδες αλληλέγγυων 
συγκεντρώνεται και έξω από τη ΓΑΔΑ. Η 
κρατική καταστολή απαντά απαγορεύο¬ 
ντας την συνάθροιση γύρω από το σημείο 
της δολοφονίας. Διμοιρίες ΜΑΤ και ΔΕΛ¬ 
ΤΑ περικυκλώνουν τους 30 περίπου συ¬ 
γκεντρωμένους και τους μετέφεραν στην 
ΓΑΔΑ. Αργά το βράδυ, όλοι οι προσαχθέ- 
ντες (πλην ενός) αφήνονται ελεύθεροι. 

Την επόμενη μέρα, Σάββατο 17/8, 
στην πλ. Δημαρχείου πραγματοποιείται αυ¬ 
θόρμητη συνέλευση από τους συγκεντρω¬ 
μένους παρά την έντονη αστυνομοκρατία 
στην ευρύτερη περιοχή. Οι συγκεντρωμένοι 
διεκδικούν την ελεύθερη παρουσία τους 


ρόλων δεν σταματούν εδώ. Το ΚΚΕ είναι 
διαλυμένο από την Ασφάλεια του Μανι- 
αδάκη, αλλά ένα τμήμα της ηγεσίας του, 
που βρίσκεται φυλακισμένο στην Ακρο- 
ναυπλία, κάνει το αναπάντεχο: αγνοεί τη 
σοβιετική πολιτική, που ήθελε τα κομ¬ 
μουνιστικά κόμματα να εναντιώνονται 
στον πόλεμο, εναντίον των ναζί επειδή 
μέχρι τότε Στάλιν και Χίτλερ τα είχαν βρει 
μια χαρά, και να δηλώνει ορθά-κοφτά ότι 
«σ’ αυτόν τον πόλεμο που διεξάγει η κυ¬ 
βέρνηση Μεταξά οι κομμουνιστές θα πά¬ 
ρουν ενεργά μέρος» και ότι κάθε γωνιά 
της ελληνικής γης θα γίνει κάστρο του 
εθνικοαπελευθερωτικού αγώνα. 

Η Ιστορία δεν είναι ούτε παράτες ούτε 
αφορισμοί. Όποιος θέλει να μιλάει για 
μεγαλεπήβολα «όχι» είναι εκτός κάθε λο¬ 
γικής. Το ίδιο όμως είναι και όποιος θέλει 
να υποτιμήσει τη μάχη που δόθηκε τότε 
ενάντια στον ιταλικό φασισμό, που συνε¬ 
χίστηκε με το πιο ισχυρό -ίσως- κίνημα 
αντίστασης στην Ευρώπη. 

*/ Α.Π. 


στην πλατεία και τους γύρω δρόμους και 
αποφασίζουν τη συνέχιση των καθημερινών 
συγκεντρώσεων στην Πλ. Δημαρχείου με 
αφορμή το περιστατικό της δολοφονίας και 
την κρατική καταστολή που ακολούθησε. 
Στο κείμενο που συντάσσεται, αναφέρουν: 
«Ο θάνατός του δεν είναι ένα τυχαίο γεγο¬ 
νός, είναι δολοφονία και αποτέλεσμα των 
βάρβαρων αντιλαϊκών μέτρων και της άγρι¬ 
ας καταστολής (με μπάτσους και ελεγκτές), 
που μας επιβάλλουν. Ο καθένας από εμάς θα 
μπορούσε να βρεθεί στη θέση του Θανάση. 
Πολλές φορές μας έχει τύχει λόγω ανέχειας 
να μην έχουμε τα λεφτά για ένα εισιτήριο 
ενώ έχουμε ανάγκη άμεσης μετακίνησης. 
Και να σκεφτεί κανείς ότι τα Μέσα Μαζικής 
Μεταφοράς είναι προϊόντα εργασίας της 
εργατικής τάξης. Για να φτιαχτούν έχουν 
αναλωθεί χιλιάδες κλεμμένες εργατοώρες 
απλήρωτης και αλλοτριωμένης εργασίας. 
Επίσης αν προσθέσουμε τους φόρους και 
τα χαράτσια συν τις μίζες που έπαιρναν και 
έβγαζαν προβληματικές αυτές τις επιχειρή¬ 
σεις, το συμπέρασμα είναι ότι τα έχουμε χρυ- 
σοπληρώσει. Για όλους αυτούς τους λόγους, 
τα Μέσα Μαζικής Μεταφοράς μας ανήκουν 
και η δημόσια μετακίνηση πρέπει να είναι 
ελεύθερη για όλους μας.» Ενώ στο τέλος, 
δηλώνουν ότι: « Αρνούμαστε να γυρίσου¬ 
με στην κανονικότητα του νόμου και της 
τάξης, να σκύψουμε το κεφάλι στον κόσμο 
των ελεγκτών και των μπάτσων που «απλά 
κάνουν τη δουλειά τους», να κλειστούμε 
πίσω στα σπίτια - κλουβιά με τη συντροφιά 
των ρουφιάνων των ΜΜΕ. Σε πείσμα όλων 
αυτών, εμείς παραμένουμε εδώ. Μένουμε 
κάθε μέρα όλοι μαζί στο σημείο δολοφονί¬ 
ας, στην πλατεία, στις γειτονιές μας. Βγαί¬ 
νουμε στους δρόμους για να αντισταθούμε 
και παίρνουμε τις ζωές μας στα χέρια μας». 

Στο πλαίσιο αυτό, η Ανοιχτή 
Λαϊκή Συνέλευση Περιστεριού, το αυτο- 
διαχειριζόμενο στέκι Περιστεριού και σύ- 
ντροφοι-ισσες από τις δυτικές συνοικίες 
οργανώνουν και καλούν σε συναυλία την 
Παρασκευή 23/8 στην πλ.Δημαρχείου και 
σε διαδήλωση την Τρίτη 27/8. Τις επόμε¬ 
νες μέρες, αντιστεκόμενοι από τις γειτονιές 
του Περιστεριού και ευρύτερα των δυτικών 
συνοικιών της Αθήνας, πραγματοποιούν 
καθημερινές παρεμβάσεις αντιπληροφόρη- 
σης στα Μ.Μ.Μ. υπό το «άγρυπνο βλέμ¬ 
μα» ένστολων μπάτσων και ασφαλιτών. 
Ο πρώτος κύκλος απαντήσεων κλείνει με 
την πορεία 4.000 διαδηλωτών στους δρό¬ 
μους του Περιστεριού κάνοντας σαφές ότι 
τίποτα δεν θα μείνει αναπάντητο.... 


”■ Κανένα^ Έλεγχοί ... 

Αυτοοργανωμένη Δομή Υγείαν Εξαρχείων 


Η Αυτοοργανωμένη Δομή Υγείας 
Εξαρχείων (ΑΔΥΕ) αποτελεί μια 
προσπάθεια κοινοτικής πρωτο¬ 
βάθμιας περίθαλψης, η οποία στηρίζεται 
ως δομή και στελεχώνεται από γιατρούς, 
ψυχολόγους, νοσηλευτές, φαρμακοποιούς 
και κατοίκους. Ως κοινωνικό εγχείρημα 
είναι ανοικτό σε κάθε επιστήμονα του χώ¬ 
ρου της υγείας που θα ήθελε να προσφέρει 
τις υπηρεσίες του δωρεάν προς την κοινω¬ 
νία, ανεξαιρέτως για όλους, και αποδέχεται 
τις οριζόντιες διαδικασίες ως πλαίσιο λει¬ 
τουργίας. 

Από τη μία πλευρά, καθιστούμε 
σαφές ότι δεν στοχεύουμε να υποκαταστή¬ 
σουμε το υπάρχον κρατικό σύστημα υγείας 
που καταρρέει, και από την άλλη δηλώνου¬ 
με κατηγορηματικά ότι δεν προσφέρουμε 
κανενός τύπου φιλανθρωπία. Θεωρούμε 
τη σημερινή πολιτική και οικονομική συ¬ 
γκυρία ως κατάσταση έκτακτης ανάγκης, 
ως πόλεμο ενάντια στην κοινωνία. Γι’ αυτό, 
στον πόλεμο αυτό συμμετέχουμε στο πλευ¬ 
ρό των αδυνάτων και του άγων ιζό μενού 
λαού για την κοινωνική χειραφέτηση. 

Αξονες Λειτουργίας: 

Η ΑΔΥΕ έχει χαρακτήρα κινηματικό και 


αντιθεσμικό, διέπεται από τον αντιιεραρ- 
χικό τρόπο λειτουργίας του, την ισότιμη 
συμμετοχή και τον αμεσοδημοκρατικό 
τρόπο λήψης αποφάσεων. 

Η ΑΔΥΕ δεν συνεργάζεται με 
κρατικούς φορείς, δημόσια ή ιδιωτικά σώ¬ 
ματα ασφαλείας και ΜΚΟ, ούτε αποτελεί 
συνιστώσα κανενός κόμματος. Οι ενέρ- 
γειές του δεν αποτελούν σε καμία περίπτω¬ 
ση πράξεις φιλανθρωπίας ούτε αστικό αν¬ 
θρωπισμό (τύπου Ερυθρού Σταυρού) αλλά 
στοχευμένες ενέργειες κοινοτικής άμεσης 
δράσης ενταγμένες στο κίνημα για την κοι¬ 
νωνική απελευθέρωση. 

Δεν προσφέρουμε απλώς ιατρο¬ 
φαρμακευτική περίθαλψη και ψυχολογική 
βοήθεια στους φτωχούς και τους αποκλει¬ 
σμένους, αλλά προσπαθούμε να συνεργα- 
σθούμε μαζί τους για τη χειραφέτηση όλων. 
Βασικός στόχος και πεποίθηση όσων συμ¬ 
μετέχουμε είναι ότι η αλληλεγγύη μας προ- 
σφέρεται με βάση την αμοιβαιότητα και 
όχι εγωιστικά, δεδομένου ότι όλοι είμαστε 
εν δυνάμει, μετανάστες, άστεγοι, άνεργοι, 
επισφαλώς εργαζόμενοι, χωρίς πρόσβαση 
σε υγειονομική περίθαλψη. 

Για τον λόγο αυτό είναι ξεκάθαρη η θέση 
μας υπέρ των κοινωνικών εγχειρημάτων 


που έχουν σαν στόχο τη δημιουργία μιας 
κοινωνίας, όπου όλοι ανεξαιρέτως θα 
έχουν πρόσβαση στην εργασία, στην υγεία, 
στη στέγη, στη μάθηση και στον πολιτισμό. 
Γι’ αυτό πήραμε την απόφαση να συνεργα- 
σθούμε προς όφελος όλων και να ανακτή¬ 
σουμε τη ζωή και την αξιοπρέπεια μας. 

Ελάχιστη συμφωνία συμμετοχής: 

1. Η Αυτοοργανωμένη Δομή Υγεί¬ 
ας Εξαρχείων λειτουργεί σύμφωνα με το 
γενικό πλαίσιό της με στόχο την προαγωγή 
της υγείας και την προστασία της ζωής και 
της αξιοπρέπειας των ανθρώπων. 

2. Οι βασικές λειτουργίες της 
ΑΔΥΕ, είναι η προσφορά πρωτοβάθμιας 
ιατροφαρμακευτικής περίθαλψης, άμεσης 
βοήθειας (λ.χ. σε περιπτώσεις διαδηλώ¬ 
σεων), ψυχολογικής υποστήριξης και η 
προαγωγή της υγείας όλων, χωρίς καμία 
διάκριση φυλής, χρώματος, καταγωγής, 
σεξουαλικής ταυτότητας ή θρησκείας. Για 
τον λόγο αυτό δεν μπορούν να συμμετέ¬ 
χουν άτομα με ρατσιστικές, εθνικιστικές, 
ξενοφοβικές, ομοφοβικές ή φασιστικές ιδέ¬ 
ες συμπεριφορές και πρακτικές, ούτε άτομα 
που συνεργάζονται με κρατικές ή ιδιωτικές 
δυνάμεις ασφαλείας. 


3. Οι αποφάσεις της ΑΔΥΕ λαμ- 
βάνονται στη γενική συνέλευσή του αμε- 
σοδημοκρατικά κατά σειρά με ομοφωνία, 
σύνθεση απόψεων ή ευρεία πλειοψηφία 
από τους παρόντες και δεσμεύουν και τους 
απόντες. Κανένας δεν δικαιούται να εμφα¬ 
νίζεται ότι εκπροσωπεί τη συνέλευση χω¬ 
ρίς προηγούμενη ανάθεση από αυτήν και 
για συγκεκριμένο σκοπό. 

4. Η χρήση του ονόματος της 
ΑΔΥΕ για ιδία χρήση καθώς και η άσκοπη 
αναπαραγωγή-προβολή δεν είναι σύμφω¬ 
νη με το γενικό πνεύμα της συνέλευσης και 
αποφεύγεται. 


Η ανοιχτή συνέλευση της ΑΑ ΥΕ πραγμα¬ 
τοποιείται κάθε Τρίτη στις 20.00 στο Κα¬ 
τειλημμένο Κοινωνικό Κέντρο ΒΟΞ. 



”■ Το κυνήγι τη§ «Υγείαν» καλά κρατεί... 



Ε ίναι το κυνήγι που επιβεβαιώνει το ρατσιστικό μί¬ 
σος απέναντι στον άλλο, αυτόν/ήν που τοποθετεί¬ 
ται έξω από οποιαδήποτε νόρμα, αυτόν/τήν που δε 
χωράει στην ταυτότητα του υγιούς - αρτιμελούς, είτε πρό¬ 
κειται για τα πογκρόμ εναντίον μεταναστών/στριών είτε 
για το κυνήγι ο ροθετικών και ίΓαηδ γυναικών. Και κάπου 
εδώ εμφανίζεται ο διώκτης Αδωνις Γεωργιάδης, ο οποίος 
επαναφέρει την Υγειονομική Διάταξη για την Δημόσια 
Υγεία 39Α, ένα μέτρο που θεσπίστηκε το 2012 και επι¬ 
τρέπει στην αστυνομία να προσαγάγει άτομα που θεωρεί 


ύποπτα ως φορείς του ιού Ηΐν και να τα εξαναγκάζει να 
υποβληθούν σε τεστ. 

Το πως θα αναγνωρίζουν οι μπάτσοι ότι ένα άτομο έχει τον 
ιό, είτε θα προβλέπεται στα εγχειρίδια που διαθέτουν τα 
“λαγωνικά” της αστυνομίας είτε στα δΕΒΙδ* του εκάστοτε 
μπάτσου. Και εκεί που είχε κάποιος/α το άγχος όταν θα 
τον/την σταματήσουν με το αυτοκίνητο ή και πεζό/ή για 
εξακρίβωση στοιχειών, τώρα δεν θα ξέρει τι να πρωτοσκε- 
φτεί : Ταυτότητα, μη θεωρημένη ασφάλεια αυτοκινήτου, 
αλκοτέστ, ληγμένη άδεια παραμονής, δικαστικές εκκρεμό¬ 
τητες ακόμα και με την εφορία ή μήπως είμαι οροθετικός/ή 
και δεν το ξέρω; 

Αν βέβαια το ξανασκεφτείς καλύτερα, θα δεις ότι ξεκίνη¬ 
σαν με στόχους όπως οι μη ετεροφυλόφιλοι, οι μη γηγε¬ 
νείς, οι μη κατέχοντες, οι μη υγιείς, οι μη αρτιμελείς, οι 
άστεγοι όλοι αυτοί/ές που τοποθετούνται σήμερα στην 
άκρη. Κι έτσι, για άλλη μια φορά στο όνομα της υγείας, 
της “κανονικότητας”, της τάξης και του φύλου, όλο αυτό 
το σύστημα που εξουσιάζει, εφαρμόζει την τακτική της 
διαίρεσης προκειμένου να επιβιώσει. Όλο και πιο πολύ ο 


έμφυλος και σεξουαλικός διαχωρισμός του κοινωνικού 
σώματος εντείνεται, όπως εντείνονται και άλλοι διαχωρι¬ 
σμοί, που τοποθετούν τα ανθρώπινα σώματα στη ζώνη του 
αλλόκοτου, της αβίωτης ζωής και της επισφάλειας. Είναι 
πια απαραίτητη η δημιουργία εκείνων των κοινωνικών 
συνθηκών που θα νοηματοδοτούν αλλιώς τα σώματα και 
τις ζωές μας για να αντιμετωπιστεί η φασιστική επίθεση 
που δεχόμαστε καθημερινά. 

Υ.γ : Αφορμή του παραπάνω κειμένου είναι οι 17 γυναί¬ 
κες που βρέθηκαν οροθετικές και είδαν να σπιλώνεται η 
υπόληψη τους με τα προσωπικά τους στοιχεία και τις φω¬ 
τογραφίες τους να φιγουράρουν στα μέσα μαζικής ενημέ¬ 
ρωσης ως φορείς του ιού Ηΐν(Απρίλης 2012), η επίθεση 
αστυνομικών σε τρανς γυναίκες στο κέντρο της Θεσσα¬ 
λονίκης (17/7/2013), οι βίαιες επιθέσεις και οι δολοφονίες 
τρανς γυναικών στην Τουρκία (Ιούλης 2013) και στη Λά¬ 
ρισα η λεκτική επίθεση σε διεμφυλικά άτομα σε δημόσια 
εκδήλωση (25/6/2013) 

* δΜΙδ = δεξιότητες,ικανότητες που αποκτήθηκαν μετά 
από «ειδική» εκπαίδευση από κλιμάκιο του 0.5.1** 

** 0.5.1 =Οπτηε 5εεπε Ιηνεδίΐ^αΐίοη (Εγκληματολογικό 
Τμήμα βλ. κανάλι ΣΚΑΙ) 


Κλαθέση 


« Τι έχεΐ3 γιατρέ μου? 


Ο ι κοινωνικοί αποκλεισμοί 
από το χώρο της περίθαλ¬ 
ψης άρχισαν να εντείνο- 
νται από τα τέλη του 2008-αρχές 
του 2009. Το περίφημο πεντάευρο 
και το κλείσιμο ραντεβού μέσω 
1515/1535 (το οποίο προϋποθέτει 
ότι ο άνθρωπος που προσπαθεί να 
κλείσει το ραντεβού δεν έχει πρό¬ 
βλημα ομιλίας, δεν έχει πρόβλημα 
ακοής και επίσης μιλάει άπταιστα 
την ελληνική) προεκτάθηκαν μέσα 
σε 4 χρόνια σε καταβολή αντιτίμου 
μέχρι και για προληπτικές εξετάσεις 
(Θεαγένειο νοσοκομείο θες/νικης), 
σε αδυναμία των (ακόμα και άλλοτε 
εύρωστων) ταμείων να καλύψουν 
τις φαρμακευτικές ανάγκες των 
ασθενών, στο ευφάνταστο εύρημα 
του κουπονιού υγείας (νοηοάει*), 
στην εντυπωσιακή αναβάθμιση του 
5ευρου σε 25ευρο, σε συγχωνεύσεις 
και σε κλείσιμο κεντρικών και πε- 


ριφεριακών νοσοκομείων. Κάποια 
από αυτά τα μετατρέπουν σε πολυ- 
ΐάτρεία και κέντρα ημέρας, κάποια 
τα μετονομάζουν σε ξενώνες ανα¬ 
κουφιστικής φροντίδας ή κέντρα 
αποκατάστασης, και κάποια απλά 
τα κλείνουν. 

Οι δομές ψυχικής υγεί¬ 
ας έχουν καταρρεύσει. Οι χρονίως 
ψυχικά πάσχοντες που είχαν μπει 
σε προγράμματα αποασυλοποί- 
ησης επιστρέφουν μαζικά προς 
εγκλεισμό σε ψυχιατρεία τα οποία 
καλούνται να επαναλειτουργήσουν 
ως άσυλα. Η ψυχοθεραπεία (με την 
απαξίωση των κέντρων ψυχικής 
υγιεινής) γίνεται ξανά είδος πολυ¬ 
τελείας και η αντιμετώπιση των ψυ¬ 
χικών διαταραχών που δε χρήζουν 
νοσηλείας είναι σχεδόν αποκλει¬ 
στικά φαρμακευτική. Οι τοξικομα¬ 
νείς τοποθετούνται σε ένα φαύλο 
και αέναο κύκλο εξάρτησης (μεθα- 



δόνη), με δομές όπως το 18 άνω να 
κυνηγιούνται με διάφορα μέσα μέ¬ 
χρι να αναγκαστούν σε παύση. 

Σε αυτήν τη συγκυρία, 
στην οποία το κράτος μεθοδικά 
και μεθοδευμένα παραμορφώνει τα 
νοσοκομεία σε χώρους στάθμευσης 
ατόμων με χρόνιες παθήσεις ή σε 
αλυσίδες ίήδΐ-ΗεώΐΗ, την ασφάλι¬ 
ση σε έννοια που προκαλεί άγχος 
και την υγεία σε κακιά αρρώστια, 
υπάρχουν χιλιάδες άνθρωποι που 
καλούνται να εργαστούν σε συν¬ 
θήκες αγριότητας. Οι ελλείψεις στο 
προσωπικό είναι τεράστιες τόσο 
λόγω των περικοπών στον αριθμό 
των οργανικών θέσεων, αλλά και 
λόγω της μεγάλης μετανάστευσης 
επαγγελματιών υγείας στο εξωτε¬ 


ρικό τα τελευταία δύο χρόνια. Και 
όλα αυτά, τη στιγμή που το 37, 51% 
των γιατρών στην Αθήνα το 2012 
ήταν άνεργοι. 

Οι ειδικευόμενοι εφημε¬ 
ρεύουν απλήρωτοι για μήνες, ενώ 
στις δομές ψυχικής υγείας η εργα¬ 
σία έχει καταστεί «εθελοντική». 
Τα απαραίτητα αναλώσιμα υλικά 
έχουν γίνει πολύτιμα (από το να 
συνιστάται οικονομία μέχρι και στα 
γάντια έως να μην μπορεί να γίνει 
αγορά των απαραίτητων υλικών 
για τον έλεγχο του μεταγγιζόμενου 
αίματος) και οι ρυθμοί εργασίας συ¬ 
νεχώς εντείνονται. Υπάρχουν αγρο¬ 
τικά ιατρεία που καλύπτουν 2000 
άτομα και λειτουργούν με έναν 
αγροτικό γιατρό, ο οποίος εργάζε¬ 
ται όλη μέρα, κάθε μέρα και χωρίς 
να έχει απαραίτητα άμεση πρόσβα¬ 
ση σε οργανωμένη μονάδα περί¬ 
θαλψης. Το κατοχυρωμένο νομικά 
ρεπό μετά από τις 24ωρες εφημερί¬ 
ες δε δίνεται στους ειδικευόμενους 
και στους αγροτικούς σε όλα τα νο- 


σκομεία ή τα κέντρα υγείας. 

Οι συνθήκες είναι παρα¬ 
πάνω από ευνοϊκές για την ιδιω¬ 
τικοποίηση της βιομηχανίας της 
υγείας. Φτηνό εργατικό δυναμικό, 
γηροκομεία, πτωχοκομεία και άσυ¬ 
λα για τους μη έχοντες και γυαλι¬ 
στερά μάρμαρα στην είσοδο για 
όποιον έχει και μπορεί. Ο διαχω¬ 
ρισμός ασθενή-εργαζόμενου στην 
υγεία είναι δυστυχώς πολύ έντονος 
και καλλιεργείται σε κάθε ευκαιρία. 
Ώστε να μη συναντηθούμε ποτέ 
στη βάση των αναγκών μας. Για να 
μη βρούμε ποτέ κοινές λύσεις στα 
προβλήματά μας. Ή συνεχίζουμε 
χώρια ή θα τους κάνουμε καλά όλοι 
μαζί. 

Η υγεία είναι μια κοινωνική ανάγκη 
που την έχουν κάνει εμπόρευμα. 
Η ιατρική δεν είναι λειτούργημα, 
είναι μισθωτή εργασία. 

Σ. 

Αμυγδαλέζα: Συγγνώμη για την 
αλλά εμεί$ εδώ εςεγερθήκαμε 



Δημοσιογράφος: Εδώ που μένεις, μέσα στο 
κοντέινερ, είναι καλά ή θέλεις να γυρίσεις 
πίσω στην πατρίδα σου; 

Μετανάστης: Όχι, εδώ χάλια, ζούμε σαν τα 
ζώα, αλλά δε θέλω να γυρίσω πίσω. 
Υπουργός Αστυνομίας και Καταστολής 
Δένδιας (χαμογελώντας ειρωνικά): Θέλει 
καιρό. Σ’ ένα, ενάμισι μήνα θα έχει αλλάζει 
γνώμη. 

(Σεπτέμβριος 2012, στρατόπεδο 
συγκέντρωσης Αμυγδαλέζας) 


Τ ο βράδυ του Σαββάτου 10 Αυγού- 
στου 2013, στο απομονωμένο και 
περίφρακτο στρατόπεδο συγκέ¬ 
ντρωσης μεταναστών χωρίς χαρτιά της 
Αμυγδαλέζας, το μεγαλύτερο κέντρο 
εγκλεισμού μεταναστών στην Ελλάδα, με 
τον ένα χρόνο λειτουργίας του να στιγμα¬ 
τίζεται από συνεχόμενα σωματικά και ψυ¬ 
χικά μαρτύρια, οι κολασμένοι πυρπολούν 
ντουβάρια και συνειδήσεις, γίνονται έστω 
και για λίγες στιγμές ορατοί με το σώμα και 
τη φωνή τους. 

Είκοσι πέντε χιλιόμετρα από το κέντρο της 
Αθήνας, σε μια αχανή και απροσπέλαστη 
έρημη γη, όπου συρματοπλέγματα διαδέ¬ 
χονται μπάτσους και μπάτσοι διαδέχονται 
συρματοπλέγματα, οι εξεγερμένοι μετανά¬ 
στες βάζουν φωτιά στα κοντέινερ-κλουβιά, 
επιτίθενται στους δεσμώτες τους με πλα¬ 
στικά μπουκάλια και χαλίκια, προσπαθούν 
να σπάσουν τις σιδερένιες πόρτες και τους 
φράχτες και δέκα από αυτούς βρίσκουν 
προσωρινά το δρόμο της ελευθερίας, έξω 
από αυτό που οι ίδιοι αποκαλούν «ελληνι¬ 
κό γκουαντάναμο». 

«Επί μιάμιση ώρα δίναμε μάχη, οκτώ άτομα 
εναντίον 1.000. Και οι οκτώ (γάγαμε ζύλο 
και είμαστε σακατεμένοι. Αν ήθελαν και 
είχαν καλύτερο σχέδιο θα μας είχαν σκοτώ¬ 
σει». (Μαρτυρία, προφανώς ψευδής, αστυ¬ 
νομικού της ομάδας άμεσης επέμβασης). 



«Σακατεμένο» μπάτσο δεν είδε κανείς, 
είδαμε όμως τους κακοποιημένους μετα¬ 
νάστες που μεταφέρονταν αλυσοδεμένοι 
στο δικαστήριο, αλλά κανείς δεν κατάφερε 
να συναντήσει τους βαρύτερα τραυματι¬ 
σμένους μετανάστες πάνω στους οποίους 
έβγαλαν την εκδικητική μανία τους οι αν¬ 
θρωποφύλακες και οι οποίοι παραμένουν 
«εξαφανισμένοι» μέσα στο στρατόπεδο. 
Έξω από αυτό, μηχανοκίνητοι μπάτσοι 
και φασίστες περιπολούν για μέρες, σκα- 
τόψυχα «λαγωνικά» στο κατόπι ανθρώ- 
πων-θηραμάτων με σκούρο δέρμα που δεν 
απειλούν κανέναν και τίποτα, εκτός από 
τον δήμαρχο Αχαρνών Σ. Ντούρο και τους 
ομοίους τους που «είναι κλεισμένοι στα 
σπίτια τους, γιατί φοβούνται τους δραπέ- 
τες». Ας μείνουν εκεί για πάντα. 

Η εξέγερση και η αλληλεγγύη 
εντός και εκτός των τειχών θα 
συντρίψει τη βαρβαρότητα 

Οι μετανάστες που συλλαμβά- 
νονται ως υπεύθυνοι για την εξέγερση 
οδηγούνται στο κέντρο αλλοδαπών της 
Πέτρου Ράλλη και στο αστυνομικό τμήμα 


Μεν ίδιου, όπου τους «υποδέχονται» με ξυ¬ 
λοδαρμούς, ταπεινώσεις, εξευτελισμούς. 
Στους έγκλειστους της Αμυγδαλέζας επι¬ 
βάλλεται απαγόρευση προαυλισμού, με 
αποτέλεσμα να παραμένουν «θαμμένοι» 
στα κοντέινερ-φούρνους, σε αρκετά χωρίς 
ρεύμα, σε άλλα χωρίς νερό, με την ατμό¬ 
σφαιρα να είναι αποπνικτική από τα δα- 
κρυγόνα, στέρηση επικοινωνίας, ακόμη και 
με δικηγόρους, καταναγκαστική εργασία, 
που περιλαμβάνει από τον καθαρισμό των 
χώρων του στρατοπέδου μέχρι τα αυτοκί¬ 
νητα των μπάτσων. Ένας μετανάστης, που 
δεν είχε καμία συμμετοχή στα γεγονότα, 
βρίσκεται μελανιασμένος στα πόδια από 
τα χτυπήματα των μπάτσων, μόνο και μόνο 
επειδή λίγα λεπτά πριν ο δικηγόρος του 
είχε καταφέρει να μιλήσει μαζί του. 

Τη Δευτέρα 12 Αυγούστου μετα- 
φέρονται στα δικαστήρια της Ευελπίδων 
57 μετανάστες, με καταγωγή από το Πακι¬ 
στάν, το Μπαγκλαντές, το Αφγανιστάν και 
το Μαρόκο. Χωρίς δικηγόρους (εκτός από 
δυο-τρεις που βρέθηκαν εκεί λόγω συνεί¬ 
δησης, χωρίς να παρίστανται στη διαδικα¬ 
σία), χωρίς μεταφραστές, με ένα διορισμέ¬ 
νο διερμηνέα, χωρίς να κατανοούν τι τους 
συμβαίνει και τι πρόκειται να τους συμβεί. 
Κατηγορούνται για κακούργη ματικού χα¬ 
ρακτήρα αδικήματα: στάση με επιχείρηση 
βίαιης απόδρασης, επίθεση κατά προσώ¬ 
πων στα οποία έχει ανατεθεί η φύλαξη, 
απόδραση τετελεσμένη και σε απόπειρα, 
επικίνδυνη απρόκλητη σωματική βλάβη, 
εμπρησμό από κοινού, απρόκλητη φθορά 
ξένης ιδιοκτησίας, εξύβριση. 

Στη πραγματικότητα όμως η «κατηγορία» 
είναι μία: εξέγερση ενάντια στην κόλαση 
που ζουν καθημερινά. 

Από αυτούς, τις επόμενες δύο μέρες, οι 24, 
με απόφαση ανακριτή και εισαγγελέα, κρί- 
νονται προφυλακιστέοι, που σημαίνει ότι 
κρατούνται σε απομόνωση στα υπόγεια 
της Πέτρου Ράλλη. Πολύ σύντομα όμως, 
τους διασκορπίζουν σε διάφορες δικαστι¬ 
κές φυλακές της χώρας και στις φυλακές 
Κορυδαλλού. 

Οι υπόλοιποι θα οδηγηθούν πίσω στην 
Αμυγδαλέζα ή σε κάποιο άλλο στρατόπεδο 
κράτησης. Η διαδικασία παραμένει ανοι¬ 
χτή. Μέχρι στιγμής διώκονται συνολικά 65 
μετανάστες. Από τους 10 που είχαν κατα¬ 
φέρει να φύγουν, οι 4 έχουν συλληφθεί. 

Επί τρεις μέρες, μετανάστες πεινασμέ- 
νοι, διψασμένοι, κακοποιημένοι, μερικοί 
ξυπόλυτοι, αλλά αξιοπρεπείς και όρθιοι, 
σέρνονται από κτίριο σε κτίριο μέσα σε 
δικαστήρια κατάμεστα από μπάτσους και 
ασφαλίτες, άδεια από βλέμματα αλληλεγ¬ 
γύης και χειρονομίες συμπαράστασης. 

Με εντολή εισαγγελέα, η συγκέντρωση 
αλληλεγγύης απαγορεύεται. Αστυνομικές 
διμοιρίες βγάζουν με τη βία ομάδα περί¬ 
που 30 αλληλέγγυων από τον αντιεξουσι- 
αστικό, αυτόνομο και αναρχικό χώρο και 


συνελεύσεις γειτονιών, οι οποίοι παραμέ¬ 
νουν έξω από την είσοδο των δικαστηρίων 
αναρτώντας πανό και φωνάζοντας συνθή¬ 
ματα με την εμφάνιση των μεταναστών. 

Για λίγα μπουκάλια νερό και πορτοκαλάδες 
που δίνονται στους μετανάστες χρειάζεται 
η παρέμβαση δικηγόρου στην εισαγγε¬ 
λία. Το καλαμάκι απαγορεύεται. «Μ’ αυτό 
μπορεί να βγάλουν τις χειροπέδες», λέει 
ο επικεφαλής της ελεεινής επιχείρησης. 
« Εξάλλου, αποτελεί προσβολή για την ελ¬ 
ληνική αστυνομία. Εμείς τους δίνουμε ό,τι 
χρειάζονται». 

(Πράγματι... Η Αμυγδαλέζα και τα κέ¬ 
ντρα κράτησης μεταναστών είναι, εκτός 
των άλλων, και μια τεράστια «μπίζνα», με 
απευθείας αναθέσεις σε συγκεκριμένους 
προμηθευτές... που ρημάζουν τα κονδύλια 
της Ευρωπαϊκής Ένωσης. Για 1.600-2.000 
κρατούμενους στην Αμυγδαλέζα -αφού 
επίσημα στοιχεία για τον ακριβή αριθμό 
δε δίνονται-, η Ε.Ε. πληρώνει κάθε μέρα 
120.000 ευρώ!, χρήματα που μεταφράζο¬ 
νται σε ελλιπείς και άθλιες μερίδες φαγη¬ 
τού και ανύπαρκτα είδη καθαρισμού). 

Δεν υπάρχει νόμος. Δεν υπάρ¬ 
χουν «δικαιώματα» κατηγορούμενου. Δεν 
υπάρχουν δημοσιογράφοι, «ευαίσθητοι» 
αλλά άφαντοι γραφιάδες, δεν υπάρχουν 
ομάδες ούτε δίκτυα ούτε οργανώσεις «για 
τα δικαιώματα των προσφύγων και των 
μεταναστών», εκατοντάδες οργανώσεις με 
βαρύγδουπα ονόματα και μεγαλόστομες 
δηλώσεις χωρίς αντίκρισμα, δεν υπάρχουν 
«μεταναστευτικές κοινότητες», μη κυβερ¬ 
νητικές οργανώσεις που επιδοτούνται για 
να σιωπούν. Η ερημιά και το συρματόπλεγ¬ 
μα του στρατοπέδου έχει απλωθεί παντού. 

Υπάρχει μόνο κάποια «άνωθεν 
εντολή» και η απροκάλυπτη κοροϊδία. 
Υπάρχει το μεθοδευμένο ψέμα της εξουσί¬ 
ας, η αντιποίηση των λέξεων που προλει¬ 
αίνει τη φρίκη των πράξεων, που ονομάζει 
επιχείρηση «Ξένιος Δίας» το καθημερινό 
ανθρωποκυνηγητό των μεταναστών στις 
πόλεις και την ύπαιθρο, που βαφτίζει «κέ¬ 
ντρα φιλοξενίας» τις κρύπτες εξοστρακι¬ 
σμού ανθρώπων των οποίων το μοναδικό 
«σφάλμα» είναι ότι υπάρχουν. Υπάρχει 
επίσης το σφυροκόπημα των κυρίαρχων 
μέσων ενημέρωσης και των συστημικών 
διαμορφωτών της «κοινής γνώμης», που 
σημαδεύουν συνειδητά και οργανωμένα 
τον πιο «επικίνδυνο» εχθρό της ελληνικής 
κοινωνίας, τον «εισβολέα», τον «απολίτι¬ 
στο», τον «ακάθαρτο», τον μετανάστη και 
τη μετανάστρια, με ή χωρίς χαρτιά. 

Κι όμως. Παρά τα βασανιστήρια, 
παρά τους εξευτελισμούς, παρά την ελλιπή 
έκφραση αλληλεγγύης, οι μετανάστες στα 
δικαστήρια δείχνουν να έχουν δύναμη και 
κουράγιο, σχηματίζουν όποτε μπορούν το 
σήμα της νίκης και χαιρετούν χαμογελα¬ 
στοί. 


ενόχληση, 


Και δεν είναι ούτε η παράταση 
της στέρησης της ελευθερίας τους από 
τους 12 στους 18 μήνες, χωρίς να έχουν 
διαπράξει κανένα «ποινικό αδίκημα», ούτε 
η παρεμπόδιση με κάθε μέσο της «νομιμο¬ 
ποίησής» τους, ούτε οι άθλιες συνθήκες 
φυλάκισης και υγιεινής, ούτε η απελπισία 
της απομόνωσης και της έλλειψης μιας 
στοιχειωδώς ελπιδοφόρας προοπτικής που 
συνιστούν τα αίτια της εξεγερμένης αξιο- 
πρέπειάς τους. 

Αμυγδαλέζα, Κόρινθος, αστυνομι¬ 
κά τμήματα... εξεγέρσεις, απεργί¬ 
ες πείνας, αυτοκτονίες 

Τους τελευταίους 3-4 μήνες, έχουν 
γίνει δεκάδες απόπειρες αυτοκτονίας μέσα 
στα στρατόπεδα κράτησης, ενώ πολλά πε¬ 
ριστατικά διαμαρτυρίας, αντίδρασης και 
επακόλουθης καταστολής αποκρύβονται 
συστηματικά από την αστυνομία και την 
κυβέρνηση. 

Και ο μακρύς κατάλογος της δο¬ 
λοφονικής αντιμεταναστευτικής πολιτικής 
καθημερινά μεγαλώνει. Οι μετανάστες, 
στην προσπάθειά τους να περάσουν τα 
σύνορα χωρίς έγγραφα βρίσκουν τραγικό 
θάνατο είτε από πνιγμό στη θάλασσα του 
Αιγαίου και το ποτάμι του Έβρου, είτε από 
τις κακουχίες στη βασανιστική διαδρομή 
τους. Αλλά ακόμη και όταν καταφέρνουν 
να μπουν στη χώρα, έρχονται αντιμέτωποι 
με τα αστυνομικά πογκρόμ, τα μαχαίρια 
των φασιστών, τις καραμπίνες των αφεντι¬ 
κών και τους σκατόψυχους ρατσιστές «νοι- 
κοκυραίους». 

Υπουργός Δένδιας: «Όταν τους 
συλλαμβάνεις, τους καθαρίζεις, τους εμβο¬ 
λιάζεις, τους περιορίζεις και τους δίνεις τη 
δυνατότητα να πάνε πίσω στην πατρίδα 
τους». 

Ποια «δυνατότητα»; Ακόμη και οι μετανά¬ 
στες που ζητούν να επιστρέφουν στη χώρα 
τους, παραμένουν φυλακισμένοι επί μήνες 
χωρίς καμία εξήγηση, αφού ο πραγματικός 
στόχος των κυβερνώντων είναι να τους 
«εξαφανίσει» από το δημόσιο χώρο και να 
τους απομονώσει σε απομακρυσμένα και 
απρόσιτα δεσμωτήρια. 

Ή με το θάνατο της εξουσίας ή με 
τη ζωή του αγώνα 

Η εξέγερση των κολασμένων της 
Αμυγδαλέζας, οι εξεγέρσεις που προηγή- 
θηκαν, αλλά και όσες ακολουθήσουν, εκτός 
από τους αυτονόητους λόγους που τις 
προκαλούν, καταδεικνύουν την αποφασι¬ 
στικότητα των μεταναστών να μην ταφούν 
«ζωντανοί» στους χώρους εγκλεισμού τους 
καθώς και το σθένος τους να σταθούν απέ¬ 
ναντι στους ανθρωποφύλακές τους με όσα 
μέσα διαθέτουν. 

Είναι πράξη επίθεσης ενάντια στο ρατσι¬ 
στικό κράτος, στο αστυνομικό πληρεξού¬ 
σιο του Δένδια, στον διάχυτο φυλετικό και 
κοινωνικό ρατσισμό που ενσωματώνεται 
στη σκέψη και τη δράση του κεντροδεξιού 
χώρου, από τους ψηφοφόρους της Δημο¬ 
κρατικής Αριστερός μέχρι τους συμμορί¬ 
τες και τους εκλογείς της χρυσής αυγής, 
σε όλους όσους επιχαίρουν και πιέζουν για 
την εξάπλωση των κολαστηρίων. 

Οι μετανάστες, με την εξέγερσή τους, υπε¬ 
ρασπίζονται το τμήμα εκείνο της κοινωνίας 
που δεν έχει εξαχρειωθεί. Πρέπει και εμείς 
να τους υπερασπιστούμε στο καθημερινό 
τους αβίωτο. 

Είμαστε και θα είμαστε μαζί τους. 

ι/ πρωτοβουλία ηο 1α§ετ 

Αύγουστος 2013 













ΑΥΤΑΡΚΕΙΑ 

ΙΣΟΤΗΤΑ 


προτάσεις για κοινό πρόταγμα, 

πολιτικό πρόγραμμα, 
για την επαναστατική προοπτική 



Τρεις είναι οι αφηγήσεις που παρατάσσονται στο πολιτικό 
πεδίο σήμερα* κάθε μια από αυτές φιλοδοξεί να κυριαρ¬ 
χήσει και να διαμορφώσει τους όρους μετάβασης στη 
«νέα ελληνική πραγματικότητα» και στο «νέο οικονομικό 
μοντέλο παραγωγής». 

Η μία, αυτή του κυρίαρχου μεν, χρεοκοπημένου δε, πο¬ 
λιτικού συστήματος εξαντλεί το όραμά της στους άξονες 
σταθερότητα και ανάπτυξη. Με σταθερότητα να σημαίνει 
υποτέλεια, εξαθλίωση, δουλικότητα και ανάπτυξη να ση¬ 
μαίνει ξεπούλημα, ιδιωτικοποιήσεις, φορολογική αφαίμα¬ 
ξη, φτηνό και επισφαλές εργατικό δυναμικό κτλ. 

Η δεύτερη, αυτή της επίσης χρεοκοπημένης αριστερός, 
ασταθής και μετέωρη, αρκείται στο να κάνει αντιπολί¬ 
τευση και να ευαγγελίζεται μια προ πολλού ξεπερασμένη 
σοσιαλδημοκρατική περίοδο. Μια αφήγηση με επίκεντρο 
την ήπια διαχείριση της κρίσης, τη φορολόγηση της εκ¬ 
κλησίας και της μεγαλοαστικής τάξης, δίχως να λαμβάνει 
υπ’ όψιν (στην καλύτερη περίπτωση) πως τα κεφάλαια 
αυτής είναι μεταφερόμενα και διεθνοποιημένα. Αυτό που 
κάνει την πρόταση της αριστερός να είναι τόσο δημοφι¬ 
λής ώστε να την φέρνει κοντά στην εξουσία, είναι η υπό¬ 
σχεση της αποκατάστασης των αδικιών. Αυτό που κάνει 
την πρόταση αυτή αφερέγγυα, σχεδόν γελοία θα λέγαμε, 
είναι το ερώτημα του πώς θα γίνει αυτό σε ένα εκ φύσεως 
άδικο σύστημα και δίχως να έρθει σε ρήξη με αυτό και 
τους διεθνείς οργανισμούς του (ΕΕ - ΔΝΤ κτλ). 

Η τρίτη, αυτή της φασιστής ακροδεξιάς, επενδύει στα πιο 
οπισθοδρομικά και σκοτεινά ένστικτα μιας αλλοτριωμέ¬ 
νης κοινωνίας, με το να υπόσχεται τάξη και ασφάλεια, 
βάσει μιας εθνικής ταυτότητας που ανέκαθεν ήταν έργα- 


Ποιοι είμαστε; 


Είμαστε μια ομάδα ανθρώπων με παρουσία στους κοινωνι¬ 
κούς αγώνες του παρελθόντος και του σήμερα, με πολιτική 
δράση γύρω από τα αναρχικά-αντεξουσιαστικά προτάγμα- 
τα, με πολύ διάθεση να ξεπεράσουμε τις χρόνιες αγκυλώ¬ 
σεις και παθογένειες του χώρου αυτού αλλά δίχως καμία 
διάθεση να τον απαρνηθούμε ως την μήτρα των υγιών 
ανατρεπτικών δυνάμεων. 

Τι θέλουμε να κάνουμε; 

Επιδιώκουμε τη δημιουργία ενός δικτύου το οποίο θα 
προσπαθήσει να συνενώσει σε ένα οριζόντιο πλέγμα τις 
δομές εκείνες που προσπαθούν στο πολιτικό-κοινωνικό 
πεδίο να πραγματώσουν προτάγματα σχετικά με την 
αυτονομία, την αυτάρκεια και την ισότητα, όπως τα περι¬ 
γράφουμε παρακάτω. Επιπροσθέτως, θέλουμε ο κόσμος 
που συμμετέχει είτε ενεργά είτε περιφερειακά σε αυτές τις 
διαδικασίες να μπορεί να βρει χώρο να ενσωματωθεί και 
να συμπράξει σε αυτόν τον σχηματισμό για την διασπορά 
των προταγμάτων και αυτό γιατί θεωρούμε θεμιτό και 
απαραίτητο, παράλληλα με οποιαδήποτε μεγάλη κοινω- 
νικό-πολιτική αλλαγή, να δημιουργούνται και οι δομές 
που θα ανταποκρίνονται στα προτάγματα αυτά και στην 
κοινωνία που οραματιζόμαστε. 


λείο κατασκευής του μύθου της συλλογής ταύτισης στα 
πλαίσια της ανάγκης να αμυνθεί κανείς στην προσβολή 
από ένα εξωτερικό εχθρό. Η νοσταλγία για στρατιωτικά 
καθεστώτα, ολοκληρωτισμό και στρατιωτικοποιημένες 
κοινωνίες βρίσκει αντίκτυπο στα αποπροσανατολισμένα 
λούμπεν στοιχεία αλλά και στα εναπομείναντα στοιχεία 
των εποχών εκείνων. Ο εφιάλτης ξαναζωντανεύει καθώς 
οι ηττημένοι της μεταπολίτευσης ετοιμάζονται για τη 
ρεβάνς τους. 

Ηγεμονία του φαντασιακού 

Όσο διαφορετικές κι αν μοιάζουν οι τρεις αυτές αφηγή¬ 
σεις, τοποθετούνται όλες ακριβώς στο ίδιο πλαίσιο, αυτό 
του καπιταλιστικού συστήματος, ο θρίαμβος του οποίου 
(ειδικά μετά την κατάρρευση των κομουνιστικών ολοκλη¬ 
ρωτικών καθεστώτων) έχει σαρώσει τη φαντασία όλου 
σχεδόν του πληθυσμού στον πλανήτη, έχοντας σαρώσει 
βέβαια και την ίδια τη βιωσιμότητά του. Ο καταπληκτικός 
μύθος του καπιταλισμού που ισχυρίζεται πως φέρνει ευ¬ 
μάρεια και ευκαιρίες για όλους, μπορεί να είναι εφαρμό¬ 
σιμος για ένα όλο και μικρότερο πληθυσμιακό κομμάτι, 
εις βάρος όλων των υπολοίπων και του περιβάλλοντος, 
παρ’ όλα αυτά κυριαρχεί. Έτσι άλλωστε είναι οι μύθοι, 
εμπεριέχουν πάντα ένα πολύ μικρό κομμάτι αλήθειας. Η 
εξαθλίωση, που αποτελεί βίωμα για σχεδόν το 90% του 
παγκόσμιου πληθυσμού, φαίνεται να μην είναι αρκετή 
ώστε να αποδομήσει αυτή την κυριαρχία πάνω στο φα- 
ντασιακό. Έτσι σήμερα λίγοι είναι αυτοί που μπορούν να 
φανταστούν κάτι πέρα από τον καπιταλισμό. 

Πρόταγμα - Πρόγραμμα 

Το ζήτημα αυτό είναι θεμελιώδες και απαιτεί τη σκιαγρά¬ 
φηση-εικονογράφηση ενός διαφορετικού κόσμου, μιας 
άλλης κοινωνίας, μιας άλλης οικονομίας. Μιας αφήγησης 
ανταγωνιστικής και όχι συμπληρωματικής στον καπιταλι¬ 
σμό. Η αφήγηση αυτή δε χρειάζεται να εφευρεθεί εκ νέου, 


Δε στοχεύουμε να συμβάλουμε σε μια “διαχείριση” της 
φτώχειας μέσα στον καπιταλισμό, αλλά στον ριζικό 
μετασχηματισμό της κοινωνίας, δεν θα αρκεστούμε σε μια 
ασαφή καταγγελία του σημερινού πολιτικοκοινωνικού 
συστήματος αλλά θα επιδιώξουμε έμπρακτα μέσω αυτού 
του εγχειρήματος να βάλουμε ένα λιθαράκι στο ξεπέ¬ 
ρασμα και την ανατροπή του. Επίσης θεωρούμε ζωτικής 
σημασίας να περιφρουρηθούν τα προτάγματα και οι προ¬ 
τάσεις από την αφομοίωση τους μέσω της οικειοποίησης 
και ενσωμάτωσης τους σε κυβερνητικούς μηχανισμούς 
(σχεδιασμούς) ή κομματικά μορφώματα. 

Σε ένα δεύτερο επίπεδο, είναι σημαντική η αποσαφήνιση 
των στόχων μας αλλά και του μονοπατιού που θεωρούμε 
ότι είναι ικανό να μας οδηγήσει στην πραγμάτωση του 
τριπτύχου. Η διαδικασία αυτή θα έχει ως αποτέλεσμα τη 
διαμόρφωση ενός σαφούς πολιτικού προγράμματος που 
θα κάνει τους στόχους μας χειροπιαστούς και πιο εύκολα 
προσεγγίσιμους από ανθρώπους που ως ώρα προσπαθούν 
να τους ψηλαφίσουν. Όταν αναφερόμαστε σε πολιτικό 
πρόγραμμα, εννοούμε κάτι που δε θα εξαντλείται σε 
συγκεχυμένα προτάγματα, αλλά θα περιγράφει το σχη¬ 
ματισμό και τις διαδικασίες που θα ακολουθηθούν, καθώς 
και μια σαφή στοχοθεσία που να σχετίζεται πάντα με 
την ανατροπή του υπάρχοντος συστήματος. Το πολιτικό 
αυτό πρόγραμμα θα δίνει επιπλέον μια σταθερότητα και 


υπάρχει τόσο στο παρελθόν όσο και στο παρόν. Αυτό 
που είναι απολύτως απαραίτητο είναι να διατυπωθεί συ¬ 
νολικά σε μια μορφή προτάγματος-προγράμματος, ώστε 
να συνδέσει όλα τα επί μέρους εγχειρήματα-κινήματα- 
κινήσεις, όλες αυτές τις δημιουργικές αρνήσεις, κάτω από 
μια κοινή προοπτική που θα είναι σε θέση να εισβάλλει 
δυναμικά στην κεντρική πολιτική σκηνή και να διεκδι- 
κήσει την αντιεξουσία, η οποία δεν είναι τίποτε λιγότερο 
από το να διαμορφώνουμε την πολιτική μας σύμφωνα με 
τις πραγματικές μας ανάγκες. 

Θεωρούμε πως σε καμία περίπτωση δεν βρισκόμαστε 
στο σημείο μηδέν. Οι κοινωνικοί αγώνες και η δυναμική 
τους τα τελευταία χρόνια, όσο και τα χαρακτηριστικά 
τους, μας επιτρέπουν να είμαστε αισιόδοξοι (παρά την 
προσωρινή υποχώρησή τους). Είναι τεράστιο το εύρος, 
η ποικιλία και η δυναμική όλης αυτής της κινητικότητας 
στη βάση της κοινωνίας. Τεράστιο επίσης είναι το εύρος 
των υποκειμένων που είναι θετικά προσκείμενα στους 
αγώνες αυτούς. 

Αυτό που μένει είναι να εμπλουτίσουμε την αντιπαράθε¬ 
ση και άρνηση, που οριοθετείται από μόνη της όσο δεν 
στοιχειοθετεί τα «θέλω» της. Ανεπαρκές επίσης είναι να 
διεκδικεί κανείς καλύτερους όρους εκμετάλλευσης, πόσο 
μάλλον σήμερα, που καμία υποχώρηση δεν αναμένεται 
από μεριάς του συστήματος. 

Το ζητούμενο σήμερα είναι όλες αυτές οι δυνάμεις της 
κοινωνίας που έχουν οριζόντιες δομές, που στον πυρήνα 
τους έχουν την αλληλεγγύη και τον αντικαθεστωτικό 
αγώνα, να συνταχθούν, όχι σε ένα οργανισμό-κόμμα, 
αλλά σε ένα δίκτυο που θα έχει ένα διατυπωμένο όραμα 
το οποίο θα διαχυθεί σε όλη την επικράτεια και το οποίο 
θα είναι διακριτό σε όλων των ειδών τις κινήσεις, το 
οποίο θα προτάσσει απέναντι στην αστική δημοκρατία 
και τον καπιταλισμό το τρίπτυχο 
Αυτονομία, Αυτάρκεια, Ισότητα. 


μια συνέπεια ως προς το πολιτικό περιεχόμενο αυτού του 
δικτύου, κάτι που θεωρούμε ότι σε ένα επίπεδο (αυτό του 
θεωρητικού πυρήνα) θα πρέπει να είναι συμπαγές. 

Ως προς το ποιοι θα θέλαμε να πλαισιώσουν αυτό το 
δίκτυο, στο μυαλό μας έχουμε ένα αρκετά πλατύ σχήμα 
που να μην εγκλωβίζεται σε ιδεολογικές αγκυλώσεις και 
παγιωμένες θέσεις συγκεκριμένων πολιτικών χώρων. Η 
πολιτική συμφωνία θα επιτυγχάνεται με την αποδοχή του 
θεωρητικού μας πυρήνα (Α/Α/Ι). 

Η παραπάνω διαδικασία μπορεί να δομηθεί σε στάδια. Σε 
καθορισμένα (συγκεκριμένα) χρονικά πλαίσια θα επιδι¬ 
ώξουμε να εκπληρώσουμε τους στόχους που θα τίθενται 
και θα προχωράμε στο επόμενο όταν ότι οι στόχοι του 
εκάστοτε σταδίου έχουν εκπληρωθεί. Ως πρώτο στόχο 
θέτουμε τη διάδοση της πρότασης μας και την πρώτη 
επαφή με τις δυνάμεις που συμφωνούν εν γένει με τα όσα 
διατυπώθηκαν. 








Η Αυτονομία 


Είναι το αντίθετο της ετερονομίας. Δηλαδή το να κα¬ 
θορίζει κάποιος άλλος τους νόμους που καλούμαστε να 
εφαρμόσουμε στη ζωή μας. Αυτονομία λοιπόν είναι το να 
καθορίζει ο ίδιος (ή ένα κοινωνικό σύνολο) τους νόμους 
που μας διέπουν. Εδώ ο νόμος δεν έχει τη δικονομική 
ή ποινική έννοια, αλλά αυτή που αφορά την ίδια τη 
λειτουργία του ατόμου, του κοινωνικού συνόλου και των 
δραστηριοτήτων του. Σήμερα βιώνουμε το αντίθετο. Οι 
αποφάσεις που αφορούν σχεδόν κάθε πτυχή της καθημε- 
ρινότητάς μας λαμβάνονται εκατοντάδες ή και χιλιάδες 
χιλιόμετρα μακριά μας και η δυνατότητα να τις επηρεά¬ 
σουμε είναι ισχνή. Συνεπώς, εάν θέλουμε να αλλάξουμε 
την κατεύθυνση των πραγμάτων, ο στόχος δεν μπορεί 
να είναι άλλος από το να επανακτήσουμε τη δυνατότητα 
να λαμβάνουμε τις αποφάσεις που μας αφορούν και να 
ελέγχουμε την πραγματοποίηση τους. Η απόκτηση μιας 
τέτοιας δυνατότητας έχει κάποιες θεμελιώδεις προϋπο¬ 
θέσεις που πηγάζουν από το άτομο και φτάνουν ως το 
επίπεδο του συνόλου της κοινωνίας ή τουλάχιστον μιας 
σχετικής πλειοψηφίας. 

Προϋπόθεση 1η: Χειραφέτηση 

Το σημαντικότερο επίτευγμα, που είναι ταυτόχρονα 
και το ισχυρότερο όπλο του κυρίαρχου πολιτικού και 
πολιτισμικού συστήματος, είναι η επιτυχημένη διαίρεση 
της κοινωνίας σε υποσύνολα, μέχρι τον πυρήνα της, το 
άτομο. Η μακροχρόνια και μελετημένη κατασκευή του 
σημερινού υπηκόου, που είναι απομονωμένος και ανί¬ 
σχυρος, που δεν ενδιαφέρεται για τα κοινά, την πολιτική, 
την κοινότητα του (αν έχει), που αναθέτει μετά χαράς σε 
επαγγελματίες πολιτικούς την τύχη του και δεν ενδιαφέ- 
ρεται παρά μόνο για το εαυτό του, είναι αυτό που στην 
αρχαία Ελλάδα απεχθάνονταν και αποκαλούσαν ιδιώτη, 
το αντίθετο δηλαδή του πολίτη. 

Εάν λοιπόν πραγματικά θέλουμε να αλλάξουμε την 
κατάσταση, θα πρέπει πρώτα απ’ όλα να αλλάξουμε τους 
εαυτούς μας, να ξαναγίνουμε πολίτες, να ενεργοποιηθού¬ 
με, να σκεφτούμε, να κουβεντιάσουμε, να πράξουμε, να 
χειραφετηθούμε. Να θελήσουμε να πάρουμε την κατά¬ 
σταση στα χέρια μας. Αυτό δε γίνεται με μια ψήφο κάθε 
τέσσερα χρόνια, αλλά με ένα καθημερινό αγώνα, ο οποίος 
αποχτά ισχύ μονάχα όταν από ατομικός γίνεται συλλο¬ 


Αντάρκεια * 


Ας ξεκινήσουμε από τα βασικά* εάν κανείς εξαρτάται 
από κάποιον άλλον δεν μπορεί να είναι ελεύθερος, γιατί 
εξάρτηση σημαίνει υποτέλεια. Αν αυτό τον κανόνα τον 
προβάλουμε στην καθημερινότητα και τις ανάγκες μας, 
τότε θα αντικρίσουμε μια εφιαλτική εικόνα. 

• Η τροφή μας είναι στα χέρια πολυεθνικών ομίλων οι 
οποίοι ελέγχουν σχεδόν ολόκληρη τη διαδικασία πα¬ 
ραγωγής, αξιολόγησης, μεταφοράς και διανομής. Από 
τους σπόρους, τα λιπάσματα και τα «φυτοφάρμακα», την 
ποιότητα και την ίδια τη διάθεση τους, όλα είναι σε χέρια 
που μοναδικό σκοπό έχουν να κερδοφορούν εις βάρος 
μας, όσο το δυνατόν περισσότερο, αδιαφορώντας πλήρως 
για τις όποιες συνέπειες. 

• Η στέγη μας είναι στα χέρια διεθνών τραπεζικών 
ομίλων που δεν έχουν κανένα ηθικό ενδοιασμό να μας 
πετάξουν κυριολεκτικά στο δρόμο, των οποίων μοναδικός 
σκοπός είναι και πάλι η μέγιστη εις βάρος μας κερδοφο¬ 
ρία. 

• Η ηλεκτρική ενέργεια από την όποια τόσο εξαρτό- 
μαστε είναι επίσης στη διαδικασία να περάσει υπό τον 
έλεγχο πολυεθνικών ομίλων. 

• Το νερό από το όποια εξαρτόμαστέ απόλυτα είναι επί¬ 
σης στη διαδικασία να περάσει υπό τον έλεγχο τους. 

Αυτά είναι μονάχα κάποια παραδείγματα των πιο βασικών 
μας εξαρτήσεων. Ο καπιταλισμός και η παγκοσμιοποίηση 
του είναι η κινητήριος δύναμη της διαδικασίας αυτής και 
δεν έχει κανένα πρόβλημα να την επιβάλει με όποιο μέσο 
και αν χρειαστεί. Είναι δικό μας καθήκον, τόσο για εμάς 
αλλά κυρίως για τις επόμενες γενιές, να αντισταθούμε 


γικός-κοινός. Τότε απελευθερώνουμε δυνάμεις που ούτε 
καν μπορούσαμε να τις φανταστούμε. 

Προϋπόθεση 2η: Αυτοθέσμιση 

Οι θεσμοί, άμεσα συνδεδεμένοι με τις αξίες, είναι οι από 
κοινού αποδεκτοί όροι και μηχανισμοί που ρυθμίζουν 
όλες τις λειτουργίες της κοινωνίας. Μια αυτόνομη κοινω¬ 
νία δεν έχει άλλη επιλογή από το να επανεξετάσει-επανα- 
καθορίσει και να καταργήσει (εν μέρει ή ολοκληρωτικά) 
τους θεσμούς που την απομακρύνουν (χωρίζουν) από 
την ίδια τη δυνατότητά της να είναι αυτόνομη. Ιδιαίτερα 
εφόσον οι θεσμοί σήμερα αποτελούν εκείνες ακριβώς τις 
αλυσίδες που την κρατούν δέσμια. Να ξεκαθαρίσουμε πως 
δε μιλάμε για κατάργηση και απουσία, αλλά για θέσπιση 
όρων και μηχανισμών που θα ρυθμίσουν τις σχέσεις και 
τις λειτουργίες μιας αυτόνομης κοινωνίας. Όροι, κανό¬ 
νες, νόμοι κτλ πρέπει να υπάρχουν, δεν το αμφισβητούμε 
αυτό. Το ζήτημα είναι ποιους θα εξυπηρετούν αυτοί: τους 
ισχυρούς, όπως συμβαίνει σήμερα, ή το σύνολο; Είναι 
προφανές πως κάτι τέτοιο προϋποθέτει έναν καθορισμό 
του πλαισίου των κανόνων που διέπουν την κοινωνία, και 
αυτό μονάχα ένα επιτυχημένο επαναστατικό κίνημα είναι 
σε θέση να το κάνει. 

Προϋπόθεση 3η: Αυτοοργάνωση - Αυτοδιοίκηση 

Μια αυτόνομη κοινωνία δεν μπορεί να είναι παρά 
αποκεντρωμένη, έτσι ώστε να είναι σε θέση να παρά¬ 
γει αποφάσεις συλλογικές, για να εφαρμόζει την άμεση 
δημοκρατία και να ορίζει - καλύπτει τις ανάγκες της. Για 
να υπάρξει αυτή η δυνατότητα, θα πρέπει να επιστρέφει 
η λήψη αποφάσεων σε αυτά τα υποσύνολα, δηλαδή τις 
κοινότητες, τις γειτονιές (στις πόλεις), τους νομούς, ως το 
επίπεδο της περιφέρειας. Μονάχα σε μια τέτοια κλίμακα 
είναι εφαρμόσιμη η αυτονομία και η άμεση δημοκρατία. 
Μονάχα οι ίδιοι οι άνθρωποι που κατοικούν εκεί μπορούν 
να πάρουν τις αποφάσεις που τους αφορούν και να διευ¬ 
θύνουν τη διοίκηση που θα τις εφαρμόσει. Αυτή ακριβώς 
η δυνατότητα μας έχει στερηθεί (καθόλου τυχαία) και έχει 
κάνει την αυτοδιοίκηση ένα απλό εργαλείο επιβολής και 
εφαρμογής αποφάσεων στις οποίες δεν έχουμε κανένα 
τρόπο παρέμβασης κάνοντάς μας έτσι υποζύγια και δού¬ 
λους. Θα πρέπει λοιπόν να τις αντικαταστήσουμε με τις 
λαϊκές συνελεύσεις και τα συμβούλια των αντιπροσώπων 
τους σε επίπεδα κοινότητας-δήμου-νομού-περιφέρειας, 
για να μπορούμε ξανά να γίνουμε (είμαστε) κυρίαρχοι 
στον τόπο μας. 


και να ανατρέψουμε την κατάσταση αυτή που μας απειλεί 
με πλήρη υποδούλωση και περιβαλλοντική καταστροφή. 
Αυτό για να γίνει υπάρχουν πάλι κάποιες προϋποθέσεις. 
Θα καταγράψουμε αυτές που θεωρούμε πιο βασικές. 

Ιο : Επαναπροσδιορισμός των αναγκών μας 

Ο τρόπος ζωής μας έχει μετατραπεί ριζικά, από παραγω¬ 
γοί γίναμε καταναλωτές. Ο πολιτισμικός οδοστρωτήρας 
του δυτικού τρόπου ζωής εισέβαλε στο παγκόσμιο φαντα- 
σιακό και επανακαθόρισε τις ανάγκες μας, γεμίςοντας τη 
ζωή μας με ένα σωρό υλικά αγαθά, στην τεράστια πλει- 
οψηφία τους άχρηστα, ή τουλάχιστον περιττά. Αγαθά, η 
παραγωγή των οποίων καταναλώνει τους περιορισμένους 
πόρους του πλανήτη, με τεράστιες συνέπειες. Αγαθά, 
που έρχονται να καλύψουν ανάγκες φτιαχτές, ανάγκες 
δηλαδή που αν δεν τις διαφήμιζαν δε θα υπήρχαν καν. Η 
κατανάλωση αυτών τον αγαθών «γεμίζει» τη ζωή μας που 
στην ουσία είναι άδεια από τις απλές και μη εμπορεύσιμες 
χαρές τις συλλογικής ζωής, της διασκέδασης, της δημι¬ 
ουργίας. Αν θέλουμε ελευθερία, όλα αυτά τα περιττά θα 
πρέπει να τα ξεφορτωθούμε, να ξαναδούμε τι πραγματικά 
χρειαζόμαστε. 

2ο: Αποκέντρωση 

«Το ψυχρό και απρόσωπο περιβάλλον της πόλης υποβάθ¬ 
μιζε την ανθρώπινη ζωή, τόσο αισθητικά όσο και πνευματι¬ 
κά, ωθώντας τους κατοίκους στα ψυχολογικά τους όρια.» 

Η συσσώρευση του πληθυσμού στις μητροπόλεις φέρνει 
μαζί της ένα πλήθος αρνητικές παρενέργειες. Η αποξέ¬ 
νωση των ανθρώπων από τη φύση και τις μεταξύ τους 
σχέσεις τους κάνει ευάλωτους και εξαρτημένους, μονα¬ 
χικούς και νευρωτικούς. Στη μητρόπολη ο καθένας είναι 
μόνος, και μόνος του θα πρέπει να επιβιώσει* πράγμα όλο 
και πιο δύσκολο υπό τις παρούσες συνθήκες. Η εργασία 
στην πόλη σε μεγάλο βαθμό παίρνει τη μορφή της παρο¬ 
χής υπηρεσιών* υπηρεσιών ως επί το πλείστον άχρηστων 


Προϋπόθεση 4η: Ομοσπονδιοποίηση 

Δεν είναι σε καμία περίπτωση ζητούμενο για μια αυτόνο¬ 
μη περιφέρεια να απομονωθεί και να ανεξαρτητοποιηθεί, 
δηλαδή να κλειστεί στον εαυτό της. Οι σχέσεις με τις 
υπόλοιπες περιφέρειες θα πρέπει να είναι αλληλέγγυ¬ 
ες και φιλικές, ώστε να αλληλοκαλύπτονται κάποιες 
ανάγκες αλλά και για να είναι σε θέση να αμυνθούν από 
κοινού ενάντια σε εσωτερικούς και εξωτερικούς κινδύ¬ 
νους. Αυτή την ανάγκη έρχεται να καλύψει η ομοσπονδία 
των αυτόνομων περιφερειών, όπου όλες οι περιφέρειες 
θα συμμετέχουν ισότιμα, κάτι που θα αντικαταστήσει 
το κοινοβούλιο, και όπου δε θα λαμβάνονται αποφάσεις 
δίχως να έχουν λάβει πρώτα την έγκριση από τις τοπικές 
κοινωνίες. Ο φόρτος εργασίας της ομοσπονδίας θα είναι 
περιορισμένος επειδή οι περισσότερες αποφάσεις θα 
λαμβάνονται στις περιφέρειες που τις αφορούν. Με άλλα 
λόγια, η αποκέντρωση της εξουσίας είναι προϋπόθεση 
της άμεσης δημοκρατίας. Η ομοσπονδία θα είναι απλά ο 
συνδετικός κρίκος. Οι αντιπρόσωποι των περιφερειών θα 
είναι αιρετοί και άμεσα ανακλητοί. 

Προϋπόθεση 5η: Εξέγερση - Επανάσταση 

Είναι θεμιτό και αναγκαίο να υπάρξουν από σήμερα οι 
μικρές και μεγάλες μαχητικές κοινότητες που θα είναι το 
υπόδειγμα (παράδειγμα) και που θα παράγουν εφαρμό¬ 
σιμα μοντέλα. Παρ’ όλα αυτά, για να μπορέσουν να ανα¬ 
πτυχθούν και να κυριαρχήσουν θα πρέπει να ανατρέψουν 
το υπάρχουν πολιτικό σύστημα και όχι να αρκούνται σε 
συνύπαρξη με αυτό. Η εξέγερση και η επανάσταση είναι 
ο μόνος δρόμος για την αλλαγή. Η ιστορία σε αυτό είναι 
αμείλικτη. Καμία εκλογική διαδικασία δε θα μπορέσει να 
τη φέρει. Επανάσταση πρώτα ατομική, που θα ανατρέψει 
τον ιδιώτη που μας κυβερνά, αλλά και κοινωνική επανά¬ 
σταση που θα εδραιώσει την εξουσία των λαϊκών συνε¬ 
λεύσεων, των αυτόνομων περιφερειών και της ομοσπον¬ 
δίας τους, που θα κάνει αυτόν τον τόπο, τόπο έμπνευσης 
για όλο τον κόσμο. 

Το Παρίσι του 1871, η Ουκρανία του 1918, η Ισπανία του 
1936, η χώρα τον Βάσκων στις τελευταίες δεκαετίες του 
20ου αιώνα, οι Ζαπατίστας στο Μεξικό, οι εξεγέρσεις που 
ξεπηδούν παντού στο σήμερα είναι τα σημάδια εκείνα που 
μας δείχνουν το δρόμο, τι να κάνουμε και τι να αποφύ¬ 
γουμε. Τίποτα δεν τελείωσε. 


και άχαρων. Η δυνατότητα να είναι κανείς έστω εν μέρει 
αυτάρκης σε μια μητρόπολη δεν υφίσταται ουσιαστικά. 

Η μητρόπολη από την άλλη προσφέρει στο άτομο μια 
δυνατότητα πολιτικής-πολιτισμικής και συνειδησιακής 
διαμόρφωσης και εξέλιξης. Επίσης η ελευθέρια επιλογών 
και κινήσεων είναι μια απόλαυση σημαντική. Η αποκέ¬ 
ντρωση του πληθυσμού θα διασκορπίσει και θα εμπλου¬ 
τίσει την επαρχία, μεταμορφώνοντας την και δίνοντας 
της τη ςωτικότητα που τόσο έχει ανάγκη. Για τους λόγους 
αυτούς θεωρούμε πως η αποκέντρωση είναι δυνατό να 
είναι και εποχιακή. Θα μπορούσε, για παράδειγμα, ένα 
κομμάτι του πληθυσμού να εργάζεται εποχιακά και κυλι¬ 
όμενα στην επαρχία (ανάλογα και με τις ανάγκες π.χ. των 
αγροτικών καλλιεργειών) και να είναι σε θέση να περνάει 
χρόνο σε πόλεις τις επιλογής του, απολαμβάνοντας την 
ανταποδοτική αξία από την εργασία του στην ύπαιθρο. 
Όπως και να έχει, ο πληθυσμός πρέπει να επιστρέφει στην 
ύπαιθρο, να ξανά-μάθει τις γνώσεις των παππούδων και 
των γιαγιάδων του, να αποκτήσει ξανά τη δυνατότητα να 
παράγει αγνά αγαθά. 

3ο : Αποανάπτυξη, από-μεγέθυνση 

Η λεγόμενη ανάπτυξη, βασική προϋπόθεση για τη 
λειτουργία του καπιταλισμού είναι από μόνη της μια 
συνθήκη παράλογη, καταστροφική και είναι η βασική 
αιτία του περιβαλλοντικού ολοκαυτώματος που βιώ¬ 
νουμε. Προκειμένου ο καπιταλισμός να είναι σε θέση να 
συνεχίσει να αναπτύσσεται, όλο και περισσότεροι πόροι 
θα πρέπει να χρησιμοποιούνται, όλο και περισσότεροι 
άνθρωποι θα πρέπει να δουλεύουν πιο φτηνά, πιο πολύ, 
πιο ελαστικά. Η ανάπτυξη στα μέρη μας μεταφράζεται σε 
μεγάλα έργα για μεγαλοεργολάβους, πολυεθνικές κτλ. 

Ο φαύλος αυτός κύκλος πρέπει να σπάσει, ο μύθος της 
ανάπτυξης να καταρριφθεί, γιατί η οικονομική μεγέθυνση 
ως όρος είναι μια φούσκα που όσο μεγαλώνει τόσο πιο 
σίγουρα θα σκάσει στα μούτρα μας. Για αυτό η αντίσταση 








στις λεγάμενες επενδύσεις (μεταλλεία, ΒΑΠΕ, εκτροπή 
Αχελώου κ.α) είναι βασικό κομμάτι του αγώνα μας. 


Η Αποανάπτυξη: «Το μοναδικό πρόγραμμα που χρειαζό¬ 
μαστε συνοψίζεται με μία λέξη: λιγότερο. Αιγότερη εργα¬ 
σία, λιγότερη ενέργεια, λιγότερα υλικά.» Τι είναι λοιπόν 
η αποανάπτυξη; πρόκειται για μια διαδικασία μείωσης 
της παραγωγής και κατανάλωσης, που θα συνοδεύεται 
από ένα τρόπο ζωής κατά τον οποίο ξανασκεφτόμαστε 
και επαναϊεραρχούμε τις ανάγκες μας προς την κατεύ¬ 
θυνση της λιγότερης κατανάλωσης και του περισσότερου 
ελεύθερου χρόνου. Είναι κατά μία έννοια η επιστροφή σε 
ένα τρόπο ζωής λιγότερο γρήγορο, λιγότερο αγχωτικό, 
πιο λιτό, οπού η αφθονία δε θα έχει αμιγώς υλικά χαρα¬ 
κτηριστικά. 

4ο : Ριζικός μετασχηματισμός αγροτικής/κτηνοτροφι- 
κής και αλιευτικής παραγωγής. 

Η προσαρμογή παραγωγής τροφίμων αναπόφευκτα 
προσαρμόστηκε στη φιλοσοφία και στις ανάγκες της 
άκρατης ανάπτυξης με κάτι παραπάνω από καταστροφι¬ 
κές συνέπειες τόσο στο περιβάλλον όσο και στην ίδια την 
ποιότητα των προϊόντων. Η βιομηχανοποίηση των τροφί¬ 
μων, οι εντατικοποιημένες μονοκαλλιέργειες, τα χημικά 
λιπάσματα, τα φυτοφάρμακα, οι βιομηχανίες εκτροφής 
και σφαγής ζώων πρέπει να αντικατασταθούν από τις πα¬ 
ραδοσιακές, ισορροπημένες και φυσικές μεθόδους. Εδώ 
θα θέλαμε να ανοίξουμε μια παρένθεση και να διασαφηνί¬ 
σουμε κάποια πράγματα. 

Οι επιστημονικές τεχνικές και γνώσεις και τα εργαλεία 
που προκύπτουν από τη συνεχώς εξελισσόμενη τεχνο¬ 
λογία στη σημερινή κοινωνία χρηματοδοτούνται από το 
καπιταλιστικό σύστημα για να κινούνται σε κατεύθυνση 
που να το αναπαράγουν και να το ενδυναμώνουν. Παρ’ 
όλα αυτά η γνώση από μόνη της δεν έχει πρόσημο. Δεν 
είναι ούτε καλή ούτε κακή, αλλά χρωματίζεται ανάλο¬ 
γα με τα χέρια που τη χρησιμοποιούν, ανάλογα με το 
όφελος για το οποίο εργάζονται. Επομένως, τεχνικές που 
χρησιμοποιούνται κατά κόρον στη γεωργία, την κτηνο¬ 
τροφία, τη βιομηχανία, με σκοπό να παράξουν περισσό¬ 
τερο κέρδος, να αποξενώσουν τους εργαζόμενους από τις 
δουλείες τους, να πατεντάρουν για μεγάλες εταιρείες, θα 
μπορούσαν να λειτουργήσουν προς όφελος μας αν είχαμε 
την κατάλληλη γνώση αλλά και την εξουσία επάνω στις 
επιστήμες, μέσω των κοινοτήτων μας και των ομοσπον¬ 
διών τους. Η δαιμονοποίηση της τεχνολογικής προόδου 
μπορεί να οδηγήσει μόνο στην απώλεια της κριτικής μας 
σκέψης και στην οπισθοδρόμηση. 

Επίσης η αντίληψη που βρίσκει όλες τις λύσεις στην τε¬ 
χνολογική ανάπτυξη μας βρίσκει αντίθετους. Για πολλές 
εφαρμογές επιφυλασσόμαστε, γιατί πολλές τεχνολογίες 
χρειάζονται προσοχή για τα αποτελέσματα που παρά¬ 
γουν. Όπως και να έχει κρίνουμε αναγκαία τη ριζική ανα¬ 
διοργάνωση με κριτήρια οικολογικά-ποιοτικά, με στόχο: 

• να καλυφθεί όσο το δυνατόν μεγαλύτερο μέρος της 
εγχώριας ζήτησης, 

• να εγκατασταθούν αστικοί κήποι σε πάρκα, αλάνες, 
μπαλκόνια και ταράτσες, 

• να δοθεί έμφαση στις ντόπιες ποικιλίες σπόρων και 
ράτσες ζώων 

• να οριστούν και να περιφρουρηθούν ζώνες προστατευ- 
μένες από την αλιεία 


• να περιοριστεί η κατανάλωση κρέατος 

5ο : Αλληλέγγυα Κοινωνική Οικονομία - Κολεκτιβοποί¬ 
ηση 

Ο τρόπος με τον οποίο λειτουργεί η οικονομία καθορίζει 
τον τρόπο ζωής μας· αυτό δεν νομίζουμε πως χρειάζεται 
και πολύ ανάλυση. Το πόσο μας επηρεάζει το μοντέλο 
που σήμερα χαρακτηρίζεται ως ελεύθερη αγορά, το ζούμε 
καθημερινά. Στον αντίποδα του υπήρχε και αυτό του κρα¬ 
τικού καπιταλισμού, ο τρόπος με τον οποίο λειτουργούσε 
η οικονομία δύο δεκαετίες πίσω, μοντέλο εξίσου προβλη¬ 
ματικό και ανήθικο. 

Υπάρχει άλλος τρόπος; Σαφώς και ναι, η κοινωνική 
οικονομία, αλληλέγγυα, ηθική που έχει ως στόχο να απο- 
τελέσει την οικονομία της μετάβασης προς ένα διαφο¬ 
ρετικό από τον καπιταλισμό κοινωνικό σχηματισμό. Μια 
οικονομία που θα έχει σκοπό την κάλυψη των αναγκών 
του κοινωνικού συνόλου και όχι τον πλουτισμό κάποιων 
λίγων. 

Κολεκτιβοποίηση: σημαίνει συλλογική οργάνωση και 
παραγωγή. Η κολεκτιβοποίηση είναι μια δυνατότητα που 
θα δώσει λύσεις και θα μειώσει το κόστος παραγωγής. 
Επίσης είναι μια δυνατότητα που δεν είναι εξαναγκαστι¬ 
κή για τον μικρό αγρότη ή τη βιοτεχνία και την μικρή 
επιχείρηση. Με άλλα λόγια, ολόκληρη η μεγάλη ιδιωτική, 
δημόσια άλλα και η εκκλησιαστική περιουσία θα πρέπει 
να κοινωνικοποιηθεί και να κολεκτιβοποιηθεί, η μικροϊ- 
διοκτησία θα μπορούσε να παραμείνει ως έχει, και ο κάθε 
ιδιοκτήτης παραγωγός να είναι ελεύθερος να αποφασίσει 
αν θέλει να τη δουλέψει ατομικά-οικογενειακά (δε θα έχει 
το δικαίωμα να εκμεταλλεύεται συνανθρώπους του) ή 
συλλογικά με τη μορφή επιχείρησης κοινωνικής βάσης ή 
συνεταιριστικής ή συνεργατικής (κολεκτίβας). 

Η επιτυχία της θα αποδείξει ότι στην ουσία ισχύει το 
αντίστροφο από ότι ισχυρίζεται ο καπιταλισμός: δεν είναι 
η ατομική ευημερία εκείνη που συνεπάγεται αυτόματα και 
την συλλογική ευημερία, αλλά η συλλογική είναι αυτή 
που συνεπάγεται και την ατομική ευημερία. 

6ο : Ενέργεια - Τεχνολογία - Μεταφορές 

Ενέργεια: 

Το ζήτημα αυτό μας έχει απασχολήσει ιδιαίτερα, μετά 
και την επέλαση των βιομηχανικών ανανεώσιμων πηγών 
ενέργειας (ΒΑΠΕ). Η παραγωγή ενέργειας είναι ένας 
τομέας που όσο κανένας άλλος δεν έχει επηρεάσει τον 
πλανήτη ολόκληρο: πόλεμοι, καταστροφές, ρύπανση είναι 
αποτελέσματα της αύξησης της ζήτησης και του σύγχρο¬ 
νου τρόπου ζωής μας. 

Καταρχάς είναι θεμελιώδες να εφαρμόσουμε τους τρό¬ 
πους και τις τεχνολογίες έτσι ώστε να μειώσουμε δρα¬ 
στικά την κατανάλωση, να αλλάξουμε τον τρόπο με τον 
οποίο τη χειριζόμαστε. Και τα δύο είναι εφικτά με την 
παραγωγή ηλεκτρικής ενέργειας στο σπίτι και την εν μέ- 
ρει αυτονόμηση των νοικοκυριών, ακόμη και νομών μέσω 
ΑΠΕ και του φυσικού αερίου που πάνε να ξεπουλήσουν 
σε πολυεθνικές. 

Τεχνολογία: 

Η χρήση της δίνει λύσεις σε πολλές από τις ανάγκες μας, 
σήμερα και με την χρήση του διαδικτύου η γνώση πάνω 



σε τεχνικά ζητήματα είναι πλέον εύκολα προσβάσιμη. Η 
έννοια του ανοιχτού λογισμικού, αυτό που στα αγγλικά 
ονομάζεται ορεη δοιιιχε, δίνει δωρεάν πρόσβαση σε εφαρ¬ 
μογές ή και στη γνώση που χρειάζεται για την κατασκευή 
τους. Είναι ζητούμενο οι ανάγκες μας να καλυφθούν και 
από κατασκευές που μπορούν να ιδιοκατασκευαστούν 
(ΌΙΥ) με τη βοήθεια ενός μηχανικού, ηλεκτρολόγου κτλ 
έτσι ώστε να ανακυκλώνονται όλα αυτά τα υλικά που 
σήμερα πάνε στα σκουπίδια. Η εφευρετικότητα σε αυτό 
τον τομέα δεν έχει όρια. 

Μεταφορές: 

Η παράλογη χρήση του αυτοκινήτου έχει επιβαρύνει 
σημαντικά τόσο το περιβάλλον όσο και το εισόδημα του 
καθένα μας. Υπάρχει ένας τρόπος μεταφοράς που θα μπο¬ 
ρούσε να μεταφέρει το πενταπλάσιο σε άτομα, με λιγότε¬ 
ρο κόστος (εαΓροοΙΐη^). Επίσης η κατανάλωση αγαθών 
που παράγονται εκατοντάδες και χιλιάδες χιλιόμετρα 
μακριά μας (π.χ. γιαούρτι από τη Νέα Ζηλανδία, λεμόνια 
από την Αργεντινή κτλ) απαιτεί απίστευτες ποσότητες 
καυσίμων: γενικά όσο το δυνατόν περισσότερα αγαθά θα 
έπρεπε να παράγονται εκεί κοντά όπου καταναλώνονται. 
Τα μέσα μαζικής μεταφοράς (σιδηρόδρομος, πλοία, λεω¬ 
φορεία κτλ) θα πρέπει να έχουν χαρακτήρα κοινωνικό, όχι 
κερδοσκοπικό. 

7ο : Προτεραιότητα υγείας και παιδείας 
Υγεία: 

Είναι προφανές πως το πιο πολύτιμο αγαθό που έχουμε 
είναι η υγεία μας. Το αγαθό αυτό πρέπει να είναι προσβά- 
σιμο σε όλους ανεξαιρέτως και δεν μπορεί να είναι έρμαιο 
στα χέρια εκσυγχρονιστών οικονομολόγων. Τη δομή του 
νευραλγικού αυτού τομέα η κοινωνία υποχρεούται να την 
υπερασπίζεται και να την ενισχύει (χρηματοδοτεί), να την 
έχει σε προτεραιότητα. Αυτό που έχει μεγάλη σημασία να 
καταλάβουμε είναι ότι το μεγαλύτερο και πιο δαπανηρό 
μέρος των παθήσεων σήμερα έχουν να κάνουν με τον 
τρόπο και την ποιότητα ζωής (καρκίνος, καρδιακά, εγκε¬ 
φαλικά κτλ). Ο μερικός απεγκλωβισμός από τη κλασική 
ιατρική και τις φαρμακευτικές εταιρίες είναι επίσης ένα 
σοβαρό ζήτημα. 

Παιδεία: 

Η μόρφωση και η διαπαιδαγώγηση του ατόμου παίζει 
καθοριστικό ρόλο στη διαμόρφωση της προσωπικότητας 
του. Σήμερα δεν έχουμε παιδεία, δε ξέρουμε αν είχαμε 
ποτέ σε αυτό τον τόπο, στα σχολεία και στα πανεπιστήμια 
παράγονται αποκλειστικά τα εξαρτήματα για τους μηχα¬ 
νισμούς και τις ανάγκες της αγοράς. Χρειαζόμαστε μια 
παιδεία που θα διαμορφώνει άτομα αυτόβουλα, χαρούμε¬ 
να, κοινωνικά και όχι εγωιστές. Χρειαζόμαστε μια παιδεία 
ελευθεριακή. 



* Θα θέλαμε να διευκρινίσουμε ότι το περιεχόμενο του κειμένου αυτού (αυτάρκεια) ουσιαστικά 
θέτει μια κατεύθυνση όσο αφορά την οδό για την κατάκτηση της αυτάρκειας και δε θέτουμε ως 
αδιαπραγμάτευτες όλες αυτές προτάσεις που έγιναν, ούτε θεωρούμε ότι είναι οι μοναδικές. Το 
γεγονός ότι κατατίθενται τόσο συγκεκριμένες είναι για να δείξουν έναν τρόπο σκέψης, να καλλι¬ 
εργήσουν ιδέες στον καθένα μας για την εφαρμογή τους και για να σταματήσουμε επιτέλους να 
σκεφτόμαστε έννοιες, όπως η αυτονομία και η αυτάρκεια μόνο στη θεωρητική σφαίρα. 


Ισότητα 


Η «ισότητα» στον καθημερινό μας λόγο αναφέρεται στην 
ιδέα της ίσης μεταχείρισης των ατόμων. Σήμερα, εν μέσω 
κρίσης -οικονομικής, πολιτικής, ηθικής, πνευματικής και 
κοινωνικής- περισσότερο από ποτέ, μπορούμε να υπο¬ 
στηρίξουμε ότι η έννοια της ισότητας μεταξύ όλων των 
ανθρώπων δεν υφίσταται και αυτό είναι εμφανές σε όλους 
σχεδόν τους τομείς της καθημερινής ζωής. Μιλώντας 
για ισότητα εντοπίζουμε τα ποιο βασικά ζητήματα στους 
τομείς: 


Κοινωνική ισότητα 

Είναι η θέση πως σε μια κοινωνία όλοι οι άνθρωποι 
δικαιούνται να απολαμβάνουν ισότιμη μεταχείριση. Για να 
εξασφαλιστεί η ισότητα μεταξύ των ατόμων που απαρτί¬ 
ζουν την κοινωνία και να έχουν όλοι ίσα δικαιώματα όπως 
η ελευθερία του λόγου, πρόσβαση σε βασικά κοινωνικά 
αγαθά και υπηρεσίες (παιδεία, υγεία, στέγαση) είναι 
προϋπόθεση η απουσία κοινωνικών τάξεων, ιεραρχίας και 
διακρίσεων που γίνονται με βάση τις διαφορές που υπάρ¬ 
χουν ή δημιουργούνται μεταξύ των μελών της κοινωνίας 
(φύλο, καταγωγή, θρησκεία, ηλικία, οικονομική κατάστα¬ 
ση, σεξουαλικός προσανατολισμός). 


Οι διακρίσεις και οι διαχωρισμοί οδηγούν στην κοινωνική 
ανισότητα η οποία εκφράζεται μέσα από ρατσιστικές και 
σεξιστικές συμπεριφορές και άλλες μορφές διακρίσεων 
που φτάνουν να επηρεάζουν τις δυνατότητες, τις ευκαιρί¬ 
ες και τις συνθήκες μέσα στις οποίες μπορεί το άτομο να 
δημιουργήσει για τον εαυτό του και για το σύνολο. 


Φυλετική Ισότητα 

Αφορά κάθε διάκριση, αποκλεισμό, περιορισμό ή προτί¬ 
μηση με βάση τη φυλή, το χρώμα ή την εθνική προέλευση 
που σκοπό έχει να εξαλείψει ή να περιορίσει την αναγνώ¬ 
ριση, την πρόσβαση, την απόλαυση ή την άσκηση σε ισό¬ 
τιμη βάση των ανθρωπίνων δικαιωμάτων και ελευθεριών 
στον πολιτικό, οικονομικό, πολιτιστικό, ή οποιονδήποτε 
άλλο τομέα της δημόσιας ζωής. 

Είναι ένα παγκόσμιο φαινόμενο που το γνωρίζει καλά η 
ελληνική κοινωνία τα τελευταία 20 χρόνια που ο αριθμός 
των οικονομικών μεταναστών έχει ανέβει κατακόρυφα. 
Καθημερινά παρατηρούνται κρούσματα εκμετάλλευσης 
σε βάρος τους κυρίως στον εργασιακό τομέα, στέρηση 
βασικών δικαιωμάτων, περιστατικά ρατσιστικών επιθέ¬ 
σεων και άλλα. Με λίγα λόγια παραβιάζονται τα βασι¬ 
κά τους δικαιώματα. Μεγάλο μερίδιο ευθύνης για τα 
φαινόμενα αυτά έχουν τα ΜΜΕ που καλλιεργούν την 
καχυποψία και το μίσος, δημιουργώντας και τρέφοντας 


στερεότυπα, με αποτέλεσμα ο ρατσισμός να παίρνει όλο 
και μεγαλύτερες διαστάσεις. 

Ανισότητα με βάση το φύλο 

Σίγουρα στις σύγχρονες κοινωνίες του δυτικού κόσμου 
μπορούμε να πούμε ότι οι γυναίκες σε θεσμοθετημένο 
επίπεδο απολαμβάνουν τα ίδια δικαιώματα και διέπο- 
νται σχεδόν από το ίδιο νομικό πλαίσιο με τους άντρες. 
Βέβαια, τα δεδομένα αυτά διαμορφώθηκαν μέσα από 
αγώνες και κατακτήσεις (π.χ. Η θέση της γυναίκας και ο 
ρόλος της στην κοινωνία, ίσα δικαιώματα στην εργασία, 
συμμέτοχη στα κοινά κ.α.). Παρ’ όλα αυτά αντιλαμβανό¬ 
μαστε ότι, όπως και στις άλλες σχέσεις ανισότητας που 
αναφέρθηκαν, το θεσμικό πλαίσιο δεν είναι αυτό που κα¬ 
θορίζει και την κοινωνική ισότητα. Αλλοι “νόμοι” διέπουν 
τις σχέσεις των δύο φύλων με την εξουσία, τις επιστήμες, 
τις τέχνες την κοινωνική ζωή. Ένα σύνολο μηχανισμών, 
συμβολισμών ,ψυχολογικών διεργασιών, πειθαναγκα¬ 
σμών, αυτονόητων αποδοχών (προερχόμενες από τους 
παραδοσιακά ήθη και έθιμα) οδηγούν στην κοινωνική 
κατασκευή των φύλων. Αυτός ο διαχωρισμός παράγει 
διακριτούς ρόλους και μοντέλα εξουσίας τους ενός φύλου 
πάνω στο άλλο σε διάφορους τομείς της κοινωνικής ζωής. 
Δεν είναι ανάγκη κάποιος να σε χτυπήσει ή να σου πάρει 
τη δουλειά για να σε καταπιέσει και να σε περιορίσει. 
Υπάρχουν πολλές μορφές βίας και σεξισμού που αναπα- 









ράγονται καθημερινά. 

Η διακριτότητα ώς προς τον τρόπο ζωής και τις “ιδιό¬ 
τητες- δυνατότητες” των δύο φύλων είναι επίσης μια 
διαδικασία που συνεχώς ενισχύει τα θεμέλια του καπιτα¬ 
λιστικού τρόπου οργάνωσης. Η ενίσχυση αυτή εκτείνε¬ 
ται από την έξαρση του καταναλωτισμού (τα προϊόντα 
που σε κάνουν “άντρα” και “γυναίκα” αγοράζονται και 
μάλιστα πληρώνονται αδρά), μέχρι τη συντήρηση της 
πατριαρχικής οικογένειας , όπου η επιβολή γίνεται κάτι 
αυτονόητο και καθημερινό και συντηρεί σαν ιδεολογικός 
μηχανισμός του κράτους σχέσεις εξουσίας μέσα στην 
κοινωνία. Η “μεταμόρφωση” της δημόσιας και ιδιωτικής 
ζωής είναι κάτι που μάλλον θα πρέπει να ξεκινήσει από 
το άτομο καθώς υπάρχουν άπειρα στερεότυπα τα οποία 
θα πρέπει να απορρίψουμε και να αποβάλουμε από την 
καθημερινότητα μας. 

Παρ’ όλα αυτά μην ξεχνάμε ότι υπάρχουν ακόμη κοινωνί¬ 
ες θεοκρατούμενες στις οποίες η θέση της γυναίκας είναι 
συγκεκριμένη και τα δικαιώματα της σχεδόν ανύπαρκτα. 


Ηλικιακή ισότητα 

Η ισοπεδωτική για την ισότητα εξουσία ανθρώπου πάνω 
σε άνθρωπο μπορεί να γίνει και μέσω της ηλικιακής 
ιεραρχίας και της γεροντοκρατίας. 

Μια συνεχής αμφισβήτηση των νεώτερων γενεών που 
βασίζεται κυρίως στην έλλειψη εμπειρίας και στο φόβο 
του καινούριου. Είναι ένα φαινόμενο που πηγάζει από 
προγενέστερες κοινωνικές δομές και από τη συσσώρευση 
προκαταλήψεων για τον αυθορμητισμό των νεότερων 
γενεών, αλλά και τον επιβαλλόμενο και υποχρεωτικό 
σεβασμό και την υπακοή στους γηραιότερους. Ο αυθορ¬ 


Αντί Επιλόγου 
Η επαναστατική προοπτική 


Η επαναστατική προοπτική είναι κάτι που θέλουμε 
όλοι και όλες να ανοιχτεί σύντομα μπροστά μας. Οι 
διάφορες ερμηνείες του όρου όμως, δίνουν σαφώς 
διαφορετικά χαρακτηριστικά στις πρακτικές που θα 
ακολουθηθούν ως προς αυτήν. 

Κάποιοι την αντιλαμβάνονται ως στιγμή, ως μια 
ιστορική συγκυρία που ξαφνικά θα θέσει σε λειτουργία 
τα προτάγματα μας και θα πλαισιώσει αληθινά επανα¬ 
στατικές πρακτικές, και είναι ικανοί να περιμένουν για 
πάντα τη στιγμή αυτή. Διότι, ναι, είναι αλήθεια πως οι 
πρακτικές μας σήμερα - περιβαλλόμενες από τον κα¬ 
πιταλισμό- είναι καταδικασμένες να διέπονται από μια 
μερικότητα και ασυνέπεια ως προς την ολοκλήρωσή 
τους. Με άλλα λόγια, δεν είναι αμιγώς επαναστατικές 
και άρα για κάποιους υπάγονται σε μια σφαίρα μαται¬ 
ότητας ή -κατά τους πιο σκληροπυρηνικούς- ρεφορμι¬ 
σμού. 

Κάποιοι άλλοι, όπως εμείς, αντιλαμβανόμαστε την 
επαναστατική προοπτική περισσότερο ως μια διαδικα¬ 
σία, ως ένα αργό αλλά σταθερό αγώνα που θα φέρει 
πιο κοντά τη στιγμή που άλλοι μοιρολατρικά περιμέ¬ 
νουν. Θεωρούμε ότι οι καθημερινές μας πρακτικές είναι 
ικανές να συμβάλλουν στη δημιουργία της ιστορικής 
συγκυρίας της ανατροπής (μια αντίθετη άποψη αδικεί 
κατά πολύ τους κοινωνικούς αγώνες), χωρίς ωστόσο 
να αμφισβητούμε τη σημαντικότητα των μετωπικών 
κοινωνικών συγκρούσεων, τις στιγμές που η ιστορία 
αλλάζει τις ταχύτητές της. Διότι, όσο γρήγορη κι αν 
είναι η τελευταία ταχύτητα στην ευθεία, τόσο άχρηστη 
καθίσταται όταν έχουμε μπροστά μας ανηφόρα. 

Το τρίπτυχο επιλέχθηκε ως το κύριο πρόταγμα μας, 
ώστε να λειτουργήσει ως επικεφαλίδα της διαδικασί¬ 
ας αυτής. Φυσικά, η ανάγκη για την πραγμάτωση και 
τη διάχυση του, δεν προέκυψε από την κατάρρευση 
του κοινωνικού κράτους και της κρίσης. Οι δομές που 
θέλουμε να στήσουμε και να υποστηρίξουμε δεν είναι 


μητισμός δεν προκαλεί απαραίτητα το χάος, αφορά την 
απελευθέρωση των εσωτερικών δυνάμεων της εξέλιξης. 
Ο σεβασμός γενικά θα έπρεπε να είναι κάτι που κερδίζε¬ 
ται και σαφώς δεν εξασφαλίζεται απλά από την ηλικία. 
Επίσης, η αξιολόγηση των απόψεων δε μπορεί να γίνεται 
με μόνο γνώμονα την ηλικία. 


Πρόσβαση σε βασικά κοινωνικά αγαθά 

Η πρόσβαση σε απαραίτητα κοινωνικά αγαθά, όπως 
η υγεία και η παιδεία δεν είναι ισότιμη, ούτε δίκαιη. 
Καθορίζεται κυρίως από την οικονομική κατάσταση του 
καθενός. Στις μέρες που διανύουμε το φαινόμενο αυτό 
φαίνεται να οξύνεται κάθε μέρα και περισσότερο αφού 
προ βλέπεται ιδιωτικοποίηση των πάντων, οπότε τα πράγ¬ 
ματα θα γίνουν ακόμα χειρότερα και η πρόσβαση σε αυτά 
θα είναι δυνατή μόνο για αυτούς που έχουν την οικονομι¬ 
κή δυνατότητα να τα εξασφαλίσουν. 

Τα αγαθά αυτά θα έπρεπε να είναι προσβάσιμα σε όλους, 
αφού κάποια είναι απαραίτητα για την επιβίωση μας. 
Ακόμα και εδώ όμως, στα αυτονόητα, σχεδόν συναντάμε 
άνιση μεταχείριση και κατανομή. 

Εν κατακλείδι 

Η έννοια της ισότητας και το πώς την αντιλαμβάνεται ο 
καθένας έχει να κάνει με την παιδεία και τα ερεθίσματα 
που έχει δεχτεί από το περιβάλλον στο οποίο μεγάλωσε. 
Γεννιόμαστε και μεγαλώνουμε σε μία κοινωνία με ταξική 
διαστρωμάτωση. Υπάρχει η τάξη που διευθύνει, εκμεταλ¬ 
λεύεται, κατέχει και συσσωρεύει τον πλούτο αυτού του 
κόσμου και η άλλη τάξη που απλά εργάζεται και παράγει 



προϊόν προσπάθειας υποκατάστασης του κοινωνικού 
κράτους. Είναι δομές που λειτουργούν στο τώρα, βάσει 
του δικού μας αξιακού, θεωρητικού, πολιτικού κώδι¬ 
κα. Τα προτάγματα μας δεν είναι μια κατάσταση που 
διαρκώς ανατίθεται σε ένα ευοίωνο μέλλον, αλλά είναι 
τρόπος ζωής και διαρκής προσπάθεια για τη διάχυση- 
εδραίωση τους. 

Επιπλέον, η διαρκής προσπάθεια για την κατάκτηση 
της αυτονομίας, της αυτάρκειας και της ισότητας, όχι 
μόνο με πολιτικούς αγώνες, αλλά και με στήριξη-θεμε- 
λίωση τους δομικά στο σήμερα, θα αποτελέσει εκείνη 
την απαραίτητη παιδεία για την ανατροπή του υπάρ- 
χοντος συστήματος κοινωνικής, πολιτικής οικονομικής 
οργάνωσης. Θα είναι εκείνη η παιδεία, που θα κερδίσει 
ο καθένας ώστε να μπορεί διαρκώς να λειτουργεί όλο 
και πιο έξω από τους θεσμούς του κράτους και τις 
καταπιεστικές κοινωνικές δομές. 

Ταυτόχρονα είναι αναγκαίο συστατικό για να επέλθει 
μία ολοκληρωτική ανατροπή. Μόνο αν πολιτικές και 
κοινωνικές δομές από τα κάτω γίνουν λειτουργικές στο 


αυτόν τον πλούτο χωρίς να μπορεί να τον απολαύσει. Με 
βάση αυτό, η έννοια της ανισότητας καλλιεργείται μέσα 
μας σαν κάτι φυσιολογικό και όχι ανήθικο. 

Η λέξη ισότητα επομένως για μας είναι μια λέξη συνυ- 
φασμένη με την αυτονομία. Σε μια κοινωνική οργάνωση, 
όπου ο καθένας λαμβάνει τις αποφάσεις που τον αφορούν 
και τις εφαρμόζει ο ίδιος, δεν χωρούν μορφές ανισότη¬ 
τας και εξουσιαστικές πρακτικές. Αυτό που επιζητούμε 
είναι μια κοινωνία καθολικής ισότητας η οποία πρέπει να 
περιφρουρηθεί με την επιβολή μας επάνω στο υπάρχον 
κοινωνικό σύστημα. Χρειάζεται, όμως, και συνειδησιακή, 
εσωτερική αλλαγή και μετασχηματισμό της συμπεριφο¬ 
ράς μας. Η ανισότητα δεν επιβάλλεται μόνο κεντρικά 
π.χ από την άρχουσα τάξη. Ανισότητες διέπουν όλο το 
δίκτυο των κοινωνικών σχέσεων και γι’ αυτό το λόγο 
είναι ένα ολόκληρο καταπιεστικό δίχτυ που αναπαρά- 
γεται (σε διαφορετικές εντάσεις βέβαια) από όλους μας. 
'Ενα σημαντικό βήμα για την κατάκτηση της ισότητας θα 
είναι να συνειδητοποιήσουμε πως μαζί με τα δικαιώματα 
έχουμε και μια σημαντική “υποχρέωση”, αυτή του να μην 
αναθέτουμε σε κανέναν αποφάσεις που αφορούν εμάς. Η 
αντίληψη της ανάθεσης εξουσίας στους άλλους και της 
απόδοσης ευθυνών δεν είναι κάτι που θα λυθεί απλά και 
μόνο με δομικές αλλαγές στον τρόπο οργάνωσης, όπως 
π.χ ή κατάργηση του κοινοβουλευτισμού, αλλά θα είναι 
αποτέλεσμα μιας παιδείας συλλογικής που θα καλλιεργεί 
αίσθημα ευθύνης απέναντι στην εκάστοτε κοινότητα η 
οποία θα λειτουργεί αυτόνομα και ισότιμα. 

Επίσης, για την επίτευξη της καθολική ισότητας και 
ελευθερίας πρέπει να γκρεμιστεί και η τελευταία μορφή 
καταπίεσης. Πρέπει να διεκδικήσουμε την ελευθερία 
όλων των καταπιεσμένων. Η ελευθερίά του ατόμου δεν 
περιορίζεται από την ελευθερία των άλλων, αλλά ενισχύ- 
εται από αυτήν 


σήμερα, θα καταφέρουν να εδραιωθούν μετέπειτα, σε 
μία κοινωνική- πολιτική αλλαγή. 

Τέλος, πρέπει να γίνει κατανοητό ότι τα προτάγματα 
μας δεν μπορούν να πραγματωθούν πλήρως μέσα 
στο καπιταλιστικό σύστημα οργάνωσης καθώς είναι 
ανταγωνιστικά ως προς αυτό. Δεν νοούνται νησίδες 
ελευθερίας, όχι μόνο γιατί το ίδιο το σύστημα θα 
προσπαθήσει να τις απαλείψει γιατί το αναιρούν, αλλά 
και γιατί θα υπάρχει πάντα μια αλληλεξάρτηση με αυτό 
που θα στερεί από τις δομές μας τη συνέπεια ως προς 
το περιεχόμενό τους. Για να το αντικαταστήσουν θα 
πρέπει να υπερασπιστούμε ενεργά τα προτάγματα μας 
και ταυτόχρονα να προσπαθούμε με διάφορους τρό¬ 
πους να αποδημήσουμε τις σχέσεις, τα δίκτυα και την 
επιβεβλημένη οργάνωση που παράγει ο καπιταλισμός 
σε όλες τις εκφάνσεις της καθημερινότητας μας. 

Να ξεκαθαρίσουμε πως η απόλυτη αυτάρκεια είναι 
κάτι το σχεδόν ανέφικτο, κατά πόσο μάλλον σε μια 
εποχή όπου η τεχνολογία παίζει κυρίαρχο ρόλο σε 
πολλά επίπεδα. Ειδικά σε μια χώρα όπου η βιομηχανία 
και η αγροτική παραγωγή είναι διαλυμένη, ούτε είναι 
θεμιτό να στηθεί εκ νέου βαριά βιομηχανία που θα 
παράγει από αεροπλάνα μέχρι μίξερ. Αυτό όμως που 
είναι και θεμιτό και εφικτό είναι η αυτάρκεια σε επίπε¬ 
δο τροφής, στέγης, ενέργειας και υποδομών υγείας και 
παιδείας 

Να ξεκαθαρίσουμε επίσης πως δεν μιλάμε για κρατι¬ 
κοποίηση των πάντων όπως συνέβη στις χώρες του 
λεγάμενου «υπαρκτού σοσιαλισμού». Αυτό το μοντέλο 
απέδειξε πως δεν είναι βιώσιμη λύση, η διαχείριση της 
παραγωγής από το κράτος αποξενώνει τον εργαζόμενο 
από αυτήν. Εμείς μιλάμε για την κοινωνικοποίηση της 
οικονομίας, να πάρουν δηλαδή οι ίδιοι οι εργαζόμενοι 
την παραγωγή στα χέρια τους, η δημιουργικότητα και 
δύναμη των ανθρώπων όταν ξέρουν πως παράγουν για 
το κοινωνικό συμφέρον, άρα και το δικό τους και των 
γύρω τους είναι αστείρευτη. Αν κανείς ξέρει πως με την 
εργασία του εξασφαλίζει την τροφή, την στέγη, την 
υγεία και παιδεία, τη διασκέδαση του, τότε όλα είναι 
εφικτά. 


ί 


Καλούμε άτομα, ομάδες, οριζόντια δίκτυα, κοινωνικά εγχειρήματα, συνελεύσεις 
γειτονιών κ.α που συμφωνούν σε γενικές γραμμές με τα όσα διατυπώσαμε να έρθουν σε 
επαφή μαζί μας στο ειηαίΐ: ααί@68ρίν.π6ΐ 

ΕΡΓΑΣΙΑΚΑ 


ΑΠΑΤΡΙΣ 

εφημερίδα δρόμου 



Ανταπόκριση από 
«Ευριπίδη» 


Σ τις 19 Ιουλίου 2013, η εργο¬ 
δοσία του βιβλιοπωλείου 
«Ευριπίδης» ανακοινώνει 
στη Ρ. την απόλυση της. Ως πα- 
λαιότερη (είχε συμπληρώσει έξι 
χρόνια στο κατάστημα, η εργα¬ 
ζόμενη στοίχιζε κάτι παραπάνω 
στην επιχείρηση, που, όπως και 
εκατοντάδες άλλες, εκμεταλλεύ¬ 
εται τις «ευκαιρίες» της κρίσης και 
ξεφορτώνεται τους «ακριβούς» 
παλιούς υπαλλήλους για να προ- 
σλάβει ανέργους με μισθό 480 
ευρώ, ενώ ταυτόχρονα επεκτεί¬ 
νει τη δραστηριότητα του ανοί- 
γοντας ένα νέο κατάστημα στην 
Κηφισιά. Όμως πιο ενοχλητική 
για την εργοδοσία ήταν η ενεργή 
συμμετοχή της Ρ. στο σωματείο 
της, κάτι το οποίο δεν έκρυψε 
ποτέ, επιμένοντας να διεκδικεί 
τα αυτονόητα και να υπενθυμίζει 
στους συναδέλφους της την ανα¬ 
γκαιότητα των συλλογικών αγώ¬ 
νων εντός και εκτός σωματείου. 

Η εργαζόμενη αρνείται 
να υπογράψει την απόλυση ή να 
εισπράξει την αποζημίωση της 
από το Ταμείο Παρακαταθηκών 
και Δανείων, όπου παραμένει μέ¬ 
χρι σήμερα. Λίγες μέρες αργότε¬ 
ρα, στις 30 Ιουλίου, ο Σύλλογος 
Υπαλλήλων Βιβλίου Χάρτου Ατ¬ 
τικής, μαζί με την Ανοιχτή Συ¬ 
νέλευση Κατοίκων Αγίας Παρα¬ 
σκευής και αλληλέγγυους από το 
Χαλάνδρι και τις κοντινές περιο¬ 
χές, πραγματοποιούν την πρώτη 
παρέμβαση-διαμαρτυρία έξω από 


το βιβλιοπωλείο, απαιτώντας την 
ανάκληση της εκδικητικής απόλυ¬ 
σης της Ρ. Με πανό και συνθήμα¬ 
τα, δημιουργούν έναν κλοιό έξω 
από το κατάστημα, αποτρέποντας 
τους επίδοξους πελάτες και ενη¬ 
μερώνοντας τους περαστικούς 
για τις συνήθειες του δήθεν εναλ¬ 
λακτικού αφεντικού. Κάποιοι μά¬ 
λιστα δηλώνουν αποφασισμένοι 
να μην ξαναπατήσουν στο βιβλι¬ 
οπωλείο. 

«Η επιλογή της εργοδο¬ 
σίας του «Ευριπίδη» να προχω¬ 
ρήσει σ’ αυτή την απόλυση μέσα 
στον Ιούλιο δείχνει πως ήταν 
σχεδιασμένη κίνηση. Σε μια επο¬ 
χή που η Αθήνα αδειάζει, ποιος 
θα ασχοληθεί με μια απόλυση; 
ΕΜΕΙΣ τους απαντάμε. Έκαναν 
λάθος στο σχεδίασμά τους, καμία 
απόλυση δεν θα μείνει αναπά¬ 
ντητη, κανένας εργαζόμενος δεν 
θα μείνει μόνος του» αναφέρει 
το κείμενο του ΣΥΒΧΑ, καλώ- 
ντας όλους τους εργαζόμενους 
να αντισταθούν «στις απολύσεις, 
τους μισθούς πείνας και τις ελα¬ 
στικές εργασιακές σχέσεις που 
διαλύουν τις ζωές μας» και στους 
κατοίκους του Χαλανδρίου να 
στηρίξουν τον αγώνα. Με το σύν¬ 
θημα «Κάτω η εργοδοτική τρομο¬ 
κρατία. Η αλληλεγγύη είναι το 
όπλο μας», η ΑΣΚΑΠ προειδο¬ 
ποιεί τα αφεντικά: «Ούτε να το 
σκέφτεστε, πως δεν θα μας βρείτε 
μπροστά σας σε κάθε απόλυση σε 
κάθε γειτονιά, πως θα σκύβουμε 


το κεφάλι στις προσβολές κάθε 
προϊσταμένου και εργοδότη για 
να εξασφαλίσουμε τα ψίχουλα, 
που τόσο γενναιόδωρα μας προ¬ 
σφέρουν κυβερνήσεις και αφε¬ 
ντικά, πως θα σας αφήσουμε να 
παίζετε με τις ζωές μας και την 
αξιοπρέπεια μας για να επιβιώσει 
η επιχειρηματικότητα σας και να 
έρθει η ανάπτυξη...». 

Αν και στη συνάντηση 
της με το σωματείο η διοίκηση 
του «Ευριπίδη» (για την ακρί¬ 
βεια, η αντικαταστάτρια του αφε¬ 
ντικού, το οποίο είχε φροντίσει 
να λείπει εκείνες τις επικίνδυνες 
μέρες, και ο προϊστάμενος του 
καταστήματος, ο οποίος είχε το 
θράσος να σκίσει το κείμενο του 
Σωματείου Υπαλλήλων Βιβλί¬ 
ου Χάρτου - ΣΥΧΒΑ) παραμένει 
ανένδοτη, με το επιχείρημα ότι «η 
απόλυση της Ρ. ήταν αναγκαία για 
την επιβίωση της επιχείρησης», 
αυτή η πρώτη συγκέντρωση ήταν 
μόνο η αρχή. Μετά από κάποιες 
μικρότερες παρεμβάσεις μέσα 
στον Αύγουστο, με αφισοκολλή¬ 
σεις, μοιράσματα κειμένων και 
ενημέρωση του κόσμου έξω από 
το βιβλιοπωλείο, οι αλληλέγγυ¬ 
ο ι/ες επιστρέφουν δυναμικά το 
απόγευμα της Παρασκευής 12 Σε¬ 
πτεμβρίου, αποφασισμένοι/ες να 
μην επιτρέψουν στην εργοδοσία 
να «απολαύσει» ανενόχλητη την 
αυξημένη εμπορική κίνηση στην 
αρχή της νέας σχολικής χρονιάς. 

Επί μιάμιση ώρα, πα¬ 
ραμένουν έξω από τα δύο αντι¬ 
κριστά υποκαταστήματα του 
«Ευριπίδη» στο Χαλάνδρι, τρο¬ 
μοκρατώντας την εργοδοσία (για 
άλλη μια φορά, το αφεντικό είχε 
σπεύσει να εξαφανιστεί λίγο νω¬ 


ρίτερα, επειδή ένιωσε να απειλεί¬ 
ται από ένα παιδί που μοίραζε... 
διαφημιστικά φυλλάδια). Η συ¬ 
ντριπτική πλειοψηφία των περα¬ 
στικών εκφράζει την αλληλεγ¬ 
γύη της και επιλέγει να μην μπει 
στο βιβλιοπωλείο. Σύμφωνα με 
εργαζόμενους, αυτή τη φορά τα 
αφεντικά δείχνουν πραγματικά 
θορυβημένα και κάνουν λόγο για 
«δυσφήμηση της επιχείρησης». 


δράση επαναλαμβάνεται την Τρί¬ 
τη 17 Σεπτεμβρίου, και πάλι με 
τη συμμετοχή του ΣΥΒΧΑ, της 
ΑΣΚΑΠ (Ανοιχτή Συνέλευση Κα¬ 
τοίκων Αγίας Παρασκευής ) και 
ατόμων από το Χαλάνδρι και τις 
γύρω περιοχές. 

Ο αγώνας συνεχίζεται μέχρι 
τη νίκη. 

Κείμενο από εργαζόμενου^ οε λ^ίηό-Υοόαίοηβ 


Η διαφήμιση σήμερα απο¬ 
τελεί ένα μεγάλο όπλο 
για όποιον έχει τη δυ¬ 
νατότητα να το χρησιμοποιεί. 
Εταιρίες και κυβερνήσεις, μέσα 
από αυτήν κάνουν επίκληση μόνο 
στο συναίσθημα δημιουργώντας 
ψευδαισθήσεις από έναν πλα¬ 
σματικό παράδεισο, το εισιτήριο 
για τον οποίο πωλείται μόνο από 
τους διαφημιζομένους, σε μια 
κοινωνία που παραπαίει. Οι εται¬ 
ρίες κινητής τηλεφωνίας δεν θα 
μπορούσαν να απουσιάζουν από 
αυτό τον πόλεμο εντυπώσεων, με 
μεγάλα κονδύλια για το στήσιμο 
της διαφήμισης τους και των επα- 
ναλήψεών της από τα μέσα. 

Έτσι λοιπόν έχουμε τη λνΐηά που 
στέκεται δίπλα στον σκληρά ερ¬ 
γαζόμενο και τον συνταξιούχο, τη 
νοάαίόηε που παρέχει προϊόντα 
που διαρκούν όσο θα θέλαμε να 
διαρκεί ο έρωτας και την Ωοδίηοίε 
που πασχίζει με τα πακέτα της να 
αναβιώσει την ξεγνοιασιά της 
παιδικής μας ηλικίας. Και φυσικά 
τους τελευταίους μήνες υπήρξαμε 
μάρτυρες της πιο καλοπαιγμέ- 
νης διαφήμισης που είχε πρωτα¬ 
γωνιστές τον πρωθυπουργό και 
τους διευθυντές των εταιριών 
νοάαίόηε και ΥΥΈιά και μεταδό¬ 
θηκε από όλα τα μέσα παραγωγής 
ειδήσεων ως... είδηση. 

Οι διοικήσεις λοιπόν των εταιριών 
Υοάαίόηε και \ΑΤηά επισκέφτη- 


καν τον πρωθυπουργό και όλοι 
μαζί πανηγύριζαν την δημιουργία 
άλλης μίας παραγράφου 
στο δΐιεεεδδ δίοτγ (να ένα ακόμη 
σλόγκαν) της κυβέρνησης. Συ¬ 
γκεκριμένα, ανακοίνωσαν τη σύ¬ 
σταση νέας εταιρίας, η οποία θα 
αναλάβει το έργο του λεγάμενου 
ηείλνοτΕ δΗαπη§ (κοινή χρήση και 
ανάπτυξη δικτυακών υποδομών) 
σε περιοχές πλην των μεγάλων 
αστικών κέντρων και, σύμφωνα 
με την ανακοίνωση, θα αποτελεί 
μεγάλο επενδυτικό άλμα που θα 
προσφέρει ανάπτυξη και θέσεις 
εργασίας... 

Όμως το κοινό στο οποίο απευ¬ 
θύνονται όχι μόνο δεν είναι αφε¬ 
λές αλλά γνωρίζει πολύ καλά 
μέσα στον ζόφο που ζούμε τι εστί 
δίκχεδδ δίοΓγ’ και 'ανάπτυξη’: μει¬ 
ώσεις μισθών και συντάξεων, ελα¬ 
στικές σχέσεις εργασίας, ανεργία 
στα ύψη, κατάργηση κάθε στοι¬ 
χειώδους δικαιώματος (εργασια¬ 
κού ή άλλου), τρομοκρατία στους 
χώρους δουλειάς και όχι μόνο, εκ- 
φασισμός κλπ. 

Στα πλαίσια αυτά οι εργαζόμενοι 
στη λλΤηά και στη λΑκΜοηε στο 
εγχείρημα των διοικήσεων των 
δύο εταιριών δεν είδαν μια ευκαι¬ 
ρία για επαγγελματική πρόοδο 
ούτε μια επενδυτική προσπάθεια 
ωφέλιμη για το κοινό. Αντίθετα 
είδαν ξεκάθαρα την πραγματι¬ 
κότητα που κρύβεται πίσω από 


τις Ιλουστρασιόν παρουσιάσεις 
και αυτή αφορά τον ουσιαστικό 
στόχο των διοικήσεων των δύο 
εταιριών που δεν είναι άλλος 
από την μείωση του εργασιακού 
κόστους. Το γεγονός ότι το έργο 
του πείλνοτΕ δΗαπη§ δεν ανατέ¬ 
θηκε στους εργαζόμενους στο πα¬ 
ρόν καθεστώς, αλλά απαιτείται η 
μετακίνησή τους σε άλλη εταιρία 
που Θα λειτουργεί ως εργολαβι¬ 
κή και στην οποία οι εργαζόμενοι 
δεν θα έχουν συλλογική σύμβαση 
ή εκπροσώπηση, όπως αντίθετα 
συμβαίνει μέχρι σήμερα, οδηγεί 
στο συμπέρασμα ότι ο σκοπός αυ¬ 
τού του έργου είναι η διάλυση των 
εργασιακών σχέσεων, η αποδυνά- 
μωση της συλλογικής εκπροσώ¬ 
πησης και της διαπραγματευτικής 
ικανότητας των εργαζομένων και 
η υπονόμευση των επιχειρησια¬ 
κών συλλογικών συμβάσεων. 

Οι εργαζόμενοι στην λΥίηά και 
νοάαίόηε μέσα από μία σειρά δι¬ 
ώξεων, απολύσεων, τρομοκρατίας 
έχουν καταφέρει με την ενότητα 
και την αλληλεγγύη να συστή¬ 
σουν δυνατά σωματεία και να 


υπογραφούν επιχειρησιακές συλ¬ 
λογικές συμβάσεις που ισχύουν 
μέχρι σήμερα. Όσοι μεταφερθούν 
στην νέα εταιρία ξεκινούν από το 
μηδέν σε μία εργασιακή συνθήκη 
πολύ χειρότερη από εκείνην που 
επικρατούσε κατά τη σύσταση 
των δύο επιχειρησιακών σωματεί¬ 
ων. Οι μειώσεις μισθών, η ελαστι- 
κοποίηση των σχέσεων εργασίας, 
οι απολύσεις θα είναι το αποτέ¬ 
λεσμα αυτής της μετακίνησης όχι 
μόνο για όσους θα μεταφερθούν 
αλλά και για όσους μείνουν πίσω, 
αφού ένα μεγάλο κομμάτι της 
βάσης των σωματείων στις δύο 
εταιρίες απαρτίζεται από τους ερ¬ 
γαζομένους στα τεχνικά τμήματα 
που αφορά το σχέδιο. 

Για τους λόγους αυτούς, οι εργα¬ 
ζόμενοι αποφάσισαν να αντιστα- 
θούν στα σχέδια αυτά και στις 
Γενικές τους Συνελεύσεις είπαν 
£ όχι’ στην νέα εταιρία. Διακηρύτ¬ 
τουν ότι μπορούν με την εξειδί- 
κευσή και την εμπειρία τους να 
εγγυηθούν τεχνικά κάθε εργασία 
χωρίς £ νέες εταιρίες 5 και κατάργη¬ 
ση δικαιωμάτων και μέχρι σήμερα 


κινητοποιούνται μαζί με αλλη¬ 
λέγγυα σωματεία, συνελεύσεις, 
συλλογικότητες προς την κατεύ¬ 
θυνση της ματαίωσης των σχεδί¬ 
ων των διοικήσεων. 

Είναι σημαντικό η προπαγάνδα 
του κράτους και των αφεντικών 
περί θυσιών και ανάπτυξης να κα- 
ταρρεύσει υπό το βάρος της δικής 
μας αντίστασης. Είναι επίσης ου¬ 
σιώδες η αντίσταση αυτή να συ¬ 
νυπάρχει με την αλληλεγγύη. Σε 
κάθε χώρο δουλειάς , σε κάθε γει¬ 
τονιά θα πρέπει να καταρρίψουμε 
κάθε εγχείρημα εξαπάτησης και 
υποδούλωσής μας, να υπερασπι¬ 
στούμε την αξιοπρέπεια και την 
ελευθερία μας. 

Στην επόμενη λοιπόν κρατική ή 
εταιρική διαφήμιση που θα μας 
υπόσχεται μια καλύτερη ζωή ας 
αντιληφθούμε το ψέμα και ας 
αντιδράσουμε. Τότε θα έχουμε 
κάνει ένα βήμα να πάρουμε τη 
ζωή μας στα χέρια μας και να την 
κάνουμε καλύτερη. 


./ Κυρίμη Αιλιάνα 




από τις γτιτονιές της αΟηνας. 

Για ένα μαχόμινο κίνηρα 
ανέρν ων και ιπιοφοΛων· 

■ Σημειώσει^ πάνω στην ιδιωτικοποίηση τη« τριτοβάθμια^ εκπαίδευσην 



Ο τρόπος διάρθρωσης του Ελληνι¬ 
κού Πανεπιστημίου στην τρέχου¬ 
σα φάση της ιστορικής περιόδου 
είναι ξεκάθαρος και επιτακτικός . Η τάση 
είναι σαφής : ιδιωτικοποίηση. Αυτό είναι 
άλλωστε ξεκάθαρο αν παρατηρήσει κα¬ 
νείς πώς εκφράζεται η αναδιάρθρωση της 
εκπαίδευσης σε παγκόσμια κλίμακα. Μόνο 
κατά τη διάρκεια του καλοκαιριού διεξή- 
χθησαν δεκάδες διαδηλώσεις σε όλο τον 
κόσμο ενάντια στη θέσπιση νόμων ιδιωτι¬ 
κοποίησης της εκπαίδευσης που επέφεραν 
την εισαγωγή διδάκτρων καθώς και μεταρ¬ 
ρυθμίσεις όπως μείωση μισθών ή και από¬ 
λυση εκπαιδευτικών, εντατικοποίηση των 
σπουδών, συμμετοχή ιδιωτικών επιχειρή¬ 
σεων στη διοίκηση, τη χρηματοδότηση, τη 
διαχείριση των όρων παραγωγής της ερευ¬ 
νητικής διαδικασίας και άλλα. Πολλές από 
τις διαδηλώσεις ήταν αρκετά μαχητικές και 
κατάφεραν τόσο να εμπλέξουν ετερόκλητα 
πολιτικά κομμάτια όσο και να εμπλακούν 
σε ευρύτερους τρέχοντες κοινωνικούς 
αγώνες[1]. 

Το Πανεπιστήμιο, στα πλαίσια του καπι¬ 
ταλιστικού τρόπου παραγωγής, ήταν πά¬ 
ντα και θα είναι ένα θεσμικό όργανο που 
σχηματίζει, καταρτίζει και κατανέμει το 
εμπόρευμα της εργατικής δύναμης. Είναι 
ζωτικής σημασίας λοιπόν για τη διαδικα¬ 
σία κοινωνικής αναπαραγωγής να μην δι- 
αταράσσεται ο κύριος ρόλος του Πανεπι¬ 
στημίου, η μεταξύ άλλων αρμοδιότητά του 
να παράγει εξειδικευμένους, πειθήνιους 
και αναλώσιμους εργαζόμενους με βάση 
τις ανάγκες ενός όλο και πιο περίπλοκου 
καταμερισμού της εργασίας. Παράλληλα, 
αποτελεί συνεχώς ένα καινούργιο προνο¬ 
μιακό πεδίο ανάπτυξης για το κεφάλαιο 
εμπλέκοντας όλο και περισσότερο τον ιδι¬ 
ωτικό παράγοντα και μειώνοντας κατά το 
δυνατόν(ανάλογα με τους ταξικούς αγώνες 
που διεξάγονται) τα έξοδα και τις δαπάνες 
ώστε να μεταβεί στο στάδιο της πλήρους 
ιδιωτικοποίησης. 

Ας δούμε όμως τί σημαίνει αυτό ειδικότερα 
στον ελλαδικό χώρο την τελευταία περίο¬ 
δο, ποιο είναι το διακύβευμα και με ποιον 
τρόπο διαφυλάσσεται. 

Στην ελληνική περίπτωση όλα τα παρα¬ 
πάνω παίρνουν σάρκα και οστά στο νόμο 
πλαίσιο της Διαμαντοπούλου(-Αρβανιτο- 
πούλου). Στην βάση της αντίστασης για 
την ψήφιση του συγκεκριμένου νόμου 
συγκροτήθηκε ένα κίνημα στις αρχές του 
Σεπτέμβρη του 2011, το οποίο όμως δεν 
κατάφερε να γενικευτεί και να επιτύχει την 
απόσυρση του νομοσχεδίου. Έτσι λοιπόν 
μετά από μια περίοδο ομαλότητας στους 
χώρους του Πανεπιστημίου και του ΤΕΙ, 
έρχεται στο προσκήνιο η πρώτη επίσημη, 
θεσμική και έμπρακτη εφαρμογή του νόμου 
μέσω της συγκρότησης των συμβουλίων 
διοίκησης(να σημειωθεί ότι έχουν ήδη γίνει 
κινήσεις εφαρμογής όπως με το ζήτημα του 
ασύλου και των εστιών). Τα συμβούλια δι¬ 
οίκησης είναι το επίσημο όργανο που είναι 
αρμόδιο για την πραγμάτωση των διαταγ¬ 
μάτων του νέου νόμου. Η διαδικασία αυτή 
έχει παρεμποδιστεί ήδη σε διάφορα μέρη 
που έχει επιχειρηθεί πανελλαδικώς, συ¬ 
μπεριλαμβανομένου και του ΤΕΙ Πατρών. 
Μάλιστα, έχουν ασκηθεί πειθαρχικές και 
ποινικές διώξεις σε αγωνιστές (στο ΑΠΘ) 
που επέλεξαν να συμμετέχουν στο “σπάσι¬ 
μο” των εν λόγω διαδικασιών. 

Και σαν να μην έφταναν όλα αυτά, δύο 
χρόνια μετά, το Μάρτιο του 2013, εμφανί¬ 
ζεται στο προσκήνιο το “σχέδιο Αθηνά” ως 
στιγμιότυπο της αναδιάρθρωσης της τρι¬ 
τοβάθμιας. Δεκάδες τμήματα και γνωστικά 
αντικείμενα συγχωνεύονται ή καταργού- 


νται ενώ διοικητικοί υπάλληλοι τίθενται σε 
διαθεσιμότητα, εισάγοντας νέα δεδομένα 
στη διαχείριση και τη διοίκηση (πλέον οι 
διοικητικοί υπάλληλοι θεωρούνται πλεο- 
νάζον εργατικό δυναμικό γεγονός το οποίο 
τους ωθεί μαζικά σε διαθεσιμότητα εδραι¬ 
ώνοντας τη βάση για τις μελλοντικές ερ¬ 
γασιακές συνθήκες στα εκπαιδευτικά ιδρύ¬ 
ματα). Ακόμη, η απότομη μετακύλιση του 
κόστους φοίτησης στις πλάτες των ίδιων 
των φοιτητών(π.χ. στην περίπτωση μετακί¬ 
νησης από τη μία πόλη στην άλλη, νοίκια 
κλπ) αποτελεί ένα μέτρο για την περαιτέρω 
μείωση της αξίας της εργασίας μας. Έτσι, οι 
ανάγκες του κεφαλαίου προσανατολίζουν 
την κατεύθυνση αυτής της καπιταλιστικής 
αναδιάρθρωσης και ορίζουν κυρίαρχα τους 
όρους παραγωγής και αναπαραγωγής και 
κατά συνέπεια τις συνθήκες σύμφωνα με 
τις οποίες θα λειτουργούν τα εκπαιδευτικά 
ιδρύματα κατά μια αδιατάρακτη κανονικό¬ 
τητα. 

Πώς λοιπόν θα διασφαλιστεί η απαραίτη¬ 
τη για τα αφεντικά “εύρυθμη” και “ομαλή” 
λειτουργία των εκπαιδευτικών ιδρυμάτων 
από τα “στοιχεία” που τη διαταράσσουν? Η 
συνταγή για ένα τέτοιου είδους αποστει¬ 
ρωμένο περιβάλλον είναι απλή : Πρόσλη¬ 
ψη φυλάκων και ιδιωτικών δεαιπίγ, τοπο¬ 
θέτηση μπαρών και φυλακίων, κλείδωμα 
αιθουσών και κοινόχρηστων πανεπιστη¬ 
μιακών χώρων, μα κυρίως στοχοποιώντας 
οποιαδήποτε κοινωνική ομάδα ξεφεύγει 
από τα αυστηρά πλαίσια της παραγωγής 
εμπορεύματος. Έτσι η εκάστοτε Πρυτανική 
αρχή κάνει ξεκάθαρο, τόσο με τις ανακοι¬ 
νώσεις της όσο και με τις κατασταλτικές 
επιχειρήσεις που εγκρίνει, πως δε θα υπάρ¬ 
ξει όχι μόνο διατάραξη της εμπορευματικής 
ροής αλλά και κανείς που δε θα σχετίζεται 
με την κίνησή της. 

Έτσι λοιπόν έχουμε και λέμε: εκκένωση του 
καταυλισμού των ρομά στο Πανεπιστήμιο 
Πατρών( οι οποίου ζούσαν εκεί τουλάχι¬ 
στον για 15 χρόνια ), εισβολή της αστυνο¬ 
μίας στο Α.Π.Θ. σε κατάληψη εργολαβικών, 
επίθεση σε αίΕεηδ.ίηάγιηεάΐα και 98ίτη, ει¬ 
σβολή στο ΤΕΙ Ηγουμενίτσας και συγκε¬ 
κριμένα στην κατάληψη «κελί της ελευθε¬ 
ρίας» και καταλήψεις στέγης, εισβολή στο 
Ε.Μ.Π. και στο αυτοδιαχειριζόμενο στέκι 
αρχιτεκτονικής, προβοκατόρικη κίνηση το¬ 
ποθέτησης βομβών μολότωφ σε περίοπτη 
θέση στο Α.Π.Θ., εισβολή των ΜΑΤ στο 
Ε.Κ.ΠΑ, εκκένωση της κατάληψης Ν.Γύ- 
ζη 33-αυτοδιαχειριζόμενο στέκι ΤΕΙ στην 
Πάτρα[2] και άλλα περιστατικά κατά τη 
διάρκεια των οποίων υπήρχαν συλλήψεις 
μεταναστών και δεκάδων αγωνιστών. 

Στον αντίποδα μέσα στο ίδιο το ακαδημα¬ 
ϊκό πεδίο υπάρχουν αφηγήσεις και αναφο¬ 
ρές ενεργών αγωνιστικών κομματιών που 
αντιτίθενται στις περιφράξεις του καπιτα¬ 
λισμού συμβάλλοντας στην όξυνση του 
κοινωνικού-ταξικού ανταγωνισμού. Αφη¬ 
γήσεις που θέλουν τον πανεπιστημιακό 
χώρο πεδίο δημιουργίας σχέσεων και κοι¬ 
νών, χώρο πολιτικής ζύμωσης και τριβής. 
Τέτοια αγωνιστικά μορφώματα θέτουν το 
ζήτημα τις επανοικειοποίησης των χώρων 
καταλαμβάνοντας τμήματα σχολών και 
διαθέτοντάς τα στο κίνημα. Στέκια και κα¬ 
ταλήψεις, αυτόνομα σχήματα και συνελεύ¬ 
σεις αδιαμεσολάβητου αγώνα αποτελούν 
τμήματα των συλλογικών αντιστάσεων 
πλαισιώνοντας και στηρίζοντας πολιτικά 
τέτοιου είδους εγχειρήματα. 

Τα σχέδια της καπιταλιστικής αναδιάρθρω¬ 
σης είναι ξεκάθαρα. Δεν προβλέπουν όμως 
έναν αστάθμητο παράγοντα: τους ξεσηκω¬ 
μούς του προλεταριάτου και τους ταξικούς 
αγώνες που εμπεριέχει... 


[1 ]Κατά τη διάρκεια φοιτητικών κινητο¬ 
ποιήσεων στο Κεμπέκ του Καναδά το φοι¬ 
τητικό κίνημα ενάντια στις εκπαιδευτικές 
μεταρρυθμίσεις κατάφερε να συνδεθεί με 
αυτόχθονες πληθυσμούς και αγωνιζόμενα 
κομμάτια που κινητοποιήθηκαν ενάντια στο 
σχέδιο Νονά που ήταν μια επιχείρηση της 
νεοφιλελεύθερης κυβέρνησης να εκτοπίσει 
τους αυτόχθονες πληθυσμούς στο βόρειο 
τμήμα της επαρχίας και να ανοίξει τη γη 
τους για εξορυκτικά, υλοτομικά και υδρο¬ 
ηλεκτρικά έργα. Στο Μεξικό φοιτητές και 
εκπαιδευτικοί δημιούργησαν κοινό αγώνα 
ενάντια στην εκπαιδευτική αναδιάρθρωση. 
Στην Κολομβία συνδέθηκαν εν είδει απερ¬ 


γίας αγρότες, παραγωγοί γάλακτος, μετα¬ 
φορείς, φοιτητές διεκδικώντας αξιοπρεπείς 
ζωές ενάντια στην εξαθλίωση και την υπο- 
βάθμιση των περιοχών τους. 

[2]Από την επιχείρηση εκκένωσης τω κα¬ 
ταλήψεων της 5ης Αυγούστου στην Πάτρα, 
τα δυο κατειλημμένα κτήρια του ΤΕΙ προ¬ 
κλητικά παραμένουν υπό την διαχείριση της 
αστυνομίας, χωρίς να έχουν αποδοθεί στην 
διοίκηση του ιδρύματος, όπως δήλωσε και ο 
ίδιος ο πρόεδρος του ΤΕΙ στους καταλήψιες. 

■/ οιιηι ραπίδ 


Ένα τραγικό ανέκδοτο: Άνοιξαν 
τα σχολεία 


Χ τύπησε στις 11 
Σεπτέμβρη το 
κουδούνι σε όλα 
τα σχολεία της χώρας σε 
όλα; όχι τέσσερα σχολεία 
στην Κρήτη πάντως δεν 
λειτούργησαν καθόλου 
εξαιτίας των ελλείψεων 
σε εκπαιδευτικούς με τους 
γονείς (αμετανόητους) να 
στέλνουν τα παιδιά τους 
στις ανύπαρκτης υποδομής 
και με τεράστιες ελλείψεις 
σχολικές μονάδες, τους 
μαθητές να περιμένουν 
να ακούσουν τι θα τους 
πουν οι δάσκαλοί τους και 
τους εκπαιδευτικούς (όσοι 
έχουν ακόμα θέση στα 
σχολεία) να ενημερώνουν 
για την τραγική κατάστα¬ 
ση που θα αντιμετωπίσουν 
φέτος όλοι. 

Μερικά παραδείγματα 
από την πρώτη μέρα 
στο σχολείο: 

Τα σχολεία στη Γαύδο και 
στο Καστρί και τα νηπια¬ 
γωγεία στην Κάντανο και 
το Ροδοβάνι στο νομό Χα¬ 
νιών δεν άνοιξαν τη πρώτη 
μέρα καθόλου, πήραν όμως 
τη διαβεβαίωση από τον 
περιφερειακό διευθυντή 
εκπαίδευσης ότι θα προ¬ 
σπαθήσουν κάποια στιγμή 
μέσα στο χρόνο να βρουν 
δασκάλους! 

Σε άλλα σχολεία οι διευθυ¬ 
ντές έχουν δίπλα τους τους 
μισούς εκπαιδευτικούς και 
καταγγέλλουν ότι δεν μπο¬ 
ρούν να λειτουργήσουν 
έτσι το σχολείο, ενώ επιση¬ 
μαίνουν εξ αρχής τον ολέ¬ 
θρια μειωμένο προϋπολο¬ 
γισμό που διαθέτουν. Με 
αποτέλεσμα να δηλώνουν 
πως δεν θα μπορέσουν 


φέτος να δώσουν στους 
μαθητές έξτρα εκπαιδευτι¬ 
κό υλικό, ενώ εύχονται ο 
χειμώνας να είναι ζεστός, 
γιατί τα χρήματα για τη 
θέρμανση δεν αρκούν για 
πάνω από 1,5 μήνα χρή¬ 
σης! 

Κάποιοι άλλοι μαθητές θα 
συνεχίσουν τις καλοκαιρι¬ 
νές διακοπές τους, δεδο¬ 
μένου ότι στο σχολείο που 
καλύπτει όλες τις βαθμίδες 
πρωτοβάθμιας και δευτε¬ 
ροβάθμιας εκπαίδευσης, 
υπάρχουν μόνο οι τρεις 
διευθυντές και ένας εκπαι¬ 
δευτικός. Πρόκειται για το 
Ευρωπαϊκό Σχολείο στο 
Ηράκλειο, όπου μετά τον 
αγιασμό, γονείς και μαθη¬ 
τές ενημερώθηκαν πως τα 
παιδιά θα γυρίσουν στο 
σπίτι και θα ειδοποιηθούν 
με ε-ιηαΐΐ για το πότε θα 
ανοίξει το σχολείο. Ταυτό¬ 
χρονα φέτος στο συγκε¬ 
κριμένο σχολείο δεν θα 
λειτουργήσει το νηπιαγω¬ 
γείο γιατί δεν υπάρχουν 
αίθουσες! 

Σε παρόμοια κατάσταση 
επίσης, βρίσκονται τα πε¬ 
ρισσότερα σχολεία ειδικής 
αγωγής στο νομό Ηρακλεί¬ 
ου, δηλαδή χωρίς κανέναν 
τα πιο πολλά ή ελάχιστους 
εκπαιδευτικούς. 
Συγκεκριμένα: χωρίς κανέ¬ 
ναν εκπαιδευτικό μένουν 
τα σχολεία ειδικής αγω¬ 
γής, το Ειδικό Δημοτικό 
Πόμπιας, Ειδικό Δημοτικό 
Αρκαλοχωρίου, Ειδικό Νη¬ 
πιαγωγείο Πόμπιας, Ειδικό 
Νηπιαγωγείο Αρκαλοχω¬ 
ρίου, Δημοτικό Σχολείο 
Κωφών και Βαρήκοων Τυ- 
μπακίου, ΕΕΕΕΚ Τυμπα- 


κίου, το οποίο έχει μόνο 
το διευθυντή, και ΕΕΕΕΚ 
Ηρακλείου, που διαθέτει 
ελάχιστο προσωπικό. 
Ακριβώς ίδια είναι η κατά¬ 
σταση και στην Δευτερο¬ 
βάθμια, με τα περισσότε¬ 
ρα σχολεία να μην έχουν 
καθηγητές, με τρομερά 
ελλειμματικό προϋπολογι¬ 
σμό λειτουργίας, ενώ Ταυ- 
τόχρον α την ίδια στιγμή 
το υπουργείο διατάσσει 1 
μέρα πριν την έναρξη του 
σχολείου τις υποχρεωτικές 
αποσπάσεις εκπαιδευτικών 
που έχουν οργανική θέση, 
για να καλύψουν σε όλη 
την χώρα τα κενά των χι¬ 
λιάδων καταργημένων και 
σε διαθεσιμότητα εκπαι¬ 
δευτικών! 

Σήμερα λοιπόν και γνωρί¬ 
ζοντας τα απειροελάχιστα 
από όσα πραγματικά συμ¬ 
βαίνουν στην εκπαίδευση 
είναι η σειρά όλων μας να 
απαντήσουμε στην κατα¬ 
στολή της ζωής των παι¬ 
διών μας και τη δική μας! 

ΥΓ. το κερασάκι στην 
τούρτα. Η ΟΝΝΕΔ Ηρα¬ 
κλείου έκανε τη πρώτη 
μέρα της έναρξης της 
σχολικής χρονιάς μαθή¬ 
ματα “αλληλεγγύης”, μοι¬ 
ράζοντας τετράδια και 
σελιδοδείκτες έξω από τα 
σχολεία. Έχει χαθεί το μέ¬ 
τρο και έχουν εκφυλιστεί 
τα πάντα, γιατί τους το 
επιτρέψαμε. Χρειάζονται 
άλλα σχόλια σ' αυτό; Πρέ¬ 
πει να το αναλύσουμε πε¬ 
ρισσότερο; 

εκπ@ιδευτικός 

*Αναδημοσίευση από το 
ΑίΗβη$ ίπάγηιβάία.ονξ 

Το καυτό καλοκαίρι και το (είθε!) ακόμα πιο καυτό 
φθινόπωρο τη§ εκπαίδευσην 



Σ το χώρο της εκπαίδευσης 
υπάρχει εδώ και χρόνια η 
τακτική του υπουργείου 
(Παρα)παιδείας να κάνει αλλαγές 
-προς το χειρότερο, φυσικά- εν 
μέσω θέρους, που η εκπαιδευτική 
κοινότητα εκ των πραγμάτων αδυ¬ 
νατεί να οργανωθεί. Το καλοκαίρι 
του 2013 θα μείνει στην ιστορία ως 
το καλοκαίρι των τελειωτικών χτυ¬ 
πημάτων, μετά από μια ασυνήθιστη 
“απεργιακή ήττα”: αυτή μιας απερ¬ 
γίας που δεν έγινε... 

Μετά τις διακοπές τους 
Πάσχα και τις ανακοινώσεις του 
υπουργείου για αύξηση ωραρίου 
κατά 2 ώρες, υπεραριθμίες εκπαι¬ 
δευτικών, υποχρεωτικές μετακινή¬ 
σεις και αποσπάσεις, μηδενικούς 
διορισμούς (πράγμα που συμβαίνει 
πρώτη φορά φέτος στα μεταπο¬ 
λεμικά χρονικά!), και στεκόμενοι 
αλληλέγγυοι στους αναπληρωτές 
συναδέλφους, που θα έβλεπαν την 
πόρτα της εξόδου μετά από χρόνια 
προσφοράς, οι καθηγητές αποφα¬ 
σίζουν στις τοπικές συνελεύσεις 
των ΕΛΜΕ να κατέβουν σε απεργία 
μέσα στις Πανελλήνιες. Ο φόβος 
της επίταξης είναι διάχυτος -ποι¬ 
ος άλλωστε δεν θα φοβόταν την 
απόλυση και τη φυλάκιση- αλλά οι 
καθηγητές αποφασίζουν να αγνο¬ 
ήσουν τόσο το φόβο, όσο και τη 
διαπόμπευση από τα ΜΜΕ και την 
αστική τάξη. Η πλειοψηφία λέει 
ΝΑΙ στην απεργία. 

Στις 15 Μαΐου, στο ξενοδοχείο Τι¬ 
τάνια στην Αθήνα, οι πρόεδροι 
των ΕΛΜΕ συγκεντρώθηκαν για 
να μεταφέρουν τις αποφάσεις των 
τοπικών συνελεύσεων. Αντ’ αυτού, 
αγνοούν τις εντολές της βάσης, 
προβάλλοντας σαν δικαιολογία το 
“δεν συντρέχουν οι όροι και οι προ¬ 
ϋποθέσεις”. Σ’ εκείνη την επεισοδια¬ 
κή συνεδρίαση μόνο οι εκπρόσωποι 
των Παρεμβάσεων υπερασπίστη¬ 
καν την απεργία, όλοι οι υπόλοιποι, 
όλων των άλλων συνδικαλιστικών 
δυνάμεων (βλ. κομμάτων), ανέβαι¬ 
ναν στο βήμα και μιλούσαν αμήχα¬ 
νοι, προσπαθώντας να αναδείξουν 
το £ αδιέξοδο’ της κατάστασης, πο¬ 
ντάροντας στον φόβο της επίταξης, 
απαξιώνοντας με συνδικαλιστικές 
κλάψες το συλλογικό δικαίωμα 
στην εργασία και την αξιοπρέπεια, 
δηλαδή στην απεργία. Κατέβαιναν 
από το βήμα ακόμα πιο αμήχανοι, 
μην καταφέρνοντας να αποσπά¬ 
σουν ούτε το χειροκρότημα των 
“δικών” τους παιδιών. Οι υπόλοι¬ 
ποι, τα παιδιά του κανενός εργατο¬ 
πατέρα, νιώσαμε την πικρή γεύση 
της απροκάλυπτης προδοσίας, εί¬ 
δαμε μόνιμους συναδέλφους να δα¬ 
κρύζουν, αναπληρωτές να συνειδη¬ 
τοποιούν έντρομοι την ανεργία που 
τους περιμένει, φύγαμε απογοητευ¬ 
μένοι και βουβοί. Η επόμενη μέρα 
στο σχολείο απλά δεν αντεχόταν. 

Ήταν η ευκαιρία η εκπαίδευση να 
κατέβει σε ένα αγώνα σύσσωμη, 
ανεξαρτήτως κλάδων, ειδικοτήτων, 
διαχωρισμών. Η ΔΟΕ (το όργανο 
της πρωτοβάθμιας) είχε δηλώσει 
ότι θα ταχθεί στο πλευρό των κα¬ 
θηγητών σε περίπτωση απεργίας, 
οι μαχόμενοι δάσκαλοι περίμεναν 
πώς και πώς να σηκώσουν κεφάλι ή 
και να μπουν μπροστά στον αγώνα, 
αφού δεν είχαν και την τρομοκρα¬ 
τία της επίταξης. 

Κανείς δεν ξέρει την έκβαση αυτής 
της απεργίας - αν γινόταν: Πόσοι 
τελικά θα απεργούσαν; Θα τους 


απέλυαν; Θα τους φυλάκιζαν; Θα 
τους έστελναν σε εξορίες; 

Τελικά όμως, οι εξετάσεις έγιναν, οι 
επιτυχόντες πανηγύρισαν, οι αστοί 
γονείς καμάρωσαν, τα φροντιστή¬ 
ρια διαφημίστηκαν. Ησυχία, τάξις, 
ασφάλεια. (Ή μήπως όχι..;) 

Μετά τη μεγάλη επιτυχία της εξου¬ 
σίας, της αστικής τάξης, των παπα¬ 
γάλων των ΜΜΕ, των απανταχού 
εαυτούληδων και των προβάτων 
που ακολουθούν ψηφίζοντας και 
γκρινιάζοντας, ήρθε το καλοκαίρι 
και τα μπάνια του λαού. Ησυχία, 
τάξις, ασφάλεια. (Ή μήπως όχι..;) 

Στο υπουργείο (Παρα)παιδείας 
φτάνουν εντολές για £ μείωση ερ¬ 
γατικού δυναμικού’ -όπως το θέτει 
ανώδυνα ο καπιταλισμός- δηλ. δια¬ 
θεσιμότητες - απολύσεις. Το πρώτο 
χτύπημα γίνεται στις 9 Ιουλίου, που 
μια Πράξη Νομοθετικού Περιεχο¬ 
μένου επιβάλει την κατάργηση 46 
τεχνικών ειδικοτήτων των ΕΠΑΛ 
και ΕΠΑΣ, τη διαθεσιμότητα 2.476 
εκπαιδευτικών, το αδιέξοδο 20.000 
μαθητών. Την επόμενη μέρα ο 
υπουργός (Παρα)παιδείας Κων/ 
νος Αρβανιτόπουλος εγκαινιάζει το 
ΙΕΚ “Ακμή” στον Πειραιά και χαι¬ 
ρετίζει την “υγιή επιχειρηματικότη¬ 
τα” του κου Ροδόπουλου, που προ¬ 
σφέρει -με το αζημίωτο πάντα- τα 
μόλις καταργηθέντα μαθήματα από 
τα δημόσια ΕΠΑΛ και τις ΕΠΑΣ! 

Το δεύτερο έρχεται την 1η Αυγού- 
στου: με ανυπόγραφο ηοη ραρβν 
(=ανεπίσημο έγγραφο), το υπουρ¬ 
γείο ζητάει από τις δευτεροβάθμιες 
δ/νσεις να αναφέρουν κενά βάσει 
ενός νέου προγράμματος, που μει¬ 
ώνει διδακτικές ώρες στο ωρολόγιο 
πρόγραμμα σε Μουσική και Εικα¬ 
στικά (κατάργηση στις Β’ και Γ’ γυ¬ 
μνασίου), Οικιακή Οικονομία (κα¬ 
τάργηση στην Γ') και Τεχνολογία 
(ολική κατάργηση, σε διαθεσιμότη¬ 
τα 1.318 εκπαιδευτικοί). Πρόκειται 
για μαθήματα που δεν απαιτούν τη 
συνήθη διαδικασία “παρακολούθη- 
ση-διάβασμα-εξέταση”, αλλά αξιο- 
ποιούν άλλες ικανότητες των μαθη¬ 
τών, επικοινωνία, δημιουργικότητα, 
φαντασία. Παράλληλα, ρίχνει το 
Υυράκι’ των ρπήεείδ, για τα οποία 
ευελπιστεί να κονταροχτυπηθούν 
οι καθηγητές μέσα στα σχολεία. 

Στις 5 Αυγούστου γίνεται κινητο¬ 
ποίηση έξω από το υπουργείο με 
αφορμή την προγραμματισμένη 
συνάντηση του υφυπουργού Συμε¬ 
ών Κεδίκογλου (του πασόκου) με 
σχολικούς συμβούλους των θίγόμε¬ 
νων ειδικοτήτων. Μετά από πιέσεις, 
γίνεται δεκτή αντιπροσωπία από 
διάφορους φορείς, ο υφυπουργός 
τους £ καθησυχάζει’ υποσχόμενος 
ότι οι υπεράριθμοι καθηγητές της 
Δευτεροβάθμιας θα απορροφηθούν 
από την Πρωτοβάθμια εκπαίδευση. 
Δε δεσμεύεται για την επαναφορά 
των μαθημάτων, λέγοντας ότι “αν 
αύριο ο Σαμαράς μου ζητήσει 3.000 
απολύσεις, εγώ πρέπει να τις κάνω”. 
Τελικά, επαναφέρει το προηγούμε¬ 
νο πρόγραμμα, με τις παλιές, κα¬ 
λές ώρες των μαθημάτων, και δίνει 
τη δυνατότητα στους καθηγητές 
της δ/βάθμιας να ζητήσουν μετά¬ 
ταξη για την α/βάθμια, χάνοντας 
τις οργανικές τους θέσεις. Κάποιοι 
ενδίδουν στην τρομοκρατία, άλ¬ 
λοι όμως όχι. Γι’ αυτούς έρχονται 
οι υποχρεωτικές μετατάξεις: θες δε 
θες, στα δημοτικά. 

Επιτυγχάνεται έτσι η διάσπαση 


του κλάδου μέσα στο καλοκαίρι, 
κάποιοι δεν παίρνουν χαμπάρι τί 
γίνεται - είναι ωραία το άτιμα τα 
μπάνια του λαού, άλλοι “δεν το πι¬ 
στεύουν!!”, άλλοι επιστρατεύουν τα 
£ μεγάλα μέσα’. Και κάπως έτσι... 

Ξεκινάει η σχολική χρονιά! 

Και μαζί το τσουνάμι: συμπτύξεις 
τμημάτων - αύξηση μαθητών ανά 
τάξη κατά 10% (όριο είναι τα 25 
παιδιά, και στα νηπιαγωγεία, ενώ 
στην Ευρώπη είναι 11 νήπια ανά 
τάξη). Είχε προηγηθεί πέρσι η κα¬ 
τάργηση λίγων οργανικών θέσεων 
σε κάθε σχολείο, (“έλα μωρέ, δε θα 
είμαι εγώ ο παλιός/ο άξιος/έχω κά¬ 
νει τόσα προγράμματα του υπουρ¬ 
γείου” κ.ο.κ.) χωρίς να ανοίξει ρου¬ 
θούνι... 

Συνέχεια: κατάργηση της θέσης του 
δασκάλου στα ολοήμερα σχολεία. 
Πλήττονται άμεσα τα παιδιά μετα¬ 
ναστών, που δε μπορούν να τα βο¬ 
ηθήσουν στο διάβασμα, τα παιδιά 
εργαζομένων γυναικών, μονογονε- 
ϊκών οικογενειών. 

Πρωτοφανή κενά στα σχολεία σε 
όλη τη χώρα. Τα παπαγαλάκια μι¬ 
λάνε για υπεραριθμίες. 

Απειροελάχιστες προσλήψεις ανα¬ 
πληρωτών, μόνο δασκάλων και νη¬ 
πιαγωγών. Οι υπόλοιποι στην ανα¬ 
μονή, γνωρίζοντας κατά βάθος ότι 
βιώνουν την ανεργία. 

Συγχωνεύσεις και καταργήσεις 
σχολικών μονάδων, συνέχεια από 
την προηγούμενη χρονιά που ξεκί¬ 
νησε με 1.100 λιγότερα σχολεία. 

Για να μην ξεχνιόμαστε και ξεχνά¬ 
με, το 2012 έκλεισαν ο Οργανισμός 
Σχολικών Κτηρίων (ΟΣΚ) και ο 
ΟΕΔΒ μετά από 75 χρόνια λειτουρ¬ 
γίας, που αντικαταστάθηκε από το 
Ιστιντούτο Τεχνολογίας Υπολογι¬ 
στών «Διόφαντος». Ο ΟΕΔΒ, με 
προϋπολογισμό 30 εκ. € πλήρωνε 
100 υπαλλήλους και εξέδιδε 1.100 
τίτλους. Ο «Διόφαντος», με 300 
υπαλλήλους και με 40% λιγότερους 
τίτλους επιχορηγήθηκε με 28 εκ. 
ευρώ. Αλλη μια ιδιωτικοποίηση που 
πέρασε £ στα ψιλά’και που χρήζει 
έρευνας σε ειδικό άρθρο. 

Όσο αφορά τους εκπαιδευτικούς, 
λόγω των μηδαμινών μεταθέσε¬ 
ων και αποσπάσεων που δόθηκαν, 
πολλοί μεταναστεύουν στις οργα¬ 
νικές τους θέσεις -όσο τις έχουν 
ακόμα- αφήνοντας πίσω τις οικο- 
γένειές τους, αναγκαζόμενοι να συ¬ 
ντηρούν και δεύτερο σπίτι! (Φυσι¬ 
κά, αποσπάσεις δόθηκαν εγκαίρως 
για τις υπηρεσίες του υπουργείου, 
για γραφεία, για αρχιεπισκοπές και 
μητροπόλειες, για άσχετους με την 
εκπαίδευση φορείς, αλλά όχι για τα 
σχολεία.) 

Η αξιολόγηση καραδοκεί να πετά- 
ξει έξω ή να υποβιβάσει μισθολογι- 
κά εκπαιδευτικούς. Στο εξής, μετά 
από διαθεσιμότητες - απολύσεις, 
υποχρεωτικές μετατάξεις, κενά και 
τεχνητές υπεραριθμίες, το μάθημα 
γίνεται σε κλίμα ανασφάλειας και 
φόβου, πιο ήπιου από εκείνον της 
επιστράτευσης. Όλα τα συνηθίζει ο 
άνθρωπος... (Η μήπως όχι..;) 

Ο φασισμός μπαίνει από την πίσω 
πόρτα 

Η χαριστική βολή για την εκπαί¬ 


δευση και την κοινωνία έρχεται με 
τον υποβιβασμό των σχολείων ειδι¬ 
κής αγωγής σε σημείο που να μην 
μπορούν να λειτουργήσουν. Τα παι¬ 
διά με ειδικές ανάγκες θα απορρο¬ 
φηθούν από τα γενικά, θα μπουν σε 
τάξεις που δεν είναι έτοιμες να τα 
υποδεχτούν, με εκπαιδευτικούς που 
δεν έχουν σχετική γνώση και εμπει¬ 
ρία. Η σχολική καθημερινότητα θα 
γίνει αβάσταχτη: 

Η κοινωνία, που ένα κομμάτι της 
νοσταλγεί και ψηφίζει το χρυσαυ- 
γίτικο φασισμό, κι ένα άλλο, μεγα¬ 
λύτερο, που δεν ενδιαφέρεται για 
το σύνολο αλλά μόνο για την προ¬ 
σωπική και οικογενειακή ευμάρεια 
(βλ. νοικοκυραίοι), θα αντιδράσει, 
θα ζητήσει “καθαρότητα”, αποβο¬ 
λή του “ξένου σώματος”, τα παιδιά 
της ειδικής αγωγής θα διωχθούν 
βίαια από το σχολείο για χάρη της 
προόδου των “κανονικών” παιδιών. 
Η ιστορική γνώση των διώξεων 
συγκεκριμένων κοινωνικών ομά¬ 
δων στη ναζιστική Γερμανία, και η 
έντονη ομοιότητα με τη σύγχρονη 
ελληνική πραγματικότητα δεν αφή¬ 
νουν χώρο για αισιοδοξία. 

Εδώ το καλό και φτηνό εργατικό 
δυναμικόοοο... 

Το Λύκειο γίνεται εξεταστικό κέ¬ 
ντρο για το πανεπιστήμιο που ιδιω- 
τικοποιείται (βλ. Σχέδιο “Αθηνά”): 
πανελλήνιες σε κάθε τάξη πλέον, 
οι μαθητές από 15 χρονών θα προ¬ 
ετοιμάζονται για το “μέλλον” τους, 
αποχαιρετώντας την εφηβεία, τις 
παρέες, τους πρώτους έρωτες. Τα 
θέματα των εξετάσεων θα γίνονται 
ολοένα και πιο δύσκολα και θα 
μπαίνουν κατά 50% το υπουργείο, 
και κατά 50% από τους διδάσκο¬ 
ντες. Οι έχοντες για φροντιστήρια 
και ιδιαίτερα θα σπουδάζουν, ενώ 
τα παιδιά των πιο φτωχών οικογε¬ 
νειών και της περιφέρειας, ειδικά 
των απομακρυσμένων περιοχών, 
είναι καταδικασμένα, αφού ήδη τα 


σχολεία τους έχουν πολλά κενά. 
Τελειώνοντας το πανεπιστήμιο, αν 
περάσουν, τα περιμένει 60% ανερ¬ 
γία. 

Για τα περισσότερα παιδιά, που 
δεν θα μπορούν αν κυνηγήσουν το 
όνειρο των σπουδών, έρχεται η μα¬ 
θητεία: η απλήρωτη εργασία για 28 
ώρες την εβδομάδα, με αξιολογητές 
τους εργοδότες! 

Το επόμενο βήμα θα είναι η μαθη¬ 
τεία στα γυμνάσια, στα δημοτικά, 
στα νηπιαγωγεία; 

Οδηγούμαστε ξεκάθαρα σε μια τα¬ 
ξική εκπαίδευση, σε μια ταξική κοι¬ 
νωνία. Η αντίσταση θα έρθει μόνο 
από τους £ κάτω’- 

Υ.Γ. 1: Θα έρθει κάποτε η 
μέρα που θα μιλάμε για Παιδεία, όχι 
πια για Εκπαίδευση. Μέχρι τότε θα 
προσπαθούμε να σώσουμε όση αξι¬ 
οπρέπεια έχει απομείνει, να εξελισ¬ 
σόμαστε και να να υπερασπιζόμα¬ 
στε τα δίκια των παιδιών. Και είναι 
κοντά ο καιρός που ο Φρανθίσκο 
Φερρέρ θα δει τους νέους συνεχι¬ 
στές του. 

Υ.Γ. 2: Όταν ανέλαβα να 
γράψω το κείμενο αυτό, γνωρίζο¬ 
ντας ότι το παρόν τεύχος της £ Απα- 
τρις’ θα έχει θεματική την Ευτοπία, 
ένιωθα έντονη δυσπιστία: τα πράγ¬ 
ματα στα σχολεία πάνε κατά διαό- 
λου, που τη βλέπετε την Ευτοπία; 
Εργάζομαι στην εκπαίδευση, νιώθω 
και εισπράττω κάθε μέρα απαξιώ- 
ση και απελπισία, που τη βλέπετε 
την Ευτοπία; Σήμερα είναι Δευτέ¬ 
ρα, 16 Σεπτεμβρίου του 2013, και η 
απεργία των καθηγητών που μόλις 
ξεκίνησε έχει πάνω από 90% συμμε¬ 
τοχή, ακολουθούν και οι δάσκαλοι. 
Νάτη η Ευτοπία... 


,/ Τ1ΐ6 ΕόιιΙίαΙοΓ 

+ ΑΠ0 - Μια “πιάτσα” πολλά δοθείσα και πολλά 
υποσχόμενη 



Α νέκαθεν το πανεπιστημιακό άσυ¬ 
λο από την εποχή που θεσπίστηκε 
υπήρξε πειρασμός-πρόκληση για 
την παρέμβαση και τον έλεγχο των απα¬ 
νταχού εξουσιαστικών και κατασταλτικών 
μηχανισμών, όποιος και αν ήταν ο φορέας 
εξουσίας που κινούσε τα νήματα την εκά- 
στοτε εποχή. 

Δεν θα μπορούσε να ήταν και αλλιώς βέ¬ 
βαια, αφού ο νόμος απαγόρευε την χρήση 
εξω-πανεπιστημιακής ισχύος και απέκλειε 
την ανάμειξη της εξουσίας, με εμφανή του¬ 
λάχιστον τρόπο, στα γενόμενα εντός του 
πανεπιστημίου. Αυτός ήταν και ο βασικός 
λόγος που άφηνε το περιθώριο να στή¬ 
νονται και να λειτουργούν εγχειρήματα, 
ομάδες, δομές και εκδηλώσεις που θα ήταν 
σχεδόν απαγορευτικό, ή τουλάχιστον απο¬ 
τρεπτικό, να γίνουν με τους ίδιους όρους 
έξω από αυτό. 

Αυτή είναι και η πραγματική του αξία. Η 
ελεύθερη έκφραση και διακίνηση ιδεών 
και προτάσεων με οποιοδήποτε τρόπο, έξω 
από τα στερεοτυπικά και σύννομα πρότυ¬ 
πα και όρια. 

Ουσιαστικά ήταν για τα μάτια της εξουσίας 
ένας τύπος άβατου -στο πλαίσιο της δυ¬ 
σκολίας άμεσης επιβολής και ελέγχου- και 
ο μόνος τρόπος να σχετίζεται με αυτό είναι 
να χώνει ασφαλίτες σε εντεταλμένη, φοι¬ 
τητική και μη, υπηρεσία να επιβλέπουν τα 
πράγματα ως τρίτοι. 

Η διαδικασία της ποινικοποίησης του ασύ¬ 
λου έχει ξεκινήσει εδώ και πολλά χρόνια 
και επικεντρώνεται κυρίως στον καταδικα- 
σμό του μετά από συγκρούσεις σε διάφορες 
επετειακές φάσεις ή έκρυθμες καταστάσεις. 
«Εστία ανομίας το πανεπιστημιακό άσυλο 
γι’ άλλη μια φορά, με κουκουλοφόρους να 
επιδίδονται σε καταστροφές και βανδαλι¬ 
σμούς και την αστυνομία να κοιτά αποσβο¬ 
λωμένη μη μπορώντας να...». Βρε τι μου 
θυμίζει αυτό... 

Μου θυμίζει τον καταδικασμό του επειδή 
πλανόδιοι πωλητές έξω από την ΑΣΣΟΕ 
βρίσκουν καταφύγιο από την μανία των 
μπάτσων, την περίπτωση των τριακοσίων 
μεταναστών στη Νομική, την εισβολή στα 
στέκια και τους χώρους ανατρεπτικής έκ¬ 
φρασης, το σαφάρι ποινικών διώξεων του 
ΐηάγιηείϋα λόγω υποκίνησης βίας-μη χέσω, 
την εισβολή των ΜΑΤ στην περσινή κα¬ 
τάληψη των εργολαβικών υπαλλήλων του 
ΑΠΘ και την έφοδο στο ΕΜΠ λόγω τη¬ 
λεφωνήματος για “ύπαρξη πολεμικού υλι- 
κού”.Και δεν είναι μόνο αυτά. 

Το τελευταίο διάστημα έχουμε τα σημάδια 
συνέχισης αυτή της τακτικής, αναβαθμι¬ 
σμένη και επικεντρωμένη στην πόλη της 
Θεσσαλονίκης και συγκεκριμένα στο ΑΠΘ. 
Εν μέσω καλοκαιριού είχαμε την “τυχαία” 
εύρεση 20 μολότοφ εντός του πανεπιστη¬ 
μίου σε μέρος κοντά στο στέκι στο βιολο¬ 
γικό, χώρο ανατρεπτικής και συλλογικής 
έκφρασης εδώ και πολλά χρόνια, γνωστό 
για τη δράση του εντός του χώρου του πα¬ 
νεπιστημίου και του κινήματος. Σα να λέμε 
κάποιος πέρασε, τα άφησε και είπε “για να 
μη τα κουβαλάω μέχρι το σπίτι μωρέ, είναι 
και βαριά, ας τ’ αφήσω εδω φάτσα φόρα 
και έρχομαι να τα πάρω αύριο μεθαύριο με 
τη μηχανή”. Αλλά το μάτι της αστυνομίας 
είναι αετίσιο, τα εντόπισε πριν έρθει το αύ¬ 


ριο και το μεθαύριο και απέδειξε ότι ούτε 
μπουκάλι με στουπί δεν μπορείς ν’ αφήσεις 
για λίγο στην γωνία να ξαποστάσεις. 

Η αναβαθμισμένη όμως στρατηγική ενο¬ 
χοποίησης του ασύλου δεν περιορίζεται σ’ 
αυτή την καραμπαμπάμ κίνηση δημιουργί¬ 
ας εντυπώσεων των μπάτσων. Η καινούρια 
γραμμή επιβάλλει προσανατολισμό και 
ανάπτυξη εμπορίου ναρκωτικών εντός του 
πανεπιστημίου, τακτική που ουκ ολίγες 
φορές έχει χρησιμοποιηθεί για καταστολή 
και έλεγχο στα Εξάρχεια. 

Αστυνομία και , 
εμπόριό ναρκωτικών 

Το επίπεδο ανάμειξης των μπάτσων στο γε¬ 
νικό εμπόριο απαγορευμένων ουσιών ποι¬ 
κίλλει. Μπορεί να γίνει στην αρχική φάση 
διανομής, στην ενδιάμεση ή στην τελική. 
Δεν υπάρχει μεγάλο κύκλωμα ναρκωτικών 
-που κάνει και την αρχική μεγάλη διανο¬ 
μή- που να λειτουργεί χωρίς ένα επίπεδο 
συμμετοχής της αστυνομίας. Είναι μια ουκ 
εκ των άνευ προϋπόθεση για να γίνει σω¬ 
στά, ομαλά και με σωστή πληροφόρηση. Η 
συνεννόηση τους είναι άμεση και αποτελε¬ 
σματική, εκτός απροόπτων. 

Όταν αυτό γίνεται στην ενδιάμεση φάση, 
συνήθως είναι μικρότερα κυκλώματα που 
ανταλλάσσουν πληροφορίες για να κάνει 
η κάθε μεριά την δουλειά της και να έχει 
αντίκρυσμα. Οι μπάτσοι, έπειτα από πλη¬ 
ροφορία, θα πιάσουν έναν μικρότερο κρίκο 
στην αλυσίδα που κινείται με την ποσότητα 
που του έδωσε ο διακινητής-πληροφοριο- 
δότης, παρουσιάζοντας από την μεριά τους 
το γεγονός ως επιτυχία και ο διακινητής 
αφήνεται να κινείται ελεύθερα όσο υπάρχει 
αυτό το αλισβερίσι. Οι όροι που βάζουν με¬ 
ταξύ τους δεν είναι αυστηρώς καθορισμέ¬ 
νοι, αφορούν κυρίως τον έλεγχο και την 
προσοχή που χρειάζεται για να μην γίνει 
αντιληπτή η μεταξύ τους συνεννόηση. Πα¬ 
ράλληλα, σε πολλές περιπτώσεις λόγω του 
χαλαρού σχετικά συστήματος καταγραφής 
και αποθήκευσης κατασχεθέντων ουσιών, 
οι μπάτσοι μεταπουλούν ένα μέρος της πο¬ 
σότητας που μόλις έπιασαν, ακόμα και στο 
ίδιο κύκλωμα, σε αρκετά ανταγωνιστικές 
τιμές λόγω του μηδαμινού του κόστους. 

Το τρίτο και τελικό στάδιο, αφορά κυρίως 
τον χωρικό προσανατολισμό του μικρε- 
μπορίου, εκεί δηλαδή που γίνεται η τελική 
διακίνηση στον τελικό αγοραστή-χρήστη. 
Εμπεριέχει τις μικρότερης σημαντικότητας 
πληροφορίες, ποσότητες και συμφέροντα. 
Στις μεγάλες πόλεις τα μέρη όπου γίνεται η 
τελική διακίνηση κατευθύνονται “με άδεια 
της αστυνομίας”. Το σημείο όπου θα τοπο¬ 
θετηθούν οι ντίλερς φτάνει από μόνο του 


για να δημιουργήσει πιάτσα, που “όλως πε¬ 
ριέργως” δεν τρώει πέσιμο, εκτός απροό¬ 
πτων, πάντα με σκοπό είτε τον έλεγχο, είτε 
την υποβάθμιση της περιοχής για οικονο¬ 
μικούς ή πολιτικούς λόγους. Η δημιουργία 
πιάτσας-αγοράς είναι λογική συνέπεια για¬ 
τί κάθε χρήστης χρειάζεται ένα σταθερό, 
σίγουρο και κεντρικό μέρος για να ψωνίσει. 

Εμπόριο και ΑΠΘ 

Παραπάνω αναφέρθηκαν τα επίπεδα ανά¬ 
μειξης των μπάτσων στο εμπόριο ναρκωτι¬ 
κών, για να γίνει κατανοητό από που αρχί¬ 
ζει και που τελειώνει αυτή η ιστορία. Στην 
περίπτωση του ΑΠΘ αυτό που γίνεται εμ¬ 
φανές είναι το τρίτο και τελευταίο στάδιο. 
Εδώ και αρκετούς μήνες στη Θεσσαλονίκη 
έχει δημιουργηθεί, στην κάτω μεριά της 
πλατείας Χημείου κυρίως, ένα δίκτυο δια¬ 
κίνησης συγκοινωνούντων εμπόρων που 
χωρίς την παραμικρή ενόχληση και χωρίς 
ιδιαίτερο καβάτζωμα και προσοχή, πωλούν 
«φούντα» αφειδώς νύχτα-μέρα. Όποιος 
περνάει από 4 κει σίγουρα εντυπωσιάζεται 
από την ευκολία και τον τρόπο που συμ¬ 
βαίνει. Στην αρχή ξεκίνησε κυρίως από 
ομάδες Νιγηριανών και Μπαγκλαντεσια- 
νών, για να καταλήξει μετά από λίγο μο¬ 
νοπώλιο των Πόντιων και Αλβανών, που 
έδιωξαν τους προηγούμενους άρον άρον 
και εγκαταστάθηκαν με σιγουριά. Βέβαια, 
μαζί τους ήρθε και η πρέζα, η πώλησή της 
δηλαδή, γιατί η χρήση της ήταν και προ¬ 
ηγουμένως αισθητή εντός πανεπιστημίου. 

Φυσικά, αυτή η ευκολία και η ασφάλεια 
δεν απορρέει από το γεγονός ότι οι μπά- 
τσοι δεν γνωρίζουν ή δεν βλέπουν. Η απά¬ 
ντηση είναι ότι όχι μόνο το γνωρίζουν και 
το βλέπουν, αλλά το ελέγχουν κιόλας. Αν 
δεν ήταν αυτοί, κανένας διακινητής δεν θα 
μπορούσε να κινείται τόσο ελεύθερα, ανε¬ 
μπόδιστα και εμφανώς στο κέντρο της πό¬ 
λης ολημερίς και ολονυχτίς. 

Για να γίνουν κατανοητές οι σκοπιμότητες 
του όλου πράγματος, θα πρέπει να τοπο¬ 
θετηθεί σε ένα ευρύτερο πλαίσιο τεσσάρων 
διαβαθμισμένων στόχων και αυτοί είναι οι 
εξής: οικονομικό κέρδος, έλεγχος της δι¬ 
ακίνησης, πληροφορίες, πολιτικές σκοπι¬ 
μότητες. Δεν είναι ανάγκη να ισχύουν όλα 
ταυτόχρονα, συχνότερα μάλιστα δεν συμ¬ 
βαίνει, αλλά έχει να κάνει με τα επίπεδα 
ανάμειξης που προαναφέρθηκαν. 

Στην περίπτωση του ΑΠΘ μας ενδιαφέ¬ 
ρουν οι πολιτικές σκοπιμότητες και οι συ¬ 
νέπειες τους. Αυτές είναι που θα μείνουν, 
αυτές θα υποστούμε. Το εμπόριο χρησιμο¬ 
ποιείται για να ενοχοποιήσει, γι’ άλλη μια 


φορά, τη σημασία του ασύλου στα μάτια 
ολάκερης της πανεπιστημιακής και φοι¬ 
τητικής κοινότητας σε πρώτο επίπεδο, και 
της κοινωνίας σε δεύτερο επίπεδο. Ένας 
μεγαλεπήβολος στόχος θέλει ένα καλό 
σχέδιο, και ένα καλό σχέδιο θέλει υπομονή 
και επιμονή. Όταν θα έρθει η ώρα, η πά¬ 
ταξη του εμπορίου ναρκωτικών θα σταθεί 
πολύ καλός και εύληπτος επικόινωνιακά 
λόγος για να παταχθεί το οποιοδήποτε εί¬ 
δος “ανομίας” εντός του πανεπιστημίου 
και να καθιερωθεί η αστυνομοκρατία. Μά¬ 
λιστα, η ίδια η πανεπιστημιακή κοινότητα 
μπορεί να έρθει στο σημείο να εκλιπαρεί γι’ 
αυτήν την παρέμβαση κι αυτό είναι το πιο 
απογοητευτικό. Η εξουσία, αν μη τι άλλο, 
γνωρίζει πολύ καλά ότι στο πανεπιστήμιο 
υπάρχουν φωνές και δομές αντίστασης, 
φορείς μίας άλλης κοινωνικής πραγματικό¬ 
τητας, εστίες αμφισβήτησης του υπάρχο- 
ντος κατεστημένου και ιδεαλιστικές τάσεις 
που πρέπει να αποσοβηθούν εις χάριν και 
προς εξυπηρέτηση του κοινωνικού ολο¬ 
κληρωτισμού και της καθαρής αναπαρα¬ 
γωγής συγκεκριμένων τύπων υπάκουων 
και μετριοπαθών ανθρώπων. Είναι απλά 
κάτι που πρέπει να γίνει. 

Όπως στις εκκενώσεις των καταλήψεων 
στόχο έχουν τις ίδιες τις καταλήψεις ως 
πολιτικές και κοινωνικές οντότητες και όχι 
τα κράνη, τους σκληρούς δίσκους, τα κο¬ 
ντάρια και τα γκαζάκια του καφέ, έτσι και 
σε μια μελλοντική έφοδο για πάταξη του 
εμπορίου και της ανομίας εντός ΑΠΘ στό¬ 
χο θα έχουν το ίδιο το άσυλο και ότι αυτό 
συνεπάγεται. Τίποτα παραπάνω, τίποτα 
λιγότερο. 

Όλα αυτά, βέβαια, εντάσσονται σε ένα 
ευρύτερο πλαίσιο καθυπόταξης και κατα¬ 
στολής, μηδαμινής ανοχής και ολοκληρω¬ 
τισμού που προσπαθεί να επιβληθεί στην 
κοινωνία με τον ένα ή τον άλλο τρόπο και 
δεν διαφοροποιείται στην ουσία του αλλά 
μόνο στη μορφή του. 

Και για να μην ξεχνιόμαστε γενικώς και 
ειδικώς, και όπως τα αναρχικά έντυπα του 
£ 80 με άσπρα καμπυλωτά μεγάλα γράμμα¬ 
τα σε ολοσέλιδο μαύρο φόντο αφιέρωναν 
την απλή αλλά τόσο μεστή φράση: 

Οι μπάτσοι πουλάνε 
την ηρωίνη 

Εμείς το μόνο που θα μπορούσαμε να συ¬ 
μπληρώσουμε είναι ότι οι μπάτσοι πουλάνε 
την ηρωίνη, την κοκαΐνη, την φούντα και 
έχουν χίλιους και δύο λόγους να το κάνου¬ 
νε. 


Υ.Γ 1: Στο κείμενο καθόλου τυχαία χρη¬ 
σιμοποιείται παρελθοντικός χρόνος όπου 
αναφέρεται η λέξη “άσυλο”. Στον περασμέ¬ 
νο νόμο-πλαίσιο της Διαμαντοπούλου για 
τα πανεπιστήμια, καταργείται ως νομική 
έννοια το άσυλο δια της παραλείψεως του. 
Ούτε επιτροπή για αυτό, ούτε χώροι που το 
οριοθετούν, ούτε αρμόδιοι για τη διαχείρι¬ 
σή του. Ακριβώς όπως συνέβαινε και πριν 
από το 1982, όταν δεν υπήρχε νομικό κα¬ 
θεστώς που να το προστατεύει. Παραμένει 
απλά ένας ηθικός κανόνας. 

Υ.Γ. 2: Όσον αφορά τα μπουκάλια με στου¬ 
πί, ως θεαματικά ευρήματα που αποδει- 
κνύουν πως μέσα στο άσυλο συντελούνται 
εγκληματικές πράξεις, παρατίθεται το κεί- 
μενο-ανακοίνωση της ομάδας Βίοΐο^ίεα, η 
οποία στεγάζεται στο στέκι στο βιολογικό. 

Μαχαίρια και Τριαντάφυλλα 

Σημειώσει^ σχετικά με την πολιτική δολοφονία του Παύλου Φύσσα και τη στρατηγική τη§ έντασην 



Μια αυτοκρατορία που 
δημιονργήθηκε με πόλεμο, πρέπει 
να διατηρηθεί με πόλεμο 
Μοντεσκιέ 

I 

Η υποχώρηση των κομμουνιστών στη 
Βάρκιζα σήμανε την αρχή της λευκής τρο¬ 
μοκρατίας και ομοίως η αποθράσυνση των 
χρυσαυγιτών συμπληρώνει την πλήρη 
αποτυχία των αντιμνημονιακών απεργιών 
και μικροεξεγέρσεων. Οι φασίστες με τα 
μαχαίρια έρχονται να συμπληρώσουν τους 
φασίστες με τις στολές, αυτούς με τα κου¬ 
στούμια και αυτούς με τα μικρόφωνα. Η 
θεωρία των άκρων είναι σωστή μόνο που 
το ένα άκρο αποτελείται από τη αυταρχική 
νεο-δεξιά του Βενιζέλου, την οικονομίστι- 
κη δεξιά των τεχνοκρατών, τη εθνικιστική, 
τη λαϊκή και τη φασιστική ακροδεξιά της 
Ν.Δ και τους ναζιστές της Χ.Α. 

II 

Η δεξιά αντλεί την ύπαρξη της από την αρι¬ 
στερά, με τον ίδια ακριβώς τρόπο που η συ¬ 
ντήρηση δεν έχει νόημα χωρίς την αλλαγή, 
την καινοτομία και τους νεωτερισμούς. Η 
δεξιά στην Ελλάδα αποτελεί ένα ενιαίο σύ¬ 
νολο και υπάρχει σαν ο τρόπος έκφρασης 
των συμφερόντων πολύ συγκεκριμένων 
κοινωνικών ομάδων και ακόμα πιο συγκε¬ 
κριμένων πολιτικών αντιλήψεων. Η διαχεί¬ 
ριση της υπάρχουσας κατάστασης από τον 
Σαμαρά και την παρέα του αποτελεί την 
εκδίκηση των αιώνια κομπλεξαρισμένων 
νοικοκυραίων, των κυρ-Παντελήδων, των 
παπάδων και των ηλιθίων που γεμίζουν 
ακόμα τις εκκλησίες, των χωροφυλάκων, 
των στρατόκαβλων και των σεκιουριτά- 
δων, αυτών που δεν μπορούσαν να κάνουν 
αλλιώς, αυτών που δεν θέλανε να κάνουν 
αλλιώς και αυτών που δεν μπορούν να δι- 
ανοηθούν να κάνουν αλλιώς, πάνω σε οτι¬ 
δήποτε προοδευτικό γεννήθηκε ή πάει να 
γεννηθεί. Ο Ρουπακιάς αποτελεί μόνο τον 
εκτελεστή, μέρος του εξτρεμιστικού βραχί¬ 
ονα, τον χρήσιμο ηλίθιο. 

III 

Η στρατηγική της έντασης υπάρχει, εφαρ¬ 
μόζεται και αποβλέπει στην δημιουργία 
ακραία εμπόλεμου κλίματος, την τρομο¬ 
κράτηση του πληθυσμού και μέσω αυτών 
σε αυτό που σύσσωμη η δεξιά συμφωνεί: 
χούντα και ολοκληρωτισμός, με ή άνευ 
προσχημάτων. 

IV 

Δεν γνωρίζει κανένας εάν θα μπορούσαν 
οι αντιδράσεις για την δολοφονία να με¬ 
τατραπούν σε εξέγερση, ακριβώς γιατί κα¬ 
νένας πολιτικός χώρος και καμιά ομάδα ή 
συλλογικότητα δεν το επιδίωξε. Όλα τα 
υπόλοιπα είναι αναλύσεις και υποθέσεις εκ 
των υστέρων και εκ του ασφαλούς. 

V 

Η τακτική της Ν.Δ από την πρώτη στιγμή 
ήταν υπεράσπιση της Χ.Α σαν αδελφό κόμ¬ 
μα της δεξιάς απέναντι σε αναρχικούς, ΣΥ- 
ΡΙΖΑ και ΚΚΕ. Αυτό φάνηκε καλύτερα στη 
καθυστέρηση 2,5 ημερών της καταγγελίας 
της επίθεσης στο Πέραμα, στο γεγονός ότι 
όχι απλά δεν βγήκαν φωτογραφίες των 
δραστών αλλά ούτε καν τα ονόματα τους 
και στην από κοινού δράση ΜΑΤ-ΔΕΛΤΑ- 
Χ.Α στην υπεράσπιση του Α.Τ Κερατσινί- 
ου. Η καθεστωτική και η μιντιακή επίθεση 
που δέχεται η Χ.Α μετά τη δολοφονία Φύσ¬ 
σα γίνεται μόνο στα πλαίσια ενδοεξουσια- 
στικών συγκρούσεων στο εσωτερικό της 
δεξιάς. Ένας σημαντικός αριθμητικά στρα¬ 
τός από μπάτσους, χρυσαυγίτες, κομμά- 


ντος, κυπατζήδες και χαφιέδες είτε θα συ¬ 
νεχίσει τη δουλειά στο παρακράτος, είτε θα 
ενσωματωθεί στο επίσημο καθεστώς, είτε 
θα συνεχίσει ως έχει όταν καταλαγιάσει ο 
θόρυβος. Το καθεστώς μετά την διάλυση 
των κομματικών όχλων των ΠΑΣΟΚ-ΝΔ 
κατέβαλε μεγάλη προσπάθεια για να απο¬ 
κτήσει εκ νέου μια αξιοπρεπή αριθμητικά 
βάση και σίγουρα δεν θα πετάξει στα σκου¬ 
πίδια όλη αυτή τη προσπάθεια. Πιθανότα¬ 
τα η δήλωση του χαφιέ του ΣΚΑΙ σχετικά 
με την σοβαρή και την ασόβαρη Χ.Α, και 
τη κυβέρνηση της μεγάλης δεξιάς να έχει 
μεγαλύτερη αξία από όσο νομίζουμε. 

VI 

Η δεξιά στην Ελλάδα πολέμησε για τον βα¬ 
σιλιά ενάντια σε κάθε είδους μεταρρυθμι¬ 
στές, πέταγε μουσουλμάνους στα ποτάμια 
για να βαφτιστούν, έσφαξε και λεηλάτησε 
για τη μεγάλη Ελλάδα και εξευτέλισε τους 
°αδελφούς” πρόσφυγες που η ίδια δημι¬ 
ούργησε, προβάρισε με φουστανέλα και 
σπαρτιάτικη περικεφαλαία τον τρίτο ελλη¬ 
νικό Πολιτισμό”, φόρεσε τη σβάστικα και 
πούλαγε λάδια στη κατοχή, νίκησε με αμε¬ 
ρικάνικες ναπάλμ στον εμφύλιο και κατα¬ 
βρόχθισε την εξ Αμερικής βοήθεια, έσωσε 
τη χώρα πολλάκις από τα °κόκκινα σκυ¬ 
λιά” κάνοντας χούντες και σήμερα ετοιμά¬ 
ζεται να ξανασώσει την Ελλάδα από τους 
κομμουνιστές. Αποτελεί την έκφραση και 
την παραγωγή της αντεπανάστασης που 
γεννούν οι κοινωνικές αναταράξεις. 

VII 

Τίποτα δεν συνηγορεί στο ότι η δολοφονία 
έγινε τυχαία. Αυτό σημαίνει ότι ήδη έχουν 
μπει σε εφαρμογή συγκεκριμένοι σχεδια- 
σμοί είτε του κράτους , είτε του παρακρά¬ 
τους. Αυτό με την σειρά του σημαίνει ότι ο 
πήχης της βίας πλέον ξεπερνάει οτιδήποτε 
έχουμε ζήσει αφού το σοκ λόγω του πρωτό¬ 
γνωρου των καταστάσεων αποτελεί και την 
ουσία της στρατηγικής της έντασης. Έτσι κι 
αλλιώς της τελευταίες μέρες οι αναφορές 
της δεξιάς στον εμφύλιο είχαν πληθύνει σε 
μη φυσιολογικό βαθμό. Στη ΔΕΘ οιπροσα- 
χθέντες οδηγήθηκαν στο τμήμα περπατώ¬ 
ντας με τα χέρια πίσω από το κεφάλι σαν 
αιχμάλωτοι πολέμου, την ίδια μέρα ανακοι¬ 
νώθηκε από το ΓΕΕΘΑ μεγάλη στρατιωτι¬ 
κή άσκηση ανακατάληψης του όρους Γράμ¬ 
μου, ενώ μια μέρα πριν ο Κασιδιάρης είχε 
ανακοινώσει επίσημα την πρόθεση της Χ.Α 
να σχηματίσει ένοπλα σώματα με πολεμικό 
εξοπλισμό και στρατιωτική εκπαίδευση για 
την καταπολέμηση της εγκληματικότητας 
στην ύπαιθρο. 

VIII 

Ο Αλφρεντ Κρούπ, μεγάλοβιομήχανος 
όπλων και βασικός υποστηρικτής του 
Χίτλερ, το 1953 ήταν ήδη δημοκράτης και 
συνομιλητής των Αμερικάνων . Ομοίως 


ο εφοπλιστής Μαρινάκης ιδιοκτήτης του 
ελεεινού °πρώτου θέματος” που ανοιχτά 
επί μήνες προπαγάνδιζε την Χ.Α ήρθε τώρα 
να μας πει ότι °δεν ξεχνά τον φασισμό” με 
το γνωστό εμετικό πρωτοσέλιδο. Ο κανι¬ 
βαλισμός, η θρασύτητα, η εξαχρείωση και 
το ποντάρισμα στην μαζική έλλειψη μνή¬ 
μης αποτελούν αναπόσπαστα στοιχεία του 
νέου καθεστώτος ανεξάρτητα από το εάν 
οι νεοναζί θα είναι στο προσκήνιο ή όχι. 

IX 

Η πανευρωπαϊκή κινητοποίηση αντιφα¬ 
σιστικών ομάδων, δείχνει και τον ηγετικό 
ρόλο που παίζει το ελληνικό ανταγωνι¬ 
στικό κίνημα στην παρούσα φάση. Νε¬ 
κροί αντιφασίστες έχουν υπάρξει και στη 
Βαρκελώνη και στο Παρίσι και σε όλες τις 
μεγαλουπόλεις τις Ευρώπης όμως πουθε¬ 
νά δεν έχει υπάρξει τέτοια κινητοποίηση. 
Αυτό δείχνει και το μέγεθος των προσδο¬ 
κιών των αγωνιστών των άλλων χωρών 
από μια νέα πιθανή εξέγερση στην Ελλά¬ 
δα. Προσδοκίες που δεν ικανοποιήθηκαν 
ούτε στο ελάχιστο και που δείχνουν την 
πασιφανή αδυναμία μας να πράξουμε κάτι 
καινούργιο που και εμάς θα εμπνεύσει και 
ερεθίσματα θα δώσει στους συντρόφους 
των άλλων χωρών. 

X 

Εάν υπάρχουν σοβαρές απώλειες στο 
εσωτερικό των παρακρατικών συμμορι¬ 
ών, αυτό οφείλεται στην αδυναμία τους 
να κατανοήσουν τη σύσταση του αντιφα¬ 
σιστικού μετώπου. Πέραν των γραφικών 
νεο- πασιφιστικών αριστερών ομάδων, έχει 
αρχίσει να αναπτύσσεται με τη συμμετοχή 
του αναρχικού χώρου ένας διάχυτος κοι¬ 
νωνικός αντιφασισμός που για όποιον δεν 
έχει ζήσει εκ των έσω τέτοιες διεργασίες 
δεν μπορεί να τις κατανοήσει. Σε αυτές τις 
παρέες, τις ομάδες και ομαδοποιήσεις και 
στη μαχητική στάση τους που δεν βασίζε¬ 
ται στα κείμενα και της αναλύσεις κάποιου 
συγκεκριμένου σχεδιασμού αναρχικού ή 
αριστερού αλλά πολύ περισσότερο στο 
θυμικό και στο τυχαίο, οφείλεται και η επι¬ 
κράτηση των αντιφασιστών στους δρόμους 
όλων των μεγάλων πόλεων της επαρχίας. 
Με απλά λόγια ένας χρυσαυγίτης φοβάται 
πολύ περισσότερο μια τυχαία συνάντηση 
με μια παρέα αντιφασιστών παρά μη τυχόν 
και πέσει πάνω σε οργανωμένη αντιφασι¬ 
στική πορεία, περιπολία ή δράση. Αυτό το 
θυμικό και το τυχαίο, το οποίο λειτουργεί 
παράλληλα με τη οργανωμένη αντιφα¬ 
σιστική δράση είναι που δεν μπορούν να 
ελέγξουν. 

XI 

Υπάρχει ένα αόρατο νήμα που συνδέει 
τη δολοφονία του Παύλου Φύσσα, με τις 
εκκενώσεις των καταλήψεων, την κατάρ¬ 
ρευση των μισθών και την φασιστοποίηση 


του κρατικού μηχανισμού και είναι η συνο¬ 
λική μετεξέλιξη της αστικής δημοκρατίας 
σε ολοκληρωτικού τύπου καθεστώς. Το 
έγκλημα της αριστεράς έγκειται στο ότι 
δεν αναγνωρίζει παρά μόνο την ανικανό¬ 
τητα της κυβέρνησης να διαχειριστεί την 
κατάσταση και όχι ότι η ίδια η κατάσταση 
είναι το πρόβλημα. Αυτό ορίζει τη μόνιμη 
φοβία των διαφόρων φυλάρχων της αρι- 
στεράς να συγκρουστούν, όπως υποτίθεται 
ότι επιδιώκουν, αλλά ορίζει επίσης και μια 
διάθεση ιστορικού συμβιβασμού, μια νέα 
Βάρκιζα. Η αριστερά εν μέσω κρίσης απο- 
δεικνύεται τόσο ανεπαρκής που η έκπληξη 
έγκειται μόνο στο πόσο δεξιά μπορεί να 
μετατοπιστεί. 

Το ελληνικό βαθύ κράτος πάντα ήταν πα¬ 
ρόν και πάντα χρησιμοποιούσε βρώμικες 
μεθόδους. Η επίθεση με χειροβομβίδα στο 
στέκι μεταναστών όπως και ο πυροβολι¬ 
σμός μαθητή στο χέρι ένα μήνα μετά την 
εξέγερση του Δεκέμβρη, μπορεί να μην 
έτυχαν τις προσοχής που τους άξιζε τότε, 
όμως δεν συνιστούσαν τίποτα λιγότερο 
από τη προσπάθεια κάποιων, είτε ατόμων 
είτε κύκλων, στο χώρο του παρακράτους, 
να οξύνουν την κατάσταση, να εφαρμό¬ 
σουν τη στρατηγική της έντασης πριν την 
ώρα της. 

XIII 

Οι οποιεσδήποτε κόκκινες γραμμές για 
την κοινωνία φαίνεται να έχουν εκλείψει. 
Μια κοινωνία που ανέχεται τη φτωχοποι- 
ησή της με τέτοια μιζέρια και παραίτηση 
το περισσότερο που μπορεί να κάνει είναι 
να βρίζει τις οθόνες της τηλεόρασης και να 
ψηφίσει ΣΥΡΙΖΑ στις επόμενες εκλογές. 
Είναι ψέματα ότι ο αντιφασισμός αφορά 
τους πάντες ενώ οι απανταχού δικτάτο¬ 
ρες ιστορικά ποτέ δεν ενόχλησαν τους 
νοικοκυραίους. Αυτούς που ενόχλησαν 
είναι εκείνες οι μειοψηφίες που επεδίωκαν 
να αντισταθούν και να επαναστατήσουν. 
Αυτοί που δεν κάθονταν ήσυχοι. Για τους 
σπαρτακιστές φτιάχτηκε ο Χίτλερ, για τους 
προβοκάτορες με τα μαντήλια στα Ιουλια- 
νά ο Παπαδόπουλος και για εμάς ο Σαμα¬ 
ράς και ο Μιχαλολιάκος. Και είναι δικό μας 
χρέος να τους αντιμετωπίσουμε. 

ΑΠΑΤΡΙΧ 

εφημερίδα δρόμου 


ΑΝΑΛΥΣΕΙΣ 


ΟΚΤΩΒΡΗΣ 2013 

ΑΡ. ΦΥΛΛΟΥ 23 


Οι μελανοχίτωνε$ με τα γαλάζια κοστούμια 


“Μια τέτοια μέρα είναι ωραία για να πεθάνεις 
Όμορφα κι όρθιος σε δημόσια θέα 
Με λένε Παύλο Φύσσα από τον Περαία 
Ελληνας μ ό,τι συνάδει αυτό -όχι μια σημαία, 
μελανοχίτωνας γόνος του Αχιλλέα και του 
Καραϊσκάκη” 

(Παύλος Φύσσας α.1ί.α. Κΐΐΐαΐι Ρ - “Ζόρια”) 



Ο ι στίχοι που ξεκινούν αυτό 
το κείμενο έχουν γραφτεί 
και τραγουδηθεί από τον 
αντιφασίστα Παύλο Φύσσα, 
γνωστό στη μουσική κοινότητα 
του Ηίρ-Ηορ σαν ΚΒΗΙι-Ρ, που 
στα 34 του χρόνια δολοφονήθηκε 
από τάγμα εφόδου της ναζιστι- 
κής Χρυσής Αυγής την Τρίτη 17 
Σεπτέμβρη 2013 στην Αμφιάλη. 
Το κείμενο αυτό αφιερώνεται στη 
μνήμη του. 

Μην περιμένετε να διαβάσετε 
κάποιου είδους αγιογραφία, ούτε 
ένα ακόμα κείμενο που θα κατα¬ 
δικάζει ή θα αποκαλύπτει στους 
μέχρι πρότινος “αδαείς” ψηφοφό¬ 
ρους της, τη ναζιστική συμμορία 
της Χ.Α. και πόσο ναζιστική είναι. 
Αν υποθέσουμε ότι για τους πολ¬ 
λούς νεοέλληνες με την κοντή 
μνήμη, η Χρυσή Αυγή είναι ένα 
“νέο παιδί” που γεννήθηκε από 
την οικονομική επίθεση-κρίση 
που βιώνουμε σαν “άξιο τέκνο 
της οργής” που λέει και το τρα¬ 
γούδι .Θα πρέπει να γνωρίσου¬ 
με και τους γονείς της όπως και 
τ’ αδέλφια της, γιατί η ναζιστική 
συμμορία ούτε ορφανή είναι και 
αγνώστου πατρός, ούτε φυσικά 
παιδί αλλά, ιδεολογικά ένας απέ¬ 
θαντος γέρος που γεννήθηκε στο 
μακρινό 1920 στο Μόναχο. Έκτο- 
τε, εκεί που όλοι τον είχαν για 
νεκρό κάνοντάς του την κηδεία, 
αυτός ξαναγεννιάταν ή επανεμ¬ 
φανιζόταν από το σκοτάδι όποτε 
κινδύνευε η εξουσία των λίγων 
σαν το τελευταίο τους δυνατό 
χαρτί στη τελική παρτίδα “όλα ή 
τίποτα”. 

Στη χώρα που κάποιοι βάφτισαν 
«Ελλάδα» οι φασισμός και οι να- 
ζιστικές ιδέες-γιατί περί αυτού 
πρόκειται- έχει γεννηθεί, πεθάνει 
και ξαναγεννηθεί κάτω από διά¬ 
φορα πατριωτικά και εθνικόφρο- 
να ονόματα όποτε οι λίγοι ισχυ¬ 
ροί στο χρήμα και την πολιτική 
εξουσία τον χρειαζόταν να σταθεί 
δίπλα τους ως Κέρβερος σωματο¬ 
φύλακας, μπροστά στον κίνδυνο 
της απώλειας της εξουσίας και 
των προνομίων τους. Ένας άλλος 
Δόκτωρ Φάουστ, πάντα νέος με 
“υψηλές” ιδέες, άσπιλος και φρέ¬ 
σκος. 

Η Δεξιά του Κυρίου 
όποτε έμενε έγκυοί 
γεννούσε πάντα φίδια 

Η άρχουσα τάξη, οικονομική 
και πολιτική, από τη δημιουργία 
της αστικής δημοκρατίας στον 
πλανήτη, εκτός από το να μυρί¬ 
ζει συντήρηση (όπως τα παλιά 
παλτά των ηλικιωμένων που μυ¬ 
ρίζουν ναφθαλίνη) περπατούσε 
μόνιμα στη δεξιά πλευρά. Όποτε 
πιεζόταν από τ’ αριστερά πήγαινε 
ακόμη πιο δεξιά μέχρι το άκρο της 
πλευράς της. Εκεί είχε προνοήσει 
να “σπιτώσει” τον πιο πιστό της 


φύλακα. Το νόθο της παιδί-τέρας, 
για το οποίο ντρεπόταν και ποτέ 
δε μιλούσε γι’ αυτό ανοικτά αλλά 
αγαπημένο της στην πραγματικό¬ 
τητα και χρήσιμο σε καταστάσεις 
κινδύνου. Πιανόταν απ’ αυτό και 
μετά το έλυνε διατάζοντάς το ψι¬ 
θυριστά να επιτεθεί και να ξεσκί¬ 
σει τον εχθρό της λαό. 

Η Χρυσή Αυγή σήμερα, δεν είναι 
τίποτ’ άλλο από το κουασιμό- 
δειο τέκνο της ελληνικής δεξιάς 
συντηρητικής παράταξης που 
κυβερνά αυτή τη χώρα από δημι¬ 
ουργίας του Ελληνικού κράτους. 
Τέκνο, του οποίου τη χρησιμό¬ 
τητα αναγνώρισαν κι αυτοί που 
κυβέρνησαν με τη σειρά τους στο 
όνομα του “τρίτου σοσιαλιστικού 
δρόμου”. 

“Ζήτω η Ελλάδα, 
ζήτω η θρησκεία, 
ζήτω η 

Νέα Δημοκρατία” 

(ύμνος της ΟΝΝΕΔ της 
δεκαετίας του ζ 80 ) 

Στην Ελλάδα του 2013, η κυβέρ¬ 
νηση της Ν.Δ.(και της τσόντας 
του ΠΑΣΟΚ) υπό τη πρωθυπουρ¬ 
γία του Αντώνη Σαμαρά αποτε- 
λείται στον βαθύ της πυρήνα και 
στο στενό κύκλο συμβούλων του 
πρωθυπουργού, από άτομα τα 
οποία στο παρελθόν υπηρέτησαν 
με αυταπάρνηση το φασισμό, τον 
ύμνησαν με λόγια και πράξεις και 
παρόλο που σήμερα φόρεσαν τα 
γαλάζια κοστούμια της “Δημο¬ 
κρατίας” και της υποτιθέμενης 
“κεντροδεξιάς παράταξης”, ποτέ 
δεν έβγαλαν (συνεχίζοντας να 
τα φορούν από μέσα) τα μελανά 
πουκάμισα του φασισμού. 

Οι Έλληνες φασίστες, ( συμπα- 
θούντες, ψηφοφόροι και οπαδοί 
σήμερα της Χρυσής Αυγής), ανέ¬ 
καθεν έβρισκαν καταφύγιο ή και 
ανατράφηκαν μέσα στη σφιχτή 
αγκαλιά των πιο συντηρητικών 
δυνάμεων του τόπου: της Αστυ¬ 
νομίας, του Στρατού, της Εκκλη¬ 
σίας, του μετεμφυλιακού εθνικό- 
φρονος κράτους, των κομμάτων 
εξουσίας της δεξιάς. Το συγκε¬ 
κριμένο κατακάθι “ανθρώπων”, 
αποτελούσε ένα ισχυρό και βαθιά 
ριζωμένο ρεύμα στην ελληνική 
κοινωνία, που συνδέεται με συ¬ 
γκεκριμένες κοινωνικές τάξεις 
και συμφέροντα, το οποίο κατά 
καιρούς αυτονομούνταν από το 
αστικό πολιτικό σκηνικό (π.χ. 
στη χούντα) αλλά πάντα διατη¬ 
ρούσε ταυτόχρονα αναλλοίωτες 
τις σχέσεις του με το κράτος, τη 
μεγαλοαστική οικονομική τάξη 
και το κεφάλαιο και που συνεχίζει 
τη μακρά παράδοση της ελληνι¬ 
κής άκρας δεξιάς, έχοντας πάρει 
σαφή θέση υπέρ των τελευταίων 
σήμερα. Ένας από τους λόγους 
της μακράς παραμονής της δικτα¬ 


τορίας στη χώρα μας ήταν και η 
αποδοχή της από αυτό το κομ¬ 
μάτι. Δεν πρόκειται για παρα¬ 
πλανημένους ούτε για αφελείς. 
Είναι απόλυτα συνειδητοί οπαδοί 
του φασισμού και της πολιτικής 
του. Μετά την πτώση της χού¬ 
ντας, λόγω του ότι το κλίμα της 
μεταπολιτευτικής Ελλάδας δεν 
τους άφηνε περιθώρια, οι διαφό¬ 
ρων αποχρώσεων φασίστες ουσι¬ 
αστικά κρύφτηκαν και λούφαξαν 
αμίλητοι κυρίως μέσα στη Ν.Δ. 
Αυτό δεν έγινε τυχαία. Ένα από 
τα γνωστότερα στελέχη της με¬ 
ταπολιτευτικής ακροδεξιάς, που 
αρθρογραφούσε επί χρόνια στη 
βοθροφυλάδα “Χρυσή Αυγή”, 
ο Θόδωρος Καραμπέτσος, είχε 
προβεί σε μια σημαντική αποκά¬ 
λυψη. Είχε περιγράψει ένα δείπνο 
του πριν πολλά χρόνια στη Ρώμη 
με τον Τζόρτζιο Αλμιράντε, ηγέ¬ 
τη του νεοφασιστικού ιταλικού 
ΜδΙ, όπου ο πολιτικός μέντορας 
των νεοφασιστών είχε υποδείξει 
στους Έλληνες οπαδούς του εθνι¬ 
κισμού να προσχωρήσουν “στο 
μεγάλο κόμμα” (δηλαδή τη Ν.Δ.) 
διότι ακόμα τότε στην Ελλάδα 
της Μεταπολίτευσης δεν υπήρχε 
“εθνικισμός βάθους ”, και να δημι¬ 
ουργήσουν ένα “κύτταρο” που θα 
διαχώριζε τη θέση του την κατάλ¬ 
ληλη στιγμή. Και η στιγμή βρέθη¬ 
κε όπως γνωρίζουμε, και το “κύτ¬ 
ταρο” ονομάζεται “Χρυσή Αυγή” 

Οι “δημοκράτες” που 
κρατούν αναμμένη τη 
φασιστική δάδα 

Βρισκόμαστε στις αρχές της δε¬ 
καετίας του 1980. Το 1982 το 
“σοσιαλιστικό” ΠΑΣΟΚ φέρνει 
στη βουλή το νόμο για την ανα¬ 
γνώριση του ΕΑΜ-ΕΛΑΣ σαν 
αντιστασιακής οργάνωσης ενα¬ 
ντίον του ναζισμού, όπως και 
την αναγνώριση της εθνικής 
αντίστασης χάριν της εθνικής 
συμφιλίωσης και το επίσημο τέ¬ 
λος του εθνικόφρονος κράτους 
του εμφυλίου. Αρχηγός της Ν.Δ 


ήταν ο Ευάγγελος Αβέρωφ, ο 
οποίος πήρε τους βουλευτές του 
και αποχώρησε από τη συζήτηση 
στη Βουλή πριν τη ψηφοφορία. 
Την ίδια εποχή συνεχίζονταν με 
την ανοικτή στήριξη της Ν.Δ. 
(και παρουσία των βουλευτών 
της) τα μνημόσυνα στου Μα- 
κρυγιάννη, στο Μελιγαλά, στη 
Στιμάγκα, στο Φενεό κ.λπ., και οι 
λεγόμενες “γιορτές μίσους” στο 
Γράμμο-Βίτσι, έδιναν και έπαιρ¬ 
ναν. Λίγο αργότερα η Ν.Δ. στα¬ 
ματά να συμμετέχει επίσημα στις 
γιορτές μίσους, οι βουλευτές τις 
όμως όχι - με προεξέχοντα ποιόν; 
μα το σημερινό πρωθυπουργό Α. 
Σαμαρά, νεαρό βουλευτή Μεσ¬ 
σηνίας τότε, ο οποίος προσκα- 
λεί τους ψηφοφόρους του, στο 
“μνημόσυνο των σφαγιασθέντων 
υπό τους εαμοκομουνιστάς” στο 
Μελιγαλά. 

Στην ηγεσία της νεολαίας της 
Ν.Δ. (ΟΝΝΕΔ) το 1982-83, υπαρ- 
χηγός ήταν ο Μάνος Μανωλάκος, 
σκληρός ακροδεξιάς, χουντικός 
και βασιλικός, ενώ αρχηγός ήταν 
ο Βασίλης Μιχαλολιάκος σημερι¬ 
νός δήμαρχος Πειραιά με τη Ν.Δ. 
και πρώτος εξάδελφος του Νίκου 
Μιχαλολιάκου αρχηγού της Χρυ¬ 
σής Αυγής. 

Αυτοί, μαζί με τους Γιώργο Βουλ- 
γαράκη (βουλευτή και πρώην 
“νόμιμο και ηθικό” υπουργό) 
και Βαγγέλη Μεϊμαράκη (σημε¬ 
ρινό πρόεδρο της βουλής) ήταν 
και οι ιδρυτές των παρακρατι¬ 
κών ταγμάτων εφόδου της Ν.Δ. 
“Κένταυρων” και “Ρέηντζερς” τα 
οποία αποτελούνταν τόσο από 
νεολαίους τους κόμματος όσο και 
από λούμπεν στοιχεία του κοινού 
ποινικού δικαίου. Μέλη τους με 
αρχηγούς τους Γιάννη Καλαμπά¬ 
κα (δημοτικό σύμβουλο της Ν.Δ 
στην Πάτρα και πρόεδρο της το¬ 
πικής ΟΝΝΕΔ τότε) και Αλέκο 
Μαραγκό (λούμπεν κλεφτρόνι και 
ρουφιάνος της αστυνομίας), δο¬ 
λοφόνησαν το 1991 τον καθηγητή 
Νίκο Τεμπονέρα. Στη δίκη τους εί¬ 
χαν για συνηγόρους υπεράσπισης 
τρία κορυφαία ονόματα του τότε 
νομικού κόσμου, όλους προερ¬ 


χόμενους από το χώρο της Ν.Δ. 
: τους Απόστολο Ανδρεουλάκο, 
Κώστα Κωνσταντινίδη, Επαμει- 
νώντα Ζαφειρόπουλο αλλά και 
τον Μιχάλη Αρβανίτη, πολιτευτή 
της Ν.Δ. και σήμερα βουλευτή 
της Χρυσής Αυγής. 

Στα συνέδρια της ΟΝΝΕΔ τη 
δεκαετία του 1980, ακούγονταν 
χίτικα τραγούδια και γερμανικά 
ναζιστικά εμβατήρια, ενώ κά¬ 
ποιοι χαιρετούσαν φασιστικά και 
φορούσαν στολές που έμοιαζαν 
με αυτές της χιτλερικής νεολαίας. 
Ένας από αυτούς ήταν και ο ση¬ 
μερινός πρόεδρος των ΑΝ.ΕΛΛ. 
Πάνος Καμμένος, όπως απεικο¬ 
νιζόταν σε φωτογραφίες της επο¬ 
χής* 

Συστατικό στοιχείο συγκρότησης 
της Δεξιάς στο χώρο της νεολαίας 
κατά τη μεταπολίτευση υπήρξε η 
κατάρριψη του “μύθου του Πολυ¬ 
τεχνείου ”. Μόλις ισχυροποιήθηκε 
πολιτικά η ΟΝΝΕΔ, επιχείρησε 
τον πλήρη διαχωρισμό της από 
τις άλλες νεολαίες. Στον εορτα¬ 
σμό της δεκάτης επετείου (1983) 
τέθηκε θέμα αποχώρησης της ορ¬ 
γάνωσης, κάτω από την πίεση του 
τότε γραμματέα της μαθητικής 
ΜΑΚΙ Νίκου Χατζηνικολάου (ο 
γνωστός σημερινός δημοσιογρά¬ 
φος και γιος υπουργού της Ν.Δ. 
στην κυβέρνηση Μητσοτάκη), 
με το επιχείρημα ότι: “οι μαθητές 
που ψήφισαν Δεξιά κατά τις πρό¬ 
σφατες εκλογές για τις μαθητικές 
κοινότητες και τα δεκαπενταμελή 
συμβούλια , δεν θέλουν ούτε ν” 
ακούσουν για Πολυτεχνείο ” (συ¬ 
νέντευξη στο περιοδικό «Συνα¬ 
γερμός», 4/11/83). 

Ο «Συναγερμός» ήταν έντυπο 
του εθνικιστικού και φιλοχουντι- 
κού κόμματος ΕΝΕΚ, μέλος του 
οποίου ήταν και ο Νίκος Δένδι- 
ας (καλά διαβάσατε: ο σημερινός 
υπουργός δημοσίας τάξης και 
προστασίας της Χρυσής Αυγής), 
«ο κολλητός του Βορίδη στην 
ΕΝΕΚ», σύμφωνα με τον Χαμμέ¬ 
νο, (που είναι παλιός στη ΝΔ και 
έχει... «κάρτες» για όλους). 

Ο Καμμένος γράφει, στις 16 
Μαρτίου 2012 στο ΓννίίίεΓ: «Ο 
Δένδιας... Ο δικηγόρος των Ρό- 
τσιλντ που σαν δικηγόρος δεν έκο¬ 
ψε ποτέ γραμμάτιο , ο κολλητός 
του Βορίδη στην ΕΝΕΚ, τολμά να 
μιλά για άκρα, λες και αναφέρε- 
ται στη (Μασονική) στοά του...να 
τον χαίρεσαι Αντωνάκη». Ο ίδιος 
Δένδιας που μας παρουσιάζεται 
σήμερα σαν κυνηγός των χρυσαυ- 
γιτών, αυτός που διασκεύασε τον 
“Ξένιο Δία” αντί να προστατεύει, 
στο να μαζεύει τους μετανάστες 
από τους δρόμους και να τους 
μαντρώνει στα νέα ναζιστικού τύ¬ 
που στρατόπεδα συγκέντρωσης, 
Ο υπουργός που καλύπτει τους 
μπάτσους του, βασανιστές αντι¬ 
φασιστών και θα έκανε μήνυση 
στη Βρετανική Οιιαπϋαη για δυ- 
σφήμιση της χώρας λόγω του 
ρεπορτάζ της για την υπόθεση. 
Αυτός που κάνει πως δεν γνωρί¬ 
ζει για την διείσδυση της Χ.Α. στα 
σώματα ασφαλείας. Ο υπουργός 
δημοσίας τάξης που κρατούσε 
τους 32 φακέλους με εγκλήματα 
της Χρυσής Αυγής που έχουν γί¬ 
νει τα δύο τελευταία χρόνια στο 
συρτάρι του και τους πήγε στην 
εισαγγελέα μόνο όταν δολοφο¬ 
νήθηκε ο Παύλος Φύσσας. 

ΑΝΑΛΥΣΕΙΣ 


ΑΠΑΤΡΙΣ 

εφημερίδα δρόμου 



του 1970 προς τον Παπαδόπουλο, 
μέσω των οποίων τον συγχαίρει 
για την «Εθνοσωτήριο Επανά¬ 
σταση». Ακόμα κι όταν η Ελλά¬ 
δα εκδιώκεται από το Συμβούλιο 
της Ευρώπης λόγω του αντιδη- 
μοκρατικού της Πολιτεύματος, ο 
Φιλιππακόπουλος συγχαίρει το 
Δικτάτορα για τη σύγκρουσή του 
με τους Ευρωπαίους «βαρβάρους». 
Το 2002 προσλαμβάνεται στο πο¬ 
λιτικό γραφείο του Κεφαλογιάννη. 
Έκτοτε και μέχρι τον Απρίλιο του 
2012, πληρώνεται αδιάκοπα από 
το Λογιστήριο της Βουλής. Επίσης, 
είναι συνταξιούχος τοπογράφος 
μηχανικός του ΥΠΕΧΩΔΕ. 

Ο Κεφαλογιάννης, σε επιστολές 
του, αναφέρει τον Φιλιππακόπου- 
λο ως διευθυντή του πολιτικού 
του γραφείου, χωρίς ποτέ να έχει 
υπάρξει επίσημη πρόσληψη μ’ αυτή 
την ιδιότητα. Αν είχε συμβεί αυτό, 


παραχώρηση ιθαγένειας σε παι¬ 
διά μεταναστών γεννημένα στην 
Ελλάδα κλπ. Θεματολογία που 
αποτελεί πυρήνα της ναζιστικής 
προπαγάνδας της Χρυσής Αυγής. 
Ο Σαμαράς είναι γνωστός από 
την ΠΟΛΑΝ ακόμη για τις ακρο¬ 
δεξιές του απόψεις, και κυρίως για 
την επιλογή συμβούλων που στο 
παρελθόν είχαν αποτελέσει ιδεο¬ 
λογικούς καθοδηγητές της ακρο¬ 
δεξιάς. Ο Τάκης Μπαλτάκος, γ.γ. 
του υπουργικού συμβουλίου και 
στενός συνεργάτης του πρωθυ¬ 
πουργού, ο Φαήλος Κρανιδιώτης, 
επίσης στενός φίλος και σύμβου¬ 
λός του που ζητούσε ν’ ανοίξουν 
στρατόπεδα συγκέντρωσης για 
τους μετανάστες πολύ πριν ανοίξει 
η Αμυγδαλέζα, και που σε «ανα¬ 
λύσεις» του υποστήριζε πως όσα 
συμβαίνουν στον πλανήτη είναι 
αποτέλεσμα εβραϊκής συνωμοσί¬ 


αντεπίθεσης, βαδίζοντας στα χνά¬ 
ρια της αρχαίας Κρυπτείας, που 
έπληττε αθόρυβα μέσα στο απόλυ¬ 
το σκότος και τη σιωπή τους εσωτε¬ 
ρικούς εχθρούς της πόλεως». 

Οι «εσωτερικοί εχθροί της πόλεως» 
κατά τους φασίστες είναι γνωστοί. 
Πρόκειται για τους μετανάστες, 
τους Εβραίους, τους αναρχικούς, 
τους αριστερούς, τους ομοφυλόφι¬ 
λους, τους Ρομά, κ.ο.κ. Τέλος, κρα- 
τάμε ειδική αναφορά στη Χριστίνα 
Σιδέρη, τομεάρχη νομαρχιακής της 
ΝΔ.. Πριν τρία χρόνια προσάγεται 
στη ΓΑΔΑ, μαζί με άλλους 28 φα¬ 
σίστες από την περιοχή του Αγίου 
Παντελεήμονα λόγω επίθεσης σε 
μετανάστες. Η Σιδέρη είχε ζητή¬ 
σει, μεταξύ άλλων, να συλληφθούν 
και οι γονείς του Αλέξη Γρηγορό- 
πουλου το 2008 για “παραμέληση 
ανηλίκου”. 

Ενδεικτικά της πολιτικής νοοτρο¬ 



Τα παλιά καλά 
φιλαράκια 
τπ§ μεγάλης 
εθνικόφρονο§ παρέαν 

Από το μακρινό 1998, που ο τότε 
βουλευτής της Ν.Δ. Γ. Καρατζαφέ- 
ρης καλούσε μέσα από το κανάλι 
του “ΤΗΛΕΑΣΤΥ” τους χρυσαυγί- 
τες και λοιπούς φασιστές να κυβερ¬ 
νήσουν όλοι μαζί (τάζοντάς τους 
μάλιστα και υπουργεία), έχουν πε¬ 
ράσει αρκετά χρόνια. Ο Καρατζα- 
φέρης, που δεν άντεχε και τόσο το 
“κέντρο” της Καραμανλικής Ν.Δ., 
έφτιαξε λίγο αργότερα το φασι¬ 
στικό τηλεκόμμα του ΛΑ.Ο.Σ., 
το οποίο στελέχωσαν ουκ ολίγα 
ακροδεξιά “μπουμπούκια”. Τα πε¬ 
ρισσότερα, μετά τη μη εκλογή 
του ΛΑΟΣ στη βουλή (λόγω συμ¬ 
μετοχής του στη μνημονιακή συ¬ 
γκυβέρνηση Παπαδήμου), πήραν 
μεταγραφή στη “δημοκρατική” 
Ν.Δ. καταλαμβάνοντας κυβερνη¬ 
τικές θέσεις. Πρώτος των πρώτων 
ο Μάκης Βορίδης, γνωστός και 
ως “τσεκουράτος”: «Μεγάλη προ¬ 
βοκάτσια , με στόχο τη γενίκευση 
των επεισοδίων και τη δημιουργία 
χαώδους κατάστασης, επιχείρησε 
να κάνει χθες το βράδυ ομάδα φα¬ 
σιστών της ΕΠΕΝ. Φορώντας μαύ¬ 
ρα κράνη και κρατώντας ασπίδες, 
οι φασίστες επιτέθηκαν στις 10.45 
το βράδυ, στη διασταύρωση των 
οδών Ακαδημίας και Εμ. Μπενάκη 
εναντίον διαδηλωτών, που διαμαρ¬ 
τύρονταν για την αστυνόμευση των 
Εξαρχείων και την αστυνομική βία. 
Ανάμεσα στους φασίστες διακρίνα- 
με τον γνωστό Μάκη Βορίδη», (Τα 
Νέα»,13/5/1985). 

Σήμερα ο Μάκης έχει αφήσει το 
τσεκούρι και φορώντας το κο¬ 
στούμι του κοινοβουλευτικού εκ¬ 
προσώπου της Ν.Δ. (και σοβαρός 
υποψήφιος για την ηγεσία του 
κόμματος) ξεκαθαρίζει και ανα¬ 
ρωτιέται μία μέρα μετά τη δολο¬ 
φονία του Παύλου Φύσσα: “Δεν 
υιοθετώ τη θεωρία του συνταγμα¬ 
τικού τόξου, αν και κόμματα όπως 
το ΚΚΕ δεν ανήκουν τελικώς σ’ 
αυτό” (Βήμα 99,5 18/9/13). Αλλο 
“λαμπρό” ακροδεξιό μπουμπούκι 
που από τηλεπλασιέ εθνικιστικών 
και ναζιστικών βιβλίων κατέληξε 
από το ΛΑΟΣ στη ΝΔ, αναλαμ¬ 
βάνοντας μάλιστα και το θώκο 
του υπουργού Υγείας (για να την 
καταντήσει βαριά ασθενή), είναι ο 
γνωστός και σαν...”Μπουμπούκος” 
Αδωνις Γεωργιάδης. Το παρεάκι 
από το ΛΑΟΣ στη ΝΔ ακολούθη¬ 
σε και ο γιος του θεωρητικού του 
ναζισμού στην Ελλάδα Κώστα 
Πλεύρη, Θανάσης, ο οποίος δεν 
κατάφερε μεν να εκλεγεί βουλευ¬ 
τής αλλά ανταμείφθηκε πριν ένα 
μήνα με τη θέση του αντιπροέδρου 
του Εθνικού Οργανισμού Φαρμά¬ 
κων με μισθό 3.185 ευρώ το μήνα. 
Ο Θ. Πλέυρης είναι κι αυτός δικη¬ 
γόρος στο επάγγελμα, όποτε είναι 
σίγουρο ότι γνωρίζει άριστα από... 
φάρμακα και χημεία. 

Γενικότερα οι νεοδημοκράτες ποτέ 
δεν ήταν αχάριστοι με τους ακρο- 
δεξιούς “συναγωνιστές” τους. 
Αλλο ένα παράδειγμα είναι και ο 
φίλος του Μανώλη Κεφαλογιάννη 
(βουλευτή Ηρακλείου και πρώην 
υπουργού της ΝΔ) Ηλίας Φιλιππα- 
κόπουλος, ο οποίος υπήρξε πρόε¬ 
δρος διορισμένος από τη χούντα 
των “ενωμένων φοιτητικών συλλό¬ 
γων ” που η ίδια είχε δημιουργήσει. 

Ο Φιλιππακόπουλος είχε στείλει 
πληθώρα επιστολών στις αρχές 


ο Η.Φιλιππακόπουλος θα έπρε¬ 
πε να σταματήσει να λαμβάνει τη 
σύνταξή του από το ΥΠΕΧΩΔΕ. 
Αντιθέτως, προσλαμβάνεται ως 
«επιστημονικός συνεργάτης» του 
βουλευτή. Έτσι, κρατάει και τη σύ¬ 
νταξη. Το 2004, όταν ο Μανώλης 
Κεφαλογιάννης ήταν υπουργός 
Εμπορικής Ναυτιλίας, ο Η. Φι- 
λιππακόπουλος προσελήφθη με 
μισθό 17.700 ευρώ το εξάμηνο ως 
«Τεχνικός Σύμβουλος» στον ΟΛΠ. 
Αυτό μεταφράζεται σε 35.400 ευρώ 
το χρόνο, χωρίς τα δώρα, που τότε 
ήταν άλλοι 2 μισθοί. 

Η κεντροδεξιά με την 
ακροδεξιά πολιτική, 
ή αλλιώ§ «δείξε μου 
του$ φίλους σου να 
σου πω ποιο§ είσαι» 

Είναι γνωστό ότι με την ανάληψη 
της εξουσίας από τον Σαμαρά και 
τη ΝΔ (με ολίγον ΠΑΣΟΚ και 
ΔΗΜΑΡ μέχρι πρόσφατα), η κυ¬ 
βέρνηση έχει υιοθετήσει πλήρως 
τη ρατσιστική ακροδεξιά ατζέντα 
της ΧΑ. (σήμερα δε θυμάται κανείς 
στις αρχές της δεκαετίας του 4 90, 
όταν ο Σαμαράς ήταν υπουργός 
εξωτερικών, τη χρηματοδότηση 
της Χρυσής Αυγής από τα «κρυφά» 
κονδύλια του ΥΠΕΞ. Η υπόθεση 
είχε «θαφτεί» γρήγορα). 

Τη νομιμοποίηση της ακροδεξιάς 
ατζέντας την εισήγαγε πρώτος ο 
σημερινός πρωθυπουργός και τα 
στελέχη της ΝΔ με τα στρατόπεδα 
συγκέντρωσης, τα πογκρόμ κατά 
των μεταναστών, τις δηλώσεις 
του πρωθυπουργού περί αποδο¬ 
χής των παιδιών των μεταναστών 
στους παιδικούς σταθμούς, τη μη 


ας που επίσης υποστηρίζει ότι : 
“Οι εκατόμβες των μαχαιρωμένων 
αλλοδαπών από τη Χ.Α. υπάρχουν 
στην ευφάνταστη και βλακώδη 
προπαγάνδα της «προοδευτικιάς» 
δημοσιογραφίας και στις παρεμ¬ 
βάσεις της Κλάραμπελ και λοιπών 
φωταδιστών κοινοβουλευτικών του 
ΣΥΡΙΖΑ / ΕΚΜ / Βίλα Αμαλία” 
(εφ. Δημοκρατία 30/12/12 ). Ακό¬ 
μα, ο Χρύσανθος Λαζαρίδης και ο 
Σάββας Χατζηπαρασκευάς, (εκδό¬ 
της της φιλοχουντικής εφημερίδας 
«Στόχος»). 

Αυτό που έχει ενδιαφέρον όμως 
είναι η περίπτωση του Τ. Μπαλ- 
τάκου. Πρόκειται για έναν “λόγιο”. 
Δεν είναι απλώς ένας άνθρωπος 
του προσωπικού μηχανισμού του 
Σαμαρά. Ενδιαφέρεται για την 
αρχαία Ιστορία και ειδικά για τη 
Σπάρτη. Στα δύο βιβλία που έχει 
γράψει ο Μπαλτάκος κεντρικό 
ρόλο παίζει η «Κρυπτεία», την 
οποία θαυμάζει. Τα βιβλία του έτυ- 
χαν ενθουσιώδους κριτικής από 
την επίσημη ιστοσελίδα της ΧΑ 
Η Κρυπτεία είναι η σπαρτιάτικη 
μύηση των νέων με τη δολοφονία 
των Ειλώτων στη Λακωνική ύπαι¬ 
θρο και την τρομοκράτησή τους 
ώστε να μην εξεγείρονται ενάντια 
στους δυνάστες τους. Η Κρυπτεία 
όμως είναι σήμερα η αγαπημένη 
μέθοδος εξόντωσης των αντιπά¬ 
λων και για κάποιους άλλους: ο 
Ηλίας Κασιδιάρης ήταν παραπά¬ 
νω από σαφής, μιλώντας τον Ιού¬ 
λιο του 2008 μπροστά σε μερικές 
δεκάδες εθνικιστικών αποβλήτων 
στις Θερμοπύλες: «Εν πλήρει ευτα¬ 
ξία η παράταξις αυτή (σ.σ. Η Χρυσή 
Αυγή) αναδεικνύει τον προορισμό 
του κινήματος. Συνεχίζουμε το μο¬ 
ναχικό μας δρόμο, υπομένοντας 
τις διώξεις, τις συκοφαντίες. Και 
αναμένουμε τη στιγμή της μεγάλης 


πίας και του επιπέδου της ,είναι 
όσα γράφει συχνά πυκνά στο Β1ο§ 
της, αλλά και στη σελίδα της στο 
Ε&οεΒοοΕ. Για τους μετανάστες: “... 
σου λέω πως ασθένειες όπως η χο¬ 
λέρα, η φυματίωση, η ψωρίαση και 
η λύσσα έχουν επανέλθει και μαστί¬ 
ζουν τη χώρα μας”. Για τους αγω¬ 
νιστές: “Νεοταξικοί ΣΥΡΙΖΑΙΟΙ, 
άπλυτοι αναρχικοί ρατσιστές κατά 
των Ελλήνων δεν θα σας περάσει! 
Όα$$ιι$ ΒβΙΙί!” Για την Κωνσταντίνα 
Κούνεβα, που δέχτηκε επίθεση με 
βιτριόλι από τα αφεντικά της: “ για 
πες μου ένα λόγο που θα πρέπει να 
ασχοληθούμε με συνδικαλίστρια, 
και μάλιστα αλλοδαπή, που τη 
βόλεψε περίφημα;”. Ενώ τη μέρα 
της διαδήλωσης στο Κερατσίνι για 
τη δολοφονία του Παύλου Φύσσα 
ξανακτυπά παροτρύνοντας την 
αστυνομία: “ τι συλλήψεις και πρά¬ 
σινα άλογα, δεν έχουμε χρήματα 
για τέτοιες πολυτέλειες. Σακατέψ- 
τε στο ξύλο τα αναρχοκομμούνια. 
Ξύλο μέχρι λιποθυμίας, αυτή την 
αντιμετώπιση και μόνο αξίζουν”. 

Τα δύο άκρα ω$ 
στάχτη στα μάτια 

Η ανάληψη της κυβέρνησης από 
τη ΝΔ εγκαινιάζει και τη «θεωρία 
των δύο άκρων», όπου αριστερά 
και ακροδεξιά ταυτίζονται με μια 
σημαντική διαφορά που κρύβει 
εκλεκτικές συγγένειες και προνο¬ 
μιακές συμμαχίες. Η Χρυσή Αυγή 
παρουσιάζεται ως εν δυνάμει 
κυβερνητικός εταίρος (και μάλι¬ 
στα από στενούς συνεργάτες του 
πρωθυπουργού), στον αντίποδα 
μάλιστα της προοπτικής της κυ¬ 
βέρνησης της Αριστεράς. Από τις 
αρχές του καλοκαιριού το σενάριο 
αυτό μπαίνει στο δημόσιο λόγο ως 


υπαρκτό ενδεχόμενο, εκφρασμέ¬ 
νο από τα πλέον επίσημα χείλη. 
Τέλη Ιουνίου ο Π. Μπαλτάκος, σε 
συζητήσεις του με δημοσιογρά¬ 
φους αναφέρει: «απευκταίο αλλά 
όχι απίθανο ενδεχόμενο η ΝΑ να 
υποχρεωθεί να κυβερνήσει μετά τις 
επόμενες εκλογές με τη συνεργασία 
της Χρυσής Αυγής”. Ακολουθούν 
δηλώσεις στελεχών της Ν.Δ. στο 
ίδιο μήκος κύματος, ενώ στο χορό 
μπαίνουν και οι πρόθυμοι παπα¬ 
γάλοι - εκφραστές της επίσημης 
κυβερνητικής γραμμής. Ο “δη¬ 
μοσιογράφος” του ΣΚΑΙ Μπά- 
μπης Παπαδημητριού, μόλις την 
περασμένη εβδομάδα με αφορμή 
την ενδεχόμενη συνεργασία ΚΚΕ 
και ΣΥΡΙΖΑ, αναρωτιέται “αν θα 
πρέπει να σκεφτούμε το ενδεχό¬ 
μενο μια σοβαρότερη Χρυσή Αυγή 
να υποστηρίξει μια συντηρητική 
συμμαχία.”. Δύο μέρες μετά, με 
άρθρο του στην Καθημερινή,σπεύ¬ 
δει να αθωώσει και ιδεολογικά τη 
Χρυσή Αυγή, τονίζοντας πως: “ο 
εθνικισμός, στο φινάλε, δεν είναι 
ντροπή”. 

Τη σκυτάλη από τον Μπάμπη 
Παπαδη μητριού παίρνει ο στενός 
συνεργάτης του πρωθυπουργού 
και βουλευτής Επικράτειας της 
ΝΔ, Χρύσανθος Λαζαρίδης: «η 
ένταση που καλλιεργείται από τον 
ΣΥΡΙΖΑ τροφοδοτεί την ένταση 
που δημιουργεί η Χρυσή Αυγή και 
οδηγεί στη βία και σε νεκρούς. Όσο 
το κόμμα της αξιωματικής αντι¬ 
πολίτευσης επιμένει να μην κατα¬ 
δικάζει γεγονότα κατάλυσης της 
νομιμότητας και του Συντάγματος, 
όπως π.χ. στις Σκουριές, παραμένει 
εκτός συνταγματικού τόξου. Αν δεν 
σταματήσει αυτή η ένταση, να πάνε 
φυλακή αυτοί που πρέπει και οι άλ¬ 
λοι να φρονιμέψουν, θα έχουμε κι 
άλλους νεκρούς» (Μέγκα 18/9/13). 

Τσακίστε του§ 
φασίστες (από όπου 
και αν προέρχονται) 

Μετά από όλα αυτά, αμφιβάλλει 
κανείς ότι αυτός ο μηχανισμός θα 
επιχειρήσει στη συνέχεια να απα¬ 
γορεύσει κόμματα της Αριστερός, 
αναρχικές συλλογικότητες, ακόμη 
και τις ίδιες τις ιδέες στην πιο διε¬ 
στραμμένη εφαρμογή της «θεωρί¬ 
ας των δυο άκρων», που έστησαν 
τόσο μεθοδικά τα κυρίαρχα μέσα 
ενημέρωσης; κάλλιστα εδώ ο ανα¬ 
γνώστης θα μπορούσε να ρωτήσει: 
“μα δεν υπάρχουν άκρα;” Η μόνη 
απάντηση που μπορώ να δώσω 
είναι ότι βεβαίως και υπάρχουν 
άκρα! Το ένα είναι οι χορτάτοι της 
«νομιμότητας», οι αδίστακτοι μι¬ 
κροαστοί - δούλοι της ανάθεσης 
και οι φασίστες του “νόμου και της 
τάξης”που απαιτούν από το άλλο 
«άκρο» να πεθάνουν ήσυχα οι πει- 
νασμένοι, οι νεόπτωχοι, οι κατα- 
φρονεμένοι, οι διαφορετικοί, όσοι 
αντιστέκονται, χωρίς φασαρία και 
κυρίως χωρίς να τους λερώσουν τα 
πατώματά τους. Σε ένα από τα δύο 
είσαι κι εσύ που διαβάζεις τώρα 
αυτή την εφημερίδα. Το ζήτημα 
όμως είναι σε ποιό; 

*Για τη συγγραφή της παραπάνω 
έρευνας χρησιμοποιήθηκαν στοι¬ 
χεία που βρέθηκαν στο ίντερνετ 
καθώς και δημοσιεύσεις της δημο¬ 
σιογραφικής ομάδας “Ιός”. 

ί' Ευάγριος Αληθινός 

Το 81100688 δΐοιγ συνεχίζεται και στην Εύβοια 


Μία μεγάλη κινητοποίηση έχει ξεκινήσει στην Χαλκίδα από την αρχή 

του Σεπτέμβρη. 

Η Εύβοια είναι ένας νομός με μεγάλη ιστορία σε εργατικούς αγώνες και 
είναι μία από τις περιοχές της χώρας που υπέστη τη μεγαλύτερη απο¬ 
βιομηχάνιση τις δεκαετίες του *80 και £ 90 (π.χ. κλείσιμο των μεταλλείων 
Σκαλιστήρη) αλλά και τα τελευταία επτά χρόνια (Δάριγκ, Ιντεάλ Στάνταρ κλπ). 
Το Διοικητήριο της περιφέρειας έχει καταληφθεί από εργαζομένους και απολυμέ¬ 
νους με στόχο να δικαιωθούν τα αιτήματά τους από τις αρχές του Σεπτέμβρη. Η 
Κατάληψη δεν είναι συμβολικού χαρακτήρα καθώς έχουν μπλοκαριστεί όλες οι 
υπηρεσίες της περιφέρειας εκτός από αυτές που είναι υπεύθυνες για τις ευπαθείς 
ομάδες του πληθυσμού. Μέχρι και τώρα έχει σταματήσει να λειτουργεί το Διοι¬ 
κητήριο, το σημείο όπου συντονίζεται ο μηχανισμός του κράτους στην Εύβοια με 
τους συμμετέχοντες να διεκδικούν τα δικαιώματα τους δυναμικά και αδιαμεσο- 
λάβητα. Υπάρχουν ήδη πιέσεις από τον περιφερειάρχη καθώς οι διοργανωτές δεν 
έχουν λυγίσει, αλλά συνεχίζουν μέχρι σήμερα. Το κτίριο περιφρουρείται όλο το 
24ωρο με σκοπό την προστασία του και την διασφάλιση της κινητοποίησης. Δυ¬ 
στυχώς μέχρι και τώρα οι φορείς της πόλης, όπως υποστηρίζουν οι συμμετέχοντες, 

σφυρίζουν αδιάφορα. 


Στην κατάληψη συμμετέχουν για τρίτη βδομάδα το Εργατικό Κέντρο Χαλκίδας, 
τα σωματεία εργαζομένων της ΙΝΤΕΡΚΕΜ, της ΣΕΛΜΑΝ, της ΝΕΟΣΕΤ,των 
ΠΡΩΗΝ ΣΩΛΗΝΟΥΡΓΕΙΩΝ ΤΣΑΟΥΣΟΓΛΟΥ ,των ΤΣΙΜΕΝΤΩΝ ΧΑΛΚΙ¬ 
ΔΑΣ και της ΗΛΕΚΤΡΟΜΗΧΑΝΙΚΗΣ ΚΥΜΗΣ (θυγατρικής της ΕΑΣ). 


Είχαμε λοιπόν την ευκαιρία να μιλήσουμε με εργαζόμενους και μέλη της συντονι¬ 
στικής επιτροπής της κατάληψης του διοικητηρίου Εύβοιας και παραθέτουμε αυτά 

που μας είπαν. 


σή μας στα θεσμικά όργανα. 

Τρεις με τέσσερις φορές αντιπροσωπεία 
των εργαζομένων έχει προσπαθήσει να συ¬ 
ναντήσει τον υπουργό στο Υπουργείο Ερ¬ 
γασίας. Όλες τις φορές έλειπε και φύγαμε 
άπραγοι. Επίσης έχουν γίνει επερωτήσεις 
στην Βουλή σχετικά με την ΝΕΟΣΕΤ. 
Έχουμε κάνει ενημέρωση για τον αγώνα 
μας μέσω των ΜΜΕ και του διαδικτύου. 
Έχουμε κάνει αρκετά ντου σε καταστήματα 
ΝΕΟΣΕΤ με στόχο το μπλοκάρισμα των 
συναλλαγών. Επίσης συμμετέχουμε σε διά¬ 
φορες κινητοποιήσεις όπως και στην τωρι¬ 
νή στο Διοικητήριο Εύβοιας και με την επι¬ 
χείρηση μιλάμε πια μόνο μέσω δικηγόρων. 

Απ. Πως είναι η κατάσταση των εργαζο¬ 
μένων; 

Η κατάσταση των εργαζομένων 
είναι τραγική. Υπάρχουν πια εργαζόμε¬ 
νοι που δεν έχουν τα βασικά προς το ζην. 
Τώρα τελευταία σε εργαζομένους έγιναν 
διακοπές ρεύματος, παιδιά εργαζομένων 
παράτησαν τις σπουδές τους και συχνά δι¬ 
εξάγονται έρανοι σε συνεργασία με άλλα 
εργατικά σωματεία για την συγκέντρωση 
τροφίμων. 

Απ. Έχετε υπόψη το παράδειγμα 
αυτοδιαχείρισης της ΒΙΟ.ΜΕ; 

Το έχουμε υπόψη. Κοιτάξαμε σαν 
εργαζόμενοι το ενδεχόμενο επαναλειτουρ¬ 
γίας του εργοστασίου από εμάς. Δυστυχώς 



ΝΕΟΣΕΤ 

Πρόεδρος σωματείου εργαζομένων 
ΝΕΟΣΕΤ, Χρυσάγης Ιωάννης 

Απ. Πείτε μας λίγα στοιχεία για την ΝΕ¬ 
ΟΣΕΤ 

Η ΝΕΟΣΕΤ είναι μια από τις με¬ 
γαλύτερες βιομηχανίες έτοιμου επίπλου 
στην Ευρώπη με κεντρικές εγκαταστάσεις 
στο Βασιλικό Εύβοιας. Η επιχείρηση ξε¬ 
κίνησε το 1984 και έφτασε σε προσωπικό 
μέχρι και τους 400 εργαζομένους. Αυτή τη 
στιγμή οι εργαζόμενοι φτάνουν τους 110. 
Ιδιοκτήτης της ΝΕΟΣΕΤ είναι ο Αλεξαν- 
δράκης Κωνσταντίνος, ένας από τους πιο 
γνωστούς ψευτοκκέδες με δεξιά τσέπη. 
Η επιχείρηση ξεκίνησε με διάφορες επι¬ 
δοτήσεις και κατάφερε να δημιουργήσει 
τις μεγαλύτερες και πιο σύγχρονες εγκα¬ 
ταστάσεις στα Βαλκάνια. Αυτή τη στιγμή 
καλύπτουν 50 στρέμματα με μηχανήματα 
υπερσύγχρονης τεχνολογίας. Μέχρι και 
το 2010 κάλυπτε το 75% περίπου της ελλη¬ 
νικής αγοράς. 

Η αλυσίδα λιανικής της ΝΕΟΣΕΤ με τα 
χρόνια έφτασε των αριθμό των 60 κατα¬ 
στημάτων πανελλαδικά. 

Απ. Πως ξεκίνησαν τα προβλήματα; 

Η επιχείρηση πήρε την κάτω 
βόλτα με λάθος επιχειρηματικές κινήσεις 
αλλά και με την είσοδο στην αγορά εται¬ 
ριών φτηνού επίπλου (ΙΚΕΑ κλπ). Η σειρά 
«φτηνό έπιπλο» διακόπηκε καθώς η εται¬ 
ρία αποφάσισε να επικεντρώσει στις ακρι¬ 
βές σειρές με αποτέλεσμα να χαθούν 200 
θέσεις εργασίας αλλά και ταυτόχρονα να 
χαθεί ένα μεγάλο μερίδιο της αγοράς. 

Απ. Πως ξεκινήσατε τους αγώνες; 

Η εταιρία λειτουργούσε κανονικά 
από το 1984 μέχρι και τον Μάρτη του 2013. 
Το Μάρτη περάσαμε σε επίσχεση εργασίας 
καθώς ήμασταν έξι μήνες απλήρωτοι. 

Αυτή την στιγμή μας έχουν απλήρωτους 
μέχρι και ένα χρόνο και δεν μας έχουν δώ¬ 
σει αποζημιώσεις για τις απολύσεις που 
έχουν γίνει. Από το 2008 μέχρι και σήμερα 
έχουν απολυθεί περίπου τριακόσιοι εργα¬ 
ζόμενοι. 

Απ. Τώρα η εταιρεία συνεχίζει να λειτουρ¬ 
γεί; 

Αυτή τη στιγμή η εταιρία συνεχί¬ 
ζει να λειτουργεί παράνομα σε συνεργασία 
με διάφορα ξυλουργεία καθώς έχει απο- 


θηκευμένο στοκ ξυλείας αξίας 10εκ. ευρώ 
στον Ασπρόπυργο. 

Ταυτόχρονα μπορεί να χρησιμοποιήσει 
πρώτες ύλες από Κίνα καθώς το λιμάνι της 
00800 είναι κοντά και να παράγει έπιπλα 
αμφιβόλου ποιότητας. 

Αυτό τον μήνα μόνο (Σεπτ Υ3) έχουν ανοί¬ 
ξει τρία καινούρια καταστήματα ΝΕΟΣΕ 
Τ(Γιάννενα,Θεσσαλονίκη,Ηράκλειο Αττι¬ 
κής), παρότι χρωστάει περίπου 10εκ Ευρώ 
στους εργαζομένους. Σε έφοδο που κάναμε 
στο λογιστήριο ανακαλύψαμε στοιχεία που 
αποδεικνύουν ότι έχουν στηθεί διάφορες 
οίϊδΙιοΓε εταιρίες με τις οποίες γίνονται 
εικονικές συναλλαγές με στόχο να μην 
φαίνεται ότι διακινείται χρήμα εντός της 
ΝΕΟΣΕΤ. 

Απ. Τι συμβαίνει αυτή την στιγμή με το 
εργοστάσιο; 

Καταρχήν αυτή την στιγμή το 
εργοστάσιο περιφρουρείται από τους ερ¬ 
γαζόμενους. Έχουν εμφανιστεί κρούσματα 
κλοπών και μάλιστα τον Μάρτιο πιάσαμε 
τον διευθυντή επ’ αυτοφόρω να φορτώνει 
φορτηγά με εμπορεύματα με προορισμό 
το δίκτυο καταστημάτων. Για την υπόθεση 
αυτή τρέχουν μηνύσεις. Επίσης στις 20/11 
εκδικάζεται αίτηση των εργαζομένων για 
την αποζημίωσή τους και την υπαγωγή της 
επιχείρησης στο πτωχευτικό δίκαιο. 

Απ. Τι είδους κινητοποιήσεις έχετε κάνει; 

Ας ξεκινήσουμε με την παρέμβα¬ 


όμως αυτή την στιγμή τα τρέχοντα χρέη 
της επιχείρησης σε ΙΚΑ, ΔΕΗ κλπ φτάνουν 
τα 10εκ Ευρώ και εμποδίζουν αυτό το ενδε¬ 
χόμενο. 

Απ. Ως κατακλείδα τι έχετε να πείτε; 
Συνεχίζουμε μέχρι να δικαιωθούμε. 


ΣΕΛΜΑΝ 

Προχωρούμε την συζήτηση μας με τον 
Αθανάσιο Δεμερούτη, Πρόεδρο του σω¬ 
ματείου εργαζομένων της Σέλμαν. 

Απ. Πείτε μας λίγα λόγια για την ΣΕΛ¬ 
ΜΑΝ 

Ο όμιλος ΣΕΛΜΑΝ είναι η μεγα¬ 
λύτερη βιομηχανία ξύλου στα Βαλκάνια. 
Στην καλύτερη της στιγμή εργάζονταν 1200 
άτομα ενώ αυτή την στιγμή έχουν φτάσει 
τους εξηνταοκτώ. Αποτελείται κυρίως από 
τα εργοστάσια Βασιλικού Εύβοιας και Κο¬ 
μοτηνής και κατέχει και άλλα περιουσιακά 
στοιχεία πολύ μεγάλης οικονομικής αξίας 
όπως κτήματα,αποθήκες, εκτάσεις,εργο¬ 
στάσια καθώς και το λιμάνι της ΣΕΛΜΑΝ 
που είναι διεθνών προδιαγραφών. 

Το 2010 ο όμιλος άλλαξε χέρια και από την 
ιδιοκτησία ΗΛΙΑΔΗ πέρασε στον Αδα- 
μόπουλο, επιχειρηματία από την Λάρισα. 
Ταυτόχρονα στο Διοικητικό Συμβούλιο της 
εταιρίας προστέθηκαν ο βουλευτής Λαρί- 


σης της ΝΔ Αγοραστός αλλά και ο πρώην 
υπουργός Υγείας του ΠΑΣΟΚ επί Σημίτη, 
Φαρμάκης. Ο συγκεκριμένος σύμβουλος 
ανέλαβε το ρόλο να μας εξοντώσει. 

Το τίμημα εξαγοράς της ΣΕΛΜΑΝ ήταν 
εξευτελιστικό, 11εκ. ευρώ τη στιγμή που 
μόνο στις αποθήκες υπήρχε έτοιμο εμπό¬ 
ρευμα αξίας 17εκ Ευρώ και πρώτες ύλες 
αξίας 40εκ Ευρώ. 

Απ. Πως ξεκίνησαν τα προβλήματα; 

Τρεις μήνες μετά την εξαγορά ξε¬ 
κίνησαν και τα παρατράγουδα. 

Ένα πογκρόμ άνευ προηγουμένου με απο¬ 
λύσεις,ψυχολογική βία και εκβιασμούς που 
μας θύμισε παλαιότερες εποχές της χού¬ 
ντας. 

Επτακόσιοι εργαζόμενοι απολύθηκαν, σε 
αρκετούς από αυτούς μάλιστα να οφείλο¬ 
νται ακόμη αποζημιώσεις. 

Στην συνέχεια ανακοινώθηκε το οριστικό 
κλείσιμο του εργοστασίου στο Βασιλικό με 
την διοίκηση να προτρέπει τους εργαζο¬ 
μένους να κάτσουν στα σπίτια τους και να 
πληρωθούν όταν απολυθούν, το οποίο δεν 
έχει γίνει μέχρι σήμερα. 

Απ. Τι στάση κράτησε το σωματείο των ερ¬ 
γαζομένων; 

Δυστυχώς μέχρι και τον Μάρτη 
του 13 που παραιτήθηκε, το προεδρείο του 
ΔΣ του σωματείου εργαζομένων ήταν αυτό 
που επέτρεψε στον Αδαμόπουλο να λεηλα¬ 
τήσει το εργοστάσιο. Οι καθημερινοί αγώ¬ 
νες κλιμακώθηκαν με το νέο ΔΣ. Το εργο¬ 
στάσιο από 31/03 περιφρουρείται και έχει 
ανακοινωθεί στις 2 Οκτώβρη δικαστήριο 
με στόχο την εξυγίανση ενώ έχουμε κάνει 
αίτηση όπου διεκδικούμε την υπαγωγή της 
επιχείρησης στο πτωχευτικό δίκαιο και την 
αποζημίωση των εργαζομένων. 

Έχουμε κάνει αίτηση για πτώχευση της 
επιχείρησης για να μην χρεοκοπήσουμε οι 
ίδιοι. 

[Σήμ. Άπατρις: Να τονιστεί εδώ ότι στην 
περίπτωση πτώχευσης πρώτοι στην σειρά 
αποζημίωσης είναι οι εργαζόμενοι και το 
δημόσιο. Σε περίπτωση εξυγίανσης οι εργα¬ 
ζόμενοι είναι πέμπτοι στην προτεραιότητα 
αποζημίωσης μετά από τράπεζες και προμη¬ 
θευτές. Αυτός είναι και ο λόγος που επιδι¬ 
ώκεται η δικαστική απόφαση για πτώχευση 
της επιχείρησης] 

Απ. Οι εργαζόμενοι τι άλλες κινήσεις έχε¬ 
τε κάνει; 

Προσπαθήσαμε να επικοινωνή¬ 
σουμε με όλους τους φορείς και τα υπουρ¬ 
γεία, αλλά άκρη δεν βγάλαμε. Όταν έγιναν 
καταλήψεις των κεντρικών γραφείων της 
επιχείρησης στην Αθήνα, το αφεντικό έβα¬ 
ζε στο λογαριασμό μας το ποσό των 200 
με 500 Ευρώ για να μας κατευνάσει και να 
σταματήσει τις παρεμβάσεις μας. 

Όταν έγινε παρέμβαση στη συνέλευση των 
μετόχων, οι φουσκωτοί μαζί με τις διμοιρί¬ 
ες των ματ μας εμπόδισαν να παρέμβουμε 
μέχρι και που κατάφερα να μπω. 

Έχουμε προσφύγει στο δικαστήριο της 
Αθήνας για την πληρωμή των διάφορων 
δώρων και άλλων εισφορών, όπου και μας 
επιτέθηκαν οι διμοιρίες των ματ για το κρέ¬ 
μασμα ενός πανό, το οποίο και στην συνέ¬ 
χεια ξήλωσαν. 

Απ. Έχετε υπόψη το πρόταγμα της ΒΙΟ. 
ΜΕ, «Αν δεν μπορείτε εσείς, μπορούμε 
εμείς»; 

Είχε γίνει εκδήλωση με εκπροσώ¬ 
πους της ΒΙΟ.ΜΕ στο Εργατικό Κέντρο 
Χαλκίδας. Αλλά το θέμα της αυτοδιαχείρι¬ 
σης δεν έχει μπει ακόμη σοβαρά στο τρα¬ 
πέζι. Υπάρχει σαν σκέψη, αλλά χρειάζονται 
διαδικασίες όπως η δημιουργία σωματείου 
και άλλες κινήσεις που δεν τις έχουμε συ¬ 
ζητήσει ακόμη. 

Απ. Θέλετε να πείτε κάτι τελευταίο; 

Ο Αδαμόπουλος αυτή την στιγμή 

λειτουργεί το εργοστάσιο της Κομοτηνής 
και οι εργαζόμενοι πληρώνονται κανονικά 
ενώ το εργοστάσιο του Βασιλικού παραμέ¬ 
νει κλειστό. 

[Σημ. Άπατρις: το ίδιο είχε γίνει με τον Μά- 
νεση στην απεργία της Χαλυβουργικής στην 
Αθήνα. Μετέφερε την παραγωγή στο δεύτε¬ 
ρο εργοστάσιο του Βόλου για να διασπάσει 
του εργαζόμενους με επιτυχία. Φυσικά μό¬ 
λις επικράτησε, μείωσε τα ημερομίσθια και 
στους εργαζομένους του Βόλου] 

Ένα έχουμε να πούμε, ότι δεν θα του το επι¬ 
τρέψουμε... 

Μεγάλη ευθύνη βέβαια έχουν και οι τοπι¬ 
κοί άρχοντες, οι οποίοι του επέτρεψαν ενώ 
είχε άδεια για βιομηχανική παραγωγή, να 
χρησιμοποιήσει την κραταιά ΣΕΛΜΑΝ για 
μεταφορά, αποθήκευση και Ιο^ΐδίΐοδ. 

Απ. Ευχαριστούμε πολύ για την ενημέρωση 
και ευχόμαστε νίκη στον αγώνα σας. 


ΙΝΤΕΡΚΕΜ 

Συζήτηση με τον πρόεδρο του Εργατικού 
Κέντρου Χαλκίδας, Στέφανο Μπασινά 

Η ΙΝΤΕΡΚΕΜ ΕΛΛΑΣ είναι εταιρία πα¬ 
ραγωγής - αποθήκευσης και διακίνησης 
χημικών προϊόντων, η οποία λειτουργεί και 
αναπτύσσεται από το 1968. Η ΙΝΤΕΡΚΕΜ 
τα τελευταία χρόνια είναι συμφερόντων 
Λαυρεντιάδη (προφυλακισμένος στον 
Κορυδαλλό για το σκάνδαλο της ΡγοΙοπ 
ΒηπΕ) Ανήκει στον όμιλο της Νεοχημικής. 
Η ΙΝΤΕΡΚΕΜ ασχολείται με την παραγω¬ 
γή χημικών υλών. Έχει στην ιδιοκτησία της 
μεγάλες δεξαμενές αποθήκευσης χημικών 
καθώς και το μοναδικό λιμάνι στην Ελλά¬ 
δα με προδιαγραφές και άδεια για μεταφο¬ 
ρά χημικών ουσιών. Το λιμάνι έχει παρα- 
χωρηθεί με αντίτιμο στην εταιρεία από το 
δημόσιο, αντίτιμο το οποίο έχει πια πάψει 
να πληρώνει. Η ΙΝΤΕΡΚΕΜ βρίσκεται 
στην Αυλίδα λίγο πιο έξω από την Χαλκίδα. 
Η ΙΝΤΕΡΚΕΜ ιδρύθηκε περίπου το 1980. 
Ο Λαυρεντιάδης μπήκε στην εταιρεία πριν 
πέντε χρόνια περίπου. Τέσσερα εργοστά¬ 
σια αγοράστηκαν στην σειρά, ΙΝΤΕΡΚΕΜ 
1 και 2, το εργοστάσιο ΛΛ και η ΝΕΟΧΗ- 
ΜΙΚΗ. 

Το ιδιοκτησιακό καθεστώς της επιχείρη¬ 
σης είναι αυτή την στιγμή άγνωστο. 

Οι εργαζόμενοι είναι ένα χρόνο απλήρω¬ 
τοι και μετά την προφυλάκιση του Λαυρε¬ 
ντιάδη επικοινωνούν με την εταιρεία μόνο 
μέσω δικηγόρων. 

Από τους 110 εργαζόμενους έχουν μεί¬ 
νει 67, με το σωματείο εργαζομένων της 
ΙΝΤΕΡΚΕΜ να είναι ένα από τα πιο δυ¬ 
ναμικά και αγωνιστικά.Οι εργαζόμενοι δη¬ 
λώνουν αποφασισμένοι να μην το βάλουν 
κάτω και συνεχίζουν τις κινητοποιήσεις 
τους. 


ΠΡΩΗΝ ΣΩΛΗΝΟΥΡΓΕΙΑ 
ΤΣΑΟΥΣΟΓΛΟΥ 

Τα ΕΛΛΗΝΙΚΑ ΣΩΛΗΝΟΥΡΓΕΙΑ ΑΕ 
(ΠΡΩΗΝ ΤΣΑΟΥΣΟΓΛΟΥ), εταιρεία πα¬ 
ραγωγής χαλυβδοσωλήνων, λειτουργεί από 
το 1966. Το 1984 άλλαξε ιδιοκτησία και 
περιήλθε στην Εθνική Τράπεζα. Τα πρώην 
Σωληνουργεία Τσαούσογλου αγοράστη¬ 
καν από τον Πρόδρομο Εφιετζόγλου. Είναι 
ένα εργοστάσιο το οποίο παράγει σωλήνες 
ειδικών προδιαγραφών κατάλληλους για 
εφαρμογές υψηλής πιέσεως όπως για πε¬ 
τρελαιοπηγές και μονάδες μεταφοράς φυ¬ 
σικού αερίου. Μέχρι και πριν λίγο καιρό το 
σύνολο της παραγωγής εξαγόταν στο εξω¬ 
τερικό και κυρίως στις ΗΠΑ (Τέξας κλπ). 
Είναι ένα από τα δύο εργοστάσια με αυτό 
το αντικείμενο στην Ελλάδα. 

Φθάνοντας το Μάιο του 2012 να χρωστά 
10 μισθούς, οι εργαζόμενοι προχώρησαν 
σε επίσχεση εργασίας για να την αναστεί- 
λουν το Νοέμβριο του 2012 μετά από δι¬ 


αβεβαιώσεις για σταδιακή εξόφληση των 
δεδουλευμένων. Από τους τετρακόσιους 
εργαζομένους που εργάζονταν την δεκα¬ 
ετία του 4 90, τώρα έχουν απομείνει γύρω 
στους σαράντα. Φθάνοντας το Μάιο του 
2012 να χρωστά 10 μισθούς, οι εργαζό¬ 
μενοι προχώρησαν σε επίσχεση εργασίας 
για να την αναστείλουν το Νοέμβριο του 
2012 μετά από διαβεβαιώσεις για σταδιακή 
εξόφληση των δεδουλευμένων. Η εταιρεία 
τους κάλεσε να διαβουλευθούν για εκ περι¬ 
τροπής εργασία ΜΙΑ ημέρα την εβδομάδα. 
Οι εργαζόμενοι διέκοψαν την αναστολή 
επίσχεσης και προχώρησαν σε επίσχεση ερ¬ 
γασίας όπου βρίσκονται έως σήμερα. Αυτή 
τη στιγμή οι εργαζόμενοι κλείνουν 22 μή¬ 
νες απλήρωτοι, με τεράστια προβλήματα 
και υποχρεώσεις να έχουν συσσωρευτεί σε 
κάθε νοικοκυριό. Στην ουσία επιβιώνουν 
από την στήριξη των άλλων σωματείων και 
μετρούν ήδη μία απόπειρα αυτοκτονίας ερ¬ 
γαζομένου από την γέφυρα της Χαλκίδας 
προ τριμήνου. 


ΗΑΕΚΤΡΟΜΗΧΑΝΙΚΗ 

ΚΥΜΗΣ 

Η Ηλεκτρο μηχανική Κύμης Ε.Π.Ε. εί¬ 
ναι μία από τις τρεις θυγατρικές εται¬ 
ρείες των Ελληνικών Αμυντικών Συ¬ 
στημάτων Α.Β.Ε.Ε. (ΕΒΟ-ΠΥΡΚΑΛ). 
Ιδρύθηκε το 1988 και πρωτοξεκίνησε με 
την παραγωγή στρατιωτικών στολών και 
εξαρτημάτων. Η Εταιρεία απασχολούσε 
μέχρι πρόσφατα 140 άτομα (100 μόνιμοι 
και 40 εποχιακοί), 120 από τα οποία απα¬ 
σχολούνταν σε τμήματα της παραγωγής. 
Το λουκέτο στην Ηλεκτρο μηχανική Κύμης 
ΕΠΕ μπαίνει έπειτα από 26 χρόνια λει¬ 
τουργίας. Οι 58 τωρινοί εργαζόμενοι της 
εταιρείας οδηγούνται στην απόλυση σε 
έναν Δήμο που απαριθμεί 3.500 κατοίκους, 
δυσπρόσιτο και χαρακτηρισμένο ως Αγο¬ 
νη και Μειονεκτική περιοχή με ποσοστό 
ανεργίας 80%! 


ΤΣΙΜΕΝΤΑ ΧΑΛΚΙΔΑΣ 

Συνέντευξη με τον Στέλιο Φωτιά, μέλος 
του ΔΣ του σωματείου εργαζομένων Τ.Χ. 

Απ. Γεια σου Στέλιο, καταρχήν πες μας δυο 
λόγια για τα Τσιμέντα Χαλκίδας 

Τα Τσιμέντα Χαλκίδας είναι μία 
επιχείρηση η οποία ξεκίνησε από έναν 
συνεταιρισμό ντόπιων επιχειρηματιών το 
1926. Στην συνέχεια πέρασε στα χέρια του 
Κιοσέογλου. Στις αρχές της δεκαετίας του 
’90 η τότε κυβέρνηση (Μητσοτάκη) έδω¬ 
σε σκληρό αγώνα για να ιδιωτικοποιήσει 
την ΑΓΕΤ Ηρακλής, μία από τις μεγαλύ¬ 



τερες ελληνικές βιομηχανίες και με ισχυρή 
θέση στην παγκόσμια αγορά τσιμέντου. Ως 
αγοραστής εμφανίστηκε ο ιταλικός όμιλος 
Ωαΐίδεδίπιζζΐ. Διευθύνων σύμβουλος τότε 
ήταν ο Στ. Σταυρίδης, πρόσφατα αποπεμ- 
φθείς λόγω σκανδάλου από πρόεδρος του 
ΤΑΙΠΕΔ. Λίγα χρόνια αργότερα, ο ιταλι¬ 
κός όμιλος κατέρρεε οικονομικά και έβαλε 
πωλητήριο στην ΑΓΕΤ. Το 2001 εξαγορά¬ 
στηκαν από τον γαλλικό όμιλο ΕαίάΓ^ε 
στον οποίο ανήκουν και μέχρι τώρα. Πα¬ 
ρουσιάζει μοναδικά πλεονεκτήματα όπως 
το λιμάνι και το σιδηροδρομικό δίκτυο που 
βρίσκεται εντός των εγκαταστάσεων του 
εργοστασίου. 

Επίσης το λατομείο βρίσκεται σε απόσταση 
περίπου ενός χιλιομέτρου, με ταινία μετα¬ 
φοράς να μεταφέρει το πέτρωμα (ασβεστό¬ 
λιθος) κατευθείαν στο εργοστάσιο. Επίσης 
μελέτες που έχουν γίνει δείχνουν ότι υπάρ¬ 
χει αρκετή πρώτη ύλη για λειτουργία του 
εργοστασίου για άλλα 37 χρόνια σε 24ωρη 
βάρδια για δύο γραμμές παραγωγής. 

Είναι μια μονάδα που παράγει 2,6 εκ. τόν- 
νους προϊόντος το χρόνο. 

Απ. Πόσοι είναι οι εργαζόμενοι στα Τ.Χ.; 

Τα Τ.Χ. έφτασαν να έχουν την 
δεκαετία του 90 μέχρι και 1100 εργαζομέ- 
νους.Αυτή την στιγμή υπάρχουν 236 ερ¬ 
γαζόμενοι που μειώνονται σταδιακά. Πε¬ 
νήντα πέντε εργαζόμενοι έχουν απολυθεί 
τους τελευταίους μήνες, από την στιγμή 
που ξεκίνησαν οι απολύσεις του 5%. 

Απ. Είναι γνωστό ότι στην κοινωνία της 
Χαλκίδας πάντα υπήρχε ζήτημα για την 
μόλυνση που παράγουν καθώς βρίσκονται 
στην είσοδο της πόλης. 

Η ΕαίάΓ§ε επένδυσε από την αρχή 
πολλά χρήματα για την δημιουργία υποδο¬ 
μών υπερσύγχρονης τεχνολογίας. Κάποια 
από αυτά τα μηχανήματα εγκαταστάθη¬ 
καν για πρώτη φορά στο εργοστάσιο της 
Χαλκίδας. Στο πλαίσιο της αναβάθμισης 
του εργοστασίου τοποθετήθηκαν φίλτρα 
για την προστασία του περιβάλλοντος από 
τους ρύπους του εργοστασίου. Οι ρύποι 
του εργοστασίου είναι σχεδόν πια μηδενι¬ 
κοί. Μέχρι και πριν εφτά μήνες συνέχιζαν 
να το εκσυγχρονίζουν. 

Απ. Πες μας λίγα λόγια πως ξεκινήσατε τις 
κινητοποιήσεις. 

Οι κινητοποιήσεις ξεκίνησαν στις 
26 Μαρτίου 2013. Η Εαίάι^ε ανακοίνωσε 
ότι διακόπτει την λειτουργία του εργοστα¬ 
σίου. Αιτία ήταν σύμφωνα με την εταιρεία 
το ασύμφορο της λειτουργίας λόγω της 
πτώσης της οικοδομικής δραστηριότητας 
στην Ελλάδα. 

Μόλις έγινε η ανακοίνωση ζήτησαν από 
τους εργαζομένους να πάμε σπίτια μας 
ενώ θα συνεχίσουν να πληρώνουν μέχρι 
να ολοκληρωθούν οι διαπραγματεύσεις με 
το σωματείο. Σκοπός τους ήταν να διασπά- 
σουν και να αποσυσπειρώσουν τον κόσμο 
από την πρώτη στιγμή.Φυσικά δεν το δε¬ 
χτήκαμε, παραμείναμε στο εργοστάσιο και 


κάναμε αγωγή στην εταιρεία για προσβολή 
της προσωπικότητάς μας. 

Στην συνέχεια η εταιρεία έκανε αίτηση για 
μαζικές απολύσεις, αλλά το υπουργείο ερ¬ 
γασίας δεν το επέτρεψε. Το αποτέλεσμα 
ήταν η Εαίαι^ε να ξεκινήσει απολύσεις 
σταδιακά με το νόμιμο ποσοστό του 5% το 
μήνα επί των εργαζομένων. Αυτό συνεχίζε¬ 
ται μέχρι και τώρα. 

Τις πενήντα πέντε απολύσεις που έχουν γί¬ 
νει μέχρι και τον Σεπτέμβρη τις θεωρούμε 
παράνομες και καταχρηστικές. Τα ασφα¬ 
λιστικά μέτρα θα εκδικαζόταν τώρα αλλά 
αναβλήθηκαν για το τέλος της χρονιάς. 

Απ. Πως προσπάθησε η εταιρεία να δια- 
σπάσει το μέτωπο του αγώνα; 

Πέρα από το ότι εξαρχής ζήτησε 
από τους εργαζομένους να παραμείνουν 
στα σπίτια τους, ανακοίνωσε ότι όποιος 
θέλει να αποχωρήσει οικειοθελώς θα λάβει 
την πλήρη νόμιμη αποζημίωση συν 25% επί 
της αποζημίωσης σαν δώρο. Πέρα από δύο 
εργαζόμενους με προβλήματα υγείας που 
τους προτρέψαμε να δεχτούν την προσφο¬ 
ρά, πέντε πρόθυμοι παρτάκηδες δέχτηκαν 
να πάρουν αυτή την αποζημίωση και να ζη¬ 
μιώσουν τον κοινό αγώνα. 

Απ. Τι συμβαίνει αυτή την στιγμή στο ερ¬ 
γοστάσιο; 

Αυτή την στιγμή το εργοστάσιο 
έχει προσωπικό ασφαλείας. Οι εργαζόμε¬ 
νοι δεν έχουν φύγει και κυρίως ασχολού¬ 
νται με εργασίες καθαρισμού-συντήρησης. 
Αυτή την στιγμή δεν έχει παραγωγή.Παρό- 
τι η εταιρεία ισχυρίζεται ότι το εργοστάσιο 
δεν είναι βιώσιμο, εμείς οι εργαζόμενοι επι¬ 
μένουμε ότι είναι, και γι’ αυτό αγωνιζόμα¬ 
στε για την συνέχιση της λειτουργίας του. 
Αυτό αποδεικνύεται από το ότι τον τελευ¬ 
ταίο μήνα (Σεπτέμβρη) εκδόθηκε άδεια για 
την Εαί0Γ§ε για επέκταση278 στρεμμάτων 
του λατομείου για την εξόρυξη αργίλου. 

Απ. Για να κλείσουμε πες μας λίγα λόγια 
για τον αγώνα σας. 

Είμαστε αποφασισμένοι να συνε- 
χίσουμε. Είμαστε όλοι ενωμένοι, Πολύς κό¬ 
σμος είναι αλληλέγγυος στον αγώνα μας. 
Ήδη έχουμε κάνει διαφόρων ειδών κινητο¬ 
ποιήσεις από πορείες μέχρι παρέμβαση στα 
κεντρικά της Εαίάι^ε στην Παιανία. 

Δύο φορές μας δόθηκε η ευκαιρία να μιλή¬ 
σουμε για τον αγώνα μας στην κατειλημμέ¬ 
νη ΕΡΤ. Ο αγώνας συνεχίζεται. 

Απ. Ευχαριστούμε πολύ για αυτά που μας 
είπες. 

Το συμπέρασμα από αυτή την κινητοποί¬ 
ηση είναι ότι η σύνδεση των αγώνων, τα 
απεργιακά μέτωπα και οι αδιαμεσολάβη- 
τοι αγώνες είναι ο μόνος τρόπος να πο¬ 
ρευτούμε. Τα αφεντικά αυτή την στιγμή 
τηρούν στάση αναμονής περιμένοντας 
ακόμη μεγαλύτερο κέρδος και ακόμη με¬ 
γαλύτερη περιστολή των εργασιακών δι¬ 
καιωμάτων. Δεν είναι καθόλου απίθανο 
όταν ξαναρχίσει η οικοδομή, η Εαβανξβ να 
βάλει μπροστά το εργοστάσιο και να επα- 
ναπροσλάβει το προσωπικό με μισθούς 
πείνας. Εαν δεν ανακόψουμε ενωτικά αυτή 
την εξέλιξη των πραγμάτων μετά και την 
θλιβερή κατάληξη του αγώνα στην Χαλυ- 
βουργική, ας είμαστε προετοιμασμένοι για 
ακόμη μεγαλύτερες ήττες. Οι εργαζόμε¬ 
νοι που συμμετέχουν στην κινητοποίηση 
δηλώνουν ότι δεν φεύγουν από εκεί εάν 
δεν δοθούν χειροπιαστές απαντήσεις στα 
αιτήματά τους. Τους έχει φέρει εκεί η αγα¬ 
νάκτηση για την κατάσταση τους και δεν 
πρόκειται να κάνουν βήμα πίσω. 

Τους ευχόμαστε νίκη στον αγώνα τους και 
τονίζουμε την ανάγκη η κοινωνία να στα¬ 
θεί αλληλέγγυα στις κινητοποιήσεις τους. 


Την Τετάρτη 17/10 η περιφέρεια Ευβοία§ 
εκκενώθηκε από τα ΜΑΤ μετά από πέντε 
εβδομάδες κατάληψην με Γ5 εργαζόμενου^ 
συλληφυέντε§ 

* Τουρκία: ο στόχοι ήταν πάντα ο λαό$ 


Στα τούρκικα υπάρχει η παροιμία “φίδι που 
δε με ενοχλεί , ας ζήσει χίλια χρόνια ”, 
εσείς όμως θα γίνετε ο επόμενος στόχος του 
φιδιού που επιτρέψατε να επιζήσει. 

Αζίζ Νεσίν 



Σ ε όλους προκάλεσε ενδιαφέρον και 
θαυμασμό η μαχητικότητα της φε¬ 
τινής εξέγερσης στην Τουρκία. Οι 
αιτίες που οδήγησαν σε μαζική αντίσταση 
σιγοβράζουν εδώ και δεκαετίες, πέρα από τα 
γεγονότα που ξεκίνησαν με αφορμή την πρό¬ 
θεση της κυβέρνησης να μετατρέψει το πάρ¬ 
κο Γκεζί στην Πόλη σε ένα ακόμη εμπορικό 
κέντρο. Το πρόσωπο που ενσαρκώνει σήμερα 
τα αίτια είναι χωρίς αμφιβολία ο Ρετζέπ Ταγίπ 
Ερντογάν· ένας αδίστακτος πολιτικός που ξε¬ 
κίνησε ως δήμαρχος της Πόλης και κατέληξε 
να εκλέγεται πρωθυπουργός με συντριπτικά, 
χουντικά θα έλεγε κανείς, ποσοστά τα τελευ¬ 
ταία δέκα χρόνια. Άρχισε την καριέρα του 
με ρητορική υπέρ των ελευθεριών, ενώ στην 
πορεία αποδείχτηκε ότι η μόνη ελευθερία 
που τον ενδιέφερε ήταν αυτή των αγορών. 
Η οργή του λαού στράφηκε ενάντια σε ένα 
διαπλεκόμενο εξουσιαστικό σύστημα που 
χτίζεται αργά αλλά σταθερά εδώ και πολλές 
δεκαετίες και που πλέον δεν διστάζει να δο¬ 
λοφονεί απροκάλυπτα τους ανθρώπους, τη 
φύση και τον πολιτισμό. Βλέποντας το πα¬ 
ρελθόν μπορούμε να κατανοήσουμε καλύτε¬ 
ρα το σήμερα. 

Εμφάνιση του πολιτικού 
ισλάμ 

Το κοσμικό τουρκικό κράτος που ιδρύθηκε το 
1923 μέσα σε κλίμα προσέγγισης με τη Δύση, 
δεν μπόρεσε ποτέ να εξαλείψει τα ισλαμικά 
του στοιχεία. Μετά το τέλος του Β’ παγκό¬ 
σμιου πολέμου, η θρησκεία χρησιμοποιήθηκε 
περισσότερο ως πολιτικός μοχλός ενάντια 
στην κομμουνιστική απειλή. 

Τη δεκαετία του £ 70 σχηματίστηκαν κυβερνή¬ 
σεις συνεργασίας, γνωστές και ως κυβερνή¬ 
σεις Εθνικού Μετώπου. Αυτές προσπάθησαν 
να αναχαιτίσουν το ανερχόμενο αριστερό 
κίνημα, προσλαμβάνοντας φασίστες και 
ισλαμιστές σε κρατικές θέσεις. Η κατάστα¬ 
ση αυτή έφτασε το απόγειό της τη δεκαετία 
του £ 80, με την υποστήριξη που παρείχαν οι 
ΗΠΑ στο στρατιωτικό φασιστικό πραξικόπη¬ 
μα του 1980, κατά τη διάρκεια του πολέμου 


στο Αφγανιστάν. Τότε οι ΗΠΑ υποστήριζαν 
τους Ταλιμπάν που πολεμούσαν εναντίον 
των σοβιετικών. Τα χρόνια της χούντας έγινε 
υποχρεωτικό το μάθημα των θρησκευτικών. 

Η ισλαμική κεφαλαιοκρατία 

Την ίδια δεκαετία άρχισε να αναπτύσσεται το 
λεγόμενο ισλαμικό κεφάλαιο, με πρωτοπόρο 
τον Φετχουλάχ Γκιουλέν και την παραθρη- 
σκευτική του οργάνωση, η οποία μέσω των 
δικών της εκπαιδευτικών ιδρυμάτων έδωσε 
τη δυνατότητα σπουδών και στέγασης σε 
πολλούς άπορους μαθητές. Έτσι στρατολο- 
γήθηκαν αρκετοί και τοποθετήθηκαν τελικά 
στον κρατικό μηχανισμό. Χρόνο με το χρόνο 
μεγάλωσε το ισλαμικό κεφάλαιο, πολλαπλα¬ 
σιάζοντας τα κέρδη του μέσω εταιριών που 
κέρδιζαν δημόσιους διαγωνισμούς. 

Η πορεία του Ερντογάν 

Ο Ερντογάν αναδύθηκε σε αυτό το πολιτικό 
σκηνικό, όταν έγινε δήμαρχος της Πόλης την 
περίοδο 1994-1998. Με εξώφθαλμο λαϊκισμό 
και παίζοντας επιτυχώς το ρόλο του καταπι¬ 
εσμένου, προσπάθησε να γίνει αρεστός στα 
φτωχότερα στρώματα μιας απ’ τις μεγαλύτε¬ 
ρες μητροπόλεις παγκοσμίως. 

Το 1999 ο Ερντογάν φυλακίζεται για τέσσερις 
μήνες, εξ αιτίας ενός ανούσιου ποιήματος που 
διάβασε σε μια συγκέντρωση. Το 2001 ιδρύει 
το Κόμμα Δικαιοσύνης και Ανάπτυξης. Έκτο- 
τε κατάφερε να αυξάνει διαρκώς τα ποσοστά 
του, ακολουθώντας μια έξυπνη πολιτική. Σε 
αυτό βοήθησε η ανυπαρξία μιας ικανής αντι¬ 
πολίτευσης καθώς και η συστηματική παρα¬ 
πληροφόρηση μέσω των καθεστωτικών μέ¬ 
σων ενημέρωσης, τα οποία προβάλουν την 
εικόνα μιας διαρκώς αναπτυσσόμενης και 
επιτυχημένης Τουρκίας, τόσο σε εσωτερικό 
όσο και εξωτερικό επίπεδο. 

Έχοντας πάρει σε όλες τις εκλογικές ανα¬ 
μετρήσεις το 40-50% των ψήφων, ο Ερντο¬ 



γάν ξεκίνησε την εκκαθάριση του στρατού, 
ενισχύοντας παράλληλα την αστυνομία, η 
οποία βρισκόταν από τα χρόνια του Οζάλ στα 
χέρια ισλαμιστικών και παραθρησκευτικών 
οργανώσεων. Ο στρατός θεωρείται από τους 
κεμαλιστές ως ο εγγυητής του κοσμικού κρά¬ 
τους και αποτελεί θεσμό ταμπού. Με πρόφα¬ 
ση την υπόθεση Εργκενεκόν ο Ερντογάν φυ¬ 
λάκισε τους αντιφρονούντες στρατιωτικούς, 
έχοντας πάρει προς το μέρος του τη δικαιο¬ 
σύνη, αφού είχε ψηφιστεί με συνοπτικές δι¬ 
αδικασίες σχετική νομοθεσία. Οι συνοπτικές 
αυτές διαδικασίες αποτελούν πλέον συνήθη 
πρακτική. Οι βουλευτές του κυβερνώντος 


κόμματος το μόνο που κάνουν είναι να σηκώ¬ 
νουν το χέρι τους για να ψηφίσουν συνοπτικά 
νόμους, τους οποίους δεν διαβάζουν καν. Το 
2008 αλλά και φέτος, έφτασαν στο σημείο να 
καταψηφίσουν, δρώντας αντανακλαστικά, 
σχέδιο νόμου του δικού τους κόμματος όταν 
έτυχε να το υπερψηφίσει κάποιος βουλευτής 
της αντιπολίτευσης. 

Τα έργα του Ερντογάν 

Ο Ερντογάν ανακάλυψε ότι ο ευκολότερος 
τρόπος για να δημιουργήσει μια αστική- 
ισλαμική τάξη είναι η ωμή εκμετάλλευση 
των δημόσιων περιουσιακών στοιχείων. Με 
πρόφαση έναν “αστικό μετασχηματισμό”, 
στις μεγάλες πόλεις έγινε ένα πραγματικό 
πλιάτσικο. Η ελέω πρωθυπουργού υπηρε¬ 
σία κρατικών κτηρίων κατεδάφισε κτήρια σε 
υποβαθμισμένες περιοχές για να χτίσει έπει¬ 
τα πολυτελείς περιοχές ή να κατασκευάσει 
άχρηστα δημόσια έργα. 

Στην Τουρκία αυτή τη στιγμή στα ποτάμια 
τοποθετούνται σωρηδόν υδροηλεκτρικοί 
σταθμοί, γίνονται διαγωνισμοί για πυρηνι¬ 
κούς σταθμούς, πωλούνται και λεηλατού¬ 
νται δασικές εκτάσεις, ανεγείρονται παντού 
τζαμιά και εμπορικά κέντρα, σφραγίζονται ή 
κατεδαφίζονται ιστορικά κτήρια, καταστρέ- 
φονται αρχαιολογικοί χώροι από φράγματα 
και επιβάλλεται πρωτοφανής καταστολή. 
Δόθηκαν άδειες για γενετικά τροποποιημέ¬ 
νους σπόρους. Ενώ αποκαλύφθηκαν κυβερ¬ 
νητικές καταχρήσεις, αυξήθηκαν παράλληλα 
οι προσλήψεις στο δημόσιο με μέσο και με τη 
βοήθεια παραθρησκευτικών οργανώσεων. 
Αυξήθηκε επίσης ο αριθμός επιθέσεων και βι¬ 
ασμών σε γυναίκες, ο αριθμός των κούρδων 
δημοσιογράφων που συλλήφθηκαν (πάνω 
από 100). Χριστιανοί ιερείς δολοφονήθηκαν, 
όπως και ο αρμένιος δημοσιογράφος Χραντ 
Ντινκ το 2007. Στις φυλακές των Αδάνων 
βιάζονται παιδιά κούρδων. Η δικαιοσύνη κω¬ 
λυσιεργεί πάντοτε στην καταδίκη των υπευ¬ 
θύνων και η συνδικαλιστική δράση παρεμπο¬ 
δίζεται. 

Ενώ συμβαίνουν όλα αυτά, ο Ερντογάν με 
κάθε του κουβέντα φουντώνει την πόλωση 
στην κοινωνία, στρέφοντας την μια κοινωνι¬ 
κή ομάδα εναντίον της άλλης. Είναι εξάλλου 
γνωστή η εχθρότητά του προς τους μη ορθό¬ 
δοξους μουσουλμάνους Αλεβίτες, την οποία 
εκφράζει απερίφραστα. Η κυβέρνηση όμως 
αδρανεί στα θανατηφόρα εργατικά ατυχή¬ 
ματα που γίνονται στα ορυχεία, όπως και 
στο θάνατο των 35 κούρδων κατοίκων του 
χωριού Ουλούντερε το 2011. Οι εκρήξεις πα- 
γιδευμένων οχημάτων στο Ρεϊχανλί φέτος το 
Μάη σκότωσαν 170 ανθρώπους, κάτι για το 
οποίο ευθύνονται οι λανθασμένοι χειρισμοί 
της κυβέρνησης στο συριακό ζήτημα. 

Ωμή παρέμβαση στην προ¬ 
σωπική ζωή 

Έχοντας τη σιγουριά της απόλυτης κυριαρχί¬ 
ας στην πολιτική ζωή, ο Ερντογάν αποφάσισε 
να παρέμβει ακόμα και στις ελευθερίες και 



την προσωπική ζωή των ανθρώπων, επιβάλ¬ 
λοντας με αυτό τον τρόπο τη δική του ισλα¬ 
μική ατζέντα. Προσπάθησε να κλείσει θέα¬ 
τρα, να περιορίσει το ίντερνετ, να αφαιρέσει 
το δικαίωμα των γυναικών για έκτρωση, να 
νουθετήσει τον κόσμο να κάνει τρία παιδιά. 
Με τη δικαιολογία ότι θέλει θρησκευόμενους 
νέους, κήρυξε τον πόλεμο ενάντια στην κα¬ 
τανάλωση αλκοόλ και καπνού, καθώς και 
σε δημοφιλή και μη προσκείμενα σε αυτόν 
σήριαλ (βλ. Σουλεϊμάν). Επέβαλε την κατα¬ 
δίκη χιουμοριστικών περιοδικών και διαρκείς 
αυξήσεις στην τιμή της βενζίνης. Εξισλάμισε 
τον εθνικό αερομεταφορέα και τη δημόσια 
τηλεόραση, ενώ έκλεισε το δεύτερο κανάλι, 
το οποίο είχε πολιτιστικό πρόγραμμα. Από 
τα τελευταία του κατορθώματα είναι το κλεί¬ 
σιμο ιστοτόπων που υποστήριζαν τη θεωρία 
του Δαρβίνου. 

Λάδι στη φωτιά 

Ο λαός νοιώθοντας ασφυκτικά τον κλοιό να 
σφίγγει γύρω από την προσωπική του πλέον 
ζωή και βλέποντας τις αλλαγές που συμβαί¬ 
νουν ειδικά τα τελευταία δέκα χρόνια σε οι¬ 
κολογικό και πολιτισμικό επίπεδο, ξέσπασε 
πλέον κατά τα γεγονότα του πάρκου Γκεζί. Η 
έκρηξη αυτή αγκάλιασε όλη την Τουρκία, σε 
μικρές και μεγάλες πόλεις. Έχοντας νοιώσει 
στο πετσί του ο καθένας την κρατική κατα¬ 
στολή και παρέμβαση ακόμα και στις προσω¬ 
πικές του επιλογές, ένοιωσε ότι δεν είχε τίπο¬ 
τα να χάσει. Ειδικότερα οι νέοι άνθρωποι που 
δεν δίστασαν να κατέβουν στους δρόμους με 
την απαίτηση για μια πιο ελεύθερη ζωή. 
Έχοντας ύφος παντογνώστη, ο Ερντογάν 
αντέδρασε διαρκώς με υπεροψία, χωρίς ψήγ¬ 
μα αιδούς. Η στάση που κράτησε από την 
αρχή των γεγονότων ήταν αυτή που εμψύ¬ 
χωσε τη δυναμικότητα του λαού. Θέλοντας 
να κάνει επίδειξη δύναμης απέναντι στους 
εξεγερμένους, και τη στιγμή που υπήρχαν 
ήδη νεκροί, δεν δίστασε να δηλώσει ότι “η 
αστυνομία έδρασε αρκετά δημοκρατικά”. 
Όσο όμως δρούσε έτσι, τόσο φούντωνε και 
η οργή του λαού. Τελικά, μετά από δέκα χρό¬ 
νια απόλυτης κυριαρχίας, η εικόνα του τσα¬ 
λακώθηκε ανεπανόρθωτα, αποδεικνύοντας 
για άλλη μια φορά ότι ουτοπιστές είναι όσοι 
πιστεύουν πως τα πράγματα θα παραμένουν 
αιωνίως ως έχουν. 

ι ' Πηγή Αλπεων 


// ΠαραλληλοΓράφος // 

Έχοντας δει 
αυτή την 
αλληλεγγύη 
δεν φορομαστε 
τίποτα 

Τ ο τουρκικό κράτος συ¬ 
νεχίζει τις εν ψυχρώ 
δολοφονίες κατά τη 
διάρκεια διαδηλώσεων που γί¬ 
νονται σε διάφορες πόλεις. Οι 
νεκροί έχουν φτάσει τους έξι, 
ενώ όλοι τους ήταν ηλικίας 18 
έως 26 χρόνων. Η εκδοχή που 


δίνει το κράτος, πάντα φαιδρή 
και πάντα στο ίδιο μήκος κύμα¬ 
τος: ο Αχμέτ έπεσε από κτήριο, 
τον Αλί Ισμαίλ τον σκότωσαν οι 
φίλοι του και κατηγορούν την 
αστυνομία, τον Αμπντουλλάχ 
δεν ξέρουν ποιος τον πυροβό¬ 
λησε στο κεφάλι, ο μπάτσος 
που αποδεδειγμένα σκότωσε 
τον Ετχέμ ήταν σε αυτοάμυνα, ο 
Μεντενί σκοτώθηκε από πυρο¬ 
βολισμό στον αέρα, ο θάνατος 
του Μεχμέτ χρησιμοποιείται 
για λόγους προπαγάνδας... 

Οι διαδηλώσεις έχουν πάρει τη 
μορφή εξέγερσης και οι ιδιαίτε¬ 
ρα οι νέοι άνθρωποι νοιώθουν 


ότι έχει φτάσει η ώρα για να 
αλλάξουν τη ροή της ιστορίας. 
Ο τελευταίος νεκρός, ο Αχμέτ, 
σε συνέντευξη του λίγο πριν 
δολοφονηθεί, δηλώνει πως 
δεν υπάρχει λόγος να φοβάται 
πλέον κανένας, έχοντας δει 
με τα μάτια του την έμπρακτη 
αλληλεγγύη του κόσμου που 
στηρίζει την εξέγερση. Αυτή η 
αλληλεγγύη είναι που δίνει τη 
δύναμη στους νέους να αντι- 
σταθούν με όλες τους δυνάμεις 
ενάντια σε ένα καθεστώς που 
παραπαίει. Η αλληλεγγύη είναι 
το όπλο μας ενάντια σε ό,τι μας 
επιβάλλεται, σε ό,τι μας καταπι¬ 


έζει, σε ό,τι μας αρπάζει τη ζωή 
μέσα από τα χέρια μας. Την ώρα 
που εδώ στη χώρα που “γεννή¬ 
θηκε η Δημοκρατία” μας σερ¬ 
βίρουν τους Ναζί της Χρυσής 
Αυγής ως κυβερνητική λύση 
μέσω των τηλεοπτικών παπα¬ 
γάλων του ΣΚΑΪ, στην Τουρκία 
η αξιοπρέπεια κάνει βόλτα στα 
οδοφράγματα. Καιρός είναι να 
τελειώνουμε με τον παλιό κό¬ 
σμο και να σταθούμε δίπλα σ’ 
αυτούς που αγωνίζονται για 
τον νέο! 

ι/ Τουρκόσποροι 

«Όπλα, μικρόβια και ατσάλι» 

]ατεά ϋΐατηοηά 

Το βιβλίο του ΌΗιηοηά επι¬ 
χειρεί να απαντήσει στο ερώτημα: 
γιατί ήταν συγκεκριμένοι λαοί 
που κατάφεραν να κατακτήσουν, 
υποδουλώσουν και εξοντώσουν 
άλλους λαούς; Κι αυτό αποφεύγο- 
ντας όλες τις συνήθεις ρατσιστικές 
ερμηνείες που έχουν δοθεί κατά 
καιρούς. 

Η ιστορική ερμηνεία χρειάζεται 
να προχωρήσει βαθειά στους 
ιστορικούς χρόνους. Έτσι καταδυ¬ 
όμαστε στην περίοδο κοντά στο 
11.000 π.χ. Είναι περίπου τότε που 
ολοκληρώνεται ο αποικισμός όλου 
του πλανήτη από τον άνθρωπο με 
τελευταία την αμερικάνικη ήπειρο, 
ενώ φαίνεται να συγκροτούνται 
και τα πρώτα χωριά. Είναι το 
σημείο όπου θεωρείται ότι αρχίζει 
η σύγχρονη ιστορία. Εκεί που 


μπορεί κανείς να θεωρήσει ότι 
όλοι οι άνθρωποι βρίσκονταν στην 
κατάσταση του κυνηγού-τροφο- 
συλλέκτη και υπήρχαν ελάχιστες 
διαφοροποιήσεις στα μέσα και 
τους όρους διαβίωσης και “κοινω¬ 
νικής” οργάνωσης. Μέσα σε λίγες 
χιλιάδες χρόνια θα πραγματο¬ 
ποιηθεί η κομβική μετάβαση από 
τον κυνηγό-τροφοσυλλέκτη στον 
καλλιεργητή-κτηνοτρόφο. 

Το βασικό επιχείρημα του συγγρα¬ 
φέα είναι ότι όσοι λαοί κατάφεραν 
και ανέπτυξαν την παραγωγή 
τροφής (γεωργία/κτηνοτροφία), 
αλλά και σε όσους έγινε εφικτό να 
διαδοθεί και να την υιοθετήσουν, 
απέκτησαν το βασικό προβάδισμα 
ώστε να αναπτύξουν τους όρους 
που τους επέτρεψαν αργότερα να 
κατακτήσουν άλλους λαούς. Η 
παραγωγή τροφής ήταν το κρίσιμο 
στοιχείο που έδωσε τέλος στη 
συνεχή περιπλάνηση του κυνη- 
γού-τροφοσυλλέκτη, επέτρεψε τη 
συγκεντροποίηση και αύξηση των 
ανθρώπινων πληθυσμών (βασι¬ 
κό στρατιωτικό πλεονέκτημα), 
οδήγησε στη δυνατότητα συντή¬ 
ρησης γραφειοκρατών, ιερέων, 
γραφέων και άρα τη διαμόρφωση 
της κρατικής εξουσίας, βοήθησε 
την ανάπτυξη τεχνολογίας (πλοία, 
όπλα, ατσάλινα ξίφη), της γραφής 
και της ανάπτυξης των μικροβίων 
λόγω της εξημέρωσης των ζώων. 
Βασικά δηλαδή στοιχεία που επέ¬ 
τρεψαν στους παραγωγούς τροφής 
να εξοντώνουν άλλους λαούς. 

Το βιβλίο υποστηρίζει ότι οι λαοί 


που ανέπτυξαν την παραγωγή 
τροφής βρέθηκαν σε ιδιαίτερα 
ευνοϊκά γεωγραφικά/φυσικά 
περιβάλλοντα και όχι λόγω 
κάποιας υποτιθέμενης εξυπνάδας. 
Η μορφολογία και πολυμορφία 
του γεωφυσικού περιβάλλοντος, 
τα είδη των άγριων φυτών και 
ζώων προς εξημέρωση, η ποιότητά 
τους, η γεωγραφική δυνατότητα 
διάδοσης της καλλιέργειας/κτηνο- 
τροφίας σε άλλους λαούς κτλ ήταν 
κάποιοι από τους καθοριστικούς 
παράγοντες ώστε να αναπτυχθεί η 
παραγωγή τροφής. 

Στο πρώτο μέρος ο συγγραφέας 
κάνει μια σύντομη εξιστόρηση 
της ανθρώπινης εξέλιξης από την 
εμφάνιση του “ανθρώπου” έως 
το 11.000 π.χ. Έπειτα εξηγεί πώς 
το γεωφυσικό περιβάλλον επιδρά 
στη διαμόρφωση διαφορετικού 
τύπου κοινωνιών, μέσα από την 
περίπτωση της Πολυνησίας. Στη 
συνέχεια ερμηνεύει τα άμεσα αίτια 
που έδωσαν τη δυνατότητα στον 
ισπανό κατακτητή Ρϊζζ&γο με 168 
στρατιώτες να αιχμαλωτίσει τον 
αρχηγό των'Ινκας Αΐ&ΒιιαΙΙρα 
επικεφαλή στρατού 80.000 στρατι¬ 
ωτών: τα όπλα, τα μικρόβια και το 
ατσάλι. Χαρακτηριστικό ιστορικό 
παράδειγμα των δυνατοτήτων που 
ανέπτυξαν οι ευρασιάτες για την 
κατάκτηση άλλων λαών. 

Στο δεύτερο μέρος ανιχνεύονται 
τα βαθύτερα αίτια σχετικά με το 
γιατί κάποιοι λαοί -και όχι άλλοι- 
απέκτησαν όπλα, μικρόβια και 
ατσάλι. Έτσι περιηγούμαστε στις 


πρώτες ελάχιστες περιοχές του 
κόσμου όπου πρώτες -ανεξάρτητα 
η μια από την άλλη- ανέπτυξαν 
την παραγωγή τροφής. Στη συνέ¬ 
χεια ακολουθεί μια συναρπαστική 
ιστορία για το πώς επιτεύχθηκε η 
εξημέρωση των άγριων φυτών και 
έγινε εφικτή η καλλιέργειά τους 
και γιατί κάποιοι λαοί δεν κατά¬ 
φεραν να εξημερώσουν φυτά και 
άρα να γίνουν παραγωγοί τροφής. 
Αντίστοιχα διαβάζουμε γιατί και 
πώς κάποια ζώα εξημερώθηκαν και 
άλλα όχι, καθώς και πού συνέβη 
αυτό, δίνοντας τη δυνατότητα της 
κτηνοτροφίας. Τέλος εξετάζονται 
οι λόγοι που η γεωργία/κτηνοτρο- 
φία διαδόθηκαν και υιοθετήθηκαν 
από κάποιους λαούς, ενώ σε άλ¬ 
λους αυτό δεν ήταν εφικτό λόγω 
γεωγραφίας. 

Στο τρίτο μέρος εξηγείται πώς 
οι λαοί που τελικά ανέπτυξαν ή 
υιοθέτησαν την παραγωγή τροφής 
ήταν αυτοί που επίσης είχαν τις 
βάσεις να αναπτύξουν και τα 
τέσσερα βασικά στοιχεία που 
ερμηνεύουν την κυριαρχία τους 
επί των υπολοίπων. Έτσι βλέπουμε 
την μετεξέλιξη των μικροβίων από 
τα ζώα στους ανθρώπους και τους 
λόγους που τα μικρόβια αποτέλε- 
σαν ένα σημαντικό όπλο εξολό- 
θρευσης άλλων πληθυσμών. Στη 
συνέχεια βλέπουμε την ανάπτυξη 
της γραφής, της τεχνολογίας και 
την ανάδυση των πρώτων μορφών 
κρατικής εξουσίας. 

Το τελευταίο μέρος διηγείται 
την ιστορία της Αυστραλίας, της 


Ευρασίας/Κίνας, της Πολυνησίας, 
της Αμερικής και της Αφρικής 
συμπυκνώνοντας τα συμπεράσμα- 
τά του συγγραφέα και εξηγώντας 
γιατί ήταν οι ευρασιάτες που 
κατέκτησαν τις άλλες ηπείρους και 
όχι το αντίστροφο. 

Ο συγγραφέας φυσικά δεν τάσσε¬ 
ται στην πλευρά του κοινωνικού 
ανταγωνισμού. Η γενικότερη προ¬ 
βληματική της επιχειρηματολογίας 
αφορά τον γεωγραφικό ντετερμι¬ 
νισμό. Ότι δηλαδή τα πάντα εξαρ- 
τώνται από την τύχη της γεωγρα¬ 
φίας ως μονοσήμαντο παράγοντα. 
Ενώ οι λόγοι που εξηγεί την ανά¬ 
δυση της κρατικής εξουσίας είναι 
αρκετά προβληματικοί και μοιάζει 
να δικαιολογεί την αναπόφευκτη 
ύπαρξή της, αλλά και το ανέφικτο 
μιας αντιεξουσιαστικής κοινωνικής 
οργάνωσης (χαρακτηριστικά σε 
πρόσφατο βιβλίο του υποστηρίζει 
ότι οι “πρωτόγονες” φυλές έχουν 
μια εγγενή τάση στη βία και στον 
πόλεμο και ότι η κρατική παρέμ¬ 
βαση είναι αναγκαία). Ωστόσο το 
βιβλίο δεν παύει να σπάει τους 
μύθους της ρατσιστικής αφήγησης 
και να διαλύει την εικόνα του “ευ¬ 
ρωπαϊκού φάρου του πολιτισμού 
που διαδίδεται ειρηνικά στους 
άπιστους βάρβαρους”. Έτσι εδώ η 
ιστορία δεν παρουσιάζεται ως μια 
γραμμική πρόοδος της ανθρωπό¬ 
τητας, αλλά ως μια βίαιη διαδικα¬ 
σία κατάκτησης, εξολόθρευσης, 
εκμετάλλευσης εργατικής δύναμης 
και παραγωγικών εδαφών. 

ί/ βλάσσης 


Ο ΑΔΕΛΦΟΣ ΜΟΥ 
Ο ΣΤΕΛΙΟΣ 





__ 

«Ο Αδελφός μου ο Στέλιος» 

Κυριάκος Βασιλειάδης 

Εκδόσεις Ρήγμα 

Το βιβλίο του Κυριάκου Βασιλει- 
άδη, «Ο αδελφός μου ο Στέλιος» 
εκτός της βιογραφικής πολιτικής 
παρουσίασης του αναρχικού 


Στέλιου Βασιλειάδη (αδελφού 
του συγγραφέα όπως μαρτυρά 
και ο τίτλος) αναφέρεται μεταξύ 
άλλων στα γεγονότα του Μικρού 
Πολυτεχνείου (Σχολής Υπομηχανι¬ 
κών), τη πρώτη συλλογική πράξη 
αντίστασης σε χούντα και διεθνές 
μονοπωλιακό κεφάλαιο, η οποία 
ήταν καταλύτης για τη ριζοσπα- 
στικοποίηση του αντιδικτατορικού 
κινήματος που θα κορυφωθεί με 
τις καταλήψεις τις Νομικής και 
την εξέγερση του Πολυτεχνείου 
το 1973. 

Το βιβλίο επίσης καταγράφει τη 
συμβολή των αυτόνομων - αντιε- 
ξουσιαστών φοιτητών σε αυτή την 
(ηθελημένα;) άγνωστη ιστορία και 
την επανεμφάνιση των αναρχικών 
στον ελλαδικό χώρο κατά τη περί¬ 
οδο της στρατιωτικο-φασιστικής 
δικτατορίας έως και το πέρασμα 
της εξουσίας στα χέρια των πο¬ 
λιτικών. Ανάμεσα τους, ο Στέλιος 
Βασιλειάδης, που με τη δράση του 


υπήρξε διαρκής στόχος των υπη¬ 
ρεσιών καταστολής του καθεστώ¬ 
τος και τη διαδρομή του οποίου 
διέκοψε απότομα ένα δυστύχημα, 
«τροχαίο» όπως είπαν στα χαρτιά, 
πράγμα που ο συγγραφέας το αμ¬ 
φισβητεί, λέγοντας ότι ο αδελφός 
του δολοφονήθηκε σκόπιμα για 
τη δράση του από το ελληνικό 
παρακράτος.. Στο βιβλίο εκτός από 
τη δράση του Στέλιου Βασιλειάδη, 
τη σύνδεση του με τους ελάχι¬ 
στους τότε αναρχικούς (όπως τους 
συντρόφους που διατηρούσαν τις 
εκδόσεις και το ομώνυμο βιβλιο¬ 
πωλείο “Διεθνής Βιβλιοθήκη” ), γί¬ 
νεται αναφορά στα βασανιστήρια 
και την αξιοπρεπή του στάση κατα 
τη διάρκεια τους, όπως μαρτυρά 
στο τότε δημοσιεύμα της εφημε¬ 
ρίδας “Το Βήμα” (27/4/1975) και ο 
καθηγητής του Αριστοτέλειου Πα¬ 
νεπιστημίου Δημήτρης Μαρωνίτης 
που το 1972 ήταν συγκρατούμενος 
του Στέλιου Βασιλειάδη στα κελιά 


της ΕΣΑ: “..ήθελα να φέρω στη 
δημοσιότητα ένα νωπό γεγονός 
που κατοικεί τα αυλάκι ατού 
μυαλού μου και τρέφει σε ώρες 
δύσκολες τη πικρή μου αισιοδοξία. 
Δεν έμαθα ποτέ ποιό παλικάρι 
σφάδαζε στο διάδρομο. Μούγκριζε 
υπόκωφα, αλλά δεν έβγαλε ούτε 
μία φορά δυνατή κραυγή. Κάποτε 
άκουσα να τον σέρνουν στο κελί 
του, ενώ ο δεσμοφύλακας τον 
περιέλουζε με βρισιές που δεν 
φημίζονταν για την πρωτοτυπία 
τους: “Ρε πούστη βρωμοκουμμου- 
νιστή, εδώ θα σαπίσεις”. Κι ενώ 
η πόρτα έκλεινε, ακούστηκε μία 
ήρεμη, καθαρή απόλυτα ζυγισμένη 
φωνή: “Δεν είμαι κομμουνιστής, 
είμαι αναρχικός”. Θα ήθελα κάποτε 
να διηγηθώ το περιστάτικο πολύ 
απλά, κι ύστερα να ζητήσω να μπει 
στα αναγνώσματα του σχολείου, 
γιατί αυτή η γενναία απροσδόκητη 
απόκριση εμένα τότε με παρηγό¬ 
ρησε βαθειά και μου έδειξε μία και 


καλή πως προχωρεί η αξιοπρέπεια 
του ανθρώπου ως τον θάνατο.” 

Η κατοπινή έρευνα για τους 
βασανισμούς στα κολαστήρια της 
ΕΣΑ απέδειξε ότι ο κρατούμενος 
ήταν ο Στέλιος Βασιλειάδης. Το 
βιβλιοπωλείο-εκδόσεις “Ρήγμα”, 
λειτούργησε στη Κοκκινιά σαν 
ζωντανός απελευθερωτικός χώρος 
αντιεξουσιαστικών/αναρχικών 
ιδεών και δράσεων τη περίοδο 
1975-1978. 

Το βιβλίο διανέμεται μέσα από 
αυτοοργανωμένους χώρους και 
βιβλιοπωλεία. Η διάθεση γίνεται 
από την Αυτοδιαχειριζόμενη Κοι¬ 
νότητα του Βιβλίου «Οι Εκδόσεις 
των Συναδέλφων». Τα έσοδα θα 
διατεθούν για το ταμείο αλληλεγ¬ 
γύης και οικονομικής υποστήριξης 
των φυλακισμένων αγωνιστών. 

Για επικοινωνία: 

Ηξηια75 @£ηιαίΙχοηι 

*/ Ευάγριος Αληθινός 



«Παιδιά της μετανάστευσης 
στην Αθήνα» 

Περικλής Γ. Παπανδρέου 

Η πολιτική του ανήκειν και οι σκο¬ 
τεινές πλευρές της προσαρμογής 

Εκδόσεις Νήσος 

Το βιβλίο είναι η διδακτορική δια¬ 
τριβή του συγγραφέα στο Εοπάοη 
δεΗοοΙ ο£ Εοοποπιΐοδ. Η έρευνα 
έχει γίνει τη δεκαετία του 1990 


μεταξύ παιδιών και εφήβων που 
προέρχονταν από χώρες των Βαλ¬ 
κανίων και της πρώην Σοβιετικής 
Ένωσης και είναι πολύ σημαντική 
για την κατανόηση ζητημάτων 
όπως η ξενοφοβία, ο ρατσισμός, 
η ανάπτυξη ή όχι της εγκληματι¬ 
κότητας ανάμεσα στους νεαρούς 
μετανάστες που έχουν μεγαλώσει 
εδώ, οι διάφορες μορφές κοινω¬ 
νικού αποκλεισμού, ο τρόπος που 
η εκπαίδευση συμμετέχει (ή δεν 
συμμετέχει) στην ένταξη αυτών 


των νέων στην κοινωνία της 
χώρας υποδοχής και άλλα πολύ 
ενδιαφέροντα ζητήματα πάνω στα 
οποία κερδοσκοπούν οι πουλημέ¬ 
νοι κονδυλοφόροι των εφημερί¬ 
δων. Παραθέτουμε τους τίτλους 
των κεφαλαίων του βιβλίου, ώστε 
να γίνει πιο κατανοητή η δομή του 
για όποιον θα ήθελε να το διαβά¬ 
σει: Εισαγωγή / Επιστημολογικές 
προϋποθέσεις, μέθοδοι, δεδομένα 
/ Το πλαίσιο υποδοχής / Ταυτίσεις 
και μακροπρόθεσμες προοπτικές 


σε διαπραγμάτευση / Δημιουρ- 
γούνται νέες «επικίνδυνες τάξεις»; 
/ Συμμετοχή σε εγκλήματα κατά 
της ιδιοκτησίας και στη χρήση 
ναρκωτικών / Έκταση και μοντέλα 
αστυνόμευσης / Λειτουργία της 
δικαιοσύνης ανηλίκων / Συμπερά¬ 
σματα και προοπτικές. Ένα βιβλίο 
πολύ χρήσιμο σε έναν τομέα όπου 
η βιβλιογραφία στη χώρα μας είναι 
πολύ φτωχή. 


Νότης 

















Γιώργον Παπαχρήστου, ποιήματα και άλλα κείμενα 



Αδέσποτα σκυλιά 


Η πίκρα στο στόμα το πρωί 
δεν έχει να κάνει με τσιγάρα 
και χθεσινοβραδυνά μεθύσια 
Χρόνος προδωμένος, ο εγκλεισμός που 
αργά και σταθερά μου σφίγγει το λαιμό 
Τα αδέσποτα σκυλιά κοιτάζονται ψόφια 
πάνω στο λεπτό παγωμένο δέρμα 
της λίμνης 

Ονειρεύονται τη θάλασσα 
κι ευτυχώς κανείς δεν μπορεί να 
τα ξυπνήσει. 

Δόγμα 

Παρελθόν, παρόν, μέλλον 
καίγονται στη φλόγα του κεριού 
Ξυπνάω τα πρωινά, έχοντας ξεχάσει 
τα όνειρά μου 

Με καρδιά γεμάτη θλίψη, σηκώνω το κορμί μου 

απ’το κρεβάτι 

πλένομαι, κάθομαι, γράφω 

ώρες. 

Πόσο ακόμα μπορώ ν’αντέξω 

Τόση αγάπη έχει περάσει, κι ακόμα τόση 

όλο και πιο σπάνια 

Πως μπορώ να’χω παράπονο; 

Καθρέφτης 

Ανοίγεις την πόρτα, μπαίνεις μέσα και κλείνεις 
όλον τον κόσμο έξω. Όλος ο κόσμος σου ένα 
υπνοδωμάτιο, ένα λουτρό και μια κουζίνα. 
Μπαίνεις και ανάβεις το φως. Βγάζεις τα ρούχα 
σου. Κάθεσαι να ησυχάσεις. Τρεις άγγελοι 
ζωγράφισαν με περίεργα χρώματα το παράπο¬ 
νο. Σιωπή. Ξημερώματα.Ήχος μες τη σιωπή. 
Σηκώνεσαι αργά. Κουβαλάς χρόνια ακόμα 
στ’αυτιά σου τον έξω κόσμο. Ξεθωριάζεις. Ο 
αέρας τη νύχτα είναι ελαφρύτερος. Το σκοτάδι 
σου δείχνει τα σκοτεινά σημεία του δωματί¬ 
ου. Σκουπίζεις το σώμα σου, ρυάκια ιδρώτα 
κατεβαίνουν στη ραχοκοκαλιά σου. Περπατάς 
στο διάδρομο, ενώ ταυτόχρονα αισθάνεσαι τη 
διαδρομή του υγρού στοιχείου στην πλάτη σου. 
Στέγνωσε, που θα πάει αυτή η δουλειά, είπε η 
καρδιά στο μυαλό. Στέγνωσε εκείνη η μπλούζα 
σου η παλιά που σου είχα χαρίσει. Κι έχω μια 
λύπη σαν θυμό. 


Λάθος 

Γιατί διαλέγουμε πάντα το λάθος πρόσωπο; 

Δεν μπορώ να περιγράφω τα λάθος πρόσωπα 

τα λάθη, σπασμένα φτερά 

τα λάθη είναι η μοναδική μου περιουσία 

η πειστικότερη απόδειξη ότι ζω 

Είμαι η λάθος κατεύθυνση, 

η νεκρή απόληξη νεύρου, 

το ουρλιαχτό που έμεινε στη μέση 

Μια μέρα οι λέξεις μου 

μπορεί να σας παρηγορήσουν, 

όπως οι δικές σας δεν μπορούν 

να παρηγορήσουν εμένα. 

Καμιά φορά με τρομάζει 
ο τρόπος που κάνω λάθη, 
με τρομάζει ο τρόπος που τρομάζεις 
Τα λάθη δεν έχουν να κάνουν 
με ανθρώπους και πράξεις 
Μόνο με την πανσέληνο και τον ήλιο 
Ίσως αυτή να είναι μια λάθος αντίληψη 
Εσείς πως ζείτε μέσα στο σωστό 
σχολιάζοντας τις λάθος επιλογές 
και το χρόνο που χάθηκε; 

Εσύ πως ζείς; Που οχυρώνεσαι; 

Παίζεις; 

Λέξεις 

Λέξεις σωριάζονται στο χαρτί 

Λέξεις ερείπια, η μια δίπλα στην άλλη 

Εκείνη γύρισε πίσω μα είναι ακόμα μοναχή 

Γύρισε μετά από τόσο καιρό 

σαστισμένη, αλλά είναι αργά γι’αυτούς 

που αγαπιούνται 

Ξυπνάμε και αναπνέουμε χώρια 

Το χαμόγελο στον καθρέπτη είναι 

ένα φωτοστέφανο θλίψης που μας τυλίγει 

ενώ οι λέξεις συνεχίζουν 

να κοροϊδεύουν και να ξαφνιάζουν 

εσένα. 


Ανεμος 

Είμαστε αισθήσεις, χωρίς να νιώθουμε 
Στα νεύρα μας μπερδεύεται όλη η φύση 
Στο σώμα, η σιγουριά 
Στην ανάμνηση πονάμε 
Μας διώχνουν από παντού και η 
ποίηση είναι 

το καταφύγιο που φθονούμε. 



Σάπια φρούτα 

Είσαι τόσο κοντά 

μια ανάσα, σχεδόν δίπλα μου 

Στέρεψα και τα συναισθήματα 

σε τρελή τροχιά 

Σε θέλω σαν να μη σε θέλω 

μερικές φορές σε σκέφτομαι 

τώρα πια μόνο εγώ 

Εγώ πήγα κόντρα στους νόμους 

εσύ συμβιβάστηκες με τη μόδα 

Εγώ έκανα το συρματόπλεγμα ήλιο 

Εγώ ζω με τη βροχή 

την κάνω δίκιά μου 

εσύ μπαίνεις σε λάθος στεγανά 

Εγώ ζω χωρίς να ζω 

εσύ ζεις γυρνώντας 

στο πουθενά 

Τ’αστέρια φώτα 

το σύμπαν περιμένει 

το φεγγάρι μένει χλωμό 

και σιωπηλό 

τρέξτε να κρυφτείτε 

Αφήνομαι τώρα στο άσκοπο 

γίνομαι ένα με τον άνεργο χρόνο μου 

Κάνω μικρά δρομολόγια με απειθάρχητα 

με απειθάρχητα μέσα 

χωρίς σχήμα, χωρίς φως 

αμετακίνητος 

διαψεύδομαι. 


Έψαξα και βρήκα χίλιες μοναξιές: 

Η μοναξιά από την απουσία του άλλου και η 
μοναξιά απ’την παρουσία του. Η μοναξιά από 
το φόβο μη δει ο άλλος μέσα μας τον κρυμμένο 
εαυτό μας. 

Η μοναξιά η αρσενική και η μοναξιά η θηλυκή. 
Η μοναξιά του ερημίτη, που θέλει να αποφύγει 
τους δαίμονες του και τελικά τρελαίνεται όταν 
συνομιλεί μ’αυτούς. Η μοαναξιά αυτού που 
θέλει να κλείσει πόρτες και παράθυρα και η 
μοναξιά αυτού που κλείνει. 

Η μοναξιά μέσα στο πλήθος και η μοναξιά 
των μοναχικών. Η μοναξιά του φλύαρου και η 
μοναξιά του σιωπηλού. Η μοναξιά που μας επι¬ 
βάλλεται και η μοναξιά που προκαλούμε εμείς 
οι ίδιοι, συνειδητά ή ασυνείδητα. 

Η μοναξιά του νευρωσικού και η μοναξιά του 
τρελού. Η μοναξιά του ενάρετου και η απρόσι¬ 
τη μοναξιά του εγκληματία, με την άρνηση των 
άλλων και του εαυτού του, μια μοναξιά που δεν 
χρειάζεται να λογοδοτεί σε κανέναν. 

Η μοναξιά του νικητή και η μοναξιά του ηττη- 
μένου. Η μοναξιά του ώριμου και η μοναξιά του 
ανώριμου. Η μοναξιά του ποιητή που έλεγε: ο 
μόνος κανόνας της ζωής είναι, μόνος γεννιέσαι, 
μόνος πεθαίνεις. Μόνος, μόνος, μόνος. Οπότε 
μένω μόνος, αδέσμευτος από κάθε παλιά εξάρ¬ 
τηση, σπάω όλους τους δεσμούς μου, τ’αφήνω 
όλα πίσω, ξαναφτάνω στο σημείο όπου δεν 
υπάρχει επιστροφή. 

Η μετουσίωση του ανικανοποίητου, της άναρ¬ 
θρης και βουβής μελαγχολίας, σε δημιουργία. 
Αυτή είναι η μόνη άμυνα στην κατάθλιψη του 
χιλιοτρυπημένου σημερινού κόσμου. Καθένας 
σας ζει μια εντελώς διαφορετική. 

Αυτή είναι η τέλεια μοναξιά. 


Ο Πώργος Παπαχρήστος γεννήθηκε, μεγάλωσε 
και ζει κυρίως στην Αθήνα. Ό,τι γράφτηκε είναι 
σε συνθήκες άσχημες, απελπιστικά όμορφες, 
μελαγχολικές, χαοτικές, σε Τρίκαλα, Χίο, Κρήτη, 
ψυχιατρεία, σαν αιχμαλωσία. Συνεχίζει να μα¬ 
ζεύει φως, μέσα απτήν άρνηση, σαν καλό ακονι¬ 
σμένο μαχαίρι. 


Όο Ιΐ ΥοιίΓβεΙί 

μουσική 

ενάντια στην 
εμπορευματικότητα 


Η αυτοοργάνωση και η αντιεμπορευ¬ 
ματική κουλτούρα είναι κομμάτι του 
αγώνα του ανθρώπου, ενάντια σε κάθε 
μορφής καταπίεση, για την κοινωνική 
απελευθέρωση. Όποιες μπάντες της 
αντιεμπορευματικής Ό.Ι.Υ σκηνής επι¬ 
θυμούν να παρουσιάζουμε και να δι¬ 
ανέμουμε τα άλμπουμ τους είτε μέσω 
λίνκ ή και φυσικά από το άΐδίτο της 
κατάληψης Ευαγγελισμού, μπορεί να 
επικοινωνήσουν μαζί μας στο ε-ιηαΐΐ: 
αραΙήδ.π^δ@§ιηαί1.ςοιη 


νεοίοΓ δραοε «Στον Κύκλο του Μηδέν” 

Οι νεείοΓ δράσε είναι ένα πειραματικό ντουέτο και δημι- 
ουργήθηκε στην Αθήνα το 2011. Η σύνθεση της μουσι¬ 
κής τους βασίζεται επάνω στα φυσικά όργανα του πιάνου 
και της κιθάρας , τα οποία συμπληρώνονται από λούπες 
και δαιηρίεδ δίνοντας ένα τελικό αποτέλεσμα που ξεκι¬ 
νά από το Ό&γΕ λΥανε, το Ροδί ΡιιηΕ και την ΕΐεείΓοπίεα, 
με ένα “άρωμα” ]&ζζ σε αρκετά σημεία του άλμπουμ. Το 
“Στον κύκλο του μηδέν” είναι η πρώτη τους δισκογρα- 
φική δουλειά και κυκλοφόρησε το καλοκαίρι του 2012. Στον δίσκο συμμετέχει με τις 
ρίμες του και ο Γιάννης από τα Μεθυσμένα Ξωτικά στο κομμάτι “Γκρίζο”. Οι νεείοΓ 
δραεε κάνουν τις πρόβες τους στο αυτοοργανωμένο στούντιο της συλλογικότητας 
“ (Υπό)κρουση” που βρίσκεται στο ελευθεριακό στέκι Πικροδάφνη. Από τον δίσκο 
δεν λείπουν και μερικές διασκευές - έκπληξη κλασσικών τραγουδιών όπως το «Νοί ίο 
ίοιιεΕ ίΗε εαΠΕ» των ΌοοΓδ και το «Νί§Ηί αηά άζγ» στο «διαμεσολαβημένο» από τους 
Τυχεάοιηοοη, τραγούδι του Οοίε ΡοΓίεΓ, ενώ το «δαίΐε» είναι Γειηίχ του Ογιηηορε<ϋε 
Νο. 1 του ΕπΕ δαίΐε. Το άλμπουμ μπορείτε να το κατεβάσετε ελεύθερα από το λινκ: 
Ηίίρ://\ν\νλν.(ϋ7ΐηπδίε.θΓ§/ιηυδΐε/(ϋ7/ε1εείΓοηίε/δίοη-ΕΐΕ1ο-ίου-ιηΐ(1εη 
Για επικοινωνία, στίχους και άλλες πληροφορίες σχετικά με τους νεείοΓ δραεε επισκε- 
φτείτε το δΐίε τους: Ηίίρ://νεείθΓδραεε.§Γ 



ϋ/ Ι§ίΙιΐΓ 


ΤυΟ “ϋειηο Ιταοΐίδ 2013” 

«Προχωράω με κάθε ανάσα που μπορώ, να ξεκλέψω ενέρ¬ 
γεια και κάποια μισάωρα ίσως, 

να μπορέσω όσο πιο άμεσα να ακούστε κι άλλα υρεοηιίη§ 
άειπο νεΓδίοπδ από ένα εά που θέλω και οφείλω να τελειώ¬ 
σω το 2013.» ( ΟεοΓ§ε Καηί ή Τιι§- Γιώργος Κανταρτζόπου- 
λος Απρίλης 2013) 

Μερικοί φίλοι του Τιι§ έκαναν πράξη την επιθυμία και υπό¬ 
σχεση του, να ολοκληρώσουν και να κυκλοφορήσουν τα 
τελευταία του κομμάτια, τα οποία ο Γιώργος σκόπευε να κυκλοφορήσει μέσα στο 2013. 
Είναι ένα μικρό λουλούδι, για τον κόσμο που τον αγάπησε και τον στήριξε, από το δάσος 
που άφησε πίσω του. Ο Γιώργος γνωστός στον κόσμο των μπλόγκερς σαν ΟεοΓ§ε Καηί 
και στη ΌΙΥ κοινότητα σαν Τιι§ έφυγε από κοντά μας στις 7 Μάη του 2013, σε ηλικία 31 
ετών χτυπημένος από τον καρκίνο. Τιι§, εκεί που είσαι πλέον, ελπίζουμε να χαμογελάς. 
Απλά θα θέλαμε να είσαι εδώ μαζί μας. Κατεβάστε τα δύο κομμάτια μαζί με το εξώφυλλο 
και τους στίχους τους από το λινκ: 

Είίρ://\ν\ν\ν.(ϋ7ΐηιΐδίο.θΓ§/ηιιΐδίο/άΪ7/α1ίεΓηαίΐνε/ίυ§-(ΐ6ηιο-ίΓαοΕδ-2013/άο\νη1οαά 



Β&ά Ίϊίρ “Βα<1 Τηρ” 

Νέος δίσκος από τους Θεσσαλονικιούς Βαά Τηρ, μία 
από τις καλύτερες Ροδί ΗαιτΙεοΓε ίηδίΓΐιηιεηίαΙ μπάντες 
της Ευρώπης, όχι μόνο στην αντιεμπορευματική σκηνή. 
Ο δίσκος αποτελείται από τρία κομμάτια ωδές στα κι- 
θαριστικά πίϊδ, τον εκλεπτυσμένο θόρυβο και τις ατμο¬ 
σφαιρικές συνθέσεις, τα οποία θα έκαναν και εμπορικές 
μπάντες του είδους όπως οι ΝειιΐΌδΐδ να “σκάσουν” από 
τη ζήλια. 

Όπως κάθε κυκλοφορία των Βαά Τπρ έτσι και αυτή έχει 
κοπεί σε οά με ένα καταπληκτικό αΉλνοΓΕ και συσκευασία, ενώ τα παιδιά κυκλοφόρησαν 
τον δίσκο και σε περιορισμένα αντίτυπα 12” Βινυλίου. Τον δίσκο μπορείτε να τον κατε¬ 
βάσετε ελεύθερα σε ιηρ3 από το σάιτ τους : Είίρ://Βα(1ίΓΪρ.ΐ3αη(1οαιηρχοιη/. Το οά κοστί¬ 
ζει 5 ευρώ, το Βινύλιο 7 ευρώ ενώ η μπάντα έχει τυπώσει και ί-δΕίΓίδ με το εξώφυλλο του 
δίσκου στη τιμή των 7 ευρώ. 



















